
I 

AVas man von wunder saget, von stürmen und von streit, 
Und die da sein geschehen bei kunig Etzels zeit, 
Der nam ein schone frawen, als man noch hört sagn; 
Sich hub durch iren willen groß jamer unde clagn. 

2 

Die fraw die wart erzogen dort in Purgunderlant, 
Eins edlen kuniges tochter, Krenhilt was si genant. 
Es lebt bei beides zeiten nie miniglicher weib, 
Durch si manch kuner degen verlos den seinen leib. 

3 
Sie was gar wunderschone die kunigin lobesam; 
Ir dint zwelf kuniges kröne, als irem adel zam, 
Und manig edler furste der was ir undertan. 
Kein schöner weib auf erden das leben nie gewann. 

4 
Die kunigin het drei brüder, drei edel kunig reich, 
Gernot und auch Gunthere, zwen degen lobeleich, 
Der drit hies Giselhere, ein junger kunig zart; 
Krenhilt die was ir Schwester, geporen aus kuniges art. 

5 
Die herren waren milde, von adel hoch geporn. 
In stürmen und in streiten zu reken aus erkorn. 
In dienet an dem Reine die leüt und auch die lant, 
Si zwungen manig reiche mit hellanthafter band. 

6 
Zu Wurmes an dem Reine sassen die beide gut, 
In dient in Niderlande manch ritter hochgemut, 
Wan si vil hoher eren pflagen zu aller zeit 
Sie musten alle sterben durch zweier frawen neit 

1* 

7 
Ir fater der hies .Gibich, ein edler kunig reich, 
Ir muter his fraw Ute, die was so minigleich; 
Kunig Gibich was in noten ein ritter unverzagt. 
Wann er mit mannes krefte manch hohen preis bejagt 

8 
Darnach in kurzen Zeiten der edel kunig starb; 
Günther nach seinem tode die kröne da erwarb. 
Der was sein eltster sune, dem ward da undertan 
Die lant und auch die leute, manch wunderküner mann. 

9 
Im dient von Throne Hagen und auch der prüder sein. 
Dankwart und auch von Metze der küne helt Ortwein; 
Darzu zwen küne ritter, Gundram und auch Hanolt, 
Die dienten bed Krenhilden um iren reichen solt. 

lO 
In waz auch undertane Folker und auch Eckhart, 
Gerbrant und auch her Gere, zwen junge ritter zart; 
Die waren den drei kunigen mit dinste undertan; 
Darzu manch kuner degen, der ich nit kennen kann. 

II 

Marschalk so was Dankwarte, ein stolzer ritter fein. 
So was truchses von Metze der kune helt Ortwein, 
So was des kuniges schenke Gerbrant, der degen gut, 
Iwain was kamerere, ein ritter hochgemut 

12 

Man pflag da hoher eren, daz schuf des kunges kraft. 
Man fant zu allen zeiten bei im groß ritterschaft; 
Der kung pflag hoher eren und auch di bruder sein, 
Darzu ir schone Schwester Krenhilt di kunigein. 

13 
Eins nachtes, da Krenhilde an irem pette lag, 
Ir trawmt si züg ein falken auf erd vil manigen tag, 
Den pissen tod zwen aren und kam umb seinen leip; 
Den klagt bis an ir ende das minigliche weip. 

Der träum bracht ir gro[z] schwere, der edel maget gut; 
Si sagt es bald ir muter, der kunigin hochgemut; 
Di legt ir aus den träume und sprach: Der falke dein, 
Daz ist ein stolzer ritter, vil libste tochter mein! 

15 
Derselb kumpt umb sein leben und bringt uns all in not; 
Des mus manch guter ritter dar umb auch sterben tot. 
Es ist ein schwerer träume, es muß also ergan; 
Zwen aren di in toten, das sein zwen küne man. 

16 
Waz sagt ir mir von mannen, ir edle muter mein? 
Ich wil ein mait beleiben und wil an sorge sein 
Und wil mich darvor hüten gar stet bis an mein tot, 
Daz ich von keinem manne durf leiden solche not. 

Du solt es nit . verreden, so sprach di kunigein. 
Du solt mit werden mannen alzeit gar frolich sein. 
Freud kumpt von mannes libe; du bist ein schönes weip. 
Dir wurt manch stolzer ritter noch trösten deinen leip. 

18 
Di red land underwegen, traut edle muter mein! 
Es ist an manchem weibe gar oft wol worden schein, 
Wi Heb mit grossem laide gar oft ein ende nimpt; 
Di beide wil ich meiden, als einer maget zimpt. 

19 
Ein ritter waz der falke, den si im trame sach, 
Derselb kam umb sein leben; daz si gar schwerlich räch 
An iren pesten freunden, an manger muter kind; 
Di musten dar umb sterben, als man geschriben fint 

20 
Di edel maget schone vil hoher eren pflag. 
Der träum zu allen Zeiten ir an dem herzen lag; 
Darumb Krenhild di schone kein man nit nemen wolt; 
Doch ward si einejn helde, der waz ir alzeit holt. 

21 

Der wuchs in Niderlanden und waz ems kuniges kint; 
Sein fater hies Sigmunde, sein muter hies Siglint, 
Seifrit so hies der junge und ward ein starker man, 
Er warb nach breis und ere alzeit der junge man. 

22 

Er pflag vil grosser sterke der edel ritter gut. 

Nach stürm und hartem streiten stund im sein sinn und mut; 

Durch streit um abenteure durchzog er manig lant, 

Bis er kam gen Burgunden der wunderkun weigant. 

23 
Er rang nach kuniges wirde, sein herz waz unverzagt. 
Wann man in manchem lande von seiner manheit sagt. 
Es wuchs in hohen eren sein wunderstolzer leip; 
In breiset in Purgunden vil manig schönes weip. 

24 

Und da Seifrit der degen zu zweinzig jaren kam, 
Vil tugent, zucht und ere der helt da an sich nam. 
Er hielt gar wol in hüte sein reich und als sein lant; 
Des lopt in in dem lande vil manig kün weigant. 

25 
Da er nu was gewachsen der degen unverzeit. 
Da pflag sein alzeit gerne vil manig schone meit; 
In lopten auch di frawen, den kunig hochgeporn, 
Im dint manch guter ritter, di er het auserkorn. 

26 
In hilt gar wol in hüte sein fater, kunig Sigmunt, 
Und auch Siglind, sein muter; wann im zu aller stunt 
Gern dinet lant und leute; sein lop waz weit erkant; 
Im wurden undertenig bürg, stet und weite lant. 

Der helt nam zu an krefte, daz er wol waffen trug, 
Wann er in seiner jugent vil mange tode schlug; 
Auf stürmen und auf streiten legt er den seinen fleis, 
Mit seiner mannes krefte bejagt er hohen breis. 

28 
Sein fater lies ausrufen ein hof und einen solt; 
Er sant nach mangem recken, wer ritter werden wolt, 
Daz er gen hofe kerne, dem wolt sein werde hant 
Geben vil riche gäbe, silber und reichs gewant. 

29 \ 

Di mer di kamen balde für mangen werden man, 
Für fursten und für herren, wer im was undertan, 
Di saumpten sich nit lange und kamen alle dar 
Und dineten all dem kunge; ir waz ein grosse schar. 

30 
Der hof der nam ein ende; manch ritter unverzagt 
Vil grosses lob und ere da auf dem hof bejagt 
Durch schöner frawen willen mit helanthafter hant; 
Manch wunderkuner degen kam auf den hof gerant 

31 
Vir hundert oder mere die waren unverzeit. 
Kamen Seifrid zu dinste und manig schone meit; 
Di dinten im all gerne, er gab in reichen solt; 
Von in laucht daz gesteine, darzu das rote golt. 

32 
Es waz loblich geziret ir leib und all ir wat; 
Was ider man begerte, schuf in der kunig rat; 
Er gab viel reicher gäbe vil mangem werden man, 
Di alle wurden ritter und Seifrid undertan. 

33 
Mit im so ging zu kirchen mang ritter unde knecht; 
Nach ritterlichem orden begangen ward das recht: 
Di dinten alsant gerne Seifrid, dem kün weigant; 
Des ging sein lob und ere gar weit durch alle lant. 

34 
Da man daz ampt volbrachte und messe da gesank, 
Manch ritter bracht sein opfer und sagt got lob und dank. 
Dar nach macht man zu ritter vil mangen kunen degn 
Nach cristenlichem orden und gab in gottes segn. 

35 
Da bracht man in gesatelt da ider man sein ross. 
Da ging es an ein stechen, sich hub ein turnei gross, 
Daz man hört laut erdissen di helme uberal; 
Man hört von guten recken ein wunniglichen schal. 

36 

Gar ritterliches reiten von mangem da geschach; 
Da ward manch sper zuritten auf heim und Schildes tach, 
Darvon die fewres flammen aus herten helmen bran; 
Da warb nach hohem breise manch wunderkuner man, 

37 
Daz reiten nam ein ende; da*'zoch man ein di mark. 
Da hub sich ein thürniren von mangem ritter stark. 
Von schlegen daz gesteine sprang nider in daz gras, 
Bis man zu hof ward essen und man zu tische sas. 

38 

Di ritter und di frawen der kunig sitzen bat; 
Man trug in für daz peste der edlen speise sat, 
Den allerpesten weine, den man ie für getrug; 
Des gab der edel kunig sein gesten gar genug. 

39 
Vil kluger kurzeweile ward da vor in gepflegn; 
Da dint man schonen frawen, daz det manch stolzer degn. 
Darumb vil reicher gäbe gab in des kuniges hant; 
Des ging sein lob und ere gar weit durch alle lant. 

40 
Der hof mit freud und wunne wert an den achten tag. 
Di edel kuniginne vil hoher milde pflag; 
Durch ires sunes willen gab si daz rote golt. 
Des wurden im di leute in allen landen holt. 

41 

Wer da gen hofe käme und was in aremut, 

Dem holf aus not Sigmunde, der edel kunig gut; 

Desgleich sein schone frawe, di kunigin Siglind; 

Auf er[d] ward nie so milde keins reichen kuniges kind. 

42 
Urlaup namen di geste, der hof ein ende nam. 
Da keret heim zu lande manch ritter lobesam; 
Die waren all Seifriden dem kunig undertan. 
Seifridt sprach: Ewres dinstes des wil ich euch erlan. 

43 
Di weil noch lebt mein fater und auch di muter mein 
So ger ich nit der kröne, ir stolzen ritter fein! 
Doch wil ich in dem reiche wol haben den gewalt, 
Daz ich di lant bescherme, di meinen jung und alt. 

44 
Seifrit waz wunderkune, sein herz waz unverzait. 
Da kam im für die mere, wi daz ein schoen mait 
Wer in Burgunderlande, ein kunigin lobeleich, 
Der weren undertenig wol xili kunigreich. 

45 
Der edlen maget schone ward mangem ritter kunt, 
Des frewet sich Seifride und dacht zu aller stunt, 
Wi er si mocht erwerben, di edel maget zart. 
Umb si warb mancher degen, geporn aus hoher art. 

46 

Durch ir tugent und schone leid manger ungemach. 
Noch mocht si keinem werden, wer si noch ie gesach; 
Si meint, si wolt auf erden auch nemen keinen man: 
Der helt waz ir noch fremde, dem si ward undertan. 

47 
Da dacht nach irer liebe Seifrid zu aller zeit. 
Kein held mocht im geleichen in manchem lande weit; 
Er dacht: Nun wil ich werben umb iren stolzen leip; 
Wolt got, wurd mir zu teile daz minigliche weip. 

48. 
Im rieten all di seinen, dem wunderkunen man. 
Seit im nach frawen libe sein herze alzeit bran. 
Um daz er wurb umb eine, di im mocht wol gezemen. 
Er sprach: Pur alle frawen wil ich Krenhilden nemen. 

49 
Nach ir so wil ich reiten in der Purgunder lant; 
Di mait di mus mir werden. So sprach der kun weigant. 
Nie kaiser ward so reiche, im zem daz edel kint; 
Wann man auf diser erden kein schöner maget fint. 

50 
Da daz erhor[t] sein fater, der edel kunig reich, 
Er sagt es seiner frawen, der kunigin minigleich ; 
Daz was in allen baiden in ganzen trewen leJt, 
Daz er stalt nach Krenhilden, der keiserlichen meit. 

51 
Der mer erschrack gar sere des edlen kuniges weip; 
Si sprach : Wurt im Krenhilde, so gilt es im den leip ; 
Wann ich kan wol erkennen Günther und seine man. 
Der kunig seinem sune daz widerraten gan. 

52 
Da sprach zu seinem vater Seifrid, der degen gut: 
Mir stet hin zu Krenhilden mein sin und auch mein mut; 
Für war ich wil es schawen, wi es dort umb si stat 
Di rais mag nimant wenden, und wi es mir ergat. 

53 
Wilt du nit abelassen, traut edler sune mein. 
So rewt es mich gar sere, mag es nit anders sein. 
Wilt du da hin nun reiten, so solt du hüten dich 
Vor Günther und den seinen. Di fart di rewet mich. 

54 
Ich forcht gar ser her Hagen, defi wunderkünen degn, 
Der grosses Übermutes allzeit hat vil gepflegn ; 
Dar umb forcht ich di raise, di werd uns allen leit, 
Erwerbst du dort Krenhilden, di wunderschone meit. 

55 
Was mag uns daz geschaden, so sprach der kün Seifrit, 
Wann ich kumm gen Purgunden und umb di maget pit? 
Und tun si das nit gerne, so sprach der kün weigant. 
Ich traw, ich wol bezwingen mit meiner werden hant. 

56 

Der red solt du geschweigen, so sprach der kunig Sigmunt; 
Und wurd in dise rede dort an dem Reine kunt, 
So torst du nimmermere gereiten in daz lant. 
Günther, Gernot und Hagen, di sein mir wol bekant. 

57 
Nimant mag mit gewalte gewinnen dise mait; 
Man hat si wol in hüte, als man mir hat geseit. 
Ich wtl nach unsern helden senden, traut sune mein! 
Di sollen mit dir reiten gen Wurmes an den Rein. 

58 
Des ist mir nit zu mute, so sprach der kün Seifrit; 
Mir sollen von den meinen auch keiner folgen mit; 
Man Sprech, ich brecht durch forchte dahin so mangen man; 
Ich traw si dort alaine mit streit gar wol bestan. 

59 
Ich traw gar wol erwerben di maget minigleich; 
Salb zwelft wil ich hin reiten in kunig Günthers reich; 
Nit mef wil ich hin füren mit mir der diner mein. 
Salb zwelft wil ich hin reiten gen Wurmes an den Rein. 

6o 
Da daz ersach sein muter, di schone fraw Siglint, 
Da weinet si vil sere wol umb ir libes kint. 
Nun müs es got erparmen, di edel frawe sprach, 
Daz ich nit mag gewenden daz grosse ungemach! 

6i 
Da trost er wol sein muter, Seifrid der degen gut. 
Er sprach: Ir solt nit weinen, und traget freien mut! 
Land ewer grosses klagen wol durch den willen mein! 
Ja traw ich wol an sorge vor allen recken sein. 

62 

Ich pit euch, edle muter, durch aller frawen er, 
Daz ir mir gebet stewre, ee ich vom lande ker 
Und auch di meinen helde; mit ewrer weissen hant 
Zirt uns di wapenrocke! So sprach der kun weigant 

63 

Seit du's nit wilt erwinden, mein libster sune zart. 
So gib ich dir mein steüre und hilf euch auf di fart 
Wol mit der pesten wate, di ritter ie getrug. 
Dir und all dein gesellen. Seifrit, der ritter klug. 

64 

Er danket seiner muter und naiget ir gar ser; 
Er sprach: Zu diser reise beger ich nimant mer, 
Dann zwelf der meinen recken, die sein all auserwelt. 
Ich wil hin nach Krenhilden. So sprach der kune helt. 

65 

Da Sassen maid und frawen dt- nacht und auch den tag ; 

Ir kaine ruwet selten und nie gemaches pflag, 

Bis si den herren zirten ir lobeliche vvat, 

Als si von dannen wolten gen Wurmes in di stat. 

66 
Der kunig hies in ziren ross, hamasch und gewant; 
Und als si wolten reiten in kunig Günthers lant, 
Ir brünn und wapenrocke waz lobelich berait, 
Dar zu ir lichte helme und auch ir wapenkleit. 

67 

Seifrid und seine helde di sassen auf zu hant. 
Man reicht in dar die Schilde; Seifrit, der kün weigant, 
Der fürt vor seiner brüste ein schilt von golde rot. 
Dar nach kam er am Reine in jamer und in not. 

68 
Da si schiden von dannen, da weinet manig weip; 
Si sprachen all: Wir furchten, er kumm umb seinen leip. 
Man wünscht im gluck und ere, dem wunderkün weigant. 
Dar mit si schiden dannen und rawmpten ire lant. 

69 , 

Ir schaiden sach nit gerne di frawen noch di man; 
Si bruften wol den schaden, der darnach must ergan, 
Daz ire peste freunde darumb all bliben tot; 
Darumb si klagten billich den jamer und di not. 

70 
Darnach ani achten tage kamen die kün weigant 
Zu Wurmes ein geritten ; von gold laucht ir gewant 
Und auch daz edel staine, daz gab.vil lichten glast. 
Da ward er schon enpfangen, Seifrid, der werde gast. 

Ir Schild di waren feste, gar michel unde brait, 
Von gold so laucht ir helme und auch ir wapenklait; 
Seifrit der kam salb zwelfte gen Wurmes an den Rein, 
Man sach in da gar gerne und euch die helde sein. 

72 
Sein diner waren alle edel und hochgeporn, 
In stürmen und in streiten zu noten auserkorn. 
Seifridt, der fürt ein waffen, was michel unde brait, 
Und daz zu beiden ecken gar freisamglichen schnait. 

73 
Von gold laucht ir geschmeide, schilt, heim und sturmgewant; 
Di zeug auf iren rossen was seiden alles-sant. 
Daz folk di fremden geste gern an dem Reine sach; 
Man reit in schir engegen und schuf in gut gemach. 

74 
Si gingen gen den gesten, waz an dem hofe was; 
Man pflag nie an dem Reine der fremden geste bas. 
Des frewten sich di geste und waren hochgemut; 
Di roß und auch di herren het man gar wol in hut. 

75 
Ee man wolt den gesten zihen di ross an ir gemach, 
Seifrit aus Niderlanden zu den Burgundern sprach: 
Got dank euch diser eren! land uns di ross hie stan! 
Wir wollen bald von hinnen. So sprach der kün man: 

Ist imant hie, ir herren, der mir kun recht gesagn. 
Wo wir den kunig finden und auch von Troni Hagn, 
Gernot und Geiselhere, di kunig alle drei? 
Daz saget im ein ritter, ein stolzer degen frei. 

n 

Der sprach: Ir edler herre, wolt ir den kunig sehn. 
Den fint ir auf dem sale, daz wil ich euch verjehen, 
Bei rittern und bei knechten, di im sein undertan; 
Da findet ir in sitzen bei mangem werden man. 

78 

" Da wurden dise mere dem kunig bald geseit, 
Wi das gen hof wer kumen zwelf ritter unverzeit; 
Di fürten scharpfe waffen und lichten harnasch klar; 
Nimant kund si erkennen, von wann si kernen dar. 

79 
Den kunig wundert sere, wer si da mochten sein; 
Ir wat gab von gestaine und golde lichten schein, 
Ir wapen an dem Reine was manchem unbekant, 
Daz was gar leit dem kunige. Da sprach ein kün weigänt, 

80 
Der hies Ortwein von Metze, ein degen lobeleich: 
Seit wir si nit erkennen, ir edler kunig reich, 
Ich rat euch, daz ir sendet nach meinem oheim Hagn, 
Der mag si wol erkennen und euch die warhait sagn. 

81 
Dem sein wol kunt die reiche und alle fremde land; 
-Der sagt euch wol di mere, si sein im wol bekant. 
Da schickt der kunig balde nach dem vil kunen man. 
Das er und all sein helde gen hofe solten gan. 

82 
Hagen kam bald gen hofe und gund den kunig fregn, 
Daz man in lis an schawen di gest, di kune degn. 
Der kunig sprach: Diser helde hab ich vor nie gesehn 
Von wann di helde kumen, daz solt ir mir verjehn. 

83 

Hagen, der kune degen, da an ein fenster trat 
Und schawet recht di geste, als in der kunig bat. 
Im gfilen wol di helde. Da sprach der kün weigant: 
Ich waiss nit, wann si kumen; si sein mir unbekant. 

84 

Mich wundert, wann-si komen zu uns her an den Rein; 
Si sein von gutem adel und mugen fursten sein, 
Si paren ritterlichen und sein gar hoch gemut. 
Mit ritterlicher were sein si gar wol behut. 

85 

Doch dunket mich, sprach Hagen, solt ich di warheit jehn, 
Seifrid aus Niderlanden, den hab ich nie gesehn; 
Doch dunkt mich eigentlichen, wi es darumbe stat. 
Es sei Seifridt, der kune, als er dort vor uns gat. 

86 
Er bringt uns newe mere, ist es der kun weigant; 
Er schlug die Nibelunger zu tod mit seiner hant, 
Schildung und Nibelunge, zwei edle kuniges kint, 
Und tet vil grossen schaden an manchem recken sint 

87 

Seifrit der helt aleine an alle hilfe reit; 

Er fant vor einem perge, der degen unverzait, 

Bei Nibelunger schätze vil manchen kunen man. 

Den schleich er nach mit listen, bis er den schätz gewan. 

88 
Der schätz von Nibelunge der ward getragen gar 
Aus einem holen berge, das nam er eben war, 
Da den schätz wolte teilen di Nibelunger reich; 
Daz merkt gar wol Seifride und eilet schnelligleich. 

89 

Er kam in also nahen, daz er den schätz ersach 
Under den Nibelunger. Ein küner ritter sprach: 
Hie kumpt Seifrit, der starke, ein kunig aus Niderlant; 
Er kam, da er groß haile an den Niblunger fant. 

90 
Da ward er schon enpfangen, Seifrid, der degen jung, 
Von den zwei edeln herren, Schildung und Nibelung. 
Si baten in gar sere, den wunderkün weigant. 
Das er den schätz in teilet mit seiner werden hant. 

91 
Er sach so vil gesteines, als man noch höret sagn, 
Daz es wol hundert wegen nit mochten han getragn. 
Noch mer so was des goldes aus Nibelunger lant, 
Daz solt in Seifrit tailen; daz ist mir wol bekant 

92 
Si gaben im zu lone der Nibelunger schwert; 
Si wurden keiner trewe da von dem held gewert: 
Er globet in mit trewen, er wolt si han in hut; 
Daz brach an in der degen und traib groß ubermut 

93 
Si betten auch zu hilfe zwelf wunderküne man; 
Di waren starke risen, di nimant torst bestan; 
Di schlug Seifrid alaine zu tod mit seiner hant 
Und siben hundert recken auß Nibelunger lant 

94 
Mit seinem guten Schwerte, daz ist genent Palmung; 
Darmit zwang er si alle di helde, alt und jung; 
Di forchten seinen zome. Also dem held gelang, 
Also Seifrit mit kreften daz ganze lant bezwang. 

95 
Darzu die künen recken, di schlug er alle tot 
Er karfi von Albereiche darumb in grosse not; 
Der wolt di helde rechen und gund Seifrit bestan. 
Daz mocht in nit gehelfen wol gen dem starken man. 

96 

Im mocht nit angesigen mit streit daz kleine zwerk. 
Recht sam zwen leben wilde si Sprüngen für den berk; 
Da Seifrid im mit kreften di toren-kapen nam, 
Da ward des Schatzes herre Seifrid; dem bin ich gram. 

97 
All di, di mit im fachten, di waren gar verlorn. 
Er lis den schätz hin füren, der degen hochgeporn. 
Da daz von im vernamen di Nibelunger gar, 
Her Albereich der kune must sich ergeben zwar. 

98 

Er must Seifride dienen recht sam ein ander knecht; 
Waz im gebot Seifride, des ward er im gerecht. 
Also ist es ergangen, so sprach von Troni Hagn, 
Von seim geleich auf erden hab ich nie hören sagn. 

Nibelungenlied 2 

99 
Noch mer der abenteure ist mir von im bekannt. 
Ein trachen fraischamkleichen schlug tot sein werde hant, 
Er bat sich in dem blute; da ward der helt hürnein; 
Des schneidet in kein waffen, ist oft wol worden schein. 

100 

Darumb sol man enpfahen den degen dester bas, 
Daz wir auch nit verschulden, gen im den seinen has. 
Sein leip und auch sein schöne breist man für alle man, 
Kein helt ward nie so kune, der im gesiget an. 

lOI 

Da sprach des landes herre, Günther, der kunig reich: 
Man sol in schon enpfahen, den degen lobeleich, 
Ich frew mich, daz er käme her in mein eigen lant. 
Da eilt der kunig balde, da et Seifriden fant 

I02 

Di helde von Purgunden enpfungen schon den gast; 
An tugent, zucht und eren den beiden nit gebrast 
Da naigt Setfrit dem kunige und auch di diner sein, 
Daz im ward grosse ere enpoten an dem Rein. 

103 
Mich wundert, sprach der kunig, ir wunderkün weigant, 
War umb ir, edler degen, seit kumen in mein lant. 
Waz habt ir hie zu werben ? daz lassend mich verstan ! 
Daz tun ich, sprach Seifride, der wunderküne man. 

104 
Mir ward in meinem reiche so vil von euch gesait, 
Wi daz hie bei euch were manch ritter unverzait, 
Di allerpesten helde, di kunig ie gewan; 
Nie kunig gewun ir mere; die wolt ich schawen an. 

105 
Von euch und ewren beiden hört ich groß wunder jehn. 
Man hab in allen reichen nie pesser held gesehn. 
Daz sagten mir di leute, wo ich reit durch di lant; 
Da wollt ich nit ablassen, bis mir das wurd bekant. 

106 
So pin ich auch geporen aus kuniglicher art; 
Mich zwang mein freier mute da her auf dise fart 
Ich bin des landes kunig, geporn aus Niderlant, 
Mein manhait an dem Reine mus werden auch bekant. 

107 
Her kunig, seit ir so küne, als man mir hat geseit, 
Darauf halt ich gar kleine, mein herz ist unverzait; 
Ich traw euch wol bezwingen alain mit meiner hant: 
Ir mußt mir lan daz reiche, darzu leut uflde lant. 

108 
Des nam den kunig wunder und bracht im ungemach; 
Dar umb und daz Seifride so trützlich zu im sprach, 
Wi er in wolt bezwingen und treiben von dem reich; 
Da zürnet also sere manch ritter lobeleich. 

109 
Wi han ich daz verschuldet? so sprach Günther der degn; 
Daz lant, daz ist mein erbe; solt ich micn des verwegn 
Und alles gar verlisen von eines beides kraft? 
Des het ich imer schände und all mein ritterschaft 

HO 

Ich ,wil euch des bezwingen, sprach Seifrit unverzait; 
Dein lant mus mir als werden, wer's den Burgundern leit 
Daz reich wil ich besitzen und auch daz erbe dein, 
Oder daz mein dar gegen muß auch dein aigen sein. 

III 
Dein lant und auch daz meine mein herz geringe wigt; 
Welcher mit streit dem andern darumb hie angesigt. 
Dem sollen baide reiche dinen on allen spot. 
Daz wider-ret her Hagen und auch der kunig Gernot. 

112 
Wir han daz nit verschuldet, der edel kunig sprach; 
Von uns und unsern beiden euch nie kein lait geschach ; 
Daz lant ist unser erbe, ist mangem wol bekant 
Dar umb woU wir nit fechten, vil wunderkün weigant! 

Da ward gar ser erzürnet di helde an dem Rein; 
Besunder sprach der eine, von Metz der kün Ortwein: 
Her kunig, ewr frid und sune ist mir in trewen leit; 
Den Übermut solt rechen manch ritter unverzait. 

114 
Sein Übermut und trutze müt mich von herzen ser: 
Ob Seifrid mit im fürte eins reichen kuniges her, 
Di torst ich all alaine mit streit gar wol bestan. 
Den hochmut an im rechen; so sprach der kune man. 

115 
Da sprach gar zorniglichen Seifrid aus Niderlant: 
Sich sol nit underwinden mit streit gen mir dein hant; 
Ich bin ein kunig reiche und du ein dinestman, 
Ja wil ich dich salb zwelfte alaine gern bestan. 

116 
Da ruft nach seinem Schwerte von Metz der kün Ortwein; 
Daz understurid her Hagen von Trön, ein ritter fein, 
Und schweig dar zu gar stille; daz waz dem kunig leit. 
Gernot der schid den streite, der kunig unverzait. 

117 
Er sprach: Ortwein, laßt abe den ewren grossen zorn! 
Uns tet auch nie kein laide Seifrit, der hochgeporn. 
Ewr streiten unde fechten wer gegen im ein wint; 
Sein huld woU wir behalten; er ist eins kuniges kint. 

118 
Da sprach Hagen von Trone: Uns mag noch werden leit, 
Daz Seifrit ie durch streiten her zu dem Reine reit. 
Wolt got, daz er di reise da her nit het getan! 
Es mag im in di lenge und uns nit wol ergan. 

119 
Da sprach Seifrit, der kune: Seit ir ein ritter gut. 
So mugt ir daz wol rechen, den meinen ubermut. 
Daz lant wil ich erfechten, und wers euch allen lait; 
Ir mußt mir all gemeine zu dinst noch sein bereit. 



Digiti 



zedby Google 



L 122 143a 21 

120 

Daz wil ich underkumen, so sprach der kunig Gernot. 
Den seinen beiden allen ernstlich er da gepot, 
Das keiner solt erzürnen den kunen degen milt 
Seifrit lag stet im sinne di schone mait Krenhilt 

121 
Es wer von uns ein schände und auch ein grosser spot, 
Solt wir an alle schulde ain ander schlagen tot; 
Des het wir lutzel ere, wo man das von uns sagt 
Da antwurt im Seifride, der degen unverzagt: 

122 
So redet mit her Hagen und mit dem held Ortwein, 
Daz si gen mir ir streiten und zumen lassen sein! 
Ob si di red nit lassen, nit wol es in ergat; 
Ist in und uns daz beste, also di red bestat 

123 
Ir seit uns libe geste, so sprach kunig Gibichs kint, 
Ir und di ewren helde, di mit euch kumen sint; 
Ich gon euch aller eren und auch di freunde mein. 
Da trug man für di herren den met und kulen wein. 

124 
Der kunig von Purgunden, des landes herre sprach: 
Gert ir es in dem pesten, ich schaff euch gut gemach; 
Mit euch so tail ich gerne lant, leut und als mein gut 
Daz hört Seifrid gar gerne und ward gar wolgemut 

125 
Da trug man von den gesten schilt, heim und sturmgewant; 
Man fürt si an di herbei^, di pesten di man fant; 
Seifrid und seinen beiden schuf man vil gut gemach, 
Wann man si an dem Reine allzeit gar gerne sacb. 

126 
Man pot in wird und ere allzeit, nacht unde tag; 
Im dint manch kuner ritter, der sein mit trewen pflag. 
Daz kund er wol verdinen; sein herz in frewden was; 
Gar wenig waz der leute, di im da trugen has. 



Digiti 



zedby Google 



22 I43b * L129 

127 
Vil hübsche abenteure man an dem hof beging. 
S^ifrit der waz der peste; waz man ie angefing, 
Nimant mocht im geleichen; daz schuf sein mannes kraft. 
Daz breiß er vor in allen behilt mit ritterschaft. 

128 
Waz man pflag vor den frawen, nimant was im geleich; 
Man sagt im breiß und ere, dem kunig lobeleich. 
Dar umb sach in gar gerne di man und auch di weip; 
Nach Werder frawen hulde so senet sich sein leip. 

129 
Waz er ie pflag zu hofe mit mangem ritter gut, 
So lag im in dem mute Krenhilt, di hochgemut; 
Nach ir stund all sein sinne, wi er si nie gesach. 
Nach Krenhilt der vil schonen sein herz leid ungemach. 

130 
Wann er beweist sein krefte, der kune degen milt, 
Mit rittern und mit knechten; daz sach gar gern Krenhilt; 
Si sas in einem fenster di stolze maget her. 
Wann si Seifridt solt schawen; ir herz begert nit mer. 

131 
Di maget di waz schone, gar adelich und klug, 
Wann si zu allen zeiten Seifrid in herzen trug. 
Wann si ein ander sahen und sich mocht fugen das. 
In mocht beiden auf erden nit sein gewesen bas. 

132 
Wann Seifrid auf dem hofe bei andern beiden stund, 
Als noch an manchem hofe ritter und knechte tund. 
So paret adeleichen der kunig aus Niderlant; 
Daz breiß für alle herren gab mail dem kun weigant. 

133 
Er dacht oft heimelichen: Mocht mir daz heil geschehn, 
Daz ich di schon Krenhilden mit äugen mochte sehn, 
Di mir bezwingt mein herze, verschwunden wer mein pein 
Di ist mir leider fremde; des mus ich trawrig sein. 

134 
Und wann der kunig wolt reiten spatziren in daz länt, 
So folgt im nach zu rosse yil manig kün weigant, 
So must mit im Seifride; daz waz Krenhilden leit, 
Bei ir wer gern beliben der degen unverzeit 

135 
Er dacht offt an Krenhilden, di schuon maget klar. 
Daz weret heimelichen mer dann ein ganzes jar, 
Daz er darzwischen selten di miniglichen sach; 
Des laid er heimelich nach ir groß ungemach. 

136 
Da kamen fremde mere in der Burgunder lant 
Kunig Günther und sein Heiden, den ward ein brif gesant 
Von zweien edlen Herren, di in baid trugen has; 
Der kunig erschrack gar sere, da man di brife las. 

137 
Der erste aus Tenmarke der kunig Ludegast, 
Der ander Ludigere, den manHait nie gebrast 
(Der waz aus SacHsenlande ein Herzog HocHgepom), 
BracHten zwei grosse Here; des ward mancH Helt verlorn. 

138 
Da nun di poten kamen gen Wurmes an den Rein, 
Si fragten nach dem kunige und mangem ritter fein; 
Da si gen Hofe kamen für mangen werden man, 
Si musten für den kunig und für di Herren gan. 

139 
Der kunig enpfing gar scHone di poten allgeleicH: 
Wer Hat eucH Her gesendet, her in mein eigen reich? 
Den sollet ir mir nennen. So sprach der kunig gut. 
Di poten forchten sere den seinen ubermut. 

140 
Si sprachen: Edler kunig, es sein zwei Herren stark; 
Ludgast, daz ist der eine, der kunig aus Tenmark, 
Und herzog Ludigere, geporn aus Sachsenlant, 
Als ir fint an dem brife; di han uns hergesant. 

141 
Si Hand euch widersaget und seind euch beid gehas; 
Fi sein beid ewre feinde, ir Hand verschuldet daz. 
Si wollen euch zu laidie Her zihen an den Rein 
Mit manchem werden recken; des solt ir sicher sein. 

142 
Es wurt ein grosse reise in einer kurz geschehn. 
Darumb, ir edler kunig, mugt ir euch wol versehn, 
Mit rittern und mit knechten bewaren leut und lant 
Ich furcht, es mus noch sterben dar umb manch kün weigant. 

143 
Doch wolt ir mit in dingen (daz lassend uns verstanl). 
So tuen si euch kein schaden und mag euch wol ergan. 
Tut ir daz nit, her kunig, si tuen euch herzenleit, 
Verderben lant und leute; daz sei euch her geseit! 

144 
Günther in seinem herzen vil grossen kumer trug. 
Er sant in alls sein reiche nach mangem ritter klug; 
Besunder nach her Hagen, daz er gen hofe kam. 
Und auch nach seinem bruder, dem kunig lobesam. 

14s 
Da kamen im di pesten, di man im reiche fant 
Den Übermut der feinde klagt er in allen sant 
Er sprach: Ir trewen helde, daz land euch wesen leit! 
Da sprach Gemot, sein bruder, ein degen unverzait: 

146 
Darumb solt ir nit travvren, bruder und herre mein! 
Si mügen göt wol klagen, kumen si an den Rein. 
Wir wollen nit verzagen, wir wollen si bestan 
Und treiben aus dem lande; so sprach der kune man. 

147 
Da sprach von Throne Hagen: Daz dunket mich nit gut. 
Her Ludigast, der kunig, der treibet ubermut; 
Des kunnen wir nit wenden in also kurzen tagn; 
Ir solt es bald Seifriden, dem werden helde, sagn. 

148 
Di potten weist man balde zu herberg in di stat; 
Man his ir pflegen schone; der kunig si des bat. 
Das zam wol seinen eren, er pflag ir also schon. 
Bis er zu samen brachte vil mangen werden man. 

149 
Der kunig trawret sere, im was von herzen leit 
Daz sach an im gar balde manch ritter so gemeit; 
Mit urlaup man in fragte, was im doch wer geschehen: 
Ir edler kunig reiche, daz solt ir uns verjehen. 

150 
Mich nimet michel wunder, so sprach Seifrit der degn, 
Wi ir euch ewres mutes hebt also gar verwegn; 
Ir habt oft freude pflegen mit mangem werden man. 
Des antwurt im Gunthere, der kunig lob'esan: 

151 
Ja mag ich meinen kumer nit ider man gesagn. 
Den ich mus heimelichen in meinem/ herzen tragn. 
Man sol den pesten freunden auch klagen solche not. 
Daz tet Seifriden zorne, das er ward bleich und rot. 

152 
Seifrit sprach zu dem kunige: Ich hab euch nie versait; 
Ich hilf euch gerne wenden den kumer und das lait; 
Wolt ir's an feinden rechen, ich wil der eine sein; 
Ich hilf euch wol aus noten bis an daz ende mein. 

153 
Nun Ion euch got, Seifride, ir edler degen gut, 
Ob mir auch immer hilfe ewr werde manhait tut. 
Ich frew mich solcher mere ; daz ir mir seit so holt, . 
Wil ich umb euch beschulden, gib euch daz rote golt. 

154 
Mein trawren solt ir wissen, ir wunderkuner man! 
Vil seltzam red und mere di sein mir kuntgetan, 
Als mir di poten sagen, wi daz zwei grosse her 
Mein lant wollen verderben; daz klag ich euch gar ser. 

155 
Des solt ir achten klaine, so sprach der kun Seifrit; 
Ir solt ewr trawren lassen; des ich euch alle pit. 
Land mich nach breise werben! daz mag euch wol gefrummen. 
Enpietet ewren helden, daz si gen hofe kumen! 

» 156 
Und weren ewren feinden mit dinste undertan 
Auch dreissig tausent helde, so wolt ich si bestan 
Alain mit tausent helden; des land euch ganz an mich! 
Da nötiget im der kunig und dankt im tugentlich. 

157 
Nun bringt mir tausent helde, die euch sein undertan, 
Seit ich all meiner ritter nit mer hie bei mir han, 
Wann zwelf, sein außderwelet, euch retten bürg und lant! 
So gar mit ganzen trewen so sprach der kun weigant 

158 

Der kunig sprach: Her Hagen und auch der küen Ortwein, 
Dankwart, Gundolt, di helde, di libsten ritter mein, 
Auch sol mit euch zu felde Folker, der kune man; 
Der sol daz paner füren; der eren ich im gan. 

IS9 
Ir land di poten reiten gen Sachsen in daz lant, 
Daz wir si wollen suchen mit raub und auch mit brant, 
Daz unser lant und leute wol fride vor ihn han. 
Da hies der kunig besenden auch alle seine man. 

160 
Di poten aus Denmarke gingen gen hofe do; 
Si solten heim zu lande, des waren si gar fro. 
Da pot in reiche gäbe Günther, der kunig gut; 
Er gab in gut geleite: Des frewet sich ir mut. 

161 
Da sprach Günther, der kunig: Nun sagt den feinden mein, 
Daz si dahaim beleiben! dunkt mich daz peste sein. 
Wolln aber si mit here her zihen in mein lant. 
Es mag si wol gerewen; groß not wurt in bekant. 

162 
Vil kuniglicher gäbe den poten man her trug, 
Gab in der kunig reiche und manger degen klug. 
Di botten dankten sere dem kunig lobeleich; 
Damit si urlaup namen und schiden aus dem reich. 

163 . 
Und da di poten kamen gen Tenmark in daz lant, 
Her Ludegast dem kunige det man daz bald bekant, 
Wi seine poten komen vom Rein, als man im seit. 
Da er di potschaft horte, sich hub jamer und leit. 

. 164 
Si sagten, wi am Reine wer manig küner man. 
Wir sahen bei in allen ein stolzen ritter stan, 
Seifridt ist er geheissen, geporn aus Niderlant. 
Des frewet sich der kunig, da er di potschaft fant. 

165 

Den herren aus Tenmarke di potschaft ward bekant. 
Si santen nach im helden in alle ire lant. 
Bis si zusamen brachten vil manigen kunen man; 
Wol zweinzigtausent helde der kunig da gewan. 

166 
Auch bracht aus Sachsenlande der herzog Ludiger 
Wol virzeh tausent helde mit ritterlicher wer. 
Mit den si wolten reitten in der Purgunder lant. 
Da het Günther, der kunig, auch seine held besant 

167 
Mit allen seinen magen und seines bruder man, 
Di er hin wolte senden gen seinen feinden dan; 
Und auch der kune Hagen bracht mangen man in not. 
Des must manch werder degen von in auch sterben tot. 

168 
Si frewten sich der reise, als si da zugen dann; 
Daz panej" fürt loblichen Folker, der spileman. 
Si schifften bald von dannen zu ^yürmes über Rein; 
Daz her fürt da her Hagen, ein stolzer ritter fein. 

169 
Dar mit zugen zwen herren, Gundolt und auch Hanolt, 
Di dinten auch dem kunige umb seinen reichen solt; 
Dankwart, her Hagens bruder, von Metz (Jer kün Ortwein, 
Di mochten wol mit eren auch bei der reise sein. 

170 
Her kunig, bleipt heim im lande! so sprach der kun Seifrit; 
Seit daz mir ewre helde auch gerne folgen mit, 
Bleipt hie bei schonen frawen und habet guten mut! 
Ich traw euch wol beschirmen iant, leut und auch daz gut 

171 
Dl feind uns wollen suchen zu Wurmes an dem Rein; 
Ich treib si aus dem lande, daz keiner kumpt herein. 
Auch wollen wir in ziehen heim in ir eigen Iant, 
Daz in ir übermüte muß werden gar zu-trant. 

172 
Si zugen von dem Reine hin durch der Hessen Iant, 
Bis si in Sachsen kamen; da hub sich raub und brant; 
Sich hub ein grosses fechten von mangem werden man^ 
Sagt uns di abentewre; da ward manch streit getan. 

173 
Si kamen all zu rosse und zugen bald hin dan. 
Seifrit, der degen kune, auch fragen da began: 
Wer sol mit huete pflegen der unsern helde hie? 
So jemerlich murden waz vor in Sachsen nie. 

174 
Daz sol tun her Dankwarte, der wunderkune degen- 
Mit allen seinen beiden sol er des heres pflegen. 
Mit im sein si beschirmet vor Ludigeres man; 
Er und Ortwein, der schnelle, die nachhut sollen han. 

175 
So wil ich selber reiten, so sprach Seifrit der degen; 
Der wart wil ich alaine gen allen feinden pflegn, 
Pis ich erfar di mere recht, wo di feinde sint. 
Da ward gewapnet schone der schon Siglinden kint. 

176 
Daz folk befal er Hagen und sprenget bald hin dann; 
Nam Urlaub von Gernotten, dem kunig lobesam. 
Da reit Seifrid alaine hin durch der Sachsen Iant. 
Manch helt ward tot geschlagen von seiner werden hant. 

177 
Er sach das grosse her^, wi es zu felde lag. 
Dar gegen seine hilfe klein und geringe wag; 
Der feind was firzig tausent, ja oder dannoch bas. 
Des frewt sich Seifridt sere, wi er alaine was. 

178 

Gen im so kam geritten ein helt loblichen dar; 
Der hilt dort auf der warte und waz verwapnet gar. 
Den sach Seifridt gar balde und in der kune man: 
Si ranten ritterlichen da baid ein ander an. 

179 
Ich sag euch, wer er were, der dort der warte pflag; 
Ein schilt von rotem golde im vor der brüste lag; 
Es waz von Denmark selber der kunig Ludegast, 
Dem alle zeit in stürmen an manhait nie gebrast 

180 
Er reit her auf Seifriden aus grimiglichem zorn. 
Di roß zu beiden selten si hiben mit den sporn; 
Si ranten in di schilde mit starker mannes kraft, 
Ir sper zu stucken Sprüngen; daz schuff ir ritterschaft. 

181 
Da riten gen einander zwei edle kuniges kind. 
Di ross si zamen trugen schnell als der sturme-wind; 
Si griffen zu den schwerten, di wunderkune man, 
Si ranten grimiglichen da beid ein ander an. 

182 
Seifridt schlug auf den kunig, daz es vil laut erdoß, 
Daz im daz rote feure aus seinem helme schoß; 
Di funken sach man stieben wol von ir beider hant: 
Den seinen man iglicher da an dem andern fand. 

183 

Auch schlug der edel kunig auf Seifrit mangen schlag; 
Seifridt mit starken schlegen da gen im wider wag. 
Da kamen aus dem here wol dreissig kuner man. 
Ee si da zu in kamen, Seifridt den sig gewan 

184 
Mit dreien tifen wunden, di er dem kunig schlug, 
Bis daz in selber tauchte, des Schimpfes wer genug. 
Sein Schwert zu beiden ecken berunnen waz mit blut. 
Her Ludigast, der kunig, gar übel was gemut. 

185 
Der. kunig gab sich gefangen und bot Seifrid di hant 
Und sagt im, daz er were her Ludegast genant. 
Daz hetten seine diner mit äugen wol gesehn. 
Und wi dort auf der warte der streit da was geschehn. 

186 
Seifridt wolt in hin füren; da ward er angerant 
Von dreissig rittem küne; der weret sich sein hant. 
Er bracht den kunig von dannen mit ungefügen schlegn. 
Er det vil grossen schaden, der auserwelte degn. 

187 
Di dreissig ritter alle sein hant zu tode schlug; 
An einen lies er leben, der edel degen klug. 
Der daz sagt in dem here und wi der streit geschach. 
Wann man an seinen wunden di warhait eben sach. 

188 
Den herren aus Denmark, den was der schade leit 
Der kunig waz gefangen, daz ward in schir geseit; 
Man sagt es seinem bruder; ser trawren er began. 
In grimiglichem zorne sein kunes herze bran. 

189 
Her Ludigast der reiche, der ward gefurt von dan; 
Seifrit fürt in mit gwalte zu kunig Günthers man, 
Befal in da her Hagen, da im daz ward geseit, 
Daz es der kunig were, ein degen unverzait 

190 
In der Purgunder here band man daz paner an. 
Wol auf, so sprach Seifride, der wunderkune man, 
Ee sich der tag volende, und sol ich han den leip. 
Ich mach vil manche witwen, di noch sein freie weip. 

191 
Ir herren von dem Reine, ir solt mein nemen war! 
Wir wollen bald hinzihen gen Ludigeres schar 
Und wollen helme hawen mit ritterlicher hant, 
Ee daz wir widerkeren heim in Burgunderlant 

192 
Gernot eilt bald zu rosse und alle seine man; 
Daz paner fürt mit kreften Folker, der spileman; 
Er waz ein kuner degen und reit da vor der schar. 
Sich warnet wol zu streite ir helde alle gar. 

193 
Mit Seifridt zoch nit mere wann tausent guter man, 
Dar under waren zwelfe, ir herz nach streite bran. 
Si kertn von der Strassen und filen in daz lant; 
Da sach man von in glesten loblich ir sturmgewant 

194 
Da waren auch di Sachsen gen in zu felde kumen 
Mit mangem werden helde, daz hab ich wol vernumen. 
Di Schwert di held da fürten mit kreften in der hant, 
Wolten di geste treiben heim in ir eigen lant. 

195 
Der herren scharemeizter das folk fürt mit im dan; 
Gen in so kam Seifride und mang werder man; 
Di zwelf und die er brachte mit im aus Niderlant, 
Di teten mangen stürme mit helenthaffter hant. 

196 
Gundol, Hanolt, di degen, und auch der kunig Gernot 
Di schlugen in dem streite vil manigen helt zu tot; 
Si wagten ritterlichen den iren werden leip; 
Das ward vil ser beweinen in Sachsen manig weip. 

197 
Folker und auch her Hagen, kunig Gernot von dem Rein, 
Von in so ward zerhawen manch lichter helme fein. 
Mit rotem blut begossen da bleib manch werder man; 
Des gleichen streit Dahkwarte, ein fürst so wolgetan. 

198 

Auch werten sich di feinde mit ritterlicher hant. 
Da sach man heim zerhawen und mangen Schildes rant, 
Und auch mit scharpfen schwerten man mangen tode schlug 
Auch streit aus Sachsenlande manch edler ritter klug. 

199 
Di herren auß Burgunden di drengen in den streit. 
Von in so ward gehawen vil manig wunden weit, 
Daz man sach über sätel fliessen das rote blut. 
Dar warb nach breis und ere manch ritter hochgemut 

200 
Man hört da laut erdissen den beiden in der hant 
Manch waffen, di da fürten di held aus Niderlant; 
Nach in so kam gedrungen ein ritterliche schar; 
Si kamen mit Seifride, dem edlen kunig dar. 

201 
Wann maYi bei im in noten manch guten ritter sach; 
Man sach aus wunden fliessen von blute mangen bach 
Her durch di lichten helme; das schuf Seifrides hant, 
Bis er dort in dem streite her Ludigeren fant. 

202 
Er brach zum dritten male hin durch der feinde her; 
Des gleichen facht auch Hagen mit ritterlicher wer. 
Si fachten baid nach lobe, di edlen helde gut; 
Des must auch von in sterben manch ritter hochgemut 

203 
Da Ludiger, der starke, Seifrit den kunen fant, 
Das er so hohen breise bejagt mit seiner hant, 
Sach, daz er mit Palmungen der seinen vil erschlug. 
Des ward erzürnt der degen mit grossem ungefug. 

204 
Da ward ein michel hawen, vil manig schwert erklang, 
Bei in manch guter ritter nach hohem breise rang; 
Da mueten sie sich beide mit manhait dester bas. 
Di schar gund von in weichen, das schuf ir grosser has. 

205 
Dem edlen fogt aus Sachsen dem ward di mer geseit, 
Sein bruder wer gefangen; daz waz dem helde leit. 
Er west wol, daz in finge Seifrid, Siglinden kint. 
Man zechs Grernot, den kunig; hat sich wol funden sint. 

206 
Di schleg her Ludigeres di waren also groß, 
Das under im gund strauchfen] gar oft sein vil gut roß; 
Auch schlug auf in freischleichen Seifrid aus Niderlant; 
Sein Schwert trant^manchen helme; daz schuf des heldes hant 

207 
Darzu half im her Hagen und auch der kunig Gernot. 
Von Dankwart und von Folker lag manger ritter tot; 
Gundolt, Hanolt, Ortweine, drei wunderkune degen. 
Von in waz in dem streite manch ritter tot gelegn. 

208 
In stürmen sich nie schieden di edlen fursten her"; 
Man sach aus helmen fligen die flamen hin und her. 
Da schriet man lichte Schilde den. helden von der hant. 
Sich ferbet rot mit blute manch brunn und sturmgewant. 

209 
Vom ross baißt da zu fusse im streit manig kuner man 
Und liefen grimi gleichen zu fus ein ander an. 
Seifrit, der degen kune, und auch her Ludiger 
Di schlugen auf ein ander in grimiglicher ger. 

210 
Zerhawen ward manch schilde da von Seifrides hant; 
Da warb i^ch breis und ere der helt aus Niderlant 
Wol an den kunen Sachsen, di man verwundet sach. 
Dankwart vil mangen helme mit seiner> hant zubrach. 

211 
Da het her Ludigere Seifrides schilt erkant, 
Dar in von gold ein kröne -für Seifridt vor der hant: 
Dar bei kant er Seifride, den wunderkunen man. 
Sein ritter und sein knechte ward er da rufen an: 

212 

Nun wert euch ritterlichen, ir auserwelte man! 
Seifridt aus Niderlande solt ir nit leben lan; 
Ein manhait und sein sterke di han ich hie erkant; 
In hat der arge teufel in Sachsen hergesant 

213 
Das paner war zerhawen, ging in dem streit der-nider; 
Di Sachsen frides gerten, dez gweret man si sider. 
Doch must er sein gefangen in kunig Günthers hant; 
Darzu zwang in Seifride, der kunig aus Niderlant 

214 
Daz waz ir aller rate; so endet sich der streit. 
Vil Schild und lichter helme sach man zuhawen weit; 
Di wurfens aus den henden und auch ir sturmgewant, 
Daz furtens blutig dannen in der Purgunder lant 

215 
Si fingen, wen si wolten, mit macht und mit gewalt 
Gernot und auch her Hagen fürten von dannen balt 
Gefangen mangen degen, den man die wunden bant 
Si brachten an den Reine vil manchen kün weigant. 

216 
Di sigelosen helde gen Tennemark hin rittn; 
Da hetten auch di Sachsen so kunlich nit gestrittn, 
Daz man in lobes jehe; daz was den beiden leit. 
Daz ward in irem lande gar kumerlich gekleit. 

217 
Si Wessen ire waflfen hin senden an den Rein. 
Es waz gar wol ergangen vil mangem ritter fein; 
Seifridt behilt daz preise, der het daz pest getan. 
Daz. preis gab im Gunthere und alle seine man. 

218 
Gen Wurmes sant sein poten Gernot, der kunig reich, 
Heim in sein eigen lande sein freunden sicherleich, 
Wi im gelungen were vil mangem werden man; 
Sein held hetten daz peste dort in dem streit getan. 

3- 



Digiti 



zedby Google 



36 i5ia L222 

219 
Vil mangem schnellen boten ward da di mer geseit. 
Des frewt sich an dem Reine manch ritter unverzeit 
Und auch manch schone frawe; di waren dar bekumen. 
Si fragten fremder mere, als ich wol han vernumen, 

220 
Wi dort gelungen were Gernot und manchem man. 
Man hies heimlich di poten hin für Krenhilde gan. 
Den gund si heimlich fragen di minigliche meit, 
Nach einem, hiess Seifride, ein ritter Ainverzeit. 

221 
Di kunigin tugentlichen den poten ane sach. 
Sag mir di warhait eben, Krenhilt da zu im sprach, 
Von Seifridt, dem vil kunen, dem ist mein herze holt! 
Dar umb wil ich dir geben silber und rotes golt 

222 
Wi schid auch von dem streite mein bruder, künig Gernot? 
Ist vil der unsern held im streit dort bliben tot? 
Wer tet daz allerpeste? Das solt du mir nun sagn. 
Der pot sprach: Bei in allen so fand man keinen zagn. 

223 
Dort in dem harten stürme facht nie kein helt so wol, 
Seit ich euch, edle maget, di warhait sagen sol, 
Wann Seifrit für si alle, der helt aus Niderlant, 
Der schlug vil mangen tode mit seiner werden hant. 

224 
Und waz all gute helde dort Streites haben tan. 
Dankwart und auch her Hagen und alle ire man, 
Fraw, gen Seyfrides streiten so was es als ein wint; 
Den breiß hat ob in allen des kunig Sigmuudes kint 

225 
Di ewren mag und helde han mangen tot geschlagen. 
Von irer manneskrefte mag man wol wunder sagn, 
Besunder wo Seifride dort in dem streite reit; 
In Sachsen mangem weibe schuff er groß herzenleit. 

226 
Von im ist witwen worden manch werde frawe traut; 
Auf Schild und auch auf helmen sein schleg erklungen laut, 
Es sprang nach seinem Schwerte gar, oft daz rote blut;. 
Ich sach auf diser erden kein ritter nie so gut. 

227 
Auch facht gar ritterlichen von Metz der kün Ortwein; 
Was er ie mocht erlangen dort mit dem Schwerte sein, 
Die musten all beleiben von seinen handen tot. 
Des gleichen det ewr bruder, der edel kunig Gernot. 

228 
Und was in herten stürmen dort ist von in geschehn, 
Des muß man breiß und ere den von Purgunden jehn; 
Di.teten dort das peste in grossen stürmen hart; 
Ir keiner in dem streite sein manhait nie gespart 

229 
Man sach von iren händen vil mangen satel bloß, 
Von iren scharpfen schwerten manch herter heim erdos: 
Di recken von dem Reine han ritterlich gestrittn, 
Irn feinden mocht bas frumen, hettens di reis gemittn. 

230 
Di kunen held von Throne di frumpten grosses leit; 
Und da mit grossen kreften das her zu samen reit, 
Da schlug vil mangen tode des kunen Hagens hant 
Des vil zu sagen were von mangem kün weigant. 

231 
Gundolt, Hanolt, di zwene, des kunig Gernotz man, 
Und auch Rinult, der kune, di han daz pest getan. 
Daz muß her Ludigere aus Sachsen wesen leit, 
Daz er her an den Reine hat mangem widerseit. 

232 
Der allergroste streitte, der dort bei in geschach. 
Am anfang und am lesten, des gleich nie man gesach, 
Daz tet Seifrid, der kune, mit helenthafter hant; 
Er bringt mit im gefangen vil mangen kün weigant. 

233 
Di er dort zwang aleine der degen lobesam; 
Her Ludigast der eine, geporn aus kuniges stam, 
Der ander ist aus Sachsen, heist herzog Ludiger. 
Hort nie von im der wunder, ir edle kunigin her? 

234 
Di edlen herren baide fing er mit seiner macht. 
Es wurden solch gefangen nie her zu lande bracht. 
Als si Seifrit hat zwungen und bringt her an den Rein. 
Des frewet sich von herzen Krenhildt, di kunigein. 

23s 
Man bringt gesunder helde fünf hundert oder bas 
Und mangen wunden degen, der dort gar kaum genas, 
Und achzig rotter bare bringt man uns her zu lant; 
Di alle hat verhawen Seifridt mit seiner hant. 

236 
Di durch irn ubermute ab sagten an den Rein, 
Di müssen nun gefangen des ewren bruder sein; 
Di bringt man her mit freuden in der Purgunder lant 
Ir herz, daz waz in frewden, da si di mer befant. 

237 
Ir schönes angesichte ward da in freuden rot, 
Da mit gesundem leibe was kufiien aus der not 
Seifrid aus Niderlande, der hoch gelopte man. 
Und daz auch ire helde hetten daz pest getan. 

238 
Da sprach di minigliche: Du hast mir wol geseit; 
Des gib ich dir zu lone ein roß und auch ein kleit; 
Und zehen mark von golde hab durch den willen mein! 
Daz er ir sagt di mere von mangem ritter fein. 

239 
Als im da ward di gäbe, daz golt und auch daz kleit. 
Da traten an di fenster vil manig schone meit; 
Si sahen auf der Strassen her reiten da zu hant 
Vil hochgemuter helde auß der Purgunder lant. 

240 

Gen Wurmes kam geritten manch ritter lobesam; 

Di wurden schon empfangen, als in gar wol an zam. 

Günther, der kunig reiche, in da engegen reit; 

Sein sorg het ganz ein ende und auch sein grosses leit 

241 
Der kunig enpfing di seinen, di fremden auch alsam; 
Er bot in wird und ere, waz ir zu lande kam; 
Dez dankt im tugentlichen vil manig ritter gut. 
Man pflag ir also schone, der helde hochgemut 

242 
Günther der hies im palde von seinen helden sagn. 
Welcher dort in dem streite dort wer zu tod geschlagn: 
Nit mer waz tot beliben, wann sechzig seiner man, 
Di must der kunig verklagen und si doch faren lan. 

243 
Di held brachten zerhawen vil manigen Schildes rant. 
Zerschroten mangen helme in kunig Günthers lant 
Di held di weißt man balde hin auf des kuniges sal. 
Da hub sich freud und wunne und wunniglicher schal. 

244 
Man schickt in herberg balde zu Wurmes in der stat: 
Der kunig pflag ir schone mit kuniglicher tat; 
Er lies di wunden heilen und schuf in gut gemach. 
Von seiner mild und tugent manchem gar wol geschach. 

245 
Er sprach zu Ludigaste: Her, seit mir got wilkum! 
Ich han von ewren schulden auch Schadens vil genumen; 
Das wurt an euch gerochen, sol ich daz leben han. 
Dank haben meine helde, di han daz pest getan. 

246 
Ir solt in billich Ranken, sprach herzog Ludiger; 
Wann also werde geisel gewan nie kunig mer. 
Nun schonet uns des leibes! wir geben euch groß gut, 
Daz ir uns gnad beweiset, als man gefangen tut 

247 
Ich wil euch, sprach der kunig, bei uns lan ledig gan, 
Also daz meine feinde auch bleiben hie bestan. 
Des wil ich haben purgen, daz keiner räum daz lant 
Des gab im da sein trewe des Ludigeres hant. 

248 
Man weist si an di herberg und schuf in gut gemach. 
Die wunden held mit fleisse man alle heilen sach; 
Den beiden bracht man dare den met und kulen wein, 
Man pot in wird und ere zu Wurmes an dem Rein. 

249 
Ir Schild und gute waffen man da behalten trug; 
Vil setel rot von blute der fand man da genug. 
Dar von ward ser betrübet in Sachsen manig weip, 
Daz in dem streit bleip tode vil manges ritters leip. 

250 
Der kunig pflag der geste in ganzen trewen wol. 
Der fremden und der künden; daz lant waz helde vol. 
Er heilt in ire wunden und lies ir gutlich pflegn; 
Ir grosser ubermute den feinden was gelegn. 

251 
Wer erzeneige künde, dem gab man reiche[n] solt, 
Dem gab man da zu lone silber und rotes golt, 
Daz man di wunden heilte nach irer grossen not. 
Der kunig da den gesten vil reicher gäbe bot. 

252 
Sein helde, di da hettn auch heim zu lande mut, 
Di bat der kunig beleiben, als man gen freunden tut 
Der kunig ging zu rate, wi er begabt sein man. 
Die im groiS breiü erwürben, sein werde undertan. 

253 
Da sprach Gernot sein bruder: Man sol si reiten lan; 
Bis hin kumen sechs wochen, so wurt in kunt getan. 
Daß si her wider reitten gen hof zu der hochzeit. 
Di weil heilt man di wunden, an den vil eren leit. 



Digiti 



zedby Google 



L257 153^ 41 

254 
Urlaup so wolt auch nemen Seifrid aus Niderlant 
Da daz der kunig horte da von dem kün weigant, 
Er bat in tugentlichen, er solt bei im bestan. 
Daz tet er durch sein Schwester, als ich vernumen han. 

255 * 
Im pot Günther zu lone den seinen reichen solt; 
Daz het sein hant erfochten, der kunig waz im holt; 
Dar zu des kuniges recke, di hetten wol gesehn, 
Waz grosser breiß und ere im waz im streit geschehn. 

256 
Wol durch di schon Krenhilde bleib Seifridt da bestan. 
Ob er si sehen mochte di maget wol getan. 
Nach allem seinem willen ward im di meit bekant 
Er reit frolich von damien in seines fater lant 

257 
Di weil Günther, der kunig, lis ritterschaft da pflegn. 
Da warb nach breis und ere vil manig stolzer degn. 
Ein plan lies er bereiten vor Wurmes auf den sant 
Den, di dar solten kumen in der Purgunder lant. 

258 
Wol in den selben zeiten, als si dar solten kumen. 
Da het di schon Krenhilde di mer auch wol vernumen, 
Daz ir bruder, der kunig, ein hoff da wolte han ; 
Vil manger schonen frawen ward es auch kunt getan. 

259 
Ir wat waz wol geziret, di si da solten tragn. 
Fraw Ut, der kuniginne, gund man di mer da sagn, 
Wi daz manch stolzer degen da solt gen hofe kumen; 
Vil kleider und geschmeide ward da mit in genumen. 

260 
Durch irer tochter willen hies si vil reiche kleit 
Bereiten und auch ziren vil manig schone meit 
Und vil der jungen helde aus der Purgunder lant; 
Auch allen iren freunden bracht man loblich gewant 

261 

Man sach si lobelichen hin reiten an den Rein, 
Vil mangen werden ritter, manch stolzes megethein, 
Und di dem kunig zu eren dar kamen in daz lant. 
Da ward rei[chllich begäbet von im manch kün weigant 

262 
Wol auf des kuniges hofe was menniglich bereit 
Den hochgelopten gesten, als di histori seit 
Wol zwen und dreissig fursten ' kamen zu der hochzeit. 
Da ward gar wol geziret manch keiserliche meit. 

263 
Da pflag gar schon der geste her Geiselher, daz kint, 
Der künden und der fremden, als man geschriben fint; 
Er und Gernot sein bruder und auch ir beider man 
Di pflagen wol der helde, der frawen wol getan. 

264 
Setel mit gold beschlagen bracht manger in daz lant, 155a 
Vil wol gezirter Schilde, manch keiserlich gewant 
Brachten si an den Reine loblich zu der hochzeit. 
Des frewt sich manger degen, als man noch wunder seit. 

265 
Di wunden, die noch lagen und liden grosse not, 
Di frewten sich der mere; waz ir doch blibn tot, 
Di sieben und gesunden, di musten daz verklagn. 
Si frewten sich des hofes, als man noch höret sagn. 

266 
Waz iderman begerte, daz ward in da geschaft. 
Da hub sich wunn und freude mit wirde über kraft. 
Si lebten all in freuden, waz man zu hofe fant; 
Des frewt sich als geleiche in kunig Günthers lant. 

267 
An einem pfingstag morgen sach man gen hofe gan 
Gekleidet lobelichen vil mangen kunen man; 
Fünf tausent oder mere kamen zu der hochzeit 
Da hub sich kurze weile von helden widerstreit. 

268 
Der kunig dacht in seim sinne, wann er gar wol erkant, 
Und wi aus herzen gründe Seifrid aus Niderlant 
Het lieb zu seiner Schwester, ee er si nie gesach. 
Wann man ir grosser schonen vor allen frawe jach. 

269 
Da sprach da zu dem kunige von Metz der kün Ortwein: 
Wolt ir, daz breis und erc von euch hie werde schein. 
So land ewr meide schawen, di edlen fursten kint, 
Di ewren gnaden dinen und in Purgunden sint 

270 
Es lebt in freud und wunne vil manges ritters leip, 
Daz si solten an schawen di miniglichen weip. 
Nun land ewr schone Schwester her für di fursten gan! 
Des ratz freut sich von herzen manch wunderkuner man. 

271 
Des wil ich euch geweren, so sprach der kunig da. 
Waz held di red erhörten, di wurden alle fro. 
Er sant nach seiner muter und mangem werden man, 
Daz si mit iren meiden gen hofe solten gan. 

272 
Da ward her für gesuchet manch hofelichs gewant; 
Daz aller schonst geschmeide, so mans im lande fant, 
Vil kleinet, reich von golde, manch edler porte breit. 
Darein ward schon geziret manch wunderschone meit 

273 
Man[ch] helt sich dar auf zirte und satzt den seinen mut, 
Wi daz er mocht an schawen manch stolze maget gut, 
Daz er dar für nit neme eins reichen fursten lant. 
Di frawen sahens gerne vil mancKen kün weigant 

274 
Da his der kunig reiche mit seiner Schwester gan, 
Di ir da dinen selten, wol hundert guter man; 
Di hetten scharpfe waffen und Schwerter in der hant. 
Daz waz sein hofgesinde aus der Purgunder lant. 

275 
Fraw Ut, sein edle niuter, di kam auch mit in dar; 
Gar vil der schonen frawen het si in irer schar, 
Wol hundert oder mere, di trugen reiche kleit; 
Mit ir so ging Krenhilde, di keiserliche meit. 

276 
Aus iren kemenaten gunden si alle gan. 
Her drang manch stolzer ritter, die woltens schawen an, . 
Di hetten gut gedingen, ob in daz mocht geschehn, 
Daz si di schonen meide da mochten ane sehn. 

277 
Her brach Krenhild di schone, recht als di morgenrot 
Dringt her durch daz gewulken. Da kam aus seiner not. 
Der si da trug im herzen und lange het getan. 
Er sach di miniglichen gar loblich vor im stan. 

278 
Es laucht von irm gewande vil manig edler stein, 
Ir klares angesichte gar wunniglich her schein. 
Geschickt nach allem wünsche; daz must man von ir jehn. 
Es wurd nie schöner maget bei beides zeit gesehn. 

279 
Recht sam der foUe mane vor dem gestirne stat. 
Des schein so licht und helle her durch die wölken gat, 
Sam schein di edel maget für ander frawen gut. 
Des frewet sich von herzen manch ritter hoch gemut 

280 
Di reichen kamerere sach man da vor ir gan. 
Di hoch gemuten beide die wolten des nit lan, 
Si drungen, da si sahen di wunder-schonen meit. 
Seifrid, dem edlen degen, geschach da lieb und leit 

281 
Er dacht in seinem sinne: Wi mochte daz ergan, 
Daz ich si torste trewten? Dar nach stund im sein wan. 
Solt mir ir lieb nit werden, vil senfter wer ich tot 
Er ward nach irer Übe gar oft bleich unde rot 

282 
Da stund so miniglichen Seifrit, Siglinden kint, 
Sam wer der helt entworfen, als man geschriben fint, 
Gepilt gar adelichen, daz man im lobes jach; 
Wan man auf diser erden so schonen held nie sach. 

283 
Di vor den frawen gingen, di hissen von den wegn 
Da allenthalben weichen; daz tet vil manig degn. 
Sich freut von ganzem herzen manch wunderschönes weip. 
Da si sahen in dinen manch stolzen ritters leip. 

284 
Da sprach her aus Purgunden der edel kunig Gernot: 
Der euch zu allen zeiten den seinen dinste bot, 
Günther, mein Über bruder, dem solt ir tan alsam, 
Seifriden billich danken, dem ritter lobesam. 

^85 
Und heißt den helt so kune zu meiner Schwester kumen, 
Daz in di maget grusse (des habt ir er und frumen), 
Di vor gen keinem helde nie grusses gunde pflegn. 
So haben wir sein hulde; er ist ein kuner degn. 

286 
Der kunig schickt bald sein helde, da man Seifriden fant 
Si sprachen: Edler kunig, geporn aus Niderlant, 
Euch hat der kunig enpoten, ir solt gen hofe gan. 
Zu euch so kumpt Krenhilde, sein Schwester wolgetan. 

287 
Des frewet sich von herzen der ritter unverzeit; 
Er trug in seinem sinne di minigliche meit, 
Er sach si also gerne, der schon fraw Uten kint; 
Auß rechter trew und libe grüßt si Seifriden sint 

288 
Da si den edlen rittet gen ir her kumen sach. 
Vor freud sein färb gund roten; Krenhilt di schone sprach: 
Seit got-wilkum, Seifride, ein edler ritter gut! 
Der helt freut sich des grusses, der degen hochgemut 

289 
Er neigt ir zuchtiglichen und nam si bei der hant 
Mit im ging si gar gerne; daz freut den kun weigant 
Si sahen oft liplichen da beid ein ander an. 
Daz ward gar heimelichen aus ganzer lieb getann. 

290 
Da ward liplich gezwungen in lieb ir beider hant 
Waz mer dar in erginge, daz ist mir nicht bekant 
Doch wil ich wol gelauben, daz es nit wurd gelan, 
Si trug im stette libe, daz ward im kunt getan. 

291 
Hin gen dem kulen maien in lichten sumertagen 
Kund er in seinem herzen solch freude nicht getragn, 
Solch grosse freqd und wunne, als der helt da gewan, 
Da im ging an der hende, di er zu weib solt han. 

292 
Da dacht manch werder ritter: Mocht mir solch heil geschehn, 
Daz ich ir ging so nahen, als ich hab in gesehen, 
Oder mocht bei ir schlaffen, wi mocht mir werden bas! 
Kein held gschach nie solch heile, furwar so red ich daz. 

293 
Waz held auß fremden landen ic waren kumen dar, 
Di namen all geleiche ir zwei alainc war; 
Da ^i in solte küssen, Seifrit, den kunen man, 
Keim held ward solche libe auf erd nie mer getan. 

294 
Da sprach von Tennemarcke der kunig an der stunt 
Des ewren süssen kusses leit manger ungesunt; 
Des hab ich wol enpfunden, daz schuff Seifrides hant. 
Got wol, daz er nit mere kum in mein eigen lant! 

295 
Man hies da allenthalben hin weichen von den wegn 
Der schonen meit Krenhilde; manch wunderkuner degn 
Sach man gar hofelichen mit in gen kirchen gan. 
Da schied von ir Seifride, der wunderkune man. 

296 
Krenhild di ging zu kirchen; ir folget manig weip. 
Gar lobelich geziret so was ir stolzer leip; 
Manch helt wünscht im ir libe; daz was doch als verlorn;. 
Si gab in wunn und freude, di kunigin hochgeporn. 

297 
Vil kaum erbait Seifride, bis man di mess gesang. 
Er mocht wol seiner selde auch immer sagen dank, 
Daz er het ganz ir hulde, di in im herzen trug; 
Auch waz er ir gar holde, der edel ritter klug. 

298 
Da si kam von der kirchen, di maget wolgetan, 
Man bat Seifrit, den kunen, da wider zu ir gan. 
Allerst begund im danken di minigliche meit, 
Daz er so ritterlichen vor allen beiden streit. 

299 
Nun dank euch got, Seifride, so sprach di kunigein, 
Und daz ir habt erfochten, daz manger ritter fein 
Euch allzeit dinen gerne und euch all eren jehn. 
Da gund er miniglich Krenhtlden ane sehn. 

300 
Ich wil euch allzeit dinen, so sprach der kune degn„ 
Und allen ewren magen wil ich auch dinstes pflegn; 
Ich wirb nach irer hulde, weil ich daz lebn han. 
Daz ist durch ewren willen, fraw kunigin lobesam! 

301 
Es weret wol zwelf tage, und daz di kunigin reich 
All tag ging hin gen hofe. Da dint ir tugentleich 
Manch edler fürst und ritter, wann si gen hofe kam. 
Daz det si als zu dinste Seifriden lobesam. 

302 I 

Da hört man sues herklingen manch lobelichen schal; 
Da pflag man hoher freuden da auf des kuniges sal; 
Dar in pflag kurzeweile vil manig werder man. 
Ortwein und auch her Hagen vil wunders da begann. 

303 
Waz ie waz ritterschefte, des waren si bereit; 
Des gleichen ander helde, manch ritter unverzeit 
Da ward den fremden gesten des kuniges held bekant; 
Di gest lobten di helde aus der Purgunder lant. 

304 
Di wunden held allsande gunden gen hofe gan; 
Si wolten kurzweil pflegen mit mangem werden man 
Mit schirmen und mit ringen und schissen auch den Schaft. 
Des pflagen si da alle aus ritterlicher kraft. 

305 
Der kunig hies der geste nach allen eren pflegn; 
Wol mit der pesten speise het sich der kunig verwegn: 
Er achtet klein den schaden, der im darauff mocht gan. 
Man sach in tugentlichen oft bei den gesten stan. 

306 
Er sprach: Ir werden helde, ee ii* nun scheidet hin, 
Nempt von mir reiche gäbe! dar nach stet mir mein sin. 
Ir werden ritter alle, verschmehet nit mein gut! 
Daz teil ich mit euch gerne, ir helde hochgemut! 

307 
Di herren von Tenmarke di sprachen allzuhant: 
Ee wir von dannen reiten in unser eigen lant, 
Wir geren von euch fride; des zwinget uns di not; 
Uns ist von euch erschlagen manch stolzer ritter tot. 

308 
Da Ludigast der kunig nun ganz geheilet was 
Und auch der fogt aus Sachsen nach streite wol genas 
(Si Hessen etlich totten in der Burgunder lant). 
Da ging Günther, der kunig, da er Seifriden fant. 

309 
Er sprach: Ratt, edler degen, wi ich den dingen tu! 
Mein feind wollen zu lande und reiten morgen fru; 
Si geren stetten fride an mich und meine man. 
Par zu solt ir mir raten, waz euch dunkt recht getann. 

310. 
Waz mir die feinde pieten, daz wil ich euch wol sagn: 
Und waz fünfhundert seimer mugen des goldes tragn, 
Daz gebn si mir gerne, wil ich si ledig lan. 
Darzu wil ich euch ratten, daz pest als ich verstan. 

311 

Ir solt si lassen ledig und frei v<Ä hinnen farn 
Und heißt si schweren alle und sich furbas bewam, 
Daz si nit mer her reisen in der Burgunder lant! 
Des nempt von in ir aide und purgen auch zuhant! 

312 
Da ging der kunig bald und Seifrit mit im dan. 
Da sprach zu in der kunig: Ir sollend uns verstann! 
Wir geren nicht des gutes, daz ir uns woltet gebn. 
Das horten gern di geste und gunden dannen strebn. 

313 
Auf mangem guten schilde daz rote golt man trug; 
Daz schankt Günther sein gesten, wann er het gutz genug. 
Mer dann fünf hundert marke gab er den feinden sein; 
Daz riet im Gernot selber, sein bruder kün und fein. 

314 
Si nam[en] urlaup alle di gest und gingen dan. 
Da si Krenhilden funden und gunden für si stann. 
Bei ir sb sas fraw Ute, und di ir muter was. 
Di gaben in den segen und schiden da furbas. 

315 
Di herberg wurden lere, von dannen si da rittn. 
Da sant nach all sein beiden der kunig nach seinem sittn. 
Di kamen all gar gerne, vil manig werder man; 
Di gingen mit -^ einander hin für Krenhilden stann. 

NibelangenUe4 ^ 

Da wolt auch urlaup nemen Seifrit, der degen gut. 
Reiten nach abenteure, dar nach stund im sein mut. 
Daz ward der kunig innen wol von dem kunen man; 
Her Geiselher, der junge, das widerraten gann : 

317 
Wo woltend ir hinreiten, ir edler helt Seifrit? 
Ir solt bei uns beleiben, des ich euch trewlich pit, 
Bei Günther, meinem bruder, bei mangem werden man, 
Bei mancher schonen frawen und alles trawm lann. 

318 

Da sprach Seifrit der kunt: Ich wil euch folgen gern. 
Ich wolt von hinnen reiten, des wil ich nun enpern. 
Tragt hin mein reichen Schilde! so sprach der kün weigant; 
Mir hat her Geiselhere di reise widerwant 

319 
Seifridt durch seinen willen bleib bei den kunigen da. 
Er wer nit pass gewesen auch nirgend anderswo. 
Sein herz waz im in freuden, wann im das heil geschach, 
Daz es Krenhild di schonen mit äugen ane sach. 

320 
Das schuff ir schön und tugent, das Seifridt da beleih. 
Mit mancher kurzeweile er da sein zeit vertreib. 
In zwang heimlich ir minne; sein herz daz leid groß not. 
Des bleib der kune degen umb iren willen tot. 

321 
Es kamen newe mere gen Wurmes an den Rein, 
Es wer in Niderlanden manch schönes megetein. 
Da hin umb eine werben dacht im der kunig gut;- 
Dar nach stund im sein sinne, dem kunig hochgemut. 

VI 



322 

Ein edle kuniginne di sas dort über see, 

Man fand in mangem reiche nit ir geleichen me; 

Si was an massen schone und het vil grosse kraft, 

Si schoss umb breiß und minne mit mangem held den schaft 

323 
Den stein den warf si ferre, gar weit si darzu sprangk. 
Wer ir begert zu weibe, must under seinen dank 
Drew spil ir angewinnen, der maget hochgeporn; 
Welcher verlos ir eines, der het daz haupt verlorn. 

324 
Des het si vil gepflegn, di kunigin wolgetan. 
Di mer hört an dem Reine ein ritter lobesan; 
Der wann sein mut und sinne wol an daz schone weip. 
Dar umb manch werder degen verlos den seinen leip. 

32s 
Da sprach der fogt vom Reine: Ich wil hin an den see, 
Nach Brünhild, der vil schonen, wi es mir dar umb gee; 
Wol durch ir schon und minne so wag ich meinen leip; 
Den wil ich dort verlisen oder si wurt mein weip. 

326 
Das wil ich wider raten, so sprach der kün Seifrit; 
Es ist di kuniginne so freischamklich gesit. 
Wer ie warb umb di maget,- es galt im leib und lebn. 
Ir mugt wol hie beleiben, den rat wil ich euch gebn. 

327 
Da sprach der kunig reiche: Auf erd ward nie kein weip 
So stark und auch so kune, ich traw den iren leip 
Mit kreften wol bezwingen alein mit meiner hant. 
Der red schweigt! sprach Seifride, si ist euch unbekant. 

4* 



Digiti 



zedby Google 



52 i6oa L329 

328 

Und weren ewer vire, di mochten nit genesn 
Vor ir und irer sterke. Nun land di reise wesn! 
Daz rat ich euch in trewen: wolt ir nit ligen tot, 
Laßt euch nach irer minne nit wesen also not! 

329 
Nun sei wi stark si welle, ich las der reise nicht 
Ich wil es mit ir wagen, waz mir dar umb geschieht; 
Durch ir vil grosse schone wag ich daz leben mein; 

Ich hoff, ich woll si bringen zu uns her an den Rein. 

• 

330 
Her kunig, ich rat daz peste, so sprach von Throny Hagen; 
Nun nempt mit euch Seifriden! ir sollet nit verzagn; 
Den heisset mit euch reiten, her kunig! daz ist mein rat. 
Im ist gar wol bekennet, wis umb Brunhilde stat. 

331 
Er sprach: Wolt ir mir helfen, vil kuner helt Seifrit, 
Di schone meit erwerben? Darumb ich euch ser bit. 
Und wurt si mir zu teile daz wunderschone weip, 
So wil ich mit euch teilen lant^ leut und meinen leip. 

332 
Da sprach zu im Seifride eins edlen kuniges sun: 
Gebt mir ewr schone Schwester, so wil ichs gerne tun, 
Di schone mait Krenhilde, di edel kunigin her! 
So ger ich für di reise keins reichern soldes mer. 

333 
Des set euch hin mein trewe! sprach Günther da zu hant; 
Und kumpt Brunhilt di schone her in mein eigen lant, 
So wil ich euch mein Schwester zu einem weibe gebn. 
So mugt ir mit Krenhilden allzeit in freuden lehn. 

334 
Des schwuren si zwei eide, zwen edel kunig her. 
Des wuchs in angst und sorge ie lenger und ie mer, 
Ee si di schonen frawen da brachten an den Rein, 
Des kamen si da baide in kumer und in pein. 

335 
Seifrit ein torenkapen auch fürte mit im dan, 
Di der vil kune degen in grosser not gewann 
In einem streit eim zwerge, genennet Albereich. 
Da rust sich auf di reise Günther, der kunig reich. 

336 
Und wann Seifrit der kune di tarenkappen trug, 
So het zwelf mannes sterk der edel ritter klug; 
Des zwang er held und risen, di er bracht umb den leip. 
Dar mit zwang er Brunhilden, daz wunder-schone weip. 

337 
Auch was di tarenkappen mit kunst also getann, 
Daz 'auch dar inn volbrachte gar wol ein iglich man 
Als, daz sein herz begerte, darinn in nimant sach. ^ 

Daz er gewann Brunhilden, darvon im das geschach. 

338 
Nun ratet, sprach der kunig, ee wir von hinnen farn, 
Wi wir besten mit eren und uns gar wol bewarn! 
Wer sol mit uns hin faren hin in Brunhilden lant? 
Dorft wir wol dreissig tausent, di het wir alle sant. 

339 
Wi vil wir held dar fürten, so sprach der kun Seifrit, 
Doch ist die kuniginne so freisamklich gesit, 
Daz si all musten sterben durch iren ubermut; 
Daz pest wil ich uns ratten, ob es euch dunket gut 

340 
Waz held ir sollet füren mit euch hin von dem Rein, 
Di will ich euch hie nennen, und wer di sollen sein. 
Salb fird woU wir hin über den wilden see; 
Nit mer durf wir der helde auf dise reise mee. 

341 / 

Günther, ich bin der eine, ir solt der ander wesn, 
Der drit, daz ist her Hagen, so woll wir wol genesn. 
Der fird soll sein Dankwarte, der ist ein kuner man; 
So woll wir mit gotz hilfe wol tausent held bestann. 

342 
Nun west ich auch gar gerne, so sprach der kunig da, 
Ee wir scheiden von hinnen, mocht es sich fugen so, 
Daz wir vil schone kleider mochten da hin getragn, 
Di uns mit eren zemen, mit golde wol beschlagn. 

343 
Di aller-pesten wate, so mans auf erd ie fant, 
Tregt man zu allen zeiten dort in Brunhilden lant; 
Dar umb di reich[s]ten wate di sollen wir dort tragn, 
Daz wir sein haben ere, wo man hört von uns sagn. 

344 
Da sprach der kunig reiche: So wil ich selber gann, 
Zu meiner edlen muter wil ich daz wissen lann, 
Daz uns ir schone maide ziren di reiche kleit, 
Daz wirs mit eren tragen dort vor der schonen meit. 

345 
Da sprach von Throne Hagen: Ir edler kunig reich, 
Waz wolt ir ewrer muter? Nun bitet fleissigleich 
Krenhilt und sagt ir balde, wes ir auch habet mut! 
Di kan euch bas gehelfen und es gar gerne tut. 

346 
Der kunig sant nach Krenhilden, daz er si wolte sehn; 
Und Seifrit sach si gefne, da si im gunde nehn. 
Si het sich wol geziret und kun[i]glich gekleit. 
Da si solt zu Seifride; des frewet sich di meit 

347 
Löblich waz auch geziret ir meid, als in wol zam. 
Di fursten kamen beide. Da daz Krenhilt vernam. 
Da stund si auf gar balde und gen den herren ging. 
Da si irn libsten bruder und auch Seifrid enpfing. 

348 
Nun seit mir got-wilkumen, vil libster bruder mein 
Und auch Seifrid der degen! so sprach di kunigein. 
Waz wolt ir herren baide? daz lassend mich verstann! 
Daz wil ich leisten gerne, ob ich es fugen kann. 

349 
Da sprach Günther der kunig: Schwester, ich wil euch sagn, 
Wir müssen abenteure auf einer reise wagn; 
Zu einem hofe reiten well wir in fremde lant. 
Darzu solt wir auch haben ross, harnasch, reichs gewant 

350 
Nun sitzend, liber bruder! so sprach fraw Uten kint, 
Und lassend mich doch hören, wer dise frawen sint, 
Der ir wolt eine haben und wolt in fremde lant! 
Di herren namen beide Krenhilden bei der hant 

351 
Da ging mit in di schone, da si in wunne sas 
Auf samat und auf seiden und auch auf materas. 
Durchgraben schon mit bilden, mit rottem gold beschlagn; 
Man sach loblich Krenhilden ein reiche kröne tragn. 

352 
Da gschach manch augenblicke und minigliches sehn, 
Daz sach man von Krenhilden und Seifrid vil geschehn. 
Si lipt im also sere, mer dann sein eigen leip. 
Dar nach in kurzen zeiten ward si Seifrides weip. 

353 
Da sprach der kunig reiche: Vil libste Schwester mein, 
Di meine grosse reise mag an dein hilf nit sein. 
Ich wil nach abenteure hin in Brunhilden lant; 
Darzu torft wir geschmeide und hofelichs gewant. 

354 
Da sprach Krenhilt die schone: Ir libster bruder mein, 
Waz euch mein hilf mag dinen und darzu nuz gesein, 
Daz ist mein guter wille und bin darzu bereit; 
Solt euch imant ve[rjsagen, daz must mir wesen leit 

355 
Darumb, bruder und herre, dorft ir nit fast umb bitten. 
Waz ie waz ewer will, daz hab ich nie gemittn; 
Waz euch an mir gefalle, darzu bin ich bereit 
Und tunn es willigleichen; so sprach di schone meit 

356 
Schwester, wir wollen haben daz allerpest gewant. 
Da solt uns helfen ziren ewr junkfraw alle sant, 
Darzu solt ir selbes helfen, wi es uns eben stat; 
Di reis wol wir vollenden, halt wi es uns ergat. 

357 
Da sprach Krenhilt di schone: Nun merkt, was ich euch sag ! 
Ich hab vil edler seiden; nun schafft, daz man her trag 
Rot golt und licht gesteine! so wurken wir di kleit 
Des freut sich Günther sere und Seifrid unverzeit 

358 

Wer wil mit euch hin faren? so sprach di kunigein; 
Die solt ir mir hie nennen, wer si nun alle sein. 
Er sprach: Ich und Seifride und zwen der meinen man, 
Daz ist Dankwart und Hagen, di sollen mit mir dann. 

359 
Schwester, ir sollend merken, und waz ich euch hie sag. 
Das ich salb fird von hinnen di meinen waffen trag; 
Darzu vil reiche kleider und lichte sturmgewant, 
Daz wir an schände kumen hin in Brünhilden lant! 

360 
Dar mit si urlaup namen und schiden bald hin dan. 
Da hies di kuniginne wol dreissig meide gann 
Aus schonen kemmenaten (daz schuff di kunigein), 
Die all wol künden würken di wapenröck so fein. 

361 
Di allerpesten seiden, waz weiß recht als der sehne. 
Und mangen samat reiche, fein grün recht als der kle. 
Dar mit ward wol geziret der helde wapenkleit; 
Di schneid mit irer hende Krenhilt, di schone meit 

362 
Si macht mit klugen listen di kleider wolgetann. 
Darin manch edler steine gar wunniglichen brann, 
Geziret wol mit golde, als di held soltn tragn; 
Von irer reichten wate hört man noch wunder sagn. 

363 
Von Maroch aus dem lande und auch von Libian 
Dl aller-pesten seiden, di kunig ie gewann, 
Kein kuniglich geschlechte, der hettn si genug. 
Daz wercht di schon Krenhilde und auch ir meide klug, 

364 
Seit daz di held das reise hetten gar lang begert 
Ir watt gemacht von zobel, des ward ir lop gemert, 
Darob di pfeller lagen fein schwarz, recht sam ein kol; 
Das stund den werden beiden hin zu der reise wol. 

365 
Wol aus dem klaren golde so laucht manch edler stein. 
Ir erbeit und unmusse di waz furwar nit klein; 
Vil mer dann siben wochen machten si an dem kleit; 
Ir lichte wapenrock di waren all bereit. 

366 
Si schiden pald von dannen und eilten auf den Rein. 
In waz gemacht mit fleisSe ein schiff stark unde fein, 
Daz trug di held von dannen bis auf den wilden see. 
Der kunigin und junkfrawen den tet ir scheiden wee. 

367 
Da saget man den herren, in wer gar schon bereit, 
Waz si da haben solten und ire wapenkleit; 
Als, daz ir herz begerte, daz waz da als getann. 
Da wolten si nit lenger da an dem Rein bestaun. 

368 
Wol nach den beiden kune ward schir ein pot gesant, 
Ob si anlegen wolten ir newes hofgewant. 
Ob es den beiden were zu kurz oder zu lank; 
Es stund in wol und eben. Der kunigin sagtens dank. 

369 
All weit, wer si ansähe, der must in warheit jehn, 
Daz man nie pesser gschmeide het in der weit gesehen. 
Si mochten wol mit eren das kleit gen hofe tragn; 
Von pesserm wapenkleide hab ich nie hören sagn. 

Der kunigin dankten sere dl ritter unverzeit 
Von ir si urlaup namen und waren schon bereit; 
Si naigten ir gar schone in züchten ane has. 
Da wurden lichte äugen von irem scheiden nas. 

371 

Krenhild sprach: Liber bruder, ir soltend hie bestann 
Und wurbt nach andern frawen, daz deucht mich bas getan. 
So dorftend ir nit wagen den ewren werden leip; 
Ir mocht wol neher finden ein hochgepornes weip. 

372 
In sagt gar wol ir herze, waz in darnach geschach. 
Si weintn all gel eiche, waz man da zu in sprach; 
Daz golt ob iren brüsten daz ward von zehern fal, 
Daz in di zeher filen kleglichen hin zu tal. 

373 
Si sprach: Edler Seifride, last euch enpfolen sein 
Auf ewr genad und trewe den libsten bruder mein, 
Daz im nicht misselinge dort in Brunhilden lant. 
Des globt ir da sein trewe Seifrid der künn weigant 

374 
Ich wil sein warten schone, so sprach der kune degn; 
Dar umb solt ir nit trawren und keiner sorgen pflegn. 
Ich bring den helt gesunde her wider an den Rein. 
Des naigt im tugentleichen Krenhilt, di kunigein. 

375 
Ir schon goltfarbe[n] Schilde bracht man in da zu hant, 
Ir lichte wapenrocke und als ir sturmgewant. 
Ir roß hies man her zihen, si wolten reiten dan. 
Da weint manig schone frawe und meide wolgetann. 

376 
Da stunden an di fenster vil manges fursten kint 
Und sahen, wi si fürte da hin ein schneller wint. 
Di hochgelobten helde di sassen auf den Rein. 
Do sprach Günther, der kunig: Wer sol schiffmeister sein? 

377 
Daz wil ich, sprach Seifride, ich kann wol auf der flut; 
Ich für euch wol an schaden dahin, ir helde gut! 
Di rechten wasserstrassen di sein mir wol bekant. 
Hin füren si mit freuden aus der Purgunder lant 

378 
Seifrit, der degen schnelle, ein starkes rüder nam; 
Von jstat für er gar balde, der degen lobesamm. 
Da füren si von lande und waren hoch gemut. 
Ein rüder nam auch selber Günther, der kunig gut. 

379 
Si fürten mit in speise und auch den guten wein, 
Den pesten, den man finden dort mochte an dem Rein;' 
Ir ross di stunden schone und hetten gut gemach, 
Ir schiff daz ging gar eben, daz in nie leid geschach. 

380, 
Si punden auf den segel und füren hin mit macht, 
Wol mer dann zweinzig meile, ee daz herging di nacht, 
Mit einem guten winde und kamen auf den see. 
Ir erbeit und ir reise den fursten tet gar we. 

381 

Wol an dem z weiften nrorgen, als wir noch hören sagn, 
Het si ein starker winde gar fer hin dann getragn 
Bis hin an ein gute feste, waz Eisenstein genant. 
Ir keinr west, wo si waren, wann Seifrid es wol kant. 

VII 

382 

Und da der kunig di stette und vil der bürge sach. 
In Eislant weit und ferre, zu Seifrid er da sprach: 
Nun sagt mir, kuner degn, ob euch ich[t] sei bekant, 
Wes sein die gutten bürge, di leut und auch di lant! 

383 
Da sprach Seifrid, der kune: Si sein mir wol bekant; 
Es Ist alssant Brünhilden, di stet und auch daz lant 
Und Eisenstein, di feste; daz wil ich euch verjehn. 
Darauf sein schone frawen, die sollend ir noch sehn. 

384 
Ich wil euch, helde, raten, daz ir euch habt in hut, 
Daz ir ret all geleiche dort vor der kunigin gut. 
Wann wir dort vor Brünhilden in sorgen müssen stann; 
Mit kluger 1er und witze muß wir auch für si gann. 

385 

Wann wir ir schone meide und auch di kunigin sehn. 
So solt ir stet beleiben, mit ewer rede jehn, 
Günther der sei mein herre und ich sein dinestman. 
Ich hoff, so woll wir enden, waz wir im willen han. 

386 
Daz tettn si vil gerne, waz si der degen hies. 
Durch iren uber-mute ir keiner da nit lies, 
Si suchten waz si wolten; darvon in wol geschach. 
Und da Günther Brünhilden des ersten ane sach: 

387 
Ja lobt ich euch Brünhilden, sprach Seifrit, herre mein, " 
Daz tet ich umb ewr Schwester, daz schone megetein; 
Di lipt mir als mein sele und auch mein eigen leip. 
Ich wil euch allzeit dinen, umb daz si werd mein weip. 



Digitized by VjOOQIC 



L377 1^5* 61^ 

388 
Wol zu den selbn zeitn die fursten wol getann 
Füren der bürg so nahen; da sach der kunig stan 
Dort oben an den zinnen vil manig schone meit, 
Und der er keine kante; daz waz dem kunig leit. 

389 
Er fraget Seifrit balde, den libsten gsellen sein: 
Sagt mir von disen meiden! wer mugen si all sein, 
Di uns so eben schawen hie auf des wassers flut? 
Sagt mir, wi si doch heissen, ein teil der frawen gut! 

390 
Da sprach Seifrit, der kune: Ir solt heimlichen spehn. 
Welt under den junkfrawen! wolt ir auf eine jehn. 
Welche ir woltet haben, ob ir des het gewalt? 
Daz tun ich, sprach der kunig; sein freud was manigfalt. 

391 
Dort oben bei in allen so sich ich eine stann 
Loblich in weisser wate, di ist gar wolgetan; 
Nach der stenn all mein sinne, si ist ein schönes weip. 
Wolt got, daz wer mein eigen ir wunderschöner leip! 

392 
Ir habt gar recht, sprach Seifrit, der wunderkune helt; 
Es ist die kuniginne, di ir habt auserwelt; 
Es ist Brunhilt, die schone, nach der euch stet ewr mut^ 
Ir perd und all ir weise di daucht den kunig gut. 

393 
Brunhilt his ir junkfrawen da von den fenstern gann; 
Si sprach: Ir schonen meide, ir sollet hie nit stan 
Den beiden zu gesiebte; es zimmet keiner meit 
Des folgten si ir gerne, warn ir zu dinst bereit. 

394 
Si gingen gen den gesten mit der kuniginne dann 
Und parten adelichen, di frawen wolgetann. 
Da stund noch an der zinnen manch wunder-schone meit; 
Die Sachen allsant gerne di beide unverzeit. 

395 
Der held, der waz newr fire und kamen in daz lant 
Seifrit, der degen kune, ein ross zoch auf den sant. 
Di Herren sahen oben di maid und schone weip; 
Des frewet sich von herzen des edlen küniges leip. 

396 
Er haft an einen zäune sein wunderschnelles mark; 
Daz waz gar stolz und schone, gar schnell und darzu stark. 
Den Stegreif hilt Seifride, bis der kunig- auf gesas. 
Also dint im Seifride; der kunig seinr trew vergas. 

397 
Seifridt zoch seinen folen auch aus dem schiffe dann. 
Kein kunig ^het nie auf erden kein solchen dinestman; 
Er dint mit fleis dem kunige und gab im weis und 1er. 
Daz sahen meid und frawen; des het der kunig er. 

398 
Geleich in einer masse waren di vir bereit; 
Ir wat schne-weisser färbe und auch ir wapenkleit, 
Ir Schild wol überzogen mit lichtem golde klar; 
Daz glestet wunnigleichen. Man nam der geste war. 

399 - ■ 
Ir setel wol gesteinet, geziret uberal 
(Si ritten ritterleichen hin für der kunigin sal), 
Darann so hingen schellen von klarem golde rot. 
Si kamen da gen hofe, als in di kunigin bot. 

400 
Mit speren wol geschliffen si fürten scharpfe schwert; 
Si gingen auf di sporen und ritten stolze pfert, 
Di fürten si in stürmen und waren unverzeit. 
Daz sach Brunhilt, di schone, di minigliche meit. 

401 
Mit in so reit Dankwarte und auch sein bruder Hagn. 
Man hört noch abenteure von in und wunder sagn. 
Es laucht von edlem gsteine ir aller wapenkleit; 
Ir Schild di waren newe, fest, michel unde breit. 

402 
Auß India gesteine sach man di Herren tfagn; 
Au(i iren wapenrocken si schin, dar in si lagn. 
Ir schiff daz stund aleine dort bei des wassers flut. 
Si ritten zu der purge all vir, di helde gut. 

403 
Wol sechs und achzig thurne sach man dar innen stan; 
Dar in gar wol geziret drei palast wol getann 
Von edlem merbelsteine, fein grün recht sam ein gras; 
Darinn Brunhild, di schone, mit iren meiden was. 

404 
Di burk si funden offen, daz tor waz aufgetann; 
Da draten in engegen der edlen kunigin man, 
Enpfingen schon di geste, wiwol man ir nit kant 
Ir roß enpfing man schone von in all dazuhant 

405 
Ein ritter sprach: Ir herren, di ewren guten schwert 
Di sol man euch behalten. Des seit ir ungewert, 
So sprach Hagen; mein waffen daz wil ich selber tragn. 
Da gund im bald Seifride di rechten warheit sagn: 

406 
Wes man pflig hie zu hofe, daz sollend ir verstann: 
Man lest kein gast sein waffen, wer wil gen hofe gann. 
Di schwert di laßt behalten! daz dunket mich das pest. 
Des folgt im ungern Hagen und auch di andern gest. 

407 
Man pflag gar wol der herren und schuff in gut gemach. 
Vil manigen werden ritter man in da dinen sach, 
In furstenlichem kleide da allenthalben gann; 
Di Sachen gern di geste, als ich vernumen hann. 

408 
Der edlen kuniginne sagt man gar bald di mer, 
Wi daz vir fremde geste gen hofe kumen wer: 
Si komen dar gefaren wol auf des wassers flut. 
Nach in begund si fragen di edel maget gut: 

4Q9 
• Ir solt mich lassen hören, so sprach di kunigein, 
Wi si zu lande kamen. Wer mugen si nun sein, 
Daz si so frefelichen vor meinen äugen stan? 
Durch wen sein si herkumen, di wunderkune man? 

41b 
Da sprach zu ir ein ritten Daz wil ich euch verjehen, 
Daz ich der held nie keinen mit äugen han gesehn. 
Der ein ist gleich Seifriden, der vor den andern stat. 
Den solt ir schon enpfahen, kunigin! daz ist mein rat. 

411 
Sein fater haißt Sigmu[njMe, ein edler kunig reich; 
Im dint manch edler furste, man fint nit sein geleich; 
Er ist so wunderkune, gebreilit für ander man; 
Er hat bei seinen tagen vil herter stürm getann. 

412 
Der ander, sein geselle, der paret lobeleich 
Pur ritterlich geperde, ir edle kunigin reich! 
Gar scharpf stet sein gesiebte, er ist ein ritter gut, 
Er tregt in seinem herzen ein grimmiglichen mut. 

413 
Der drit part kunigleichen und hat ein stolzen leip; 
Er mag mit ritterschefte gewinnen wol ein weip. 
Er paret ritterlichen und ist gar wol gestalt; 
Er tregt ein kunes herze und ist der jar nit alt. 

414 
Der jungst under in allen der part auch adeleich, 
Ist zuchtiglicher perde; sein wapen daz ist reich; 
Man sieht in ritterlichen dort bei den andern stann. 
Man mag di held wol furchten, wer in het leit getann. 

415 
Da sprach di landes frawe: Nun bringt mir mein gewant! 
Und ist Seifrit, der starke, her kumen in mein lant, 
Daz er wil umb mich werben, so gilt es im den leip. 
Ich furcht in nie so sere, daz ich werde sein weip. 

416 
Brunhilt, di edel maget, legt an vil reiches kleit; 
Mit ir so kam gegangen manch wunderschone meit, 
Wol hundert oder mere; di waren wolgetan; 
Di wolten schawen alle Günther und seine man. 

417 
Mit ir so kam gegangen manch ritter aus Eislant; 
Si trugen scharpfe • waffen, di held in irer hant, 
Fünf hundert oder mere. Daz waz den gesteil leit; 
Auf stunden si all vire di fursten unverzeit. 

418 
Und da die kuniginne Seifriden ane sach, 
Nun höret abenteure, wi si da zu im sprach: 
Seit gar wilkum, Seifride, ir wunderkün weigant! 
Waz habt ir hie zu werben? Daz tut mir bald bekant! 

419 
Wir werben um euch, frawe, ir edle mait Brunhilt! 
Ich pit euch tugentlichen, di ewren guet und milt, 
Daz ir grüßt meinen herren, und der hie vor euch stat; 
Der geret euch zu weibe, und wi es im ergat. 

420 
Er ist dort von dem Reine ein kunig hoch geporn. 
Durch euch sein wir her kumen; land euch nit wesen zorn! 
Der wil euch han zu weibe, waz im darumb geschieht. 
Des solt ir euch bedenken ; der helt erlatz euch nicht. 

421 

Günther ist er geheissen, ein edler kunig her. 
Wirt im zu teil ewr minne, so gert sein herz nit mer. 
Er pat mich mit im faren, der degen lobesam; 
Mocht ich dort sein beliben, ich het di reis getan. 

422 
Si sprach: Ist er ewr herre und ir sein dinestman, 
Drew spii wil ich im teilen, und tar er di bestann, 
Gwint er mir an den sige, so wurd ich dann sein weip; 
Ob ich im angewinne, so gilt es im den leip. 

Nibeltmgenlied ^ 

423 
Da sprach Hagen von Throne: Land uns di spil ansehn! 
Si sein gar ungeheure, als ich hör von euch jehn. 
Di spil di sol er meiden, der edel herre mein, 
Wir wollen wol erwerben ein anders megethein. 

424 
Den stein sol er hie werfen, die edel kunigin sprach, 
Und schissen mit dem geren und springen auch darnach; 
Ir mugt hie wol Verliesen di er und auch den leip. 
Dar nach solt ir euch richten. So sprach daz schone weip. 

425 
Seifrid, der degen kune, hin zu dem kunige trat. 
Sein meinung und sein willen er in der reden bat: 
Wol mit der kuniginne ir solt on sorge sein. 
Ich traw euch wol bewaren wol mit den listen mein. 

426 
Da sprach Günther, der degen: Vil edle kunigin her, 
Di spil sein nie so strenge, und wer ir dennoch mer. 
Ich wil es alles wagen umb ewren stolzen leip; 
Mein haubt wil ich Verliesen, oder ir wert mein weip. 

427 
Und da di kuniginne di red von im vernam, 
Di spil lis si da sehen den kunig lobesam. 
Si his ir bringen balde ein lichtes sturmgewant, 
Ein festen schilt von golde, den fürt si vor der hant. 

428 
Ein seiden wapenhemde legt an di schone meit, 
Daz vor in keinem streite kein waflfen nie verschneit; 
Aus Libia von seiden was es loblich gezirt. 
In irem schild ir wapen herlich geplasenirt 

429 
Es was gar langk di weile den edlen herren da. 
Dankwart und auch .her Hagen di waren gar unfro; 
Si forchten ires herren und wurden ungemut. 
Si sprachen: Dise reise di tut uns nimmer gut 

430 
Di weil ging hin Seifride, der wunderkune man, 
Daz es nimant ward innen, hin zu dem schiffe dann. 
Da er sein tarenkappen im schiff dort ligen fant. 
Di zoch er an gar balde; dar in man in nit kant 

431 
Er eilet schnell hin wider, da er fand recken vil 
Er sach, wi seinem herren wurden erteilt di spil; 
Er kam zu in heimlichen. Mit listen daz geschach; 
Er stund dort vor in allen, daz in kein mensch nie sach. 

432 
Der ring der waz gemachet, und da es solt geschehn 
Vor mangem werden ritter, di gunden da zu sehn; 
Wol siben hundert helde sach man da waffen tragn, 
Di schawten, wem gelunge, das si daz mochten sagn. 

433 
Da kam loblich verwapnet di kunigin zu hant. 
Recht sam si solte streitn umb aller kunig lant. 
Si trug ob klarer seiden, manch lichten goldes zein, 
Daz von Brunhilt, der schonen, gar wunniglichen schein. 

434 
Ir werdes hofgesinde di brachten da zuhant 
Von rotem gold ein schilde, der kostet wol ein lant, 
Gehertet wol mit stahel, waz michel unde breit. 
Dar under spilen wolte di minigliche meit. 

435 
Der fessel an dem schilde ein edler porte was, 
Dar auf manch edler steine, waz grön recht als ein gras; 
Di lauchten wunnigleichen her aus dem golde rot. 
Des lag von iren banden manch werder ritter tot. 

436 
Der schilt waz umb di ende, als man uns wunder seit, 
Wol dreier spannen dicke, den tragen solt di meit; 
Mit stahel und mit golde so waz er wol beschlagn. 
Den kund ir kamerere salb fird auch kaum getragn. 

437 
Und da Hagen, der kune, den schilt her tragen sach, 
Aus grimiglichem mute der helt von Trony sprach: 
Günther, ir edler here, es get uns an den leip. 
Hut euch vor irer minne! si ist des teufeis weip. 

438 
Ir wat von klarem golde gehertet als ein stock, 
Von Azagoch der seiden fürt si ein wapenrock; 
Von wunniglicher färbe gab er gar lichten schein. 
Dar in stund wol geziret vil manig licht rubein. 

439 
Man bracht der kuniginne ein geren stark und groß, 
Dar an ein scharpfes eisen, den si mit kreften schoß. 
Der waz gar ungefüge, waz michel unde breit. 
Und der zu beiden ecken gar freischameklichen schneit 

440 
Der ger waz lank und schwere, als man noch höret sagen; 
Sein Schaft mit rottem golde auch waz gar wol beschlagn. 
Den künden kaum getragen vir wunderkune man. 
Dar von Günther, der kunig, auch sorgen vil gewan. 

441 
Er dacht in seinem sinne: Waz sol daz wunder wesn? 
Der teufel in der helle kund nicht dar vor genesn. 
Wer ich dort in Purgunden und auch di helde mein, 
Si must auch ewig freie vor meiner minne sein. 

442 
Da sprach her Hagens bruder, der küne helt Dankwart: 
Mich rewt, daz wir ie kamen auf dise here-fart; 
War wir ie gute helde, nun gilt es uns den leip. 
Des. hab wir imer schände, schlecht uns zu tod ein weip. 

443 
Mich rewt, daz wir ie kamen her in Brunhilden lant. 
Und het mein bruder Hagen sein waffen in der hant, 
Und het ich auch daz meine, so mocht es wol ergan: 
So wolt wir wol genesen vor der Brunhilden man. 

444 
Het wir di unsern were, ir recken hochgeporn, 
Und het icK tausent eide zu einem frid geschworn, 
Und ee ich lis erschlagen den libsten herren mein, 
Ee must den leip verlisen daz schone megethein. 

445 
Wir wolten ungefangen wol rawmen dise lant, 
So sprach Hagen von Throne, het wir di wer all-sant; 
So wolt wir uns wol fristen mit unsern waffen gut, 
So wurd der maid geleget ir grosser ubermut. 

446 
Daz hört gar wol Brunhilde, waz da her Hagen sprach. 
Den helt über di achsel di schone meit ansach; 
Si sprach: Man sol in geben wider ir sturm-gewant, 
Dar zu ir gute waffen den helden in di hant 

447 
Man bracht in all ir were, als Brunhilt in gebot. 
Des ward Dankwart erfrewet und lobt den reichen got. 
Nun spile, waz si welle! so sprach der kune man; 
Günther ist unbezwungen, seit wir di wer all hah. 

448 
Der edlen kunige[i]n sterk gar streng vor in erschein. 
Man trug ir zu dem ringe ein ungefügen stein, 
Vil groß und darzu schwere; der stein was sinebell. 
Den künden kaum getragen zwelf recken kün und schnell. 

449 
Den warf di mait alleine mit iren kreften groß. 
Di herren aus Purgunden des Schimpfes ser verdroß. 
Da schrei her Hagen „Waffen" mit grimme überlaut; 
Des weibs, des wir begeren, ist wol des teufeis braut. 

450 
Die kunigein umb den arme ein weissen ermel want. 
Den schilt faßt si mit grimme, di kunigin zuhant, 
Den geren zochs mit kreften; so fing sich an der streit. 
Seifrid und auch der kunig di forchten iren neit. 

451 
Und wer Seifridt dem kunige da nit zu hilfe kumen, 
So het si im daz leben an wer allein genumen. ' 
Er kam gar heimlich dare und rurt dem kunig sein hant 
Sein list und abenteure der kunig wol erkant. 

452 
Seifrit frist im sein leben. Der kunig sich besann; 
Er sach sich umb gar balde und sach da nimant stan. 
Seifrit sprach zu dem kunige: Ich bin es, here mein! 
Ir solt an alle sorge vor diser maget sein. 

453 
Den schilt gebt mir alaine! den wil ich selber tragn; 
Und merkt mich, trawt geselle, waz ich euch hie wil sagn! 
Geparet gleich dem streite, sam ir es habt getan! 
Des frewet sich von herzen Günther, der kune man. 

454 
Er sprach: Von meinen listen solt ir nimant hie sagn; 
So wol wir an Brunhilden gar wol den breis bejägn, 
Daz si nit mag vollenden di mordiglichen tat. 
Nun secht, wi grausemlichen daz weip dort vor uns stat! 

455 
Den geren schoß mit kreften di wunderschone meit 
Dem helt auf seinen schilde, waz michel unde breit ; 
Den trug an seiner hende Seifridt, Siglinden kint. 
Daz fewr sprang von dem stahel rech[t] sam der sturme-wint 

456 
Des starken geren schneide da durch den schilde brach, 
Daz man di fewres flamen dar von auf schissen sach. 
Des Schusses strauchten beide di wunderkune man; 
Wer nit gewest di kappe, si musten tot bestan. 

457 
Seifridt aus seinem munde da schoß daz rote blut. 
Er sprang bald auch mit grimme, der degen hoch-gemut. 
Si schoß zum andern male in durch des Schildes rant. 
Den schoß gen ir hin wider der wunder-kün weigant. 

458 
Er dacht: Ich wil nit letzen daz schone megethein; 
Er kert des gerens eisen hinder sich und leid pein; 
Er schoß si mit dem schafte da auf ir sturm-gewant, 
Daz es klang also helle, daz all ir freud verschwant. 

459 
Es flog aus irem stahel und brunn der fewr ein wint: 
So kreftig schoß Seifride auf si, Siglinden kint; 
Si mocht mit iren kreften dem schuß nit vor gestan. 
Daz mocht Günther, der kunig, alein nit han getan. 

460 
Brunhilt di landes fraw mit grimm wider auf sprangk. 
Si sprach: Edler Gunthere, des schuß habt immer dangk. 
Si maint, es het der kunig mit seiner kraft getan. 
Daz tet mit seinen listen Seifrid, der kune man. 

461 
Da sprang si zu dem steine, gar grimmig was ir mut. 
Den hub si auf mit kreften, di edel maget gut. 
Si warf den stein mit grime, gar weit nach in hin dan; 
Daz wundert in der bürge di frawen und di man. 

^ 462 
Den stein het si geworfen zwelf klafter weit hin dan, 
Den Wurf in einem Sprunge volbracht di wolgetan. 
Da kam Seifrid gar schnelle, und da der steine lag. 
Günther ierwegt in kaume, Seifrit da werfen pflag. 

463 
Der helt waz wunderkune, stark, groß und darzu lank; 
Den stein warf er gar ferre, gar weit er darzu sprank. 
Man sach an seiner sterke des Wunders gar genug. 
Und daz er in dem sprunge Günther, den kunig, trug. 

464 
Der sprungk der was geschehn, der stein der. waz gelegn; 
Seifrit kun nimant sehen, man sach Günther, den degn. 
Brunhilt, di wunderschone, di ward vor zorne rot 
Seifridt der half dem kunige aus aller seiner not 

465 
Zu irem Hofgesinde di edel kunigin sprach, 
Da sich noch vor irn äugen Günther gesunde sach; 
Si sprach: Ich peut euch allen den meinen, weib und man, 
Daz ir dem kunig reiche solt wesen undertan. 

466 
Da legten all ir helde di waffen aus der hant, 
Ergaben sich dem kunige zu dinste alle sant; 
Di lant und auch di leute ward im als undertan. 
Si meinten, er het zwungen die maget lobesan. 

467 
Ir grüßt gar zuchtiglichen di edel kunigin reich, 
Si nam in bei der hende, di maget minigleich, 
Si gab im lant und leute und sich in sein gewalt. 
Des frewet sich her Hagen, manch ritter junk und alt. 

468 
Si bat den edlen kunig, daz er solt mit ir gan 
In einen palast reiche, dar in waz manig man, 
Da man im zucht und ere in ganzen trewen bot. 
Dar zu half im Seifride und half dem kunig aus not 

^ VIII 

469 

Seifridt sein torenkapen gar bald von dannen trug; 
Er gund si wol bewaren, der edel ritter klug. 
Dar nach gung er gar schnelle, da manig frawe sas. 
Er fraget nach dem spile, sam west er nit umb das, 

470 
Er sprach: Günther, geselle, wann pfleget ir der spil, 
Der euch di kuniginne erteilet also vil? 
Daz wolt ich gerne schawen, wi sein di spil getan, 
Sam er darumb nit weste, sam det der kune man. 

471 
Mich wundert, sprach Brunhilde, wi daz nun sei geschehn, 
Daz ir di abenteure von uns nit hand gesehn, 
Wi mich Günther hat zwungen mit helenthafter hant. 
Des antwurt ir her Hagen, der wunderkün weigant: 

472 
Ir habt uns ser betrübet den unsern freien mut. 
Er waz dort bei dem schiffe, Seifrit, der degen gut, 
Di weil der fogt vom Reine di spil an euch gewan; 
Seifridt weiß nit dar umbe; so sprach der kune man. 

473 
Ich frew mich, sprach Seifride, der wunderkune degn. 
Und daz euch, kuniginne, di hoffart ist gelegn, 
Daz man ein helt hat funden, der euch bezwungen hat. 
Des must ir mit uns faren, des niag nit werden rat. 

474 
Da sprach di kuniginne: Es mag nit wol gesein, 
Es müssen euch vor gennen di libsten freunde mein. 
Ir bringt mich nit sobalde in der Purgunder lant; 
Es muß vor all den meinen werden gar wol bekant. 

475 
Si sant ir potten balde nach mangem werden man, 
Nach fursten und nach herren, waz ir was undertan. 
Di kamen all gen hoffe, da man in sagt di mer; 
Di kunigin kleit si alle und bot in zucht und er. 

476 
Si kamen all gen hofe, als in di meit gepot; 
Si eilten zu der bürge. Nun hebt sich grosse not; 
So sprach Hagen von Throne; Waz hab wir ir getan? 
Ich forcht, uns schlagen tode der schon Brunhilden man. 

477 
Es ist manch guter ritter her kumen in daz lant. 
Waz si dar mit wil schicken, daz ist uns unbekant. 
Ich forch, wir haben alle von in den leip verlorn; 
So ist zu grossem schaden di kunigin uns geporn. 

478 
Da sprach Seifrit, der kune: Das wil ich under-stan. 
•Wes ir da habend sorge, daz las ich nit ergan. - 
Wil uns zu hilf her bringen vil mangen ritter gut, 
Di uns nit lan in noten ; darumb seit wol gemut ! ' 

479 
Ir solt nach mir nit fragen, ich wil von hinneii farn; 
Der werde Crist von himel woU euch di weil bewarn! 
Ich bring euch her zu hilfe wol tausent guter man, 
Di allerpesten helde, di kunig ie gewann. 

480 
Nun seit nit aus zu lange! so sprach der kunig da, 
Ich furcht, daz wir noch werden der ewren hilfe fro. 
Da sprach zu im Seifride: Ich kumm in kurzen tagn; 
Ich wol nach meinen beiden, solt ir den kunigin sagn. 

,481 
Da hub sich bald von dannen Seifrid aus Niderlant 
In seiner tarenkappen, da er sein schifflein fant 
Dar ein trat er aleine, der schon Siglinden kint. 
Sein schifflein gung gar schnelle, sam füret in der wint. 

482 
Man kund den helt nit sehen, wi stark sein schiff da floli. 
Des werden heldes krefte di waren also groß, 
Man meint, daz schiff aleine daz fürt der sturmewint; 
Da fürt es hin Seifride, der schon Siglinden kint 

483 
Er für in einem tage und auch in einer nacht 
Zu seinem eigen lande, daz er gewan mit macht; 
Daz lant hies Nibelunge, daz was im undertan, 
Di stet und auch di bürge, dem wunderkunen man. 

484 
Er kam gar bald zu lande der degen unverzeit; 
Sein schifflein heft er balde, da er zu lande schreit. 
Er ging gen einem berge, darauf ein feste stunt. 
Dar in sucht er herberge, als noch di geste tunt. 

48s 
Seifrit kam für di pfortn, di waz versperret wol. 
Man het si wol in hüte, als man dann hüten sol. 
Da klopfet an mit grimme der wunderkune man.- 
Da fand er an der pforten vor im inwendig stan 

486 
Ein ungefügen risen, und der der pforten pflag. 
Bei dem vil starker waffen zu allen zeitn lag, 
Der ruft gar zorniglichen : Wer klopfet an daz thor? 
Seifrit verkert sein stime und stund gar na dar vor. 

487 
Er sprach: Ich bin ein recke; nun schlißt mir auf di thur! 
Waz held sein in der bürge, di müssen all her für. 
Ich wil euch hie zu-storeh daz ewer gut gemach. 
Da zürnet der pfortnere, mit grimm er in an sach. 

488 
Der riß sich wapnet balde, legt an sein sturmgewant; 
Dar zu sein lichten helme er zu dem haubet bant; 
Den schilt begund er fassen, daz tor er bald auf schwang, 
Wann er in grossem zorne her gen seim herren sprang. 

489 
Er sprach: Wi turt ir heischen so mangen kunen man? 
Mit grimiglichen schlegen lief er den ritter an, 
Di im vergalt mit kreften Seifrit, der edel gast. 
Die schleg hört man laut klingen noch weiter dann ein rast. 

490 
Mit seiner stehlein Stangen bracht in der ris in not, 
Seifrit forcht nie so sere den grimmiglichen tot 
Und da der starke rise so grimmig auf in schlug, 
Dar umb waz er im holde, Seifrid, der degen klug. 

491 
Si schlugen auf ein ander, daz in der bürg erdoß; 
Ir beider mannes-sterke di waz an massen groß. 
Seifrit zwang in mit schlegn und gab sich im bekant 
Di mer di kamen ferre in Nibelunger lant. 

492 
Di schleg erhuUen ferre in einen holen berk. 
Daz hört kunig Albereiche ein wunder-kunes zwerk. 
Es kam gewapnet balde, da es di herren fant; 
Der edel helt Seifride waz im gar unbekant 

493 
Des zwerg wäz stark und kune, schilt unde waffen trug 
Und einen lichten helme, gar adelich und klug; 
Es trug ein geisel schwere von golde in der hant. 
Es kam in grossem zorne, da es Seifriden fant . 

494 
Auch siben knöpf so schwere di hingen fornen dran. 
Dar mit es ritterlichen Seifridt, dem kunen man, * 
Sein schilt schlug von der hende, daz er zu stucken brast. 
Des stund in grossen noten Seifrit, der .werde gast 

495 
Den schilt er von der hende gar zorniglichen schwang 
Und warf auch von im balde sein waffen breit und lang. 
Den seinen kamerere wolt er nit schlagen tot, 
Er schonet seiner züchte, als im sein manheit bot 

496 
Seifrid lief Albereichen mit grossen kreften an. 
Da nam er bei dem barte daz zwerlin wol getan. 
Er rauft es also harte, daz es laut waffen schre. 
Von seinem grossen zorne geschach dem zwerlein wee. 

497 
Vil laut so ruft daz Zwerglein: Nun land mich, her, genesn! 
Torst ich vor einem helde, ich wolt ewr eigen wesn. 
Dem schwur ich herte eide, wolt im sein undertan. 
Ich dint euch also gerne; so mag es nit ergan. 

498 
Seifrit bant Albereichen recht als den risen ee, 
Er zwang si beid mit kreften. Daz tet dem risen wee. 
Daz Zwerglein gund in fragen: Wi seit ir, her, genant? 
Er sprach: Ich hais Seifride, geporn aus Niderlant. 

499 
So wol mir diser mere! so sprach daz zwergelein; 
Ja sol ich billich gerne ewer gefangner sein. 
Ir seit mein rechter herre, nun land den zorne wesn! 
Ich thu, waz ir mir pietend, daz ir mich land genesn. 

500 
Da sprach Seifrid, der kune: So solt ir bald hin gan. 
Und bringt mir all mein helde, die pesten, di ich han 
Wol tausent Nibelunger di wolt ich haben gern. 
Ich darf ir auf ein reise und mag ir nicht enpern. 

501 
Dem risen und dem zwerge loßt er auff ire bant. 
Da lief der ris gar balde, da er di helde fant. 
Er weckt si auf mit sorgen, vil mangen kunen man. 
Er sprach: Ir ritte'r alle solt zu Seifriden gan. 

502 
Si Sprüngen von den petten und wurden schir bereit; 
Wol tausent guter helde, di waren unverzeit, 
Si kamen für Seifriden, da si in funden stan. 
Er grüßt si tugentleichen, der wunderkune man. 

503 
Man bracht den Herren balde gut speis und edel trank. 
Des sagt Seifrit den seinen lob, er und guten dank. 
Er sprach: Ir mußt von hinnen mit mir auf woges flut. 
Da rust sich auf di reise manch stolzer ritter gut 

504 
Wol dreissig hundert recken di waren für in kumen; 
Aus den so wurden tausent di pesten da genumen. 
Den bracht man bald ir helme und als ir sturmgewant, 
Als er si füren wolte dort in Brunhilden lant 

505 
Er sprach: Ir werden helde, merkt mich! ich wil euch sagn, 
Ir solt vil reicher wate mit mir gen hofe tragn, 
Da wir dort werden schawen meget und schone weip. 
Dar umb so solt ir ziren den ewren stolzen leip. 

506 
Etlicher mocht noch sprechen, daz es gelegen wer, 
Wi man mocht zamen bringen so mangen ritter her. 
Wa namen si di speise, wo namen si gewant? 
In Nibelunger lande, genug man dar in fant. 

507 
Seifridt der waz so reiche, sagt di history fort; 
Es waz auch ganz sein eigen der Nibelunger hört. 
Sein hant het wol zu geben, wer es begert, genug; 
Des Schatzes Avard nit minder, waz man sein dannen trug. 

508 
Gar fru an einem morgen so schid der helt von dann. 
Mit im wol tausent reckn, warn im all undertan. 
Die starken roß si ritten und furtn reich gewant 
Und zugen mit Seifriden in der Brunhilden lant 

509 
Daz sach auf Eisensteine manch edles fursten kint. 
Da sprach di kuniginne: Wer weiß, wer si nun sint, 
Di dort gen uns her faren wol auf dem wilden see? 
Ir segel di sein reiche, fein weiß recht als der schnee. 



Digiti 



zedby Google 



L478 ^ 175^ 79 

510 
Da sprach der fogt vom Reine: Es sein di meinen manj 
Di het ich auf dem wasser dort hinder mir gelan. 
Ich hab nach in geserfdet; dar umb sein si herkumen. 
Der fremden held und geste het man bald war genumen. 

511 
Da sach man vor in allen ein edlen ritter stan. 
Daz waz Seifrit, der kune, bracht mangen werden man. 
Da sprach Brunhilt, di schone: Günther, ir solt mir sagn! 
Sol ich di gest enpfahen oder sol ichs vertragn? 

512 
Ir solt in schon engegn mit ewren meid^ gan; 
Des habt ir breiß und ere von mangem werden man. 
Daz tet Brunhilt, di schone, als ir der kunig riet 
Da aus den andern allen den Seifrit si aus schiet. 

513 
Man schuff in herberg allen den beiden da zu hant. 
Es waz so vil der ritter dar kumen in daz lant; 
Si kamen hergezogen mit ritterlichen schäm. 
Da wolten di vil kunen hin gen Burgunden farn. 

514 
Da hies di kuniginne austeilen dazuhant 
Rot golt und licht gesteine und manig hof-gewant 
Den künden und den gesten, vil mangem werden man, 
Di nach irs fater tode ir waren undertan. 

515 
Ir herren von dem Reine, so sprach di kunigin her, 
Nun nempt genug des goldes und folget meiner 1er! 
Daz solt ir mit euch füren heim in Purgunder lant. 
Des danket ir her Hagen, der wunderkün weigant. 

516 

Wir dorffen nit des goldes, vil minigliche meit, 
Si han sein genug da heimen; uns ist allzeit bereit 
Des edlen kuniges gäbe, daz wir sein haben rat. 
Kein gut wol wir nit füren von hinnen, wi es gat. 

517 
Tut es durch meinen willen, so sprach di kunigein, 
Ich wil mit mir hin füren wol zweinzig guter schrein, 
Füllen mit klarem golde; so sprach di magt zuhant; 
Daz woll wir mit uns füren in der Purgunder lant 

518 

Da sprach Brunhilt, di schone: Wem las ich meine lant, 
Daz si sein undertenig auch unser beder hant? 
Da sprach Günther, der kunig: Nun heisset in hergan, 
Wer euch darzu gefalle! dem woll wir es verlan. 

519 
Ein fürst der waz ir mage; den si da bei ir sach, 
Er waz ir muter bruder; zu dem di maget sprach: 
Nun land euch sein befolen bürg, stet und als mein lant! 
Darüber sol auch richten des kunig Günthers hant 

520 
Si weit auß iren beiden wol tausent guter man, 
Di mit ir solten faren hin gen Burgunden dann 
Und auch wol tausent recken aus Nibelungerlant. 
Mit in so zoch von dannen manch wunderkün weigant. 

521 

Si fürt mit ir von dannen wol sechs und achzig weip; 
Darzu wol hundert meide, di zirten iren leip. 
Si schiden von dem lande und füren bald hin dan. 
Si gsegnet lant und leute; da weinet weip und man. 

522 
Da zugen si von dannen hin aus Brunhilden lant. 
Si küßt ir paste freunde, di si da bei ir fant, 
Nam urlaup von in allen und kamen auf den see. 
In ires fater lande kam si dar nach nit me. 

523 
Da hört man auf der reise von in manch herlich spil; 
Auch aller kurzeweile der pflagen si gar vil. 
Als si stissen von lande, da kam ein scharpfer wint: 
Da füren si von dannen, manch edles fursten kint. 

524 
Auch wolt si nit des Herren, kunig Günthers, auf der fart. 
Des ward ir beider minne auch lenger da gespart, 
Pis si gen Wurmes kamen; da hub sich di hochzeit; 
Thurniren und auch stechen hub sich da wider streit. 

IX 



525 

Da si waren gefaren bis an den neunden tag, 

Da sprach Hagen von Throne : Her, merkt, waz ich euch sag ! 

Ir solt ein poten senden gen Wurmes an den Rein, 

Daz wir mit uns herbringen Brunhilt, di kunigein. 

526 
Da sprach Günther, der kunig, ein ritter unverzeit: 
Ich pit euch, edler Hagen, und daz ir seit bereit. 
Wann ich kein helt so trewe darzu nit mag gel^an. 
Der es mug bas gewerbeil ; so sprach der kune man. 

527 
Hagen sprach zu dem kunige : Mein potschaft ist nit gut. 
Zu eim wil ich euch raten, der es gar gerne tut: 
Laßt es Seifriden werben ; der helt tar es wol wagn. 
Durch ewrer Schwester willen tar ers euch nit versagn. 

528 
Da sant er nach Seifriden. Der kam für in zuhant 
Er sprach: Seit daz wir nahen heim in Purgunder lant. 
So woU wir poten senden Krenhilt, der Schwester mein, 
•Und auch fraw Ut, meinr muter, und manchem ritter fein. 

529 
Ich pit euch ser, Seifride ! daz ir di reise tut, 
Wil ich umb euch verdinen und manche maget gut 
Mit allen meinen freunden ; daz sei euch hie geseit! 
Seifrid der sprach: Vil gerne so bin ich euch bereit 

530 
Waz ir mugt heim enpietn, daz wil ich werben gern; 
Durch ewrer Schwester willen so wil ich euch gewern. 
Durch irer tugent willen so wil ich reiten dar. 
Der wil ich allzeit dinen bis an mein ende gar. 

Ir solt mdnr muter sagen und auch der Schwester mein, 
Das wir mit uns herbringen Brunhilt, di kunigein; 
Und auch di meinen bruder solt ir es wissen lan 
Und ander meine freunde ; so sprach der kune man. 

532 
Krenhilden und fraw Uten, der libstcn muter mein. 
Mein grüß solt ir in sagen und mangem ritter fein; 
Grüßt mir dort in dem lande vil mangen werden man ! 
Sagt in, wi ich Brunhilden mit listen dort gewan! 

533 
Und saget auch mein brudern und all den freunden mein, 
Daz si mit ernst und fleisse darauf gewarnet Sein! 
Heißt si ein hoffausruffen in alle meine lant, 
Daz ich hochzeit wil haben ! so sprach der kunig zehant 

534 
Und bit Krenhild, mein Schwester, wann si daz hab vernumen, 
Daz ich mit meinen gesten si her zu lande kumen, 
Daz si loblich enpfahen Brunhilt, di frawen mein. 
Das wil ich ewiglichen umb euch verdinen sein. 

535 
Seifrit da von dem kunige schid hin und urlaup nam 
Und von Brunhilt, der schonen, der ritter lobesam. 
Er reit mit grossen freuden gen Wurmes an den Rein. 
Es mocht kein pesser pote in aller weit gesein. 

536 
Mit vir und zwenzig beiden zu Wurmes er ein reit. 
Des kuniges kamerere dem ward di mer geseit 
Di waren all in janier und auch in grosser not, 
Si forchten all, ir herre, der kunig, der wer tot. 

537 
Si beißten von den rossen, di helde hoch gemut 
Da reiten bald engegen zwen junge kunig gut 
Und als ir hoßgesinde. Gemot, der kunig, sprach. 
Und da er bei Seifriden sein bruder nit ensach: 

6* 

538 
Seit wilkum, ritter kune, ir solt uns wissen lan, 
Wo ist der kunig, mein bruder? Daz lassend uns verstau! 
Ich furcht, Brunhilden sterke hab im den leip genumen. 
So ist uns ire minne zu grossem schaden kumen. 

539 
Er sprach : Euch kunigen beiden und auch den freunden sein 
Enpeut trewlich sein dinste Günther, der gselle mein. 
Den lies ich wol gesunde ; er hat mich her gesant, 
Daz ich euch sagt di mere; so sprach der kunig zuhant 

540 
Ir solt mir helfen beide, wi daz nun mug geschehn, 
Daz ich auch mocht fraw Uten und auch Krenhilden sehn. 
Ich sag in, waz Gunthere in her enpoten hat. 
Sein sach in hoher wirde und grossen eren stat. 

541 
Her Geiselher, der junge, der sprach : Ir solt hin gan. 
Sagt in di potschaft selber, di ich vernumen han! 
Si sein betrübet ser e wol umb den bruder mein ; 
Si sehen euch beid gerne, daz solt ir sicher sein. 

542 
Da sprach Seifrid, der kune: Waz ich in dinen kan, 
Daz tun ich williglichen ; so sprach der kune man. 
Wer sagt in dise mere, daz si her zu mir gan? 
Da sprach her Geiselhere : Daz wil ich selber tan. 

543 
Da er kam zu fraw Uten, her Geiselher da sprach. 
Und auch zu seiner Schwester, da er si beide sach : 
Uns ist Seifrit her kumen, der helt aus Niderlant ; 
In hat Günther, mein bruder, selb her zu uns gesant. 

544 . 
Er bringt uns newe mere, wis umb den kunig stee ; 
Ir sollet nach im senden, daz er gen hofe gee. 
Er sagt, wi es ist gangen dort in Brunhilden laut. 
Noch waz den werden frawen gar grosse sorg bekant 

545 
Vil kunigliche kleider di legten si da an. 
Si baten beid Seifriden, er solt gen hofe gan. 
Daz tet er williglichen, wann er si gerne sach. 
Krenhilt, di schone maget, freuntlichen zu im sprach: 

546 

Nun seit mir got-wilkumen, ein ritter lobeleich! 
Wo ist Günther, mein bruder, der edel kunig reich? 
Ich furch, er hab sein leben von Brunhilden verlorn. 
Awe, wo ist mein bruder ? Daz ich ie ward geporn ! 

547 
Da sprach Seifrit, der kune: Gebt mir daz pottnbrot! 
Ewr weinen und ewr klagen geschieht an alle not. 
Ich lies in wol gesunde, daz tun ich euch hie kunt; 
Er und di schon Brunhilde kumen in kurzer stunt 

548 
Brunhilt di lat euch grussen, di kumpt mit reichem schall; 
Ir ritter und ir meide lassen euch grussen all. 
Ir solt ewr weinen lassen, si werden schir herkumen. 
Daz hört di kunigin gerne. Da si daz het vernumen, 

549 
Si trucknet beide äugen, di kunigin minigleich; 
Si dankt Seifriden sere und ward da freudenreich 
Der miniglichen mere, di er in het geseit ; 
Darmit ward in benumen ir jamer und ir leit. 

550 
Si hies in zu ir sitzen, di kunigin aus erweit. 
Und wer es euch nit leide, ir wunderkuner helt. 
Und ob ir woltet nemen von mir daz rotte golt. 
Doch seit ir wol zu reiche ; mein herz das ist euch holt 

551 
Und het ich, sprach Seifride, vil mer dann tausent lant, 
Ie doch so het ich gerne von ewrer werden ,hant 
Di ewren huld und gäbe, ir edle kunigin reich ! 
Si sprach: Daz tun ich gerne, ein ritter lobeleich! 

552 
Si his nach reichem schätze irn kamerer hin gan, 
Daz rote golt herträgen Seifrid, dem kunen man, 
Wol vir und zweinzig marke und manchen edlen stein. 
Daz gab si im zu Übe, di edel maget rein. 

553 
Er gab es alles wider dem hoffgesind zu hant 
Und wolt es nit behalten, der wunderkun weigant. 
Da bot im auch fraw Ute vil zucht und grosser er. 
Ich wil euch sagen mere, so sprach der degen her. 

554 
Der kunig lat euch pitten, wann er nun kumet her, 
Daz ir in wolt geweren, wes er an euch beger : 
Daz ir enpfacht sein geste in grosser wirdikeit 
Des pit er euch vil sere, sprach Seifrid unverzeit. 

555 
Nun reitend im engegen für Wurmes auf den sant! 
Des hat er euch in trewen gar iniglich ermant 
Da sprach di kunigin reiche : Dafzu bin ich bereit. 
Wo ich im mag gedinen, daz ist im unverseit. 

556 

So gar in stetter trewe solt ir daz gerne tan. 
Vor freud ir lichte färbe gar wunniglichen bran. 
Es ward keins kuniges pote auch nie enpfangen bas; 
Si het in küsset gerne, sich mocht nit fugen das.* 

557 
Gar liplich da Seifride hin von Krenhilden schiet 
Da deten di Purgunder, als in da Seifrid riet. 
Hanolt, Gundölt, zwen recken, und auch Rinolt, der degn, 
Di gunden da dem kunige vil reiches dinstes pflegn. 

558 
Si richten da zu hofe, als in waz wol bekant. 
Des kuniges diner alle man da unmussig fant, 
Ortwein und auch her Gere, di wunderkune man, 
Di santen in dem lande nach iren helden dann 

559 
Und kundten in dem lande, wann di hochzeit solt sein. 
Dar auff so rust sich schone manch edles megethein. 
Di palast und di wende di zirt man uberal ; 
Man rüstet auf di geste des edlen kuniges saL 

560 
Der hoff ward wol geziret von manchem werden man. 
So gar mit grossen^freuden hub sich di hochzeit an. 
Dar zu kam mancher ritter in der Purgunder lant ; 
Der dreier kunig helde di wurden all besant. 

561 

Da nun manch werder ritter waz hin gen hofe kumen 
Gar wunniglich geziret, als ich wol han vernumen, 
Zu Wurms sag[t] man di mere, der kunig kom zu hant. 
Des frewt sich in dem land vil manig kun weigant 

562 
Es reit loblich engegen, waz an dem hofe waz, 
Brunhilt, der kuniginne; der kunig der schuff daz. 
Da sprach Krenhilt, di schone, zu iren megethein: 
Nun zirt euch mit dem pesten! so sprach di kunigein. 

563 
Aus iren kemenaten trug man di pesten kleit. 
Dar mit sich ziret schone manch wunderschone meit 
Und manig werder ritter ; di hiessen tragen dar 
Rot golt und edel steine, di lichten seiden klar. 

564 
Da si zu Wurms ausritten und kamen an den Rein, 
Di stolzen pfert si ritten, da gab vil lichten schein 
Daz golt aus iren zewmen, dis fürten in der hant, 
Und auch manch edler steine, sam weren si enbrant. 

56s 

Es laucht von klarem golde ir lobeliche wat. 
Si ritten schon engegen zu Wurmes für di stat ; 
Ir roß verdeckt mit golde und auch von seiden blank. 
Di miniglichen frawen sagten den beiden dank. 

566 

Di reichen schetz und kleinet sach man di moren tragn ; 
Von lobelicherm gschmeide hab ich nie hören sagen. 
Wol sechs und achzig frawen sach man loblich her gan, 
Di dinten all Krenhilden und manig werder man. 

567 

Si kamen für Krenhilde gar wunniglich gekleit. 
Si neigtn zuchtiglichen der keiserlichen meitr, 
Vil manig schone maget aus der Purgunder lant, 
Di aller-hosten frawen, di man im reiche fant 

568 
Si gunden lobelichen aus für di pfortn gan. 
Waz Günther von in gerte, daz waz gar schir getan. 
Von edlem pfeller reiche her aus der heiden lant 
Si trugen vor den gesten daz allerpest gewant. 

569 
Si wurden all geziret loblich und wol getan; 
Man sach in hohem mute vil manig werden man ; 
Von zobel und von härme so waz als ir gewant. 
Da dinet schonen frawen vil manig kun weigant. 

570 
Rot gold und licht gesteine sach man si alle tragn. 
Von irer zird und wunne hört man noch wunder sagn. 
Vil mangen gurtel spehe, die waren gut und lang; 
Wo man an rurt ir gschmeide, gar wunniglich es klang. 

571 
Aus Araby, dem lande, si fürten pfeller reich. 
Ir kuniglichs geschmeide daz stund in wunnigleich ; 
Dar ein so ward geziret vil manig schone meit. 
Den dinet da vil gerne manch ritter unverzeit. 

572 
Es laucht mang edler steine aus kuniglicher wat. 
Kein schöner hoffgesinde man nie gesehen hat. 
Da si waren geziret zum pesten alle sant; 
Dar mit si all engegn ritten dem kunig zu hant. 



Digiti 



zedby Google 



L538 i8ib 89 



573 
Di hochgemuten helde kamen mit grosser kraft ; 
Man bracht in schild und spere, manch starken speres schaft. 
Dort grusset an dem Reine sach man mit grossen scharn 
Günther, den kunig reiche, mit mangem gast her farn. 

574 
Es kam auch mit Brunhilden manch wunder-schone meit ; 
Di grüßt gar tugentlichen manch ritter unverzeit. 
Daz gsind her von Eislande kamen mit schiffen stark 
Und auch di Nibelunger, der manheit sich nie bark. 

575 
Si traten aus den schiffen da nider auf daz lant, 
Da man daz hoffgesinde her aus Burgunden fant. 
Nun höret von fraw Uten, der edel kunigein, 
Wi si gen in da fürte manch schönes ihegethein. 

576 
Vi! manig schone frawe da mit der kunigin reit. 
Da ward bekant einander manch ritter unverzeit. 
Der edel margraf Gere reit mit Krenhilden dan; 
Mit ir reit aus der bürge Seifrit, der kune man. 

577 
Seifrit der dint ir gerne, si waz ein schönes kint ; 
Er ward reilich begäbet wol von der kunigin sint. 
Ortwein, der kune degen, da mit fraw Uten reit. 
Da folgt im nach zu felde manch ritter unverzeit 

578 
Mit loblichem enpfahen, als man noch höret jehn; 
So manche schone frawe ward vor nie mer gesehn. 
Vil schöner kurzeweile ward da vor in getribn 
Mit ritterlichem schalle, als man noch fint geschribn. 

579 
Vor Krenhild, der vil schonen, reit man zun schiffen dann. 
Di frawen von den rossen hub manig werder man. 
Der kunig kam zu lande mit manchem werden gast; 
Manch sper di ritter brachen, den manheit nie gebrast. 

.580 
Von Schilden und von helmen daz ganze lant erdos ; 
Mit stechen und thurniren hub sich da freude groß. 
Dar umb man breiß und ere vil mangem ritter gab. 
Günther mit seinen gesten trat von den schiffen ab. 

581 

Er fürt Brunhild, di schonen, da selb an seiner hant. 
Da laucht schon gen ein ander vil manig reichs gewant 
Nach adelichem sitten Krenhilt da gen in ging, 
Da si di schon Brunhilde gar tugentlich enpfing. 

582 
Manch fraw und schone maget ruckt mit ir weissen hant 
Ir schapel und geschmeide und auch ir reichs gewant 
Da sprach gar zuchtiglichen Krenhild, di kunigein: 
Nun seit mir got-wilkunfen mit ewren megethein 

583 

Und auch fraw Ut, meinr muter, und alle, di wir han! 
Da ward auf beiden Seiten manch liplich kus getan; 
Da Brunhilt und ir frawen da traten auf daz lant. 
Da ward vil miniglichen gefuret bei der hant 

584 
Von manchem ritter kune di meget und di weip. 
Nach wünsch so waz geziret ir miniglicher leip. 
In dint manch werder degen, der wol geparen kunt, 
Si küßten manche frawen an iren roten munt. 

585 

Noch stunden bei ein ander zwu kuniges tochter reich. 
Von in het wunn und freude manch ritter lobeleich. 
Da ward von manchem ritter den frawen da veijehn, 
Daz si nie schöner frawen hetten auf erd gesehn, 

586 
Den di zwu kuniginne, si sahen vor in stan. 
Man gab in breiß und ere, vil manig werder man ; 
Wer ie kund schon erkennen und schätzen frawen leip, 
Di lobten all Krenhilden und kunig Günthers weip. 

S87 
Ie doch vor allen frawen, di man het ie gesehn, 
Gab man daz breiß Krenhilden, für Brunhilt, hört man jehn ; 
Dar zu für alle meide ward nie kein schöner weib, 
Wann Krenhilt stund nach wünsch ir miniglicher leip. 

588 
Da wurden aufgeschlagen vor Wurmes auf daz feit 
Dem kunig und den seinen manch kosperlich gezelt ; 
Daz ward dem edlen kunige zu willen da getan. 
Man his di kunigin beide mit in von dannen gan ; 

589 
Mit in manch werde frawen, di man da bei in fant, 
Di bracht mit im zu lande der kunig hochgenant 
Di hochgelobten helde waren zu rosse kumen. 
Gar ritterliches reiten ward da von in vernümen. 

590 
Daz feit begunde stiben und auch daz ganze lant: 
Recht sam es alles brunne von manchem kün weigant. 
Daz sach di schonen frawen, und manig schone meit 
Hort furbas, wi Seifride mit seinen beiden reit 

591 
Seifrit det da daz peste, der wunderkune man. 
Wol tausent Nibelunger kam mit im auf den plan. 
Da kam von Throne Hagen, als im der kunig riet ; 
Den just und auch daz reiten er von ein ander schiet; 

592 
Und daz si unbesteubet lissen di schonen kint 
Des folgten im di helde, als man geschriben fint 
Da sprach Gemot, der kunig: Land uns di roß hie stan. 
Bis wir erkulen alle! so woU wir wider dran 

593 
Und dinen schonen frawen und schonen megethein, 
Und wann der kunig wil reiten, da^ wir gerüstet sein. 
Da man di vesper gsange, di sunn zu raste gie, 
Und waren geruget alle, nit lenger man da lie. 

594 
Hin in di stat si kamen, ritter und werde weip. 
Von helden ward getrewtet ir schon und stolzer leip. 
Da ward manch scharpfes spere von in enzwei gerittn 
Von hoch gemuten helden, nach ritterlichem sittn. 

595 
Dort vor dem palast reiche der kunig da ab stund. 
Di held dinten den frawen, als noch di ritter tund. 
Da schiden von ein ander da di zwu kunigein. 
Fraw Ut und auch ir tochter di gingen wider hein. 

596 
Ir held und hoffgesinde der waz ein michel zal. 
Da ward ein gross gedrenge, sich hub ein grosser schal. 
Der sal waz wol geziret; der kunig wolte gan 
Zu tisch mit seinen gesten. Da sach man bei im stan 

597 
Brunhilt, sein schone frawen, ein reiche krön auff trug. 
Ir huldet land und leute, der edeln maget klug. 
Da ward loblich bedecket vil manche tafel breit ; 
Dar auf satzt man di speise, gar kosperlich bereit 

598 
Waz man bedorft zu hofe, gar wenig des gebrast 
Da sach man bei dem kunige vil mangen edlen gast 
Des kuniges hoffgesinde daz wasser da furtrug, 
Di pecken klar von golde, gar adelich und klug. 

599 
An keines kuniges hofe pflag man nie herschaft bas. 
Und auch zu keinr hochzeite, furwar so wissend das! 
Und als der kunig reiche daz wasser da genam, 
Da sprach Seifrid, der kune, als im gar wol anzam. 

600 
Er want in setner trewe, als im der kunig verjach, 
Ee er di schon Brunhilden gewann mit ungemach ; 
Er sprach: Ir gabt mir trewe mit ewrer eigen hant, 
Wann wir Brunhilden brechten her in Purgunder lant, 

601 

Ir wolt mir geb ewr Schwester; wo sein di eid hin kumen? 
Ir han groß not erlitten und reis auf mich genumeri. 
Da sprach Günther, der kune: Ir habt mich ser gemant 
Des sol nit meineit werden gen euch mein werde hant. 

602 
Mein trew di wil ich haltn, wo ich es fugen kan. 
Man hies Krenhild gen hofe da für den kunig gan. 
Mit mancher maget schone kam si da in den sal. 
Gen in sprang Geiselhere ein stigen ab zu tal. 

603 
Und hies da wider keren di schonen megethein ; 
Mit im fürt er Krenhilden, di libsten Schwester sein. 
Er ging mit ir gar balde, da er den kunig fant. 
Da stund manch werder ritter aus der Burgunder lant. 

604 
Da mitten in dem sale hies man si stille stan; 
Von dannen ging Brunhilde di maget wolgetan. 
Si west nit umb di mere, waz man da wolte tun. 
Da sprach der kunig reiche : Ir herren, ratend nun ! 

605 
Helft, daz mein Schwester neme Seifrid zu einem man. 
Si sprachen all geleiche : Si sol es gerne tan. 
Da sprach der kunig reiche : Las dirs nit wesen leit, 
Krenhild, mein Übe Schwester, las war den meinen eit! 

606 
Ich globt dich einem helde, und wurd derselb dein man. 
So hast du meinen willen volbracht; den solt du han. 
Da sprach Krenhilt, di schone: Bruder und herre mein, 
Ir dürfet mich nit fragen ; ja wil ich immer sein 

607 
In ewrem dinst und willen; dar an solt ir euch lan. 
Ich wil in haben gerne, den ir mir gebt zu man. 
Daz hört Seifrid, der kune; da endet sich sein not. 
Zu dinst und auch zu eigen der helt sich ir erpot 

608 
Man hies si beid zusamen in einem ringe stan 
Und fragt si, ob si wolte Seifrid, den jungen man. 
In junkfrewlicher züchte schempt sich di meit ein teil, 
le doch nam si in gerne, trewlich an alles meil, 

609 
Wann sis nit widerrette und nam den kün weigant. 
Auch nam si gern zu weibe der kunig aus Niderlant 
So ward si Jm gegebn di wunder-schone meit 
Lipliches umbe-fahen waz da von in bereit 

610 
Seifrid umb-fing mit armen daz minigliche kint. 
Mit iniglicher libe küßt er di maget sint 
Von dann schid ir gesinde ; alsbald nun daz geschach, 
Dort bei dem edlen kunige Seifrid man sitzen sach. 

611 
Er satzt sich zu Krenhilde; man sach da vor ir stan 
Di stolzen Nibelunger, macht er ir undertan. 
Der kunig satzt sich eben zu Brunhilden, der meit 
Wann si an sach Krenhilden, waz irem herzen leit, 

612 
Daz bei ir sas Seifride; darumb si weinen gan. 
Ir vil manch heisser zäher über di wangen dan. 
Da sprach Günther, der reiche : Waz ist euch, frawe mein, 
Daz ir nun trawret sere? mugt irs nit lassen sein? 

613 
Ir soltet billich lachen, wann euch ist undertan 
Mein lant und auch mein reiche und manig werder man. 
Ich mag wol billich weinen, so sprach di schone ritfeit ; 
Wol umb ewr schone Schwester ist mir von herzen leit 

614 
Di sich ich sitzen nahend dem held und diner mein; 
Daz muß mich immer rewen, sol ich Verstössen sein. 
Da sprach Günther, ir herre : Der red solt ir gedagn. 
Ich wil zu andern Zeiten di mer euch eben sagn, 

War umb ich han mein Schwester dem werden helt gegebn. 
Si mag wol mit dem helde allzeit in frewden lehn. 
Si sprach : Mich rewet sere ir schon und auch ir zucht, 
Und west ich, wo ich solde, von euch so nem ich flucht 

616 

Ich wil euch, edler herre, auch nimmer ligen bei, 

Ir sagt mir dann gar eben, warumb Krenhilde sei 

Des helds. Da sprach der kunig: Daz tun ich euch bekant: 

Da sein im undertenig bürg, stet und weite lant 

617 
Nun wissend, edle frawe, er ist ein kunig reich; 
Des gab ich im mein Schwester, di maget minigleich. 
Waz ir der kunig saget, betrübet waz ir mut 
Da sprang auf von den tischen manch stolzer ritter gut 

618 
Sich hub manch kurzeweile, darvon di bürg erdos. 
Günther, den kunig reiche, zu sitzen da verdroß. 
Er dacht: Ich leg vil gerne der schonen maget bei. 
Di hoffnung het der kunig, der degen kün und frei. 

619 
Er meint, von irer minne solt im daz heil geschehn ; 
Er gund oft tugentlichen di maget ane sehn. 
Di ritterschaft und geste hies man da abelan ; 
Der kunig mit seinem weibe wolt hin zu pette gan. 

620 
Dort vor des kuniges sale di frawen schiden sich 
So gar in schonen züchten und parten adelich. 
Ir werdes hoffgesinde saumpt sich da lenger nicht, 
Di reichen kamerere' brachten fackel und licht 



Digiti 



zedby Google 



96 i8sb L581 

621 
Da teiltn sich di recken, der zweier kunig man, 
Da sach man vil der helde hin mit Seifriden gan. 
Di herren kamen beide, da si bei selten lign. 
Der frawen lieb und minne waz in ir herz gedign. 

622 
Den miniglichen frawen nach den so stund ir mut. 
Seifrid pflag lieb und minne mit seiner frawen gut, 
Da er in wunn und freude an irem arme lag. 
Da er so grosser Übe wol mit Krenhilden pflag. 

623 
Im lipt ir edle minne recht als sein eigen leip; 
Si gund in leids ergetzen, daz minigliche weip. 
Ich kan euch nit erzelen, waz freuden er da pflag. 
Nun höret, wi der kunig bei seiner frawen lag, 

624 
Dort bei der schon Brunhilde, der wunderkune degn! 
Er waz vor oft bei frawen gar sanft und wol gelegn. 
Daz folck schid aus der kamer di frawen und di man. 
Da ward des kuniges kamer gar bald da zu getan. 

625 
Der kunig meint zu treutn den iren stolzen leip; 
Er must es hart erarnen, ee das si ward sein weip. 
In einem seiden hemde si an daz pette gie. 
Da dacht der kunig reiche: Mein lip daz hab ich hie, 

626 
Der ich auch ie begerte bei allen meinen tagn. 
Daz schuß'ir grosse schone; si gund im wol behagn. 
Di licht begund er leschen mit seiner werden hant. . 
Er sprang hin an daz pette, da er di schonen fant 

627 
Er legt sich ihr so nahen (sein freude di waz groß), 
Di miniglichen frawen mit armen er umb-schloß. 
Er gund si liplich treutn, der wunderkune man. 
Ob im ir edle minne mocht werden undeftan. 

628 
Das weib si zürnet sere. Den kunig müet das ; 
Er meint, da freude finden, daz was si im gehas. 
Si sprach: Ir edler kunig, ir sollend abelan; 
Des ir da meint vollenden, daz wil ich understan. 

629 
Ich wil noch magt beleiben (furwar, so wissend das !), 
Bis ich di rechten mere ein teil erfinde bas. 
Er rang nach irer minne. Daz waz der frawen leit. 
Si greiff nach einem gurtel, di minigliche meit 

630 
Daz was ein edler porte, und den si allzeit trug. 
Dar umb si seinen willen dem kunig nit vertrug, 
Sein füs und beide hend[e] si im zu samen bant; 
Si hing in an ein nagel mit kreften an ein want. 

631 
Des kund er nicht gewenden und was in grosser not; 
Er waz von irer Sterke vil na gelegen tot. 
Sein manheit mocht nit helfen. Er ruft di maget an: 
Nun loßt mir auf di pande durch alle werde man! 

632 
Ich traw mit meiner minne euch, fraw, nit angesign. 
Ich wil auch nimmermere an ewrem arme lign. 
Si achtet sein gar kleine, wann si gar sanft da lag ; 
Der kunig niust also hangen bis an den hellen tag. 

633 
Piz daz der helle morgen gar wunniglich her schein, 
Der kunig hing in sorgen ; sein freude di waz klein. 
Si sprach: Sagt mir, her kunig! und wer es euch icht leit, 
Ob euch gebunden funde manch ritter unverzeit, 

634 
Daz ir hie seit gefangen von eines weibes hant? 
Er sprach: Das wer ein schände, und wem es wurd bekant; 
Auch het ich des kein ere, so sprach der werde man ; 
Nun laßt mich auß den banden und laßt mich zu euch gan! 

Nibelungenlied - ' 

635 
Seit eucfi ist widerzeme mein lieb, daz ist mir leit; 
Ich wil euch nimmermere beruren, schone meit! 
Da si di red erhörte, zu hand si in auf lie ; 
Bald wider an daz pette er zu der frawen gie. 

636 
Er ruckt von ir so ferre, daz er irn stolzen leip 
Da nit mocht angeruren ; des frewet sich daz weip. 
Da kam ir hoffgesinde und brachten ire kleit; 
Daz waz in an dem morgen gar lobelich bereit 

637 
Waz man da freuden pflage, so waz trawrig genug 
Günther, der kunig reiche, wi er di kröne trug. 
Wol nach des hofes sitten man da di recht begie. 
Der kunig mit seiner frawen nit lenger er da lie. 

638 
Si gingen in daz munster, da man in messe sang ; 
Auch kam Seifrid, der edel. Da hub sich groß gedrang. 
Nach kuniglicher wirde waz in gar schon bereit 
Von gold ir reiche kröne und auch di iren kleit. 

639 
Da gab man in den segen, di messe waz getan. 
Man Sachs all vir gekronet gar lobelichen stan. 
Di Schwert enpfing manch ritter, vir hundert oder bas. 
Den kunigen da zu eren; furwar so wissend das! 

640 
Da hub sich ein thurniren wol in des kuniges lant. 
Man hört di sper zubrechen in manches heldes hant. 
Daz sahen gern di frawen und auch die megethein, 
Si Sachen gen in glesten di schild und wapen fein. 

641 
Der kunig ging von dannen von mangem werden man; 
Waz man da kurzweil pflage, man sach in trawrig stan. 
Seifrid und auch dem kunige stund ungeleich ir mut; 
Der kunig west wol sein schwere, der degen.kün und gut 

642 
Seifrid ging zu dem kunige und fraget in zuhant: 
Wüst euch heint gelungen? so sprach der kün weigant 
Da sprach Günther^ der kunig: Ich klag euch meinen schadn: 
Ich han zu weib den teufel her in mein lant geladn. 

643 
Da ich si wolte trewten, all fire si mir bant; 
Si trüg mich zu eim nagel und hing mich an ein want. 
Da leid ich grossen schmerzen di nacht bis an den tag, 
Ee daz si mich aufloste, unsanfte si mein pflag. 

644 
Daz laßt euch, helt, in trewen von ir hie sein gekleit! 
Da sprach Seifrid, der küne: Günther, daz ist mir leit. 
Dar umb solt ir nit trawren; ich mach in kurzer zeit, 
Daz heint di wunder-schone an ewrem arme leit, 

645 
Daz si euch lieb und minne wert furbas nimmermer. 
Des frewet sich von herzen der edel kunig her. 
Er sprach: Schawt meine hende, wi di geschwollen sint! 
Di zwang si mir so sere, recht sam ich wer ein kint, 

646 
Daz mir zu meinen negeln daz rotte blut aus trangk; 
Ich het zu meinem leben ein weil ein klein gedangk. 
Nun schweiget ! sprach Seifride, ir mugt noch wol genesn. 
Euch ist gar ungeleiche heint gegen mir gewesn. 

647 
Mir ist gar lip ewr Schwester, recht sam mein eigen leip. 
Es mus di schon Brunhilde noch werden heint ewr weip. 
Ich Avil hein[t] zu euch kumen in ewre kamer ein 
In meiner tarenkapen; des solt ir sicher sein. 

648 
Und daz si meiner ferte auch nimer mag verstan, 
Heißt ewre kamerere heint all von wege gan! 
So lesch ich auch dem gsinde di licht in irer hant. 
Und merkt ! bei dem Wortzeichen so sol euch sein bekant, 

7* 

649 

Daz ich bei dir bin nahend; so zwing ich dir dein weip, 
Daz du sie treutest schone, oder es gilt mein leip. 
Du solt ir doch nit treuten, so sprach der künig da. 
Brunhilden schon der eren ! so wil ich wesen fro. 

650 
Leb mit ir, wi du wellest, und meid den iren leip ! 
Er sprach: Es ist Brunhilde ein ungeheures weip. 
Ich red es, sprach Seifride, wol auf di trewe mein : 
Mir libt vil bas ewr Schwester, di edel kunigein. 

651 

Ir schon bricht für all frawen, di ich noch ie gesach. 
Des frewet sich der kunig, da Seifrid das gesprach. 
Di kurzweil nam ein ende, als da der kunig bot. 
Der kunig leid nach Brunhilden in seinem herzen not. 

652 
Di frawen wolten baide hin in den palast gan. 
Di kamrer hissen balde daz folk vom wege stan; 
Von rossen und von leuten gerawmet ward der hoff. 
Igliche kuniginne fürt loblich ein pischoff. 

653 
Si gingen beid zu tische hin zu den herren dann ; 
In folget ritter, knechte, vil manig werder man. 
Der kunig in gutem wane bei seinem weibe sas ; 
Waz im gelobt Seifride, gar oft bedacht er das. 

654 
Der einig tag in dauchte wol dreissig tage langk. 
Wol nach Brunhilden minne stund aller sein gedank; 
Der nacht erbeit er kaume. Von tische er da gie, 
Di schonen fraw Brunhilden man in sein kamer lie. 

655 

Da ging di schon Krenhilde auch hin in ir gemach. 
Vil mangen ritter kune man ir nach tretn sach. 
Seifrid und auch Krenhilde ie lenger und ie bas. 
Liplich ein ander trewten freuntlich an allen has. 

656 
Waz lieb si im kund zeigen, gar wenig si daz lies. 
Seifrid must zu dem kunige, als er im vor gehies. 
Er stal sich von Krenhilden gar heimelich hin dann 
Wol in des kuniges kamer; vil manig licht in bran. 

657 
Di licht erleschet alle Seifrid mit seiner hant. 
Daz es auch was Seifride, daz was nimant bekant, 
Doch west es wol der kunig; er hies von dannen gan 
Di meid und auch di frawen ; daz was gar schir getan. 

658 
Der kunig mit ganzem fleisse da selbs beschlos di tur; 
Vil starker rigel zwene hies er da stossen für. 
Er sprang hin an daz pette, zoch ab di seine wat ; 
Daz tet Seifrid der kune, als in der kunig bat. 

659 
Seifrid umb fing gar schone di wunderschonen meit; 
Der kunig in seinem herzen trug heimlich lieb und leit, 
Daz Seifrid lag so nahen der schonen maget bei. 
Si sprach: Solch ding land bleiben, als lieb als ich euch sei, 

660 
Günther, daz ir nit leidet von mir groß not als ee! 
Dar nach tet si Seifriden mit kreften also we. 
Der helt verbarg sein stimme, daz er nicht gen ir sprach; . 
Der kunig es alles horte, wi er ir nicht ensach. 

661 
Er hört wol, daz kein minne all da von in geschach. 
Si hetten an dem pette vil grosses ungemach; 
Seifrid tet, sam er were Günther, der kunig reich, 
Mit armen er umb finge di maget minigleich. 

662 
Si warf in aus dem pette mit kreften auf ein pank, 
Und daz sein haubt dem helde an einem schamel klank. 
Seifrid sprang auf gar balde, der wunderkune man, 
Er wolt es bas versuchen, als ich vernumen han. 

663 
Er meint, er wolt si zwingen, als er dem kunig gehies; 
Di ungefüge frawe den helt fast von ir stis. 
Doch wolt er nit ab lassen; di maget bald auf sprank: 
Ir solt mir nit zu-furen mein seiden hemdlin blank. 

664 
Si sprach: Mein minn und libe di ist euch gar verseit. 
Des solt ir werden innen, so sprach di schone meit. 
Mit iren starken armen umb fing si da den degn, 
Si wolt in als den kunig binden und gfangen legn, 

665 

Das si an irem pette vor im het gut gemach. 
Daz er sich zu ir leget, gar schwerlich si daz räch. 
Waz half in grosse Sterke und auch sein mannes kraft? 
In zwang di kuniginne mit ganzer meisterschaft. 

666 
Si trug in mit gewalte, den stolzen ritter fein, 
Si trukt in bei der wende da hinder einen schrein. 
Awe, gedacht Seifride, sol ich den meinen leip 
Von einem weip verlisen, so mugen alle weip 

Her nach gen allen mannen wol tragen hohen mut; 
Es wurt mange versuchen, di es sust nimmer tut. 
Des schemt sich also sere Seifrid, der kune man; . 
Aus grimmiglichem zorne sein kunes herze brann. 

668 
Mit starker mannes krefte satzt er sich gen ir wider. 
Wann er versucht sein helant an der kuniginne sider, 
Wi hart si auf im läge, der zorn den helt bezwangk, 
Daz er mit ganzen kreften an allen iren dank 

669 
Sich richtet auf palde; sein sorge di waz groß. 
Si tettn beid ein ander vil mangen harten stoß. 
Da waz in grossen sorgen Günther, der kunig reich, 
Er must oft vor in beiden hin weichen sicherleich. 

670 
Daz triben si so lange, daz es ein wunder was, 
Daz igliches seins lebens vorm andern da genas. 
Den kunig ward verdrissen allda ir beder not; 
Da forcht er nicht so sere, Seifrid must lign tot. 

671 
Si het dem werden beide gar na den leip genumen. 
Der kunig wer im gerne allda zu hilfe kumen. 
Wann daz er nit entorste. Lang wert ir beider streit. 
Seifrid bracht an daz pette daz weip mit kreftn seit. 

672 
Wi fast si sich da werte, ir wer waz gen im krank. 
Der kunig in seinen sorgen het mangen fremden dank; 
Gar lang waz im di weile, ee si der held bezwang. 
Er trucktz, daz ir zun negeln daz rote blut aus trang. 

673 « 

Da floß von ir daz blute; daz waz dem helte leit. 
Also zwang er mit grime di minigliche meit, 
Daz si sich must ergeben; des schimpfs taucht si genug. 
Der kunig es alles horte, wi wenig si im vertrug. 

674 
Er truckt si an daz pette, daz si laut „Waffen" schre; 
Ir tetn seine krefte und hartes trucken we. 
Da greif si nach dem porten, den si da ligen fant. 
Und wolt in dar mit binden; des weret sich sein hant 

675 
Er trukt si, daz erkrachet ir glit und auch ir leip. 
Da »must si sich ergeben und ward des kuniges weip. 
Si sprach: Ir edler kunig, ir solt mich leben lan. 
Ir wert von mir ergetzet, waz ich euch hab getan. 

676 

Ich gib mich in genade, traut edler herre mein! 
Ich sich wol, daz ir frawen wol meister muget sein. 
Seifrid der schid von dannen und lies ligen di meit, 
Sam er von seinem leipe wolt zihen ab sein kleit. 

Ein fingerlin von golde nam ir der kune man. 
Nun wolte got von himmel, daz er es het gelan! 
Er nam ir auch ein gurtel, ein porten, der waz gut. 
Ich weiß, ob er es tete, durch seinen ubermut. 

678 
Er gab es seinem weibe; das ward im dar nach leit, 
Da lagen bei ein ander der kunig und di meit 
Er pflag ir tugentlichen, als in wol beiden zam; 
Da lis von irem zorne di kunigin lobesam. 

679 

Von seiner werden minne ward si ein wenig bleich; 
Daz von ir all ir krefte und auch ir färb entweich: 
Da waz di meit nit sterker, dann sust ein ander weip; 
Er trewtet miniglichen den iren stolzen leip. 

^ 680 

Si het in irem sinne und auch in irem wan, 
Si het Günther bezwungen und ir gesiget an. 
Dar umb si darnach gerne bei im in trewen lag, 
In freuntschaft und in liebe bis an den lichten tag. 

681 
Da kam Seifrid hin wider zu seiner frawen schon; 
Gar liplich ward enpfangen von ir der kune man. 
Er underkam ir frage, der si het gen im mut. 
Und hol es also lange der edel degen gut. 

682 
Den ring und auch den porten er seiner frawen gab. 
Dar mit brach er im selber sein junges leben ab. 
Da man auf stund am morgen, der kunig frolich waz; 
Waz im ie gschach zu leide, er alles sant vergas. 

683 
In allem seinem reiche vil manig werder man 
Het er zu häuf geladen; im ward groß er' getan. 
Di hochzeit wert in freuden bis an den zwelften tag, 
Daz man groß freud und wunne an seinem hofe pflag. 

684 
Sein sorg het.gar ein ende, sein unmut waz gelegn; 
Von seiner mild und tugent frewt sich manch kuner degn. 
Si dettn allzeit gerne, waz in der kunig bot, 
Er gab in reiche kleider und auchdaz golt so rot 

685 
Da ward reilich begäbet vir manger spileman; 
Di schiden all mit frewden hin von dem hofe dann. 
Seifridt durch milt und tugent, der kunig aus Niderlant, 
Mit tausend seiner helde gab hin als sein gewant. 

6S6 
Als daz si mit in brachten an den Rein mit in dar, 
Di roß und ir geschmeide, ward hin gegebn gar. 
Der man aus gab di gäbe, Seifrid mit milter hant; 
Da wolt er heim zu lande mit manchem kün weigant. 

XI 

687 

Es ward bei heldes zeitn nie geste bas gepflegn. 
Di hochzeit het ein ende. Da schid manch kuner degn; 
Seifridt wolt heim zu lande und nam sein frawen mit. 
Er sprach zu all den seinen: Nun tut, was ich euch bit! 

688 
Nun satelt uns di rosse! wir wollen heim zu land. 
Das hört Krenhild gar gerne, da si di mer befand; 
Si sprach zu irem herren: Wol wir von hinnen farn, 
Nun eilet nit so sere! wir woUens lenger sparn. 

689 
Mir sollen meine bruder vor teilen mit di lant. 
Daz hört Seifrid nit gerne, der wunderkün weigant. 
Di kunig zu im gingen und sprachen alle drei; 
Nun wißt, edler Seifride, euch wonet allzeit bei 

690 
Unser freuntschaft und trewe gar stet bis in den tot 
Des dankt in ser Seifride, gund si befeien got 
Wir wollen mit euch teilen, sprach Geiselher, daz kint, 
Di lant und auch di purge, di unser eigen sint. 

691 
Waz uns der land und leute ie wurden undertan. 
Des solt ir und Krenhilde ein gleichen teil wol han. 
Der kune helt Seifride da zu den kunigen sprach. 
Da er irn guten willen da an in allen sach, 

692 
Er sprach: Ir edlen beide, got las euch selig sein 
Und als ewr lant und leute! dez wünscht di zunge mein. 
Des teils hab ich wol rate, daz ir mir woltend gebn; 
Si sol tragen di kröne, di weil si hat daz lebn. 



Digitized by VjOOQIC 



L 641 191b 107 

693 
Si sol noch reicher werden, dann imant lebend sei. 
Mein trew und stetter dinste sol euch stet wonen bei. 
Da sprach Krenhild, di schone: Habt ir der erbe rat, 
Wol umb daz lant Purgunden so leicht es mir nit stat; 

694 
Es mag ein kunig gerne haben ein solches lant. 
Si sollen mit mir teilen di herschaft alle sant. 
Da sprach Gernot, ir bruder: Nun für mit dir hin dann. 
Als daz da mit dir wolle! So sprach der junge man. 

695 
Von dreissig hundert beiden so hab dir tausent man! 
Di sollen dir mit dinste alzeit sein under tan. 
Si rust sich auf di reise, di kunigin lobesam; 
Ir werdes hofgesinde si alles mit ir nam, 

696 
Wol zwu und dreissig meide und auch fünfhundert man; 
Eckwart, ein edler grafe, der zoch mit ir hin dann. 
Si namen urlaub alle, ir ritter und ir knecht, 
Darzu di werden frawen; daz tauch Krenhilden recht. 

697 
Da schiden si von dannen mit frewden da zuhant; 
Si zugen hin gar balde aus der Purgunder lant. 
Da gab in gleit ir bruder mit mangem stolzen degn. 
Des nachtz hies man ir schone in irem lande pflegn. 

698 
Waz si di herberg namen und bliben über nacht, 
Di potschaft ward gar balde dem kunig Sigmunde bracht; 
Auch saget man di mere der kunigin Siglind, 
Wi daz ir sun da keme und auch fraw Uten kind; 

699 
Es kem Kremhild, di schone, geporen von dem Rein. 
Da kund in Über mere auf erd nit kumen sein. 
Nun wol mir, sprach Sigmunde, daz ich erlebet han, 
Daz bei mir so[l] gekronet di schon Krenhilde gan! 



Digiti 



zedby Google 



108 192a L649 

700 
Des seih vil hoch gebreiset di lant und kröne mein! 
Seifrid sol in meim reiche selbs fogt und herre sein. 
Da gab Siglind groß gäbe, half mangem aus der not; 
Rot golt und licht gesteine gab si zu pottenbrot. 

701 
Si frewet sich der mere, di frawen und ir man; 
Ir "werdes hoffgesinde di kunigin ziren gan 
(Man sagt ir mer, als keme mit Seifrid in daz lant), 
Si lies bereiten schone ir kuniglichs gewant 

702 
Da reit loblich gekronet Sigmund, der kunig reich, 
Seim sun gar schon engegn, enpfing in lobeleich. 
Seifrid ward wol enpfangen und manig ritter gut 
In seins fater lande; des frewet sich sein mut. 

703 
Siglind der schon Krenhilden loblich engegn reit; 
Mit ir manch schone frawe, manch ritter unverzeit 
Ein tagreis gen in ritten, da man di geste sach. 
Di fremden und di künden, di litten ungemach, . 

704 
Pis si zu herberg kamen, di geste alle sant 
Der kunig enpfing si schone, groß freud ward im bekant. 
Mit hoher freud und wunne Siglind und auch Sigmund, 
Si küßten beid Krenhilden wol zu derselbn stund, 

705 
Dar nach irn sun Seifride; ir leit waz in benumetl. 
Da als ir hoffgesinde was in auch willekumen. 
Man bracht di gest gar balde hin in des kuniges sal; 
Man hub di meid und frawen von rossen da zu tal. 

706 
In bot da zucht und ere vil manig werder man, 
Waren den edlen frawen mit dinste undertan. 
Wi groß di hochzeit were zu Wurmes an dem Rein, 
Noch grosser gab Sigmunde rot gold und licht gestein, 

Dann vor ie waz geschehn bei allen iren tagn. 
Man hört von irem hoffe noch grosse wunder sagn. 
Si waren all in freuden, der kunig gab in genug; 
Von gold di reichten wate ir hoffgesind da trug. 

708 
Vil manig edler steine verwurket waz darein. 
Ir pflag gar tugentleichen Siglint, di kunigein. 
Da sprach zu seinen helden der edel kunig Sigmundt: 
Nun hört ir, ritter alle! euch sol hie wesen kunt, 

709 
Daz Seifrit sol sein herre und auch mein kröne tragn. 
Di held aus Niderlande horten daz gerne sagn. 
Er gab im auf di kröne, gericht und auch di lant; 
Seifrid der ward ir herre, der wunderkün weigant. 

710 
Da im nun ward di kröne, daz lant auch undertan, 
Man forcht in allzeit sere, den wunderkunen man. 
Er lebt in hohen eren und wrde, das ist war, 
Regiret lant und leute bis in das zwelfte jar, 

711 

Bis daz di schon Krenhilde bei im ein sun gewann; 
Des frewt sich land und leute, waz im was undertan. 
Dar nach starb bald sein muter, di kunigin Siglind. 
Da het di landt aleine Krenhild, fraw Uten kind. 

712 

Der kunigin land und leute wol zu reigiren zam; 
Ir dint manch edler furste, der kunigin lobesam. 
Nun het auch an dem Reine, als man noch höret sagn, 
Brunhilt mit kunig Gunthere auch einen sun getragn, 

713 
Di edel kuniginne dort in Purgu[n]derlant ; 
Durch Seifrids er ir sune auch Seifrid ward genant. 
Gar wol und fleissiglichen man sein da hüten hies; 
Günther, der kunig reich[e], in loblich zihen lies. 

714 
Man lert in zucht und ere, bis daz er ward ein man. 
Vil grosses ungelucke man seit an im gewann;. 
Di mer in weiten landen wurden von im geseit 
Und wi in hoher wunne di helde unverzeit 

715 
Lebten zu allen zeittn, in kunig Sigmundes lant, 
Des gleich auch an dem Reine vil manig kün weigant 
Daz lant zu Niebelunge waz Seifrid undertan. 
Der seinen freund nie keiner so vil der land gewann. 

716 
Darzu seins fater reiche besas der degen gut. , 
Des trug Seifrid, der kune, allzeit ein hohen mut. 
Er het di pesten schetze, di kunig nie gewan. 
Der schätz der Nibelunger waz im auch undertan, 

717 
Den er vor einem perge mit seiner hant erstreit; 
Darumb schlug er zu tode vil mangen helt gemeit 
Er het den wünsch der eren, daz heil waz im geschehen; 
Des must im manger ritter vil hohes lobes jehn. 

718 

Er wer der peste ritter, der ie auf roß gesas; 
Man forcht sein grosse sterke, als es wol billich waz. 
Sein lop daz ging gar ferre durch alle weite lant. 
Daz het der helt erfochten mit seiner werden hant. 

719 
Da dacht zu allen zeiten des kunig Günthers weip: 
Wi bricht sich also hohe der schon Krenhilden leip, 
Und ist doch unser eigen und auch Seifrid ir man, 
Daz er uns nit wil dinen? wi sol ich daz verstan? 

720 
Das lag ir an dem herzen, als ich hie han geseit, 
Daz si ir waren fremde; daz waz Brunhilden leit, 
Daz ir nit wolte zinsen Seifrit und als sein lant; 
War umb er ir nit zinste, daz waz ir unbekant. 

721 
Brunhild versuchet dicke, wi daz nun mocht geschehn. 
Das si di schon Krenhilden mit äugen mocht ansehn. 
Si reißt allzeit den kunig heimlich in zornes mut. 
Daz gfil nit wol dem kunige und daucht den helt nit gut. 

722 
Wi kund wir si herbringen? so sprach der kunig reich. 
Waz wolt ir, ir zart frawe? das dunkt mich wunderleich. 
Si sein uns vil zu ferre und dars dar umb nit bittn. 
Des antwurt im Brunhilde aus listen und mit sittn: 

723 
So hoch ward nie geporen auch keines kuniges man, 
Waz im gepüt sein herre, wi torst er daz gelan? 
Des lacht Günther, ir herre, da si das zu im sprach; 
Er gert sein nit zu dinste, wann er Seifriden sach. 

724 
Si sprach: Vil edler herre, nun tut den willen mein 
Und schicket nach Seifriden und nach der frawen sein, 
Daz si zu uns herkumen, daz wir si kurzlich sehn! 
So mag mir in der weite ie libers nit geschehn. 

725 
Ewr schwest[er] ist so schone, zuchtig und hochgemut, 
Wenn ich denk an ir tugent, wi sanfte mir daz tut, 
Ir trew und ir enpfahen, da ich kam in daz lant! 
Mir ward nie sepfter grussen auf erden mer bekant 

726 
Si pat in also lange, bis das der kunig sprach: 
Ir seit der pet geweret, wann ich nie gerner sach 
Kein gast in disem reiche und in dem lande mein. 
Ich peut in, daz si kumen zu uns her an den Rein. 

727 
Da sprach di landes frawe: Her kunig, ir solt mir sagn. 
Wen ir da hin wolt senden oder in welchen tagn; 
So sollen unser freunde her kumen alle sant. 
Wen ir dahin wolt senden (sagt !), wi ist er genant ? 

728 
Er sprach: Ich wil hin senden wol dreissig meiner mann. 
Er sant nach seinen beiden und bis si für sich gan, 
Di er hin wolte senden dem kunig aus Niderlant. 
Den gab Brunhilt zu lone gar kosperlich gewant. 

729 
Da sprach der kunig reiche: Ir held, ich wil euch sagn, 
Waz ich euch dort heiß werbn; des solt ir nit vertagn. 
Heißt Seifrid mir herkumen und auch di Schwester mein! 
Sagt in mein dinst und hulde, waz ir dort mag gesein, 

730 
Daz si zu uns herkumen an allen widerstreit! 
Wir wollen aus lan ruffen ein hoff in kurzer zeit. 
Zu sant Johannes tage facht sich di hochzeit an. 
So sol in wird und ere von uns alhie ergan. 

731 
Und sagt mir auch Sigmu[n]de den werden dinste mein, 
Daz im mein trew und dinste alzeit bereit sol sein! 
Und saget meiner Schwester, daz si nit lasse das 
Und kum zu iren freunden! ni hochzeit zam ir bas. 

732 
Fraw Ut und alle frawen, di man zu hofe fant, 
Enputen iren dinste Seifrid, dem kün weigant, 
Den meiden und den frawen und mangem werden man. 
Graf Ger, ein edler degen, di botschaft werben gan. 

733 
Er reit in freiem mute dahin, der kün weigant. 
Und auch sein diner alle mit im in Niderlant. 
Si eilten bald von dannen und weiten sich nit sparn. 
Der kunig geleit 3i dannen und bat si got bewarn. 

734 
Si kamen in zwelf tagen hin in Seifrides lant 
Zu Nibelunger bürge, di wunderkun weigant 
Da funden si in freuden Seifrid, den kunen degn. 
Ir roß in waren müde; der gund man wol da pflegn. 

735 
Dem kunig und seim weibe ward schir di mer geseit, 
In weren kumen geste, di weren wolbereit, 
Gekleit als in Purgunden man ie zu tragen pflag; 
Krenhilt sprang von dem bette mit freuden, da si lag. 

736 
Si pat hin an ein zinnen mit ir ein maget gen. 
Da si nun sach graf Geren dort auf dem hofe sten 
Mit seinen dinern allen, den het si bald erkant. 
Ir herz was ir gar schwere, wi libe mer si fant. 

737 
Si sprach zu irem herren: Her kunig, ir solt auf stan. ^ 
Ich sich dort auf dem hofe graf Geren und sein man. 
In hat Günther, mein bruder, daher zu uns gesant; 
Und waz der helt hie werbe, daz ist mir unbekant 

738 
Si und ir hofgesinde hin zu den gesten ging. 
Mit wird und hohen eren di gest si da enpfing. 
Si naigten ir da alle, der edlen kunigin her. 
Man his ir pflegen schone und bot in zucht und er. 

Nibelnngenlied 8 

739 
Er ward gar schon enpfangen, der graf und seine man. 
Ir roß man futert schone. Man fürt di geste dann, 
Und da Seifrid, der kunig, dort bei Krenhilden sas. 
Der kunig sach si gerne; für war, so wissend das! 

740 
Der kunig gen den gesten stund auf und ging zuhant; 
Er grüßt gar tugentleichen di aus Purgunderlant. 
Er fürt si in den sale, der kunig lobesan. 
Krenhilt fürt an der hende den grafen wolgetan. 

741 
Si pat in nider sitzen. Er sprach: Wir sollen stan. 
Bis ir vernempt di brife, waz wir zu werben han. 
Nun höret fremde -mere, was euch enpoten hat 
Günther und auch Brunhilde! nun hört, wis dar umb stat! 

742 
Merkt, waz euch ewre niuter da her bei uns enbot 
Und Geiselher, der junge, und auch der kunig Gernot 
Und ewer peste freunde! di han mich her gesant; 
Si land euch grussen alle, fraw kunigin hoch genant! 

743 
Got dank in! sprach Seifride; ich traw in allen wol, 
Si tun gen mir daz peste, als man gen freunden sol. 
Sagt mir und meiner frawen, wi si gehaben sich! 
Wi stet es umb si alle? Daz lassend hören mich! 

744 
Seit wir dort schiden dannen, hat in imant getan 
Icht schaden in dem lande? daz lassend mich verstan! 
Daz rieh ich an irn feinden, daz sollend ir in sagn; 
Ich schaff, daz all ir feinde ewiglich han zu klagn. 

745 
Da sprach zu im der grafe: Ir edler kunig gut, 
Si leben all in freuden, ir lant ist wol behut 
Si laden euch in trewen, dciz ir in kurzer zeit 
Zu in reit an den Reine. Ir hoffnung an euch leit 

746 
Si pitten auch mein frawen, daz si sol mit euch kamen, 
Wan nun der kalte winder ein ende hat genumen; 
Si sehen euch gar gerne bei in zu der hochzeit 
Zu sant Johannes messe; der briff des urkund geit 

747 
Ir edle kuniginne, so sprach der graf zuhant, 
Fraw Ut, ewr edle muter, di hat euch ser gemant 
Und ewre bruder alle, ir solt in nit versagn. 
Daz ir in seit so ferre, daz hör ich si oft klagn. 

748 
Brunhilt, mein edle frawe, und ire megethein 
Di pitten euch besunder, daz ir wolt bei in sein. 
Nach euch sich senet, frawe, ir sin und auch ir mut 
Di mer vernam si gerne, Krenhilt, di kunigin gut. 

749 
Der graf waz ir gesippe. Seifrid in sitzen hies ; 
Den allerpesten weine er in da bringen lies. 
Auch kam Sigmud, der kunig, da er di poten sach; 
Wann er zu den Purgundern gar tugentlichen sprach: 

750 
Seit mir got-wilkum alle des ku^ig Günthers man ! 
Seit daz mein sün Krenhilden zu einem weib gewan, 
So solt man euch gar dicke in meinem land hie sehn. 
So mocht wir gen ein ander vil stetter freuntschaft jehn. 

751 
Si sprachen: Wenn ir wollet, so woU wir bei euch sein. 
Den gesten pot man ere, den herren von dem Rein; 
Vil edler wat und speise man für si alle trug. 
Man lis in keinem brechen und gab in allen gnug. 

752 
Man pflag ir da gar schone und schuff in gut gemach. 
Seifrit gar tugentlichen da zu den gesten sprach: 
Habt guten mut, ir helde, seit ir seit her gesant! 
Vememet mich gar eben! so tu ich euch bekannt: 

8* 

753 
Ich wil mich des beraten hie mit den helden mein. 
Er ging in ein gespreche mit mangem ritter fein. 
Er sprach: Nun rat, ir herren! es hat nach uns gesant 
Günther, der kunig reiche, aus der Burgunder lant 

754 
Und auch nach fraw Krenhilden, daz si auch mit mir far. 
Nun rat, ir herren alle, ob ich sol reiten dar! 
Solt ich durch iren willen durch zihen dreissig lant, 
Daz tun ich gern mit willen. So sprach der kun weigant. 

755 
Da sprachen all di seinen: Habt ir der reise mut, 
So wollen wir euch raten, als uns denn dunket gut. 
So furent tausent. helde mit euch hin an den Rein! 
So mugt ir wol mit eren dort bei der hochzeit sein. 

756 
Da sprach aus Niderlande der edel kunig Sigmunt: 
Her sun, wolt ir an Reine, so tu ich euch hie kunt, 
Ob ir es wollet haben, so reit ich mit euch dar, 
Mit mir fünfhundert helde; so meret sich di schar. 

757 
Seit ir wolt mit uns reitn, traut her und fater mein. 
Sprach Seifrid zu seim fater, so wil ich frolich sein. 
Wol an dem zwelften tage so räum ich dise lant. 
Di mit in reiten solten, gab man vil reichs gewant. 

758 

Und da Seifrid, der kune, der reis auch hette mut. 
Er schicket heim zu lande di edlen poten gut; 
Den seinen guten freunden enpot er an den Rein, 
Das er in einer kurze wolt bei der hochzeit sein. 

759 
Seifridt und auch Krenhilde, als man noch höret sagn. 
Gaben vil reicher gäbe den pottn hin zu tragn, 
Di si auf iren rossen heim fürten in ir lant 
Si zugen hin mit schalle di poten alle sant. 

760 
Ir folk het wol gerüstet Seifrid und auch Sigmunt. 
Her Eckwart, was ein grafe, his bringen an der stunt 
Den frawen reiche wate, als man si haben mocht; 
Als es den werden frawen gar wol gen hofe tocht 

761 
Ir heim und auch ir schilde man loblich ziren gann, 
Darzu di werden frawen, di mit in solten dann, 
Den gab man, weß si gerten, wann in da nicht gebrast 
Seifrit bracht an den Reine mit im manch fremden gast. 

762 
Da poten kamen schnelle heim in Burgunder lant. 
Da eilet hin der grafe, da er den kunig fant 
Er ward gar schon enpfangen, si beißten ab zu tal 
Von iren guten rossen und gingen auf den saL 

763 
Der kunig und sfin helde her gen den potten sprangk; 
Daz si kamen so balde, des saget er in dangk. 
Brunhilt, di kuniginne, da zu dem grafen sprach: 
Wi lebt Seifrit, der kune, von dem mir lieb geschach? 

764 
Da sprach der kun graf Gere: Seifrid in freud ward rot; 
Auch frewt sich des Krenhilde; groß wirde man uns bot. 
Kein solche wird und ere ward poten nie getan, 
Als Seifrid und sein fater an uns, di werden man. 

76s 
Da sprach zu dem margrafen des edlen kuniges weip: 
Nun sagt mir! kumpt Krenhilde? wi mag ir stolzer leip? 
Pfligt si noch solcher züchte, als si vor zeiten pflag? 
Er sprach: Si kumen beide; di warheit ich euch sag. 

Fraw Ut di his gar balde di poten zu ir gan. 
Gar manche hübsche frage ward da von ir getan. 
Si hört gern, daz Krenhilde waz frisch und wol gesunt. 
Der graf sagt, wi si kerne so gar in kurzer stunt 

Da zeigten si di gäbe, di in durch milde gab 
Seifrid, der kunig here, von gold di reichen hab. 
Daz weißten si dem kunige und mangem werden man. 
Deß dankten si Seifriden, dem kunig lobesan. 

768 
Hagen der sprach: Solch gäbe mag er wol billich gebn. 
Sein schetz der nem kein ende und solt er immer lehn. 
Der waz der Nibelunger; des hat gewalt sein hant 
Den solt wir billich teilen hie in Burgunderlant 

769 
Als, das da waz zu hofe, das frewet sich der mer, 
Das zu .in kumen wolte Seifrid, der degen her. 
Da wurden gar unmussig des kuniges dinestman. 
Si richten an dem hofe manch reiche tafel an. 

770 
Ortwein, Gundolt, zwen herren des kuniges dinestman 
Di zirten schon den hofe, als si oft hetn tan; 
Der truchses und der schenke di rüsten mange bank; 
Mit ernst und ganzem fleisse sagt in der kunig dank. 

771 
Rynolt waz kuchen-meister, der rust auf di hochzeit, 
Und auch sein undertane vil mangen kessel weit. 
Gar lobelich gespeiset di kuchen man da fant; 
Manch kosperliche speise rust man auch da zu hant. 

772 
Da zirten sich di frawen und mange maget rein. 
Aus irer wat von golde laucht manger edler stein; 
Di lauchten wunniglichen und auch daz rotte golt 
Des ward erfrewt manch ritter, den si da waren holt. 

XIII 

773 
Hie las wir si beleibn und all in freuden sein. 
Hort furbas, wi Krenhilde und auch ir megethein 
Hin zu dem hofe kamen aus Nibelunger lant! 
Auf rossen si da furtn manch keiserlich gewant 

774 
Frolich si dannen zugen mit freuden auf di fart. 
Es kam mit mangem helde Seifrid, der kunig zart, 
Und auch Kfenhild, sein frawe, auf hoher freuden wan. 
Daz nam ein kleglich ende, groß jamer hub sich an. 

775 
Mit Seifrid kam gerittn sein fater, kunig Sigmunt. 
Het er den mort geweste, der in dar nach ward kunt, 
Er wer daheim beliben, der hochzeit nit gesehn; 
Im kund in diser weite nit leider sein geschehn. 

Si santen an den Reine di iren potschaft dar. 
Da reit, in schon engegn ein ritterliche schar, 
Des kuniges hofgesinde, vil manig werder man, 
Und auch der kunig selber reit gen den gesten dann. 

m 

Er ging vor zu Brunhilden, da er si sitzen fant: 

Enpfing euch schon mein Schwester, da ir kampt in daz lant. 

Also solt ir enpfahen Seifrid und auch sein weip. 

Daz tun ich, sprach Brunhilde, hat wol v^rdint ir leip. 

778 
Da sprach der kunig reich: Si kumen morgen fru; 
Wolt ir si schon enpfahen, so rüstend euch dar zu, 
Daz wir in pieten ere an unserm hofe hie! 
Mir kam bei meinen Zeiten so übe gaste nie. 

779 
Ir meget und ir frawen di rüsten sich zu hant 
Si legten an ir kleider, di pesten di man fant, 
Und di si vor den gesten trugen mit eren wol, 
Zu dinst dem edlen kunige. Ir herz waz freudenvöl. 

780 
Da eilet in engegn Günther und seine man 
Mit mangem stolzen recken gar lobelich hin dan. 
Auch mit der kuniginn[e] reit gar ein grosse schar 
Von meiden und von frawen, di waren hübsch und klar. 

781 

Mit wird und hohen eren di geste man enpfing. 
Nun höret abenteure, wi es dar nach erging! 
In ward von werden recken manch süsser grüß getan, 
Di all den schonen frawen da waren undertan. 

782 
Gen in so reit Seifride gekronet lobeleich; 
Si ritten mit ein ander, er und der kunig reich. 
Umb si so hilt von recken so gar ein grosse schar, 
Daz es stob allenthalben im lande her und dar. 

783 
Da in der kunig enpfinge und in da ane sach 
Und auch Sigmud, sein fater, mit züchten er da sprach: 
Nun seit mir got-wilkumen, ir libsten freunde mein! 
Wir sehen euch gar gerne, des solt ir sicher sein. 

784 
Got dank euch, sprach Sigmude, der kunig lobesam. 
Seit Krenhild, ewer Schwester, mein sün zu weibe nam. 
So sten zu euch mein sinne, daz ich euch solte sehn. 
Günther der spraqh: Vil libes ist mir von euch geschehn. 

785 

Seifrid ward schon enpfangen, als seinem adel zam. 
Mit wird und hohen eren; auch nimant waz im gram. 
Ir grusset Geiselhere und auch der kunig Gernot. 
Ich mein, daz man nie gaste so hohe wirde pot. 

786 
Da nahet gen ein ander der zweier kunig weip. 
Da beisset ab von rossen manch schöner frawen leip; 
Di hüben ab di helde da nider auf das gras, 
Di dinten gern den frawen, waz ir da bei in was. 

787 
Da tratten gen ein ander da di zwu kunigein. 
Von in nam wunn und freude manch stolzer ritter fein. 
Si grüßten schon ein ander, di frawen wol getan. 
Da stund vor in zu dinste in züchten manig man, 

788 
Ir beder hoffgesinde. Di fingen bei der hant 
Und naigten schon ein ander di kunigin beide sant. 
Manch trewten unde küssen ward da von in getan 
Wol von den schonen frawen. Des frewt sich manig man. 

789 
Si ritten mit .ein ander gen Wurmes in di stat. 
Der kunig mit seinen gesten es wol erpietn bat. 
Man pflag ir frue und spate gar schon zu aller zeit. 
Da hub sich grosse freude in irem lande weit. 

790 
Es waz von Throne Hagen und auch der kün Ortwein 
Gewaltig an dem hofe; daz ward an in wol schein. 
Waz si zu hoff geputen, torst nimant widerstan. 
Wol an des kuniges hofe hub sich groß kurzweil an. 

791 
Man hört di schilt erklingen da vor dem burgethor; 
Von Stichen und von schlegn si hilten lang darvor. 
Der kunig mit seinen gesten vil kurzeweil da pflag. 
Also in grossen freuden vertribn si den tag. 

792 
Hin für den palast weite si mit ein ander rittn. 
Si künden wol geparen, nach adelichem sittn 
Sach man über di settel von frawen wol getan 
Hangen di deck von golde, daz wunnigUchen brann. 

793 
Man fürt di frawen balde dahin an ir gemach. 
Gar oft Brunhilt, di schone, Krenhiden ane sach, 
Daz si so grosse schone an irem leibe trug, 
Ir färb di glenzet schone, si waz unmassen klug. 

794 
Sich hub ein grosses schallen zu Wurmes in der stat 
Von irem hoffgesinde. Den kunig den marschalk bat, 
Dankwart, her Hagens bruder, hies er der geste pflegn. 
Er pflag der gest mit fleisse. Dankwart, der küne degn. 

795 
Man speiset si da alle, waz an dem hofe was. 
Auf erd nie fremden gesten ward es erpoten bas. 
Wes si von hof begertn, daz waz in da bereit; 
Der kunig seiner gäbe auch keinem nie verseit. 

796 
Man dinet in gar gerne, daz tet man willigleich. 
Da sas mit seinen gesten zu tisch der kunig reich, 
Da sas Seifrid, der degen, als er vor het getan.. 
Mit im so ging zu tische manch wunderkuner man. 

191 
Mer dann eilfhundert recken waz in dem dinste sein. 
Mit im so sas zu tische Brunhilt, die kunigein. 
Si dacht in irem sinne: Solt er dein eigen wesn! 
Si trug im heimlich hulde, als man noch höret lesn. 

798 
Der kunig in grossen freuden bei seinen gesten sas. 
Vor in so stund von golde vil manig reich trinkfas; 
Mit den des kuniges schenken zu tische gunden gan. 
Da ward vil reicher dinste den herren da getan. 

799 
Da man nun gaß zu hofe, der schal auch waz gelegn, 
Di meid und auch di frawen hies man da schlaffen legn. 
Den fremden und den künden dint manig ritter klug. 
Als, daz ir herz begerte, des gab man in genug. 

800 
Di nacht nam bald ein ende, der helle tag her schein. 
Da trugen her geschmeide und manig edeln stein, 
Di lauchten aus dem golde; man sach manch reich gewant, 
Daz legten an gar gerne di frawen alle sant. 

801 
Ee daz der tag waz kumen, da hub sich vor dem sal 
Von rittern und von knechtn ein wunniglicher schal. 
Ein ampt man got zu lobe dem edlen kunig sangk. 
Da hub sich grosses reiten und ward ein groß gedank. 

802 
Man hört manche trumete, di da gar laut erdos, 
Flotiren unde singen. Der schal waz also groß. 
Und daz es auf dem lande und in der stat erhal. 
Zu roß di werden helde da komen uberal. 

803 
Da hub sich an dem hofe ein ritterliches spil 
Von mangem werden helde; der waz da also vil. 
Da reit in freiem mute manch ritt^r hoch gemut, 
Da wapnet sich gar schone manch edler degen gut. 

804 
Da stunden in di fenster di miniglichen weip 
Und manige maget schone; geziret waz ir leip. 
Si sahen kurzeweile von mängem werden man. 
Der kunig mit seinen beiden da selber reiten gann. 

805 
Da si des pflagen lange, es stund dar nach nit lank, 
Man leutet zu der none; vil manig glock erklank. 
Daz stechen het ein ende. Di frawen ritten dann. 
Da folget nach den herren manch wunderkuner man. 

806 
Si beißten vor dem munster da nider auf daz graß. 
Brunhilt in freud und wunne da mit den gesten was. 
Si ging under der kröne hin in daz munster weit 
Di freud nam bald ein ende; daz schuff ir grosser neit. 

807 
Da si gehortn messe, si ritten wider dann, 
Man sach si zuchtiglichen da hin gen hofe gan. 
Da Sassen si zu tische, ir freude nie gelag. 
Di hochzeit wert mit freuden bis an den eilften tag. 

808 
Da dacht di kuniginne: Ich mag nit lenger dagn. 
Wi ich nun daz gefuge, ich muß Krenhilden fragn. 
War umb si uns so lang den zins verzogen hat. 
Ir man ist unser eigen, wi es nun dar umb stat. 

809 
So tichtet si auf laster, als ir der teufel riet; 
Di freud und di hochzeite mit grossem jamer schiet 
Waz ir lag an dem herzen, daz must zu lichte kumen. 
Des ward in irem lande da jamers vil vernumen. 

XIV 

8io 
V or einer vesperzeite man auf dem hofe sach 
[Zu] roß manch werden ritter durch heuser und durch dach ; 
Daz folk begunde schawen di helde uberal. 
Daz sach manch schone frawe, di stunden in dem sal. 

8ii 
Da Sassen zu ein ander di zwü kuniginne reich; 
Si retten von zwei helden, di waren lobeleich. 
Da sprach Krenhild, di schone: Ich hab ein werden mann, 
Dem. solten alle reiche sein billich undertan. 

812 
Da sprach zu ir Brunhilde: Daz mag nit wol gesein. 
Ja wann sust nimant lebte, wann hie der mane dein, 
So mochten im di reiche wol wesen undertan. 
Weil aber lebt Gunthere, so mag es nicht ergan. 

813 

Da sprach di schon Krenhilde: Nun sich, wi er dort stat, 
Wi ritterlich Seifride dort bei in allen gat. 
Recht als der lichte mone für ander sterne tut! 
Des trag ich wol mit rechte allzeit ein hohen mut. 

814 
Da sprach di landes frawe: Wi stolz nun sei dein man, 
Wi schon und auch wi kune, daz lop mus vor im han 
Günther, mein libster herre; der ist der bruder dein. 
Der muß für alle kunige mit lob gekronet sein. 

815 

Da sprach aber Krenhilde: Noch schöner ist mein man. 
Dar umb für alle helde ich im des lobes gan. 
Er lebt in hoher tugent; des ist sein wirde groß. 
Gar weit in allen landen fint man nit sein genoß. 

816 
Ja solt du es, Krenhilde, in übel nit verstan, 
Wann ich mit rechter warheit di red nun hab getan. 
Ich hört dort von in beiden, da ichs am ersten sach. 
Und da deins bruder wille an meinem leib geschach. 

817 

Da er mein lieb und minne so ritterlich gewann, 

Da sprach es selbs Seifride,er wer im undertan. 

Des han ich in für eigen, seit ich in daz hört jehn. 

Nein! sprach di schon Krenhilde, so wer mir übel gschehn. 

818 
So hetten mich verfuret di libsten bruder mein, 
Solt ich eins eigen mannes weip hie auf erden sein. 
Dar umb wil ich, Brunhilde, dich tugentlichen bittn, 
Daz du di rede lassest in zuchtiglichem sittn. 

819 
Der red mag ich nit lassen, sprach da des kunigs weip. 
Warumb solt ich verkisen so manges beides leip, 
Der mir und auch dem kunige mit dinst ist undertan ? 
Mich müet, daz ich so lange kein zins nit von euch han. 

820 
Da sprach Krenhilt, Seifride wont dir nit dinstes bei. 
Er ist gar hochgeporen, wi edel Günther sei. 
Du solt auch nimmer mere di zeit auf erden lehn, 
Daz dir von seinem lande kein zins nit werd gegebn. 

821 
Krenhilt, du brichst dich hohe, so sprach des kuniges weip. 
Nun wil ich gerne schawen, ob man den deinen leip 
Halt in so hohen eren, als man den meinen tut. 
Di frawen wurden beide grimmig und ungemut. 

822 
Da sprach di schon Krenhilde: Wir wollen hie besehn, 
Seit daz du meines herren für eigen hast gejehn, 
Daz sollen hie erkennen ir beider dinestman, 
Welche in hoherm lobe wer heut zu kirchen gan. 

823 
Ich wil dich lassen schawen, daz ich bin dinstes frei 
Und daz mein man ist pesser hie, wann der deine sei; 
An adel und an schone wil ich dein meister sein. 
Daz solt du heut noch hören von mangem ritter fein. 

824 
Da kam gen hoff zu dinste manch wunderkün weigant. 
Krenhilt di sprach: Mein schone sol werden heut bekant: 
Kein kunigin nie auf erden mir gleich di kröne trug. 
Da hub sich von in beiden neid unde has genug. 

825 
Da sprach Brunhilt in zorne: Wilt du nit eigen sein, 
So must du dich hie scheiden hin aus dem lande mein 
Mit deinem hofgesinde, vor wir zu kirchen gan. 
Nein, sprach Krenhilt, di schone; daz wil ich understan. 

826 
Nun kleidet euch, ir meide! so sprach Seifrides weip. 
Es muß an alle schände beleiben hie mein leip. 
Ir sollend lassen schawen di ewre reiche wat; 
Si muß es alles liegen, waz si gesprochen hat. 

827 
Si suchten da mit fleisse manch wol gezirtes kleit; 
Dar ein ward schon gebrisen manch wunderschöne meit. 
Da ging mit irm gesinde des kunig Günthers weip. 
Auch ward nach wünsch geziret der schon Krenhilden leip 

828 
Mit drei und virzig meiden, di si bracht an den Rein. 
• Di trugen pfeller reiche von gold beschlagen fein; 
Si kamen für daz munster, di meget wol getan. 
Daz nam vil michel wunder Seifrid und seine man. 

829 
Di leut nam alle wunder, warumb nun daz geschach, 
Daz man di zwü kuniginne aldo sich scheiden sach. 
Daz si nit mit ein ander zu kirchen gingen me, 
Daz tat vil mangem ritter an seinem herzen wee. 



Digiti 



zedby Google 



128 203a L 778 

830 

Loblich stund vor dem munster des kunig Günthers weip. 
Da pflag vil kurze weile manch schonen ritters leip 
Wol mit den schonen frawen, der si da namen war. 
Da kam gar kunigleichen Krenhild mit irer schar. 

831 

Waz kosperlicher kleide zu hoff trug kuniges kint, 
Gen irem hoffgesinde so waz es gar ein wint. 
Si het vil mer des gutes, wann dreissig kunig weip; 
Waz nimant mocht vollenden, das tet ir werder leip? 

832 
Ob man noch wünschen solde, doch kund man nit gesagn, 
Daz man auf erd nie mere sech solch geschmeide tragn. 
Als si da ane trugen, ir meget wol getan. 
Daz gschach zu leid Brunhilden, sust het sis wol gelan. 

833 

Da si zu samen kamen hin für daz munster weit, 
Brunhilt, di kuniginne, durch iren grossen neit, 
Daz edel weip Krenhilde hies si da stille stan: 
Es sol für kein kuniginne kein eigen weip nit gan. 

834 
Da sprach di schon Krenhilde aus zorniglichem mut: 
Und kündest du geschweigen, es wer dir sicher gut. 
Du hast auch selbs geschendet den deinen stolzen leip; 
Wi mag nun ein kebsfrawe sein eines kuniges weip? 

835 

Wen zeihest du der [...]? so sprach di kunigein. 
Daz tun ich dich furware, du schnöde valentein! 
Es lag bei dir zum ersten Seifrit, der lobesam. 
Ja waz es nit mein bruder, der dir den magtum nam. 

836 
Wo test du hin dein sinne? Es waz ein kluger list. 
War umb lagst bei Seifriden, so er dein diner ist? 
So sprach Krenhilt, di schone; daz hört ich dich wol klagn. 
Da sprach Brunhilt mit jamer: Ich wils deim bruder sagn. 

837 
Do sprach Krenhilt: Dein hoffart hat dich gar ser betrogn. 
Hast mich mit deinen Worten gar oft hie angelogn; 
Daz macht du hie wol wissen, es ist mir von dir leit. 
Mein heimlikeit und.libe di sol dir sein verseit. 

838 
Brunhilt ward weinen sere. Krenhilt nit lenger He, 
Wol vor des kuniges weihe si in daz munster gie 
Mit irem hoffgesinde. Da hub sich grosser haß; 
Da wurden lichte äugen betrübet unde nas. 

839 
Waz man da got moch dinen, ie laß oder gesank. 
So waz der schon Brunhilde di weil an massen lank; 
Wann ir waz ser betrübet ir sin und auch^ir mut. 
Des kam umb leib und leben manch edler ritter gut. 

840 
Brunhilt mit iren frawen gund für daz munster stan. 
Si dacht: Ich mus noch mere Krenhilden hören lan, 
Daz si mich zeicht Seifrides, daz ungetrewe weip. 
Hat er sich mein gerumet, es get im an den leip. 

841 
Da kam di schon Krenhilde mit mangem werden man. 
Da sprach zu ir Brunhilde: Du solt hie stille stan. 
Du zeichst mich arger dinge; daz woU wir lassen sehn. 
Du must daz hie beweren, wo mir daz sei geschehn. 

842 
Si sprach: Du mochst mich liber von dir hie lassen gan. 
Ich zeug es mit dem golde, daz ich hie bei mir han; 
Daz bracht von dir Seifride, und da er bei dir lag. 
Des schempt sich ser Brunhilde, lebt nie so leiden tag. 

843 
Si sprach : Daz golt ich. kenne, ward mir heimlich gestoln. 
Furwar solt du hie wissen: es bleipt nit lang verholn. 
Ich kum sein an ein ende, wer mir daz hat genumen, 
Di frawen waren beide in grossen unmut kumen. 

Nibelungenlied 9 

844 

Da sprach di schön Krenhilde: Ich bin es nicht, der dip. 
Du hettest vvol geschwigen, wer dirs gewesen lip. 
Auch merk es bei dem gurtel, den ich hie umbe han, 
Daz ich es nit enleuge, es waz Seifrid dein man! 

845 
Er waz von edler seiden, der port, und den si trug, 
Dar aus manch edler steine da leuchtet also klug. 
Da Brunhilt sach den porten, ser weinen si begann. 
Si sprach: Ich klags dem kunige und allen seinen man. 

846 
Da sprach di kuniginne: Nun heissend bald her gan 
Den edlen fogkt vom Reine! den wil ich hören lan, 
Wi mich hat ser gescholten der seinen Schwester leip. 
Si sagt hie offenlichen, ich sei Seifrides weip. 

847 
Der kunig kam mit sein beiden, da er si weinen sach. 
Zu seiner libsten frawen gar gutlich er da sprach: 
Nun sagt mir, edle frawe! wer hat euch leid getan? 
Si sprach: Kunig, edler herre, ich mufj in schänden stan. 

848 
Von allen meinen eren Krenhilt, di kunigein, 
Mich gerne wolte scheiden; lat euch geklaget sein! 
Si spricht, es sei gelegen bei mir Seifrid, ir man. 
Da sprach Günther, der kunig: Das ist gar übel tan. 

849 
Si tregt hie meinen gurtel, den ich verloren han. 
Mein fingerlein von golde; des mus ich trawrig stan. 
Ich pit euch, edler herre, daz ir entredet mich, 
Wil ich umb ewr genade verdinen williglich. 

850 
Da sprach Günther, der kunig: Er sol her zu uns gan. 
Hat er sich des gerümet, daz sol er hören lan, 
Oder er muß hie laugen, der helt aus Niderlant. 
Man schicket nach im balde. Seifrit der kam zu hant 

851 

Da er di kuniginne ser weinen vor im sach 
(Er west nit umb die mere), gar bald der degn sprach; 
War umb so weint di frawe? daz tut mir hie bekant! 
Oder in welcher masse hat mich der kunig besant? 

852 
Da sprach zu im der kunig: Mir ist in trewen leit. 
Mir hat von euch mein frawe gar pose mer geseit, 
Ir habet euch gerumet, wi ir irn stolzen leip 
Beschlaflfen habt am ersten; daz spricht ewr eigen weip. 

853 

Da sprach zu im Seifride: Und hat si daz geseit, 
So solt ir werden innen: es muß ir werden leit. 
Ich wil es Widerreden vor mangem werden man, 
Beweren mit dem eide, daz ichs nit hab getan. 

854 
Da sprach der fogkt vom Reine: Daz lassend uns hie sehn, 
Den eit, den ir da pietet! und mag der hie geschehn, 
So wil ich aller dinge euch gerne ledig lan. 
Da sach man für di herren di schon Brunhilden gan. 

855 

Seifrid, der degen küne, bot zu dem eid di hant. 
Da sprach zu im der kunig: Nun ist mir wolbekant, 
Daz ir des seit unschuldig; ich wil euch ledig lan. 
Des euch mein Schwester zeihet, des habt ir nicht getan. 

856 
Da sprach aber Seifride: Gescholten sei mein weip! 
Daz si hat ser betrübet der schon Brunhilden leip, 
Daz ist mir sicherlichen in ganzen trewen leit. 
Daz hört da von Seifriden manch ritter unverzeit. 

857 

Di frawen sol man straffen, so sprach Seifrit der degn, 
Daz si irn ubermute auch lassen underwegn. 
Verpiet es ewrem weibe! der meinen tu ich sam. 
Irs grossen Übermutes ich mich gar ser hie schäm. 

9* 

858 
Also wurden gescheiden der zweier kunig weip. 
Noch trawret also sere der schon Brunhilden leip, 
Daz es gund ser erparmen Günther und seine man. 
Da kam Hagen von Throne, gund zu der kunigin stan. 

859 
Er fragt si, waz ir were, da er si weinet fant 
Da si im sagt di mere, da globt er ir zuhant, 
Er sprach: Darumb muß sterben der schon Krenhilden man, 
Wo ich es mag gefugen, mus im ans leben gan. 

860 
Da kam auch zu der rede Ortwein und auch Gemot. 
Da wurden si zu rate wol auf Seifrides tot 
Dar zu kam Geiselhere, der schon fraw Uten kint; 
Da er erhört di mere, sein herz ser trawret sint. 

861 
Er sprach: Ir werden helde, war umb so tund ir daz? 
Er hat es nie verschuldet von uns ein solchen has. ^ 

Es wer uns immer schände, brecht wir in umb den leip. 
Gar umb ein kleine sache so zürnen ser di weip. 

862 
Sol wir im daz vertragn? so sprach Hagen, der degn; 
Des hab wir lutzel ere, sol er eins solchen pflegn, 
Daz er sich rumet sere hie von der frawen mein. 
Und solt ich dar umb sterben, es gilt daz leben sein. 

863 

Nein, sprach der kunig selber, er tet uns nie kein leit; 
Er tut uns wird und ere, sein hilf ist uns bereit 
Waz wolt wir an im rechen, warumb tragt ir im has? 
Er waz uns ie getrewe, furwar so red ich daz. 

864 
Da sprach daher von Metze der.kune helt Ortwein: 
Ja mag in nit gehelfen di grosse sterke sein; 
Erlaubt mir es der kunig, ich tun im herzenleit 
So ward dem werden helde an schulde wider-seit 



Digiti 



zedby Google 



L8i3 2o6a 133 

865 
Si folgten nimant mere, dann waz in Hagen riet; 
Er sprach: Wann nicht enlebte der kune helt Seifrit, 
So wurd euch, edler kunig, di lant auch undertan 
Und vil der reich und bürge. Der kunig trawren gan. 

866 
Si hüben an zu stechen ; des vil von in geschach ; 
Vil Schild und starker spere da man -da gar vil zubrach. 
Wol vor der schon Krenhilden hub man daz stechen an. 
Da waren ser betrübet des kunig Günthers man. 

867 
Der kunig sprach: Ir solt lassen gen Seifrid ewren zorn. 
Er ist zu grossem heile und seiden uns geporn; 
Auch hat so grosse sterke der wunder-kune man, 
Ob er sein innen wurde, niemant torst in bestan. 

868 
Her kunig, nun schweiget stille! so sprach zu im her Hagn. 
Ich traw es in einr stille also wol an getragn, 
Daz im Brunhilden weinen muß kurzlich werden leit. 
Im sol von meiner hende allzeit sein widerseit 

869 
Da sprach Günther, der kunig: Wi mochte das ergan? 
Des antwurt im her Hagen: Ich wil euch hören lan. 
Wir heissen potten reiten zu uns her in di lant, 
Di euch hie wider sagen, nimant hie sein bekant. 

870 
So sprechet vor den gesten, daz ir und ewre man 
Ein krieg nun wollet füren! Wann ir daz habt getan, 
So globt er euch sein hilfe; so gilt es im den leip. 
So erfar ich di mere wol an Seifrides weip. , 

871 

Der kunig folgt im nit gerne, als im da riet her Hagn; 
Von im di groß untrewe begund der kunig klagn. 
Ee daz sein innen wurden di recken aus erkorn. 
Von zweier frawen hoffart ward manig man verlorn. 

XV 

872 

Darnach am firden morgen wol zwen und dreissig man 
Sach man gen hofe reiten; da ward es kunt getan 
Günther, dem kunig reiche, wi im wer widerseit. 
Wol von den selben lügen wuchs jamer unde leit. 

873 
Mit Urlaub si da gingen hin für den kunig stan 
Und sprachen all, si weren her Ludigeres man, 
Und den vor het bezwungen Seifrid mit seiner hant. 
Den er vor bracht gefangen in kunig Günthers lant. 

874 
Di potten grusst er schone und hies si sitzen gan. 
Der ein sprach: Edler kunig, ir sollend uns verstan; 
Wir sagen euch die mere, di euch enpoten sint: 
Ja habend ir zu feinde vil manig muterkint 

875 

Euch wirsagt ein kunig, ist Ludegast genant. 
Und ein herzog aus Sachsen, Ludiger, der weigant; 
Di wollen euch verderben mit einem grossen her. 
Der kunig part dem geleiche, sam zürnet er gar ser. 

876 
Man hies di falschen poten hin zu der herberg farn. 
Wi mocht Seifrit, der frumme, sich da vor in bewarn! 
Es waz im gar unkunde, waz si da trugen an. 
Daz kam zu grossem schaden dem wunderkunen man. 

877 
Der kunig mit seinen beiden heimlich zu rate gie. 
Hagen mit falschem rate den kunig nit ruwen lie: 
Es het gern under-standen des kunig Günthers man; 
Daz want alein her Hagen, der untrew vil begann. 

878 
Eins tages kam Seifride, da ers im rate fant. 
Da gund si trewlich fragen der wunder-kün weigant: 
Warumb trawrt ir, her kunig, und auch di ewren man? 
Ich hilf es alles rechen, hat euch imant getan. 

879 
Da sprach zu im der kunig: Mir ist gar billich leit: 
Her Ludegast, der kunig, der hat mir wider-seit 
Und auch auß Sachsen lande der herzog Ludiger. 
Das rieh ich, sprach Seifride, der stolze ritter her. 

880 
Ich wils mit meiner krefte gar wol noch under-stan. 
Ich traw si wol bezwingen, als ich vor hab getan. 
Des wil ich in verheren di bürg und auch di lant; 
Ir leib und auch ir leben muß wesen unser pfant. 

881 
Ir und di ewren helde di sollen hie bestan; 
Land mich di feind an reitten, ich und di meinen man! 
Daz ich euch gutes gunne, daz solt ir von mir sehn. 
Von mir sol ewren feinden groß ungemach geschehn. 

882 
Des dank ich euch der mere, so sprach der kunig da. 
Als er in rechtem ernste der mer auch were fro. 
In falsch neigt sich der kunig wol gen dem werden man; 
Seifrid sprach: Vor den feinden torft ir kein sorg nit lian. 

883 
Da rust sich auf di reiß vil manig kuner helt; 
Daz gschach Seifrid zu gesiebte, dem ritter außerweit. 
Er hies sein held sich rüsten all in ir sturm-gewant. 
Da wapnet sich gar feste sein diner alle 'sant. 

884 
Da sprach Seifrid, der starke, zu seim vater Sigmund: 
Ir sollend hie beleibn, ich kumm in kurzer stund. 
Got helf uns wol gesunde her wider an den Rein! 
Ir solt hie bei dem kunige di weil in freuden sein. 

885 
Die paner si auf richten, als si da wolten dann. 
Es zoch in irem here vil manig guter man, 
Di Westen nicht di mere, warumb daz waz geschehn. 
Vil manig starker degen ward da bei in gesehn. 

886 
Ir heim und lichte brunne si bunden auf di mark; 
Sich rüstet da zu streite manch kuner degen stark. 
Da ging von Throne Hagen, da er Seifriden fant 
Er bat im urlaup geben, da raumpten si daz lant 

887 
So wol mir, sprach Krenhilde, daz ich hab einen man, 
Und der all meinen freunden so wol mag vorgestan. 
Als tut mit mannes krefte Seifridt, der herre meinl 
Des lebt mein herz in freuden; so sprach di kunigein. 

888 
Ach Hagen, werder degen, gedenket wol an daz, 
Daz euch in ganzen trewen mein herz nie ward gehas! 
Des lassend mich gemessen an meinem üben man! 
Laßt in des nit engelten, waz ich Brunhild hab tan! 

889 
Es hat mich ser gerawen, so sprach daz edel weip. 
Hat mir dar umb zuschlagen den meinen stolzen leip, 
Daz ich der fraw Brunhilden betrübet ie den mut; 
Daz hat an mir gerochen Seifrid, der degn gut. 

890 
Di sach wol wir wol richten, so sprach von Throne Hagn. 
Ir edle kuniginne, ir sollet mir hie sagn, 
Wi ich in mug bewaren, den ewreii liben man. 
Daz tun ich allzeit gerne, weil mir got lebens gann. 

891 
Ich bin an alle sorge, so sprach daz edel weip, 
Daz im in keinem stürme auch nimant nem den leip; 
Ob er nit nach wolt folgen dem seinen ubermut. 
So wer vor allen recken sicher der degen gut. 

892 
Gnad fraw, so sprach her Hagen, habt ir ein solchen wan, 
Daz man in mug verschneiden, solt ir mich wissen lan. 
Wo man in mag gewinnen, das solt ir sagen mir. 
Da wil ich sein wol hüten nach ewres herzen gir, 

893 
Si sprach: Ir seit mein mage und ich ewr mümelein. 
Ich pfil euch auf ewr trewe den libsten herren mein, 
Daz ir mir wblt behüten den meinen liben man. 
Si weißt im daz Wortzeichen; wolt feot, het sis gelan! 

894 
Si sprach: Der helt ist kune und darzu stark genug. 
Da er dort auf dem berge den trachen tode schlug, 
Wol in des wurmes blute bat sich der helt gemeit; 
Dar von in seit in stürmen kein waffen nie verschneit. 

895 
ledoch bin ich in sorgen, wo er zu streite stat 
Und gen im vil geschosses aus beides banden gat, 
Daz ich darvon verlise den meinen liben man. 
Vil trew und stetter libe hat mir der helt getan. 

896 
Ich meld auf dein genade, ir vil edler Hagen, dir 
Daz du dein stette trewe auch halten wolst gen mir 
Und mir in streit bewaren durch meinen liben man. 
Wo man in mag gewunden, daz las ich euch verstan. 

897 
Da aus des trachen wunden her floß daz rote blut 
Und sich dar mit begösse Seifrid, der degen gut, 
Da vil zwischen sein schultern ein linden blat, waz breit; 
Da mag man in verschneiden, ist mir in trewen leit. 

898 
Da sprach Hagen von Throne: Net mir auf sein gewant 
Merklichen ein Wortzeichen, darbei mir sei bekannt, 
Wi ich in sol behüten, wo wir zu stürme gan! 
Si meint in dar mit fristen, er must sein leben lan. 

899 
Si sprach: Von klarer seiden mach ich auf sein gewant 
Ein heimeliches kreuze; da solt ir, kun weigant, 
Den kunen helt beschirmen, wo er zu stürme gat. 
Laßt in euch sein befolen, wo er in noten stat! 

900 
Daz thun ich, sprach her Hagen, vil libste frawe mein! 
Si meint, der helt Seifride solt wol bewaret sein. 
Dar mit so waz verratn der wunderkune man. 
Urlaup so nam her Hagen und ging frolich hin dann. 

901 
Des kuniges hoffgesinde waz alles wol gemut. 
Auf erd tet nie so übel kein werder ritter gut, 
So lesterlich tet Hagen an dem vil werden man; 
Und sich het auf sein trewe Krenhild auch gar gelan. 

902 
Dar nach am andern morgen zoch ritterlich hin dann 
Seifrit, der degen kune, mit tausent seiner man; 
Er wolt mit trewen rechen der von Purgunde leit. 
Hagen reit im gar nahen und schawt sein wapen-kleit. 

903 
Als bald er sach daz zeichen, er schid da von im hin. 
Si sagten andre mere dem held, ein falschen sin, 
Wi daz frid wer versprochen, kein feint kem in daz lant, 
Di potschaft wer gelogn, di man in het gesant. 

904 
Seifrit mit seinen helden ungerne heim hin reit; 
Er het gar gern gerochen der seinen freunde leit. 
Wann in gar kawm behiltn des kunig Günthers man. 
Da reit zu im der kunig, ser danken er im gan. 

905 
Got dan euch lib und trewe, vil kuner helt Seifrit! 
Daz ir mich allzeit gweret, war umb ich euch nun bit, 
Daz wil ich gen euch gerne verdinen, wo ich sol. 
Keim held in all meim reiche getrawt ich nie so wol. 

906 
So wir der grossen reise hie ledig worden sein, 
So woU wir hin zu walde jagen die pern und schwein, 
Dort auf dem Ottenwalde, als wir oft haben tan. 
Den rat gab in her Hagen, der ungetrewe man. 

907 
Er sprach: All meinen recken sol man dt mere sagii, 
Und daz wir mit dem kunige wollen beissen und jagn: 
Daz si sich dar auf rüsten, mein diner alle sant. 
Daz waz ein falscher rate, als es sich dar nach fant. 

908 
Da sprach aus Niderlande der edel kunig Seifrit: 
Günther, wann ir wolt jagen, so wil ich gerne mit. 
So leiht mir schnelle winden, ein hunt, der spuren kann, 
Und ouch etlich bracken; so wil ich in den tann. 

909 
Habt ir nicht gnug an einem, so sprach der kunig zuhant, 
So nempt ir mit euch fire, den ist gar wolbekant 
Der walt und daz gefilde, und wo daz wilt hin gat, 
Di euch nit weisen irre, wann man si laufen lat! 

910 
Da reit vor zu Krenhilden Seifrid gar unverzeit. 
Di weil het Hagen balde dem kunig di mer geseit, 
Wi er in wol mocht wunden, Seifrid, den kunen degn. 
Solcher grosser untrewe het nie kein helt gepflegn. 

XVI 

911 

Günther und auch her Hagen, die zwen untrewe man, 
Si zugen hin gen walde in einen grünen tann, 
Mit iren scharpfen geren zu felln bern und schwein. 
Mit in reit nach dem wilde manch stolzer ritter fein. 

912 
Da kam mit in zu walde Seifrid aus Niderlant 
Der kunig mit im hies füren vil edler speis zu hant. 
Zu einem kulen brunnen da namens im den leip; 
Den rat gab in Brunhilde, des kunig Günthers weip. 

913 
Da ging Seifrid, der kune, da er Krenhilden fant. 
Im waz auf daz gejegde gerüstet sein gewant 
Und allen sein gesellen, si wolten über Rein. 
Daz scheiden bracht Krenhilden in irem herzen pein. 

914 
Krenhild, sein schone frawen, küßt er an iren munt. 
Got helf mir, sprach der degn, daz ich euch find gesunt! 
Ir sollet kurzweil pflegen mit ewren megethein; 
Ich mag izund nit lenger bei euch alhie gesein. 

915 ^ 

Da dacht si an di mere, der torst si im nit sagn. 
Daz si Hagen daz zeichen ie weißt, daz gund si klagn. 
Si sprach: Mir ist betrübet mein herz und auch mein leip. 
Si weint an massen sere, daz minigliche weip. 

916 
Da sprach zu ir Seifride: Fraw, land ewr weinen sein! 
Si sprach: Mir trawmt heint schwere, wi euch zwei wilde schwein 
Dort jagten auf einr beide; di blumlein wurden rot. 
Meim herzen ist gar schwere und leidet grosse not, 

917 
Wann ich furcht also sere etlichen falschen rat. 
Ich furcht etlichen recken mit seiner falschen tat, 
Di uns gern fugten schände durch iren grossen has. 
Nun bleipt hie heime, herre! in trewen rat ich daz. 

918 
Er sprach: Nun schweiget, frawe! ich kum in kurzen tagn. 
Ir keiner ist mir feinde, dar umb land ewer klagn! 
Si sein mein peste mage und sein mir allsant holt; 
Auch han ich gen in allen kein arges nie verscholt. 

919 
Si sprach: Awe, mein herre, mein herz leit grosse qWal. 
Mir traumpt in grossem leide, und wi ob euch zu tal 
Vielen zwen hohe berge, ich sech euch nimerme. 
Daz ir wolt von mir scheiden, tut meinem herzen weö. 

920 
Er umbe fing mit armen daz minigliche weip, 
Er treutet si in trewen, den iren stolzen leip. 
Mit Urlaub schid von dannen der helt in kurzer stunt. 
Si sach in nimmermere, den werden helt, gesunt 

921 
Da zugen si von dannen gen einem finstern wald. 
Mit in nach abenteure reit manig degen bald 
Wol mit dem edlen kunig und mit Seifriden dann. 
Mit in fürt man di speise, di si da solten han. 

' 922 

Si luden manchen seimer und füren über Rein; 
Si fürten mit in speise und auch den klaren wein; 
Und was si all bedorften, des hetten si gut rat, 
Des gab in gnug der kunig von Wurmes aus der stat. 

923 
Ir zeit si da auf schlugen für einen grünen walt, 
Hin gen des wildes laufe, daz waz da manigfalt 
Und da si woltn jagen, auf einem anger breit. 
Da kam Seifrid, der kune; daz ward dem kunig geseit 

924 

Da von den jegern allen ward da besetzet schon 
Di wart an allen enden. Da sprach der kune man. 
Seifrid aus Niderlanden: Wer weißt uns durch den walt 
Und über daz gepirge? So sprach der degen balt 

925 
Wir müssen uns hie teilen, so sprach zu im her Hagn, 
Ee daz wir in dem walde hie heben an zu jagn. 
Dar bei wir mugen kennen, ich und di herren mein, 
Und wer di pesten jeger in disem walde sein. 

926 
Di jeger und di hunde di wollen wir hie teiln, 
Und auch etlichen bracken fürt man an den leit-seiln; 
Und wer dann tu daz peste, sol man im sagen dank. 
Si pitten da nit lange; vil wildes man da zwank. 

927 
Da sprach Seifrid, der kune: Der hund hab ich genug; 
Nun schick mir einen bracken, der schnelle sei und klug 
Und wiß di rechten ferte hie in dem wilden tan! 
Da schuff im zu der kunig, den er da wolte han. 

928 
Da nam der jeger-meister zu im ein guten hunt. 
Er fürt Seifrid, den herren, in einer kurzen stunt, 
Da si vil wildes funden, da es verborgen lag; 
Di jaget man da alle hin durch den grünen hag. 

929 
Waz tir di hund erliefen, di schlug mit seiner hant 
Seifrit mit kreften nider, der wunderkün weigant. 
Sein roß lief also schnelle, daz im kein wilt entrann. 
Daz preiß er mit dem jagen für alle held gewann. 

930 
Er pflag vil grosser stärke, der edel degen klug. 
Ein tir mit seiner hende der helt zu tode schlug, 
Das waz ein helfant starke, zwang er mit seiner hant; 
Dar nach er in dem walde ein grimmen leben fant. 

Den het er schir erritten, schoß in mit einem bogn; 
Mit einem scharpfen strale het er da ein gezogn. 
Der leb tet nach dem schusse drei Sprunge weit und lank 
Und nam gar bald sein ende, sagt man Sdfriden dank. 

932 
Dar nach schlug er zu töde ein winsagk und ein eich: 
Der schlug er vir zu tode und einen starken schelch. 
Sein roß erlief si alle, kein wild im nie entrann; 
Der hirschen und der binden der mocht im keins engan. 

933 
Ein eber lief zu walde, den sach da der spurhunt, 
Und floch dahin mit kreften; da kam auf in zu stunt 
Seifrit in schneller ferte, bestund den eber groß; 
Daz Schwein lief auf den degen; des es lutzel genos, 

934 
Da[s] schlug mit seinem Schwerte zu tod der kune man. 
Es het kein ander jeger auch turren nit bestan. 
Da er daz tir gefalte, da fing er den spurhunt. 
Sein meisterliches jagen ward den Purgundern kunt. 

935 
Da sprachen sein gesellen: Mug es mit hulden wesn, 
So land uns, edler herre, der tir ein teil genesn! 
Ir macht uns wildes lere gepirg und auch den walt. 
Des lacht Seifrid, der kune; sein guet waz manigfalt. 

936 
Da hört man allenthalben gar weit den selbn dos; 
Von jegern und von hunden hub sich ein schal so groß, 
Daz in da antwurt gunden gebirg und auch der tan; 
Wol vir und zweinzig rüden si hetten ab gelan. 

937 
Da von manch wildes tire verlos von in sein [lebn]. 
Seifrid der schuff mit kreften, daz man im da must gebn 
Den breiß da mit dem jagen; daz mocht nit sein geschehn, 
Seifrid tet ie daz peste, hört man noch von im jehn. 

938' 
Daz jagen wolt sich enden. Da von der jegerschar 
Wol zu des kuniges kuchen bracht ider mit im dar 
Vil maniges wildes tire ; der fingen si genug, 
Und dl das hoff-gesinde hin in di kuchen trug. 

939 
Den jegern lies da künden der kunig hochgepom, 
Daz man zu hoff wolt essen. Da ward ein helles hörn 
Geblasen nach den seinen, darbei in wer bekant, 
Daz man den kunig und fursten an irm gemache fant 

940 
Seifrides diner einer sprach: Her, ich han vernumen 
Von eines hornes schalle, daz wir all sollen kumen 
Hin an des kuniges hofe. Antwurtn ich in wil. 
Von jegern ward vernumen da blasens also vil. 

941 
Da sprach Seifrit, der kune: So woll wir abelan. 
Da kamen si zu rosse und ritten alle dan. 
Ein wilt ersach Seifride da, waz gar freischamklich, 
Daz waz ein per so wilde. Da sach er hinder sich. ' 

942 
Er sprach zu seim gesinde: Wir wollen kurzweil mern. 
Nun land di hunde laufen! ich sich ein starken pern. 
Den woll wir mit uns füren hin zu der kuchen dann. 
Wi grausamklich er paret, er mag mir nicht engan. 

943 
Der brack ward ab gelassen; der per sprang durclyden tann. 
Da het in schir errittn Seifrit, der kune man. 
Er kam in ein gefeile und mocht nit sicher wesn; 
Daz tir mit seiner Sterke mocht vor im nit genesn. 

944 
Da sprang von seinem rosse der stolze ritter gut; 
Er eilet nach dem wilde, daz waz gar unbehut. 
Es mocht im nicht entrinnen und falt es mit der hant ; 
Mit starker mannes krefte den peren er da bant 

945 
Gekratzen noch gepeissen kund er den kunen man. 
Er hing in an den satel und fürt in mit im dan 
Und brachte in zu den herren durch seinen hohen mut; 
Zu einer kurzeweile bracht in der degen gut. 

946 
Gar ritterlich Seifride da zu der kuchen reit. 
Er fürt ein starken geren, waz michel unde breit; 
Im hing ein scharpfes waffen da nider auf di sporn, 
Er fürt an im von golde so gar ein michel hörn. 

947 
Von pesserm jag-gewande hab ich nie hören sagn. 
Ein rock von schwarzem pfeller sach man den helt an tragn 
Und einen hut von zobel, waz kosperlich und klug; 
Von seiden blabe porten der helt dar umbe trug. 

948 
Ein haut von einem panthel darüber was gezogn, 
Geziret lobelichen. Auch fürt er einen pogn,. 
Den künden nit ein-zihen vir wunder-kune man; 
Den zoch er ein aleine, mocht sust kein helt getan. 

949 
Von eines ludems haute waz alles sein gewant 
Vom haubt bis auf di fusse; gestrewt man dar auf fant, 
Laucht aus dem selbn kleide vil manger goldes zein; 
Daz es an allen ortn da von dem helde schein. 

950 
Er fürt an im Palmunge ein starkes waffen breit, 
Und daz durch stahel-ringe gar freisamklichen schneit; 
Wo man es schlug auf helme, dar nach so sprang daz blut, 
Dar mit er angesiget vil mangem ritter gut. 

951 
Seit ich euch diser mere furbas bescheiden sol. 
Er fürt an im ein köcher, waz starker strele vol. 
Dar umb di goldes zeine wol einer spannen breit; 
Es must auch alles sterbn, waz er dar mit verschneit 

952 
Da reit Seifrid der kune gar ritterlich hin dann. 
Alsbald in sahen kumen des kunig Günthers man, 
Si liefen im engegn, enpfingen schon sein mark. 
Er fürt an seinem satel ein grossen peren stark. 

953 
Da beißt er von dem rosse und loßt im auf di bant; 
Der per war ledig balde, da liff er da zu hant, 
Nach im di hunde Sprüngen, daz manig ritter sach. 
Der per eilt hin gen walde, er forch groß ungemach. 

954 
Der per floch vor dem schalle; durch küchen er geriet, 
Des kuchenmeisters gsinde er von dem feure schiet. 
Di speis warf er all umbe, zurudet mangen brant, 
Daz man di kosper speise da in der aschen fant 

955 
Da Sprüngen auf vil balde der kunig und seine man. 
Der per was ser erzürnet; der kunig his ledig lan 
Di schnellen hund und winden, wo ir iglicher lag. 
Si hettn mit dem peren kurzweil den ganzen tag. 

956 
Mit pogen und mit were lief man dem peren nach, 
Vil mangem jungen helde waz auf in da gar gach. 
Man het so vil der hunde, daz in da nimant schoß; 
Sich hub ein groß geschelle, daz perg und tal erdos. 

957 
Der per floch vor den hunden und eilet durch den tann. 
Im mocht nimant gefolgen, alein Krenhilden man; 
Der selb mit seinem Schwerte den peren tode schlug. 
Hin in des kuniges kuchen man in da wider trug. 

958 
Si sprachen all: Seifride der ist ein starker man. 
Di stolzen jeger alle hies man zu tische gan 
Auf einen anger grüne, da sas manch ritter klug, 
Da man vil edler speise da für di herren trug. 

959 
Des kuniges schenken kamen und brachten keinen wein; 
Sust kundt den werden helden nit bas gedinet sein. 
Hetten si abgelassen den iren falschen mut, 
So hetten si mit eren ir manheit wol behut 

960 
Da west es nit Seifride, wi es im solt ergan; 
Ir poßheit und untrewe kund er da nit verstan: 
Er tet in er und tugent, waz aller falscheit bloß. 
Seins Sterbens must engeltn, der sein noch nie genos. 

961 
Da sprach Seifrid, der kune: Groß wunder mich hie hat, 
Seit uns hie geit der kunig di speiß und allen rat, 
Wi sich di schenken sawmen, daz si nit bringen wein. 
Man pfleg dann bas der jegere, sust wil ich hie nit sein. 

962 
Ich het das wol verdinet, daz man mein nem bas war. 
Der kunig aus falschem mute ret wider zu im dar: 
Man sol es alles wenden, wes wir gebrechen han. 
Daz hat versawmpt her Hagen, daz wir an wein bestan. 

963 
Da sprach Hagen von Throne: Kunig, edler herre mein. 
Ich meint, wir solten jagen, wol auf di trewe mein. 
Im Spechtzhart mit den herren; den wein den sant ich dar. 
Sei wir itz ungetrunken, furbas ich daz bewar. 

964 
Da sprach Seifrid, der kune: Hagen, ir habt undank; 
Man solt uns siben seimer mit wein und gut getrank 
Mit uns han her gefuret; da daz nit mocht gesein, 
Man solt uns han gespeiset dort nahent bei dem Rein. 

96s 
Da sprach zu im her Hagen und antwurt im gar balt: 
Ich weiß bei uns gar nahen ein brunnen, der ist kalt. 
Darumb solt ir nit zürnen; da wollen wir hin gan. 
Durch disen falschen ratte must sterben manig man. 

10* 

966 
Seifrid aus Niderlanden den zwang des turstes not. 
Den tisch er von im ruckte; sein beiden er gepot, 
Si solten in daz pirge mit im zum brunnen gan. 
Da ward der falscbe rate von zwei beiden getan. 

967 
Daz wilt bis man auf laden und füren beim zu lant, 
Di alle bet verbawen Seifrid mit seiner bant; 
Man jacb im breiß und ere, wer ie den belt gesacb. 
Der kunig felscblicb sein trewe da an Seifriden bracb. 

968 
Da woltn si von dannen zu einer linden breit. 
Da spracb Hagen von Tbrone: man bat mir oft geseit, 
Daz nimant mug erlaufen der scbon Krenbilden man. 
Wolt er sein schnelles laufen -uns alle seben lan! 

969 
Da spracb aus Niderlande der kune belt Seifrit: 
Ir mugt es wol versuchen; wolt ir mir laufen mit 
Hin zu dem kulen brunnen, wil ich euch all bestan; 
Wer ee kumpt zu dem brunnen, der sol gewunnen ban. 

970 
Daz wollen wir versuchen, sprach Hagen da zubant. 
Seifrid lief mit in gerne, der wunder-kün weigant: 
Wer ee kumpt zu dem brunnen, der leg sich in daz gras! 
Da daz erbort Guntbere, vil Hb es im da waz. 

971 
Da spracb Seifrid, der kune: Noch mer wil ich euch sagn. 
AI meine wat und kleider wil ich am leibe tragn, 
Den geren und den scbilde; so spracb der kün weigant. 
Den kocher und sein waffen der kune belt umb bant. 

972 
Si zugen ab ir kleider, daz si nicht betten an; 
In zweien weissen hemden stunden di kune man. 
Recht sam zwen leben wilde si Sprüngen durch den kle. 
Da sach man bei dem brunnen den belt Seifriden ee. 

973 
Den preiß an allen dingen der kune helt gewann. 
Sein Schwert gurt er ab balde, den kodier legt er dann; 
Er leinet seinen geren an einer linden ast. 
Hin in des brunnen flusse so stund der werde gast 

974 
Seifrit der waz in freuden; sein tugent di waz groß. 
Den schilt legt er da nider, und da der brunne floß. 
In turstet also sere, ie doch der helt nit trank, 
Ee daz zu in kam der kunig; daz daucht Seifriden lank. 

975 
Der brunn waz also kule, klar, lauter unde gut. 
Günther legt sich da nider wol zu des wassers flut; 
Des wassers auß dem brunnen er mit dem munde nam. 
Si Westen wol, daz Seifrid wurd trinken auch alsam. 

976 
Der helt engalt seinr guete. Sein pogen und sein schwert 
Daz stal im heimlich Hagen, trugs von dem ritter wert 
Und sprang zu im hin wider, da er den geren fant. 
Da sach er nach dem kreuze an Seifrids gut gewant. 

977 
Di weil Seifrit, der kune, da aus dem brunnen trank, 
Hagen schoß in zu tode, das aus der wunden sprank 
Daz blut von seinem herzen Hagen an seine wat. 
Kein helt tet nie auf erden so mordigliche tat 

978 
Den stral er in dem herzen dem helde stecken lie. 
So grossen mort auf erden tet vor kein ritter nie; 
Des kam Hagen in schände der ungetrewe man. 
Und da sich in dem grimme der trewe helt versan, 

979 ' 
In einem grimen mute der werde helt auf sprangk; 
Im Stack in seinem herzen des geren schaft so langk. 
Seifrid der meint, er funde bei im sein vil gut schwert; 
Hagen hetz im genumen, der falsche helt unwert 

980 
Und da Seifrid, der wunde, des Schwertes nicht enfant, 
Er fant bei im nit mere, denn seines Schildes rant 
Den zuckt er da mit grimme und lief den mörder an: 
Im kund auch nit entrinnen der ungetrewe man. 

981 
Wi wunt er waz zum dode mit kreften er da schlug, 
Daz der schilt sprang zu stucken; der edel ritter klug 
Den schilt schlug er auf Hagen, daz er zu stucken brach. 
Der helt het gern gerochen sein leid und ungemach. 

982 
Hs^en must vor im fallen von seiner hant zu tal, 
Daz von Seifrides schlegen daz ganz gebirg erhal. 
Und wer sein schwert im worden, Hagen wer bliben tot. 
Hagen entran im kawme und was in grosser not. 

983 
Der tot zwang da mit kreftn Seifrit, den werden man. 
Sein leben wolt sich enden; er mocht nit mer gestan. 
Wann er des todes zeichen an seinem leibe trug. 
Der helt ward ser beweinet von manger frawen klug. 

984 
Da vil er zu der erden, der schon Krenhilden man. 
Daz blut aus seiner wunden im von dem herzen ran. 
Er gund si scheltn beide, des zwang in grosse not, 
Und di in hetten geben feischlichen in den tot. 

98s 
Da sprach der wunde degen : Pfui euch, ir bösen zagn ! 
Waz hilft mich nun mein trewe, so ir mich habt erschlagn? 
Meinr trew ich leider sere gen euch engoltn han; 
Ir habet lesterlichen an ewrem mag getan. 

986 
Ewr freund di han sein schände, was ir nun wirt geporn, 
Ewig nach disen zeitn; ir habt den ewren zorn 
Gar lesterlich gerochen wol an dem leibe mein. 
Von allen guten beiden solt ir gescheiden sein. 

987 
Di ritter kamen alle, und da der wunde lag. 
Umb in geschach von frawen gar jemerliche klag; 
Auch klaget in vil sere manch ritter unverzeit 
Daz het auf erd verdinet sein werde degenheit 

988 
Kunig Günther von Purgunden klagt auch den seinen tot. 
Da sprach zu im der wunde: Furwar das ist nit not, 
Daz einer klaget schaden, den er selbs hat getan. 
Ir klagt aus falscher trewe, es wer pesser gelan. 

989 
Hagen sprach zu dem kunige-/lr wißt nit, waz ir kleit 
Es hat nun als ein ende di unsern sorg und leit. 
Nun fint man keinen herren, der uns mug vorgestan; 
Sein herschaft hat ein ende, sprach der untrewe man. 

990 
Des dorft ir euch nit rümen, so sprach der wund Seifrit 
Het ich den mort erkennet, da ich euch wonet mit. 
Ich wolt wol han behaltn vor euch den meinen leip. 
Mich rewt nichtz wann Krenhilde, mein minigliches weip. 

991 
Nun muß es got erparmen, daz ich nam mit euch sun, 
Den man in solcher weise nach diser zeit sol tun, 
Daz imant seine mage mit morde sol erschlagn. 
Mocht ich, ich armer ritter, daz wolt ich gerne klagn. 

992 
Es ward bei beides zeitn nie grosser mort getan, 
So sprach er zu dem kunige, als an mir armem man. 
Ich frist euch leib und leben gar oft in manger not; 
Des han ich ser engoltn; nun nahet mir der tot 

993 
So sprach gar senigleiche Seifridt, der trewe man«: 
Wolt ir, vil edler kunig, noch trew an mir began, 
Durch mich und gottes ere land euch befolen sein 
Nach meinem tod Krenhilde, di libsten frawen mein! 

994 
Und laßt si des geniessen, daz si ewr Schwester sei! 
Durch aller frawen ere wont ir in trewen bei! 
Mein müssen gar lang warten di meinen dinestman. 
Auf erd ward nie keim weihe solch herzenleid getan. 

995 
Mit im rang pitterlichen der grimmigliche tot; 
Und sprach da zu in beiden: Mein klegeliche not 
Mag euch noch wol gerewen auf erd in kurzen tagn. 
Ir habt euch auf mein trewe all selbs zu tod geschlagn. 

996 
Di blumen allenthalben von blute wurden nas. 
Er rang da mit dem tode. Nit lang so treib er das, 
Wann in des todes waffen gar grimmiglichen schneit. 
Da mocht nit reden mere der ritter unverzeit. 

997 
Und da di herren sahen, und daz der helt waz tot, 
Si legtn in auf sein Schilde, der waz von golde rot, 
Und wurden da zu rate, und wi daz mocht ergan, 
Daz nimant innen wurde, daz Hagen het getan. 

998 
Da sprach manch werder ritter: Uns ist gar übel gschehn. 
Ir solt es wol verhelen und allgemeine jehn : 
Da er jagt in dem walde, Seifrit, der kune man. 
In schlug ein Schacher tode dort in dem grünen tan. 

999 
Da sprach zu in her Hagen: Ich für in in daz lant; 
Es ist mir gar unmere, ob es ir wurt bekant. 
Si hat gar ser betrübet der meinen frawen mut; 
Ir Weinens acht ich kleine, ir edler kunig gut! 

1000 
Wol von dem selben brunnen, da Seifrit ward ermort, 
Wil ich di warheit sagen, als ich es han gehört: 
Dort auf dem Otenwalde ein dorf heißt Ottenheim. 
Da fleusset noch der brunne klar, lauter unde rein. 

XVII 

lOOI 

Si pitten an den abet und füren über Rein. 
Ein jemerliches jagen waz von in worden schein; 
Ein tir, daz si erschlugen, beweinet manig weip. 
Des must dar umb Verliesen manch ritter seinen leip. 

I002 

Von solcher groß untrewe hab ich nie hörn sagn. 
In grimiglicher räche his der untrewe Hagn 
Tragen Seifrid, den toden, den held aus Niderlant, 
Wol für di kemmenaten, da er Krenhilden fant 

1003 
Er hies den totten leinen Krenhilden an di tur, 
Daz si in da solt finden, wann si nun ging her für 
Und zu der metten ginge, ee es nun wurde tag; 
Wan ir di schon Krenhilde gar seltn^nie verlag. 

1004 
Man leutet zu der metten, der si noch nie vergas. 
Krenhilt weckt meid und frawen, waz ir da bei ir was; 
Si hies ir bald herbringen ein licht und ir gewant. 
Da kam ein kammerere, da er den tottn fant. 

1005 
Er schauet seine wate, di waz von blute nas; 
Und daz er waz sein herre, gar wenig west er das. 
Bis er für di kemnate ein licht bracht in der hant. 
Er ging in grossem leide, da er Krenhilden fant. 

1006 
Da si mit Iren frawen wolt hin zu mettn gan, 
Da sprach der kamerere: Ir sollet stille stan. 
Es leint an ewrer ture ein ritter, der ist tot 
Da kam di schon Krenhilde in jamer und in not. 

I007 
Ee daz si recht erkennet, und daz es waz ir man, 
Wol an des Hagens frage si denken da begann, 
Wi er in wolte fristen aller, so ward ir leit. 
Ir waz von seinem tode da jamers vil bereit. 

1008 
Da sank si zu der erden, daz si kein wort nit sprach; 
Di schonen gar an krefte man si da ligen sach. 
Ir seniglicher Jammer und klage ward so groß, 
Ir klegeliche stime da also laut erdoß. 

1009 
Da sprach zu ir ein ritter: Fraw, es mocht sein ein gast. 
Daz blut aus irem munde ir von dem herzen brast. 
Si sprach: Es ist Seifride, mein herzenliber man. 
Daz kumet von Brunhilden, den mort hat Hagen tan. 

lOIO 

Man must si bald hin füren, da si den tottn fant. 
Si hub sein schönes haubet da auf mit irer hant 
Wi nas er waz von blute, si het in schir erkant; 
Mit blut so waz berunnen da alles sein gewant. 

lOII 

Da schrei gar seniglichen di edel kunigin milt: 
Awe meins üben herren! Nun ist sein schöner schilt 
Mit schwerten nit verhawen; er leit von morde tot. 
Und west ich, wer es tette, ich schuff im angst und not. 

1012 
Darzu als ir gesinde gar jemerlichen schre; 
Wol umb den grossen jamer geschach in allen we, 
Daz si hetten irn herren so jemerlich verlorn. 
Da het gerochen Hagen der schon Brunhilden zorn. 

1013 
Da sprach mit grossem jamer di edel kunigein: 
Man sol gar bald aufwecken di libsten diner sein. 
Seim fater, meinem schweher, sol man di mer auch sagn, 
Daz er mir helf sein sone in ganzen trewen klagn. 

1014 
Man schickt ein poten balde, da er Sigmunde fant, 
Des kun Seifrides helde da her aus Niderlant 
Der pot in grossem leide aufwackt vil manigen man; 
Si Sprüngen aus den pettn. Groß jamer hub sich an. 

1015 
Der pot kam dar nach schire, und da der kunig lag, 
Der lag und wachet stette, daz er nit schlaffes pflag. 
Sein herz im wol verkündet den mort, der waz geschehn. 

Er mocht nit mer beim leben sein libsten sune sehn. 

« 

1016 
Wacht auf, kunig, edler herre, wann es ist an der zeit. 
Und gand hin zu Krenhilden, di grossen jamer leit, 
Ein leit ob allem leide, das ir zu herzen gat, 
Und helft der zarten klagen! des si euch freuntlich bat 

1017 
Auf richtet er sich balde und sprach: Waz ist daz leit, 
Daz ir ist widerfaren, sag mir auf deinen eitl 
Der pot sprach: Edler herre, si mag wol billich klagn. 
Ja ist Seifrit, ir herre, ewr sun, zu tot geschlagn. 

1018 
Da sprach zu im der kunig: Nun land ewr schimpfen sein! 
Daz weren pose mere, wer tot der sune mein. 
Daz ir mir saget mere, mein liber sun sei tot, 
Daz wol got nit von himel! daz wer ein grosse not. 

1019 
Wolt ir mir, her, nit glauben, waz ich euch han gesagt, 
So gand hin zu Krenhilden, di in mit jamer klagt! 
Und als ir hoffgesirfde daz ist betrübet ser. 
Gar ser erschrack Sigmunde, da er erfur di mer. 

1020 
In jamer und in leide er aus dem pette sprang 
Und auch sein ritter alle; manch schwert bei in erklang. 
Si liffen all mit jamer hin zu dem totten man. 
Vil mer dann tausent recken warn Seifrid undertan. 

I02I 

Da si di frawen horten so jemerlichen klagn, 
Si wunden all ir hende, als man noch höret sagn. 
Si klagten iren herren, den kunig außerweit 
Seins todes must engelten vil manig stolzer helt 

1022 
Sigmund der kam gar balde, da er Krenhilden fant. 
Er sprach: Awe der reise, di ich tet in diß lant! 
Wer hat in tot geschlagen, den libsten sune m^ein. 
Der in bracht umb sein leben hie bei den freunden sein? 

1023 
Wolt got, daz ich in kente! so sprach Seifrides weip. 
Holt wurd ich im nit mere, es gult im seinen leip. 
Ich wolt mich an im rechen, daz all di freunde sein 
Mit jamer musten klagen, so sprach di kunigein. 

1024 
Sigmund sein sun mit jamer mit armen da umbschloß. 
Sich hub von all den seinen der jamer also groß, 
Si schrien alle waffen, daz palast und der sal 
Und auch di stat von klagen kleglichen da erhal. 

1025 
Vor jamer nimant künde gestillen da daz weip. 
Da zoch man ab den tottn, enplosset im den leip; 
Den edlen kunig werde si legten auf ein par. 
Da hub sich von den seinen groß jamer offenbar. 

1026 
Sein held aus Nibelunge und auch aus Niderlant 
Sprachen: Wir wollen rechen den mort mit heldeshant. 
Er ist in diser bürge, der in ermordet hat 
Si eilten zu den schwertn und zu den Schilden trat 

1027 
Di außerweltn recken verwapnet kamen dar. 
Elf hundert oder mere in kunig Sigmundes schar. 
Mit den so wolt er rechen seins liben sunes tot. 
Wol an den mordern schnöde; des zwang in grosse not 

Si Westen nit für wäre, wen si sollen bestan. 

Des ward gewar Gunthere und alle seine man, 

Mit den der tote ritter an daz gejegde reit. 

Daz sach nit gern Krenhilde; ir waz von herzen leit. 

1029 
Wi groß ir jamer were und auch ir grosse not, 
Doch forcht si also sere der Nibelunger tot, 
Vor kunig Günthers helden den streit si understunt; 
Si warnet ire helde, als noch di frumen tunt 

1030 
Si rufft mit grossem jamer den iren schweher an: 
Laßt ab durch meinen willen, ir mug[t] ir nit bestan. 
Es hat Günther, mein bruder, der recken also vil, 
Daz ir wert all verloren, als ich euch sagen wil. 

103 1 
Doch waz den iren helden zu streite also not. 
Krenhilt di kuniginne in allen daz verbot, 
Daz si nit solten streiten di recken unverzeit. 
Mag ich den streit nit wenden, ist mir von herzen leit 

1032 
Schweher und libster herre, ir sollend abelan, 
Bis es sich bas mag fugen; so wil ich meinen man 
Gar schwerlich an in rechen, di mir in han genumen. 
Wurt mir der morder künde, mocht im zu schaden kumen. 

1033 
Si treiben ubermute hie an dem Rein so vil. 
Darvon zu disen zeitn ich itz nit fechten wil; 
Si han an unser einen alweg wol dreissig man. 
Got woll es an in rechen, was si uns han getan. 

1034 
Ir sollet hie beleibn, helft klagen mir mein leit 
Bis an den hellen morgen, ir ritter unverzeit, 
Und helfet mir begraben den -meinen üben man! 
Si sprachen: Edle frawe, daz woll wir gerne tan. 

1035 

Von solchem grossen jamer hört man da wunder sagn ; 
Von rittern und von frawen hört man ein grosses klagn. 
Man ward in allem lande des jamers da gewar. 
Di werden purger alle di kamen alle dar. 

1036 
Si klagten all Seifriden und trugen grosses leit. 
Von Seifrids schuld und tode ward nimant da geseit, 
War umb der edel degen verlos den seinen leip. 
Umb in weint klegeleichen vil manig schönes weip. 

1037 
Dar nach hies man gar balde schon ziren einen sark 
Von edlem merbelsteine, waz michel unde stark. 
Den rüstet man gar schone zu er dem kunig gut 
Da waz den leuten allen betrübet ser ir mut. 

1038 
Di nacht di nam ein ende; ds^ es nun wider tagt, 
Da trug man io zu kirchen. Krenhilt in senlich klagt, 
Seifrit, den edlen totten, den iren liben man. 
Waz er het guter freunde, sach man in trawren stan. 

1039 
Man trug den helt zu grabe. Manch glocke da erklangk, 
Man hört manch werden prister, der kleglich ampt da sank. 
Da kam Günther, der kunig, mit grosser ritterschaft. 
Mit Hagen von Throne, der morder schadelhaft 

1040 
Günther sprach: Libste Schwester, mich rewt der herre dein, 
Daz wir haben verloren den stolzen ritter fein; 
Wir müssen imer klagen. Mich rewet ser sein leip. 
Daz gat aus falscher trewe, so sprach daz edel weip. 

1041 
Wer euch sein tod icht leide, so wer es nit geschehen. 
Ir hand ewr trew gebrochen an mir, daz wil ich jehen; 
Ir habet mir genumen den meinen liben man. 
Nun wolte got von himel, daz es mir wer getan. 

1042 
Dir ist von meinen Heiden kein leit noch nie geschehen, 
So sprach zu ir der kunig, ich wil daz wol verjehen. 
Sein ewre held unschuldig, so heissend si her gan! 
Di warhait solt ir schawen, wans bei der pare stan. 

1043 
Da gschach ein michel wunder, als es noch oft geschieht 
Wo man den morder nahen da bei dem totten sieht, 
So flissen im di wunden; daz selb auch da geschach. 
Di schuld di bleib auf Hagen, di warheit man da sach. 

1044 
Di wunden Aussen sere, als si auch taten ee. 
Der jamer und di klage tet da dem folke wee. 
Da sprach Günther, der kunig; Ich wils euch wissen lan: 
In schlug zwen Schacher tode, Hagen hatz nicht getan, 

1045 
Si sprach: Di selben Schacher di sein mir wol bekant; 
Got wolt, daz es noch rechen di seinen alle sant! 
.Ir selb und dar zu Hagen habt disen mort getan. 
Seifrides ritter allen nach streite stund ir wan. 

1046 
Nein, sprach zu in Krenhilde, nun dult mit mir di not! 
Di jungen kamen beide, da si in funden tot, 
Gernot, Krenhilden bruder, und Geiselher, daz kint. 
In trewen si in klagten, als man geschriben fint 

1047 
Si klagten all besunder Seifrit, den werden man. 
Im munster manig messe ward im zu heil getan. 
Da gingen zu dem opfer di edeln junk und alt. 
Ir jamer umb Seifriden waz groß und manigfalt 

1048 
Gemot sprach zu Krenhilden: Trawt libste Schwester mein. 
Du solt dich trösten selber, es mag nit anders sein. 
Wir wollen dichs ergetzen, sol wir kein weil noch leben. 
Da mocht nimant der schonen kein trost noch freud geben. 

1049 
Sein sarch waz schon bereitet hin umb den mitten tag. 
Man hub in von der pare, dar auf der helt noch lag. 
Noch wolt si nit irn herren Seifriden lan begraben. 
Si lag gar oft an krefte, daz man si muste laben. 

1050 
In einen pfeller reiche man da den totten want 
Di man und auch di frawen in leide man da fant. 
In klaget seniglichen fraw Ut, daz edel weip, 
Und alles ir gesinde klagt seinen werden leip. 

105 1 
Da nun daz folk erhörte, daz man di sel-mes sang 
Und man in schon versarchet, da hub sich groß gedrang. 
Durch willen seiner sele man vil des opfers trug. 
Er het bei seinen feinden auch freunde gar genug. 

1052 
Da man daz ampt volbrachte, daz folck hub sich von dann. 
Da sprach di schon Krenhilde: Ir solt mich bei im lan. 
Ich wil heint bei im wachen und bitten für sein sei. 
An im lag all mein freude; nun leid ich jamers quel. 

1053 
Drei tag und auch drei nachte wil ich in lassen stan, 
Pis ich mich sein wol niete, des meinen liben man. 
Ob mich got wolt erhören, daz mich auch nem der tot, 
So nem mein leid ein ende und auch mein grosse not. 

1054 
Di leut schiden von dannen, waz wonet in der stat 
Di prister all Krenhilde bei ir beleiben bat 
Und als sein hoffgesinde, daz sein mit trewen pflag. 
Si liden grosse schwere di nacht und auch den tag. 

1055 
Ungessen und untrunken beleih da manig man, 
Und wer begert der speise, di gab man im gar schon. 
Di speis gab durch sein sele sein fater, kunig Sigmunt, 
Den werden Nibelunger waz da groß jamer kunt. 

1056 
Des pflagen si drei tage, tut uns das buch verjehen, 
Mit singen und mit lesen; des waz da vil geschehen. 
Si liden grossen jamer durch ires herzen ser. 
Si paten für sein sele, di edlen helde her. 

1057 
Durch got gab man den armen, der man gar vil da fant; 
Man gab auch grosses gute, wo man di kloster fant 
Auch gab Krenhild den armen der gäbe gar genug, 
Durch seiner sele willen, den si im herzen trug. 

1058 
Dar nach am dritten morgen, da es ward singens zeit. 
Da sach man bei dem münster, auch einem kirchoff weit, 
Der leute von dem lande waz allenthalben vol. 
Di klagten all den werden, als man freund klagen sol. 

1059 
Es wart gar wol vir tage, furwar sag ich euch das, 
Wol ze tausent marke gab man durch got und bas. 
Durch seiner sele willen ward es als hingegeben. 
Da ward sein fast geschwigen, da er verlor sein leben. 

1060 
Und da man got zu lobe di messe gar gesang, 
Daz folk in grossem leide und auch in jamer. rang. 
Man hies den edlen degen hin zu dem grabe tragen. 
Erst hub sich von den lewten ein jemerliches klagen. 

1061 
Daz folk mit grossem leide ging zu dem grabe dann. 
Nimant waz da in frewden, ja, weder weib noch man. 
Wann man bis zu dem grabe mit andacht sang und las. 
Vil manger prister werde bei der vigilge was. 

1062 
Ee zu dem grabe käme Krenhilt, daz edel weip. 
Da rang ir herz in jamer und auch ir stolzer leip, 
Daz man si muste laben; mit wasser man si gos. 
Si wainet inigleichen, ir hend si wand und schloß. 

Nibelungenlied 1 1 

1063 

Es waz ein michel wunder, daz da daz weip genas. 
Ir hülfen klagen sere, waz frawen bei ir was. 
Si sprach mit grossem jamer zu Seifrids dinestman: 
Ir solt ewr trewe halten und gnad an mir began. 

1064 
Las mir in meinem leide daz heil ein mal geschehen, 
Daz ich sein schönes haubet mug noch ein mal ansehen! 
Da patt si also lange mit jamer groß und stark, 
Daz man si da geweret und schloß ir auf den sark. 

1065 
Man fürt si also balde, da si den totten fant. 
Si faßt sein haubt klegleichen da in ir weisse hant; 
Si kusst in also tode, den edlen ritter gut. 
Vor leid di edel frawe weint wasser und blut. 

1066 
Ein jemerliches scheiden ward da von ir getan. 
Vor jamer sank si nider, daz si nit mocht gestan. 
Si lag an alle krefte, daz minigliche weip, 
Der tot waz ir nit ferre; schwach ward ir stolzer leip. 

1067 
Da man in het begraben, den edlen kunig reich, 
Da klagt in in dem lande daz folk gar senigleich, 
Di mit im waren kumen aus Nibelunger lant. 
Sigmund, sein edler vater, gar oft sein hende want. 

1068 
Etlichem waz ein tage wol dreier tage lank. 
Und der von grossem leide da weder aß noch trank. 
Doch künden si di speise di lenge meiden nicht; 
Si nerten sich nach jamer, als es noch oft geschieht. 

1069 
Krenhilt noch unversunnen da vor dem folke lag 
Den tag und auch den abet bis an den andern tag. 
Waz imant gen ir rette, daz waz ir gar unkunt. 
In solchen grossen notten lag auch der kunig Sigmunt 

1070 
Gar kawm so ward er wider zu seinen kreften bracht, 
In jamer und in leide verloß er kraft und macht. 
Doch waz es nit ein wunder. Da sprachen seine man 
Und sprachen: Edler herre, ir sollet abelan. 

XVIII 

1.07 1 
Da bracht man kunig Sigmunden, da er Krenhilden fant 
Er sprach: Vil libe tochter, wir wollen in unser lant. 
Wir sein unwerde geste bei in hie an dem Rein. 
Zieht mit mir heim zu lande wol durch den willen mein! 

1072 
Seit uns di ungetrewen daz laster haben tan 
Und han euch lesterlichen ermordet ewren man, 
Des solt ir nicht engelten; ich wil euch wol bewaren. 
Durch meines sunes willen solt ir mit mir hin faren. 

1073 
Ir solt in meinem reiche ganz haben den gewalt, 
Den euch befal mein sune, der seiner trew engalt. 
Daz lant und auch di kröne daz sei euch undertan! 
Euch sollen dinen gerne Seifrides dinestman. 

1074 
Er sprach zu all den seinen: Wol auf, wann es ist zeit! 
Si eilten zu den rossen da alle wider streit; 
Bei iren schnöden feinden waz in zu wesen leit 
Den frawen und den meiden bracht man da ire kleit. 

1075 
Sigmund wolt mit den seinen von dannen sein geritten. 
Da gund di schon Krenhild ir peste freunde pitten, 
Daz si bei den Purgundern beliben an dem Rein. 
Da sprach di kuniginne: Wi mochte daz gesein? 

1076 
Wi mocht ich mit den äugen den morder sehen an, 
Der mir vil armem weibe der mordet meinen man? 
Da sprach her Geiselhere: Trawt libste Schwester mein. 
Du solt bei deiner muter hie in Purgunden sein. 

1077 
Di dich han ser betrübet, den deinen freien mut, 
Der solt du achten klaine, so sprach der degen gut. 
Si sprach zu irem bruder: Mir wurd oft leid geschehen. 
Mein herz vor leid mocht brechen, wann ich solt Hagen sehen. 

1078 
Des tun ich dir wol ratte, sprach kunig Geiselher. 
Beleih bei uns! der Hagen solt dich nit irren ser. 
Ich wil dich wol ergetzen des deinen mannes tot 
Da sprach di kuniginne: Des wer mir armen not 

1079 
Da sich so tugentlichen der degen gen ir pot, 
Darzu bat si auch sere fraw Ut und kunig Gernot 
Und all ir peste mage, daz si solt da bestan. 
Si het kein pomen freunde dort bei Seifrides man. 

1080 
Ir wert bei in gar fremde, so sprach der kunig Gernot 
Kein mensch ward nie auf erden, im siget an der tot 
Dar an denkt, libe Schwester, und trost euch selbs den mut 
Und bleibt hie bei den freunden! es wurt noch alles gut. 

108 1 
Si sprach: Ich wil euch folgen und wil auch hie bestan. 
Di roß hetten gesatelt des kunig Sigmundes man. 
Als si wolten zu lande, vil manig kün weigant 
Si waren wol bereite, di held aus Niderlant 

1082 
Da ging Sigmund, der kunig, hin für Krenhilden stan. 
Er sprach: Wir beiten ewer, ich und di meine man. 
Di halten all zu rosse, ob ir wolt mit uns hin. 
Wann ich so gar ungerne hie in Purgunden bin. 

1083 
Si sprach: Mir ratten alle di libstfen freunde mein 
So gar in ganzen trewen, ich sol hie bei in sein. 
Ich han gar lutzel freunde in Nibelungerlant 
Daz hört Sigmund nit gerne, da er di red erkant 

1084 
Er sprach: Mein libste tochter, daz wil ich raten nicht 
Ich gib euch auf mein reiche; kein trew euch hie geschieht. 
Mein lant und auch di leute mach ich euch undertan. 
Ir solt des nicht engelten, daz wir verloren han. 

1085 
Den meinen libsten sune zieht zu ewrm kindelein! 
Daz solt ir, fraw, nit lassen also verwaiset sein. 
Wann er wurt zu eim manne, er tröstet euch den mut 
Di weil habt wunn und freude mit mangem ritter gut! 

1086 
Si sprach: Ich wil beleiben, und kumm von hinnen nicht. 
Bei meinen pesten freunden, wi mir darumb geschieht, 
Daz si mir helfen klagen den libsten herren mein. 
Daz bracht Sigmund, irm schweher, an seinem herzen pein. 

1087 
Da sprachen all ^di seinen: Erst mugen wir wol jehen, 
Daz uns vil grosses leide umb euch wurt, fraw, geschehen, 
Seit ir wolt hie beleiben, bei unsem feinden hie. 
Sich hub von Sigmunds helden vil grosse klag umb si. 

1088 
Si sprach: An alle sorge solt ir zu lande faren. 
Ich schaff euch gut geleite. Nun wol mir got bewaren 
Bei euch in Niderlande den libsten sune mein! 
Daz land euch, werden helde, trewlich befolen sein! 

1089 
Und daz si alle sahen, daz si nit wolt mit in, 
Si wurden ser betrübet, als si nun wolten hin. 
Da schid kleglich von dannen der edel kunig Sigmunt 
Hin von der schon Krenhilden; da ward in jamer kunt 

1090 
Ir habt uns oft getröstet, sprach er, in jamers pflicht 
Mit mancher kurzewile; daz nimmermer geschieht. 
Und sol wir euch hie lassen, so ist uns leid geschehen. 
Man sol uns nimmermere hie in Purgunden sehen. 

1091 
Da sprachen zu Sigmunde des kun Seifrides^ man: 
Es mocht noch wol ein reise in disem land ergan; 
So wurden wir wol innen, wer in zu tode schlug. 
Es muß noch darumb sterben manch stolzer degen klug. 

1092 
Sigmund der küßt Krenhilden, mit jamer er da sprach. 
Da si nit mit im wolde und er daz recht ersach : 
Wol auf, sprach er mit leide, ir libsten helde mein! 
AUerst bin ich betrübet wol um di kunigein. 

1093 
Si ritten an geleite zu Wurmes aus der stat. 
Si waren in dem mute und wurden da zu rat, 
Ob si von den Purgundern da wurden angerant, 
Daz si sich wolten weren und rechen mit der hant. 

1094 
Ee si kamen von dannen, di wunderkune man, 
Gernot und Geiselhere di sach man bald her gan 
Zu in in ganzen trewen; den waz ir kumer leit, 
Daz wol erkant Sigmunde, ir dinst waz im bereit 

1095 
Da sprach zu im in trewen der edel kunig Gernot: 
Nun weiß got wol von himel, daz ich an Seifrids tot 
Gewan auch nie kein schulde und west auch dar umb nicht, 
Daz Seifrid waz erschlagen; sprich ich bei gotz gericht 

1096 
Da gab im gut geleite her Geiselher, daz kint 
Er bracht an allen schaden di held von dannen sint, 
Pis daz der kunig Sigmunde selbs waz in seinem reich; 
Dar in waz wenig freude und trawret alles gleich. 

1097 
Wi es dar nach erginge, kan ich nit wol gesagen. 
Man hört zu allen zeiten di schon Krenhilden klagen. 
Nimand kund si getrosten, betrübet was ir mut. 
Doch trost si Geiselhere, der junge kunig gut. 

1098 
Brunhilt, di kuniginne, in ubermute sas. 
Waz Krenhild ie geweinet, unmer es ir da waz. 
Si ward in rechter trewe Krenhilt nit mer bereit. 
Daz ward darnach gerochen mit jamer und mit leit. 

XIX 

1099 

Und da Krenhilt, di schone, also ein witwen wart, 
Bei ir bleib in dem lande der edel graf Eckwart. 
Er dinet fr mit trewen, als im sein tugent bot; 
Er pflag ir allzeit schone, der helt, bis an sein tot. 

IIOO 

Zu Wurmes bei dem munster ein zimmer maii ir schloff, 
Von holz ein werk so schone, waz michel unde groß. 
Dar in mit irem gesinde si allzeit wonen waz. . 
Si ging gar gern zu kirchen, des si doch nie vergas. 

IIOI 

Nach ires herren tode gar selten si daz lie: 

In trawriglichem mute teglichen si da gie. 

Si pat da Crist von himel seinr armen sele pflegen; 

Mit trewen ward beweinet von ir der kune degen. 

1102 
Fraw Üt und ir gesinde trost si zu aller stunt; 
So waz ir doch ir herze mit jamer ser verwunt. 
Es mocht als nit gehelfen, waz man ir trostes bot. 
Ir herz laid nach dem helde gar jemerliche not. 

1103 
Kein weip auf diser erden nie helt so lip gewan. 
Ir trew si oft erzeiget dem wunderkunen man, 
Klagt in bis an ir ende, den seinen werden leip. 
Si räch sich dar nach übel, daz minigliche weip. 

1104 
Si bleib in grossem leide, daz sag ich euch furwar. 
Nach ires herren tode bis in daz firde jar. 
Und daz Günther, ir bruder, kein wort nie zu ir sprach 
Und daz si auch den Hagen in der weil nie gesach. 

IIO5 

Hagen sprach zu dem kunige: Wi woU wirs greifen an, 
Daz wir Krenhilden hulde auch mochten wider han? 
So kem zu disem lande der Nibelunger golt; 
Daz wurd uns als zu teile, wer uns Krenhilde holt. 

1106 
Daz wollen wir versuchen, so sprach der kunig reich. 
Mein bruder sol es werben, der tut es willigleich, 
Ob wir es dar zu brechten, daz si uns uber-sech. # 
Ich glaub es nit, ^sprach Hagen, daz es nimmer geschech. 

1107 
Man his Ortwein gar palde da hin gen hofe gan 
Und den margrafen Geren, di zwen vil kunen man. 
Man bracht Gernot, den kunig, und Geiselher, daz kint. 
Si würben es froleichen da an Krenhilden sint 

1108 
Da sprach her aus Burgunden der kunig Geiselher: 
Di ir des mordes zeihet, klagen ir Unschuld ser. 
Der kunig beut sein gerichte, daz er unschuldig ist, 
Wi wol ir klagt Seifriden mit jamer alle frist. 

1109 
Si sprach: Des zeich ich Hagen, der in mort mit der hant 
Wo man in mocht verhawen, da er daz an mir fant. 
Ich het des nit getrawet, daz er im trüge has. 
Es solt nit sein geschehen, het ich verstanden das. 

II 10 
Ich het im nicht gemeldet daz zeichen, sprach daz weip. 
Ich mag wol billich klagen den seinen werden leip. 
Holt wurd ich in nit mere, di in ermordet han. 
Dar fur-pat Geiselhere, si solt es faren lan. 

IUI 

Si sprach: Sol ich euch folgen, in pieten meinen grüß, 
Daz hand ir grosse sunde, ob ich des folgen muß; 
Ich han umb meinen bruder daz laster nie verscholt 
Mein munt vergicht im sune, daz herz wurt im nit holt 

1112 

Dar nach so wurt es pesser, sprachen ir bruder da; 
Ir mocht von in ergetzet noch werden unde fro. 
Er mags euch wol ergetzen, Günther, der werde helt. 
Wol hin, sprach si mit jamer, so tun ich, waz ir weit 

1113 
Si grüßt den kunig schone, ir huld si im verjach; 
Von iren pesten freunden di sunung da geschach. 
Da torst von Throny Hagen nit für Kremhilden gan; 
Er west gar wol sein schulde, waz er ir het getan. 

II 14 
Da si vergeben solte dem helt den grossen has, 
Günther gar zuchtigleichen trat neher zu ir bas. 
Wol durch des Schatzes libe so fingen si das an; 
Darumb sich mit ir sunte der ungetrewe man. 

Es ward nie frid gemachet in solchem jamer me. 
Es waz ein falscher sune, ir tet ir schad gar we. 
Si gab ir huld in allen bis auf den einen man. 
Und der in het erschlagen. Hagen het es getan. 

II 16 

Es stund dar nach nit lange, ein rat si fingen an, 
Wi si den schätz Krenhilden auch mochten von ir han. 
Den si aus Nibelunge bracht mit ir an den Rein. 
Es waz ir morgetigabe und solt ir eigen sein. 

1117 
Dar nach für Geiselhere und auch der kunig Gemot 
Wol mit zwelfhundert recken, als in Krenhilde bot 
Si weißt si zu dem schätze, da er verborgen lag 
Und da sein Albereiche mit ganzen trewen pflag. 

1118 
Und da di herren kamen in Nibelunger lant. 
Da sprach zu seinen freunden her Albereich zuhant: 
Wir mugen ir des gutes auch vorgehalten nicht. 
Es ist ir morgengabe, als man wol hört und sieht 

1119 

Ja mocht es nimmermere, sprach Albereich, ergan, 
Und lebet noch Seifride, den wir verloren han. 
AU hie den schätz aleine erfacht der kun weigant, 
Und auch di torenkapen erfacht sein werde hant. . 

1120 
Nun ist es leider übel dem kunen degen kumen, 
Daz uns di torenkappen sein manhait hat genumen 
Und daz im muste dinen ganz Nibelunger lant 
Den Schlüssel zu dem schätze weist er, da man in fant 

1121 
Da hilten vor dem perge der schon Krenhilden man 
Und auch ir bruder beide, bis man den sehatz gewan. 
Man trug in aus dem berge hin in ein schiffelein. 
Man fürt in auf dem wasser gen Wurmes an den Rein. 

1122 
Nun mugt ir hören wunder, als man von in tut sagen; 
Und waz zwelf starker wegen von schätze mochten tragen 
Völlig vir tagereise hin von dem berg hin dan. 
Auch ritten mit dem schätze zwelf hundert guter man. 

1123 
Der schätz waz edel steine und eitel klares golt 
Ob man di ganzen weite solt han darvon versolt. 
Sein wer nit worden minder nit einer marke wert 
Darumb so het her Hagen gar lang des schätz begert. 

" 1124 
Der wünsch lag in dem schätze, von gold ein rütelein. 
Und der es het auf erden, mocht er der reichst wol sein. 
So mocht im nit geleichen auf diser erd kein man. 
Hin zugen mit den kunigen des Albreichs held hin dan. 

1125 
Da sich her Geiselhere und auch der kunig Gernot 
Des Schatzes underwunden, da kam in ir gepot 
Daz lant von Nibelunge, di helde junk und alt; 
Daz must in dar nach dinen, daz schuff ir groß gewalt. 

1126 
Da si den hört hin brachten in der Purgunder lant 
Und sich di kuniginne sein alles underwant, 
Di kamern und di thurne wurden getragen vol. 
EjS ward nie schätz so reiche, kam aus eim berge hol. 

1127 
Und wer sein tausent stunde noch also vil gewesen 
Und solt Seifrid ir here sein vor dem tod genesen, 
Daz het si alles geben umb iren liben man. 
Kein held auf diser erden nie trewer weip gewan. 

1128 
Da si den schätz zu lande heim brachten an den Rein, 
Dar von begabt Krenhilde vil mangen ritter fein, 
Daz man so milt ein frawen auf erden nie gesach. 
Si pflag vil reicher tugent, groß lob man ir veijach. 

1129 
Den armen und den reichen gund si da allen geben. 
Daz dacht im wol her Hagen: Solt si di leng noch leben 
Auf erd in solcher milde, es tet im nimmer gut; 
Ir kem zu dinst durch gäbe manch ritter hochgemut. 

1130 
Da sprach Günther, der kunig: Der schätz ist ir alein, 
Ich kan ir nit geweren ir gut und hab gemein. 
Ich han si kaum erpetten, daz si uns warde holt; 
Ich acht nit, wem si gebe ir silber und ir golt. 

1131 
Hagen sprach zu dem kunige, man solt daz understan 
Und einem weib aleine ein solchen schätz nit lan. 
Si bringt mit irer gäbe noch jamer unde klag, 
Daz es uns all auf erden gar wol gerewen mag. 

1132 
Des antwurt im der kunig: Ich schwur ir einen eit, 
Daz ich ir nimmermere auf erd wolt thun kein leit 
Ich wil si furbas eren, si ist di Schwester mein. 
Da sprach zu im her Hagen: Laßt mich des schuldig sein! 

1133 
Si schwuren falsche eide, ir er waz unbehut. 
Si namen da Krenhilden feischlich ir hab und gut. 
Her Hagen sich der schlussel da selber underwant 
Des ward Gernot erzürnet, da er di untrew fant. 

1134 
Da sprach her Geiselhere: Di sach tut nimmer gut, 
Daz Hagen meiner Schwester so vil zu leide tut 
Wer Hagen nicht mein mage,.es ging im an den leip. 
Da weinet inigleichen des kun Seifrides weip. 

II3S 
Gernot sprach: Solt wir immer mit disem schätze sein 
So ungemut, versenken solt man in in den Rein, 
Und daz er nimmermere zu teil wurd keinem man. 
Krenhild gund klegelichen für Geiselher hin stan. 

1136 
Si sprach: Vil über bruder, ir solt gedenken mein. 
Meins leibes und des gutes solt ir gewaltig sein. 
Er sprach: Vil libe Schwester, daz wil ich gerne tan, 
Wann wir nun widerkumen. So sprach der junge man. 

1137 
Der kunig ward aus reiten da hin in fremde lant, 
Mit im di pesten alle, di man im reiche fant; 
An Hagen bleib da heimen durch neid und grossen has. 
Den er trug zu Krenhilden; in poßheit tet er das. 

1138 
Di herren schwuren eide, weil si hetten daz leben. 
Daß si den schätz nit zeigten und nimant wolten geben, 
Wann mit gemeinem ratte, wann si daz teuchte gut. 
Den schätz si all verluren durch geiz und ubermut 

1139 
Ee daz di kunig wider zu lande waren kumen, 
Di weil so het her Hagen den schätz alein genumen. 
Er senket in zu gründe zu Wurmes in den Rein; 
Er wolt in han aleine, da mocht es nit gesein. 

1140 
Dar nach mocht er nit mere den schätz gewinnen nicht; 
Als manchem ungetrewen auf erden noch geschieht 
Er wolt in han aleine, di weil er het daz leben. 
Er sach den schätz nit mere, kund in auch nimant geben. 

1141 
Di herren kamen wider, als man Krenhilden sagt. 
Di schmachheit und den jamer si iren brudem klagt, 
Irn meiden und den frawen klagt si daz herzen-leit. 
Des trawret mangqr degen, der Hagen widerseit 

1142 
Si sprachen all: Her Hagen der hat gar übel tan. 
Da weich er aus dem lande, der ungetrewe man. 
Bis in verging der zorne; si Hessen in genesen. 
Doch kund auf erd Krenhilden nit leider sein gewesen. 

1143 
Mit zwifeltigem leide betrübet waz ir mut. 
Umb iren liben herren und umb daz grosse gut, 
Daz ir da ward genumen, si treib senliche klag. 
Bis an ir lestes ende treib si daz alle tag. 

1144 

Wol nach Seifrides tode treib si daz offenbar 
AU tag mit grosser klage bis in daz zwelfte jar, 
Daz si zu keinen zeiten des heldes nie vergas. 
In lieb und ganzer trewe so tet di werde das. 

1145 
Ein furstenlich epteie lies stiften da fraw Ut, 
Nach kunig Gibichs tode von irem eignen gut 
Mit thurnen und mit mauren, als es noch eben stat 
Lorsse nent man daz kloster, wer es gesehen hat 

1146 

Dar zu gab auch Krenhilde jrs gutz ein michel teil 
Durch ires herren willen, durch aller sele heil. 
Rot golt und licht gesteine gab si mit irer hant. 
So tugentreiche frawe ward nie auf erd bekant 

1147 
Seit si gen irem bruder den iren zorn verkos 
Und doch von seinen schulden den grossen hört verlos, 
Da ward ir herzenleides le lenger und ie mer. 
Von dann wer gern gescheiden di edel kunigin her. 

1148 
Fraw Uten waz mit wunne ein schöner hoff bereit 
Zu Lorsse bei dem kloster mit hoher Avirdikeit. 
Dar zoch von iren kinden di edel witwen seit. 
Da noch di fraw begraben in einem sarche leit 

1149 
Da sprach fraw Ut, di werde: Vil libste tochter mein, 
Seit du nit hie wilt bleiben, so solt du bei mir sein 
In meinem eigen hause und solt dein weinen lan. 
Awe, so sprach Krenhilde, wem las ich meinen man? 

1150 
Da las in hie beleiben ! so sprach di schon fraw Ut. 
Daz woU got nit von himmel! sprach Krenhilt, di vil gut. 
Ach nein, mein libste muter, daz wil ich wol bewarn. 
Er muß mit uns von hinnen hin zu dem kloster farn. 

iiSi 
Da schuff Krenhilt, di schone, daz er da ward erhaben. 
Da ward daz sein gepaine gar wirdiglich begraben 
Zu Lorsse in dem munster; daz sagt man ferr und weit. 
Da noch der degen kune in einem sarche leit. 

1152 
Sich fugt zu den gezeiten, und daz di schon Krenhilt 
Hin zoch mit irer muter, di edel kunigin milt. 
Da si bei irer muter zu aller zeit must sein. 
Da hört man fremde mere zu Wurmes an dem Rein. 

DAS IST DIE ANDER HOCHZEIT KUNIG ETZELS MIT 
KRENHILDEN AUS PURGUNDERLANT. 



Kibelungenlied 

XX 

,1153 
Es was zu den gezeiten, das sich fraw Helche starb 
Und das der kunig Etzel umb andre frawen warb. 
Da rieten im die seinen in der Burgunder lant 
Zu einer werden witwen, Krenhilt ist si genant, 

IIS4 
Seit das gestorben were der schon fraw Helche leib. 
Sie sprachen: Wollt ir nemen icht mer ein edel weib, 
Die hosten und die pesten, die kunig ie gewan, 
So nemt die selben witwen, der'Seifridt waz ir. man. 

Da sprach der kunig Etzel: Wie mochte das ergan? 
Seit das ich bin ein haiden und taüffes nit enhan, 
So ist die fraw ein Cristin, villeicht si tut sein nicht. 
Es muß doch sein ein wunder, ob es doch ie geschieht. 

1156 
Da sprachen all die seinen: Villeicht sis aber tut 
Durch ewren hohen namen und durch ewr michel gut. 
Man sol es ie versuchen an das vil edel weip; 
Nun mügt ir gerne werben umb iren stolzen leip. 

IIS7 
Da sprach der kunig Etzel: Wem ist bei euch bekant 
Dort niden an dem Reine die leut und auch di lant? 
Da sprach von Pechalare der margraf Rudinger: 
Ich hab erkent von jugent di edel kunigin her, 

1158 
Kunig Günther und kunig Gernot, di stolzen helde gut, 
Und Geiselher der junge, ir iglicher der tut . 
In hohem lob daz peste, daz kunig ie began. 
Daz hand ir alte mage vor zeiten auch getan. 

12* 



Digiti 



zedby Google 



180 231^ L1089 

II59 
Der kunig sprach: Edler degen, ir solt mir eben sagen, 
Ob si ob meinem lande di kröne mochte tragen. 
Und ist ir leip so schone, als man uns von ir seit? 
Da antwurt Rudigere, ein fürst gar unverzeit: 

ii6q 
Si gleichet wol mit schone der edlen frawen mein, 
Helche, der kunigin reiche ; es mocht nie Schoners sein. 
Kein kunig bei beides zeiten gewan nie schöner weip; 
Und wem si wurt zu taile, dem tröstet si den leip. 

1161 

So wirb es, Ruedigere, als lieb als ich dir sei ! 
Sol ich der schon Krenhilden auch immer ligen bei, 
Des wil ich dir wol Ionen und danken, ob ich kan. 
Erwerbt irmir die schonen, es sol euch wol ergan. 

1162 % 

Aus meiner kammer reiche wil ich euch heissen geben. 
Das ir und ewr.e helde in frewden muget leben, 
Geschmeid und auch die rosse, wie ewer herz begert 
Und werbt ir daz mit trewen, mein huld seit ir gewert. 

1163 
Des antwurt Rudigere, der edel margraf reich: 
Ich ger nit ewres gutes; daz wissend sicherleichl 
Ich wil durch ewren willen hin reiten an den Rein 
Mit meinem eigen gute; des solt ir sicher sein. 

1164 
Da sprach der kunig Etzel: Wann wolt ir, helt, hin faren. 
Hin nach der minigleichen, so woU euch got bewaren, 
Daz ir mit seiden bringet di edel kunigein! 
Ach got, wolt mir di frawe Krenhild genedig sein! 

1165 
Da sprach sich der margrafe: Ee ich nun rawm diß lant, 
Muß man uns ziren schone roß, hamasch und gewant. 
Ich für durch ewren willen mit mir fünf hundert man, 
Di aller pesten helde, di ich noch ie gewan. 

1166 
Wo wir in allen landen werden dort angesehen, 
Das man uns breiß und ere durch euch dort mug verjehen, 
Wi nie kunig wurd so reiche, der also manchen man 
In potschaft hab gesendet, als ir habt, her, getan. 

1167 
Ob ir der schon Krenhilden darumb nit woltend han, 
Si waz ir edlen minne Seifriden undertan, 
Des kunig Sigmundes sune, den habt ir wol gesehen, 
Von dem hört man daz peste in allen landen jehen. 

1168 
Daz selben ich nit scheuhe, daz si waz Seifrids weip. 
Es waz so hochgeporen sein wunderkuner leip, 
Daz ich sein schone frawen auch nit verschmehen sol. 
Durch iren hohen adel libt mir di schone wol. 

1169 
Da sprach sich der margrafe: Her kunig, ich wil euch sagen, 
Daz wir wollen von hinnen reiten noch in vir tagen. 
Ich wil es vor enpieten Gotlind, der frawen mein, 
Daz ich well nach Krenhilden gen Wurmes an den Rein. 

1170 
Da sant gen Pechalare der margraf Rudinger 
Ein potten seinem weibe, der edlen furstin her, 
Wi er dem kunig Etzel wolt werben umb ein weip. 
Da dacht si an ir frawen, der schon fraw Heichen leip. 

1171 
Und da di margrefinne di potschaft wol vernam, 
Da het si wunn und freude, di furstin lobesam, 
Daz si ein edle frawen, ein kunigin, het als ee. 
Wann si fraw Heichen dachte, tet irem herzen wee. 

1172 
Hin aus der Hewnen lande der edel margraf reit 
Des frewet sich kunig Etzel, da waz gar wol bereit 
Wol in der stat zu Wine roß, harnasch und ir wat 
Di furtens mit in dannen, als si der kunig bat. 

II73 

Di mer di sagt man balde der margrefin Gotlind 
Und auch ir schonen tochter, des Rudigeres kind. 
Di sach irn fater gerne und seine dinestman; 
Si wurden wol enpfangen von frawen wol getan. 

1174 
Da Rudiger, der herre, zu Pechalar ein reit, 
Da waz verwapnet schone der fürst gar unverzeit. 
Si waren ziret schone, di seinen dinestman; 
Vil mangen seimer reiche si fürten mit in dann. 

117s 
Da si zu Pechalare nun kamen in di stat, 
Seim werden hoffgesinde er da umb herberg bat 
Er pflag wol seiner helde und schuff in gut gemach, 
Wann man mit wird und eren den heren dinen sach. 

1 1 76 
Des gleich sein schone tochter, di junge margrefein, 
Si frewt sich ires fater, daz edel megethein ; 
Di held aus Hewnenlande di maget gerne sach. . 
Mit wunn und hohen freuden di schone maget sprach : 

1177 
Nun seit mir got-wilkumen, mein fater und sein man! 
Si naigten ir gar schone, der maget wolgetan ; 
Ir dinet da mit züchten manch stolzer ritter gut. 
Gar wol erkant Gotlinde des edlen herren mut. 

1178 
Des nachtes, da di frawe bei irem herren lag, 
Gar tugentlich und schone si in da fragen pflag: 
Wo hin hat euch gesendet der kunig aus Hewnen-lant? 
Er sprach: Weip,.edle frawe, daz thu ich euch bekant 

1179 
Ich sol dem kunig Etzel auch werben umb ein weip. 
Seit daz nun ist gestorben der schon fraw Heichen leip ; 
So wil ich zu Krenhilden hin reiten an den Rein. 
Di sol in Hewnenlande kunigin und frawe sein. 

1180 
Wolt got, so sprach Gotlinde, mocht uns daz heil geschehen! 
Seit daz wir von ir hören so grosse tugent jeheny 
Si mag uns wol ergetzen der libsten frawen mein 
Mit irer milt und tugent, di edel kunigein. 

1181 
Da sprach sich der margrafe: Ir edle frawe zart, 
Mir und all meinen helden zu diser herefart 
Solt ir, zart fraw, mit teilen gar miltiglich ewr gut ; 
So faren wir mit freuden und sein gar wol gemut 

I182 
Si sprach: Ir habt ir keinen, der es hie von mir nimpt, 
Ich gib idem besunder di gäbe, di im zimpt, 
Ee ir von hinnen scheidet mit mangem werden man. 
Dar umb der edel furste groß lob und er gewan. 

1183 
Di edlen pfeller reiche den helden man her trug. 
Daz ward da mitgetailet vi! manigem ritter klug. 
Ir wat ward wol geziret hinab bis auf di sporen. 
Di er da mit im fürt, warn alle auserkoren. 

1184 
Dar nach am sechsten morgen der edel fürst ausreit, 
Si fürten all von dannen manch herlich wapenkleit 
Si ritten ritterleiche da hin durch Paierlant; 
Si wurden auf den Strassen gar selten angerant. 

1185 
Und wo di held hinritten und da man si vernam. 
Man dint in allen landen dem fursten lobesam. 
Si fürten reiche schilde, lobliche wapenkleit. 
Also der küen margrafe zu Pechalar ausreit. 

1186 
Dar nach am zwelften tage si kamen an den Rein. 
Da künden dise ihere nit lang verschwigen sein. 
Man sagt es bald dem kunig und mangem werden man; 
Ee si da für in kamen, er dar nach fragen gan. 

1187 
Ob imant si erkente, daz solt man im da sagen. 
Man sach ir seimer schwere an irem gschmeide tragen. 
Es waren reiche geste, ward mangem da bekant. 
Man schuff in herberg balde in der Purgunderlant. 

1188 
Und da di werden geste zu herberg waren kumen, 
Von manger schonen frawen ward in da war genumen. 
Man wundert, wann si kemen gen Wurmes an den Rein. 
Der kunig nach Hagen sante, ob im mocht kundig sein. 

1189 
Da sprach von Throne Hagen : Land mich di gest ansehen ! 
Mag ich ein teil ir kennen, daz wil ich euch verjehen; 
Von wann si her sein kumen, daz wurt euch schir bekant. 
Si musten sein, gar fremde, si werden euch genant 

1190 
Di gest ir reiche wate hetten zu in genumen. 
Ir gschmeid laucht von gesteine, da si dar waren kumen. 
Der margraff mit sein beiden dahin gen hofe reit, 
Mit im di held aus Hewnen, manch ritter unverzeit 

1191 
Da sprach Hagen von Throne: Es muß mich wunder han. 
In langer zeit di geste ich nie gesehen han. 
Der fürst part dem geleiche, sam sei es Rudiger 
Aus kunig Etzels reiche; er bringt uns newe mer. 

1192 
Es nimpt mich immer wunder, sprach Günther da zu hant, 
Daz margraff Rudigere ist kumen in mein lant. 
Ee daz Günther, der kunig, daz wort follen gesprach, 
Hagen in bald erkante, als er den fursten sach. 

1 193 
Mit allen seinen beiden lief er gen im hin dann. 
Da stunden von den rossen fünf hundert guter man. 
Da wurden schon enpfangen di held aus Hewnenlant. 
So reiche potschaft mere auf erd ni^ ward erkant 

Da sprach aus ubermute Hagen, der kune degen: 

Nun seit mir gotwilkumen! man sol ewr schone pflegen. 

Seit wilkum, Rudigere und ewre dinestman! 

Der grüß in hohen eren den Hewnen ward getan. 

1195 
Des kuniges helde kamen, da man di geste sach. 
Ortwein von Metz, der kune, zu dem margrafen sprach: 
Wir han ein ander lange mit äugen nie gesehen. 
Kein gast sach wir nie lieber; daz wil ich euch yerjehen. 

1196 
Er dankt in tugentlichen, den helden uberal. 
Der margraf mit den seinen ging in des kuniges sal, 
Da si den kunig funden und mangen werden man. 
Auf sprang der kunig balde, ging gen den gesten dan. 

1197 
Den edlen Rudigere er tugentlich enpfing 
Und alle seine helde. Gernot auch gen in ging, 
Enpfing di held aus Hewnen und margraf Rudiger. 
Günther für an der hende den edlen fursten her. 

1198 
Er bracht in, da er selber bei mangen fursten sas. 
Den gesten hies er schenken (mit willen tet er das) 
Den edlen moras-mete und auch den klaren wein. 
Den pesten, den man fände zu Wurmes an dem Rein. 

1199 
Her Geiselher und Gere auch kamen zu in dar, 
Dankwart und auch Folkere mit einer grossen schar, 
Si kamen zu den gesten, di waren hoch gemut, 
Enpfingen den margrafen und mangen ritter gut. 

1200 
Hagen sprach zu dem kunige: Man sol der gest wol pflegen. 
Man sol in tun daz peste, so sprach der kune degen; 
Wann uns hat Rudigere vil mangen dinst getan. 
Man sol in pillich eren, der schon Gotlinden man. 

1201 
Der kunig sprach: Ir geste, ir solt mir bald hie sagen, 
Wi get es in dort beiden, als ich euch hie wil fragen, 
Etzel und auch fraw Helche dort in der Hewnen lant? 
Da sprach sich Rudigere: Daz thum ich euch bekant. 

1202 
Er trat hin zu dem kunig, er und all seine man; 
Er sprach: Ich pit umb laube, so mugt ir wol verstan, 
War umb ich und di meinen sein zu euch hergesant 
Waz ich hie hab zu werben, daz wurt euch schir bekant 

1203 
Er sprach: Sagt mir gar palde, waz mir enpotten hat 
Etzel, der kunig reiche, wi es in Hewnen stat! 
Daz lassend uns all hören*, mich und di meinen man! 
Wann ich euch aller eren und alles gutes gan. 

1204 
Der margraf sprach: Uns sante kunig Etzel an den Rein, 
Enbeut euch seinen grusse, der libste herre mein. 
Und allen ewren freunden, di ir hie muget han. 
Noch mer hab ich zu werben, so sprach der kune man. 

1205 
Euch heißt mein edler herre klagen sein grosse not. 
Sein reich stet gar elende, fraw Helche di ist tot. 
Di klagt er alle tage, di edel kunigin her; 
Dar umb der kunig Etzel betrübet ist so ser. 

1206 
Si klagt manchs fursten kinde, di si erzogen hat. 
Dar umb es in dem lande gar kunierlichen stat. 
Si haben nimant mere, der ir mit trewen pfleg. 
Des frewt ich mich gar sere, ob uns di socg geleg. 

1207 
Got dank im, sprach der kunig, daz er den dinste sein 
So willig hat enpoten mir und den freunden mein. 
Den seinen grüß ich gerne von im vernumen han. 
Mein dinst solt im auch stette auch wesen undertan. 

1208 
Da sprach her aus Purgunden der edel kunig Gernot: 
All weit sol pillich klagen der schon fraw Heichen tot. 
Mich rewt ir milt und tugent, daz wir si han verloren. 
Hagen sprach: Ir geleiche wirt nimmermer geporen. 

1209 
Da sprach von Pechalare der margraf Riudingef: 
Seit ich nun hab di laube, so sag ich euch di mer, 
Waz euch mein edler herre noch mer enpoten hat, 
Seit im so kumerleichen sein sach im lande stat 

1210 
Man sagt dem kunig Etzel, ewr Schwester hab kein man, 
Seifrid der sei gestorben, als ich vernumen han; 
So sol mein fraw Krenhilde di reichen kröne tragen 
Über all sein reiche, heißt euch mein herr auch sagen. 

1211 
Da sprach zu dem margraf en der edel kunig gut: 
Daz leit an meiner Schwester, ob si daz gerne tut. 
Daz wil ich euch erfaren in einer kurzen frist, 
Ee dann in siben tagen, ob es ir wille ist. 

1212 
Di selben weil und tage last euch nit wesen lank! 
Got da wolt, daz es geschehe! ich sagt euch lob und dank. 
Di weil het freud und wunne der margraff unverzeit. 
Im waz Hagen, der kune, allzeit zu dinst bereit. 

1213 
Also bleib der margrafe bis an den firden tag. 
Der kunig sein ratt besante, der allzeit weißheit pflag, 
Er fragt sein freund und mage, waz im daz pest mocht sein : 
Sol si kunig Etzel nemen, di libste Schwester mein? 

1214 
Si rittens im da alle bis an alein her Hagen. 
Der sprach zu seinem herren : Her kunig, ich wil euch sagen : 
Habt ir icht weiser sinne, so wurt es wol behut 
Wurd si dem kunig zu weibe, es tut uns nimmer guf. 

1215 
War umb? so sprach der kunig, ich wil es weren nicht 
Ich frew mich, ob Krenhilden daz grosse heil geschieht 
Ich gan ir wol der eren, der libsten Schwester mein. 
Wir soltens selber werben, daz teucht mich billich sein. 

1216 
Nun schweigend! sprach her Hagen, man sol daz understan. 
Kennt ir den kunig Etzel, als ich sein künde han, 
Ir gebt im nit Krenhilden; ir soltet wunder sehen. 
Es gult uns leib und leben, lißt ir di sach geschehen. 

1217 
Nun schweigend, sprach der kunig, ich wil wol fugen das, 
Daz ich nit wil verschulden des kunig Etzels has. 
Waz mocht uns daz geschaden, ob Krenhilt wurt sein weip ? 
Geschieht es, sprach her Hagen, so gilt es mangen leip. 

1218 
Da hies man nach kunig Gernot und Geiselher hin gan, 
Daz si dar in daz peste auch Hessen da verstan, 
Ob Krenhild nemen solte Etzel, den kunig her. 
Daz widerriet in Hagen und anders nimantz mer. 

1219 
Da sprach her aus Purgunden her Geiselher, der degen: 
Hagen, ir solt di rede hie lassen underwegen. 
Ir soltet si ergetzen und solt daz weren nicht 
Wir wollen darzu helfen, ob ir daz heil geschieht 

1220 
Ir habet meiner Schwester vil leides vor getan. 
Des solt ir'si ergetzen, ir heil nit understan. 
Ir hand es wol verschuldet, ist auch mein Schwester gram; 
Kein w.eip bei beides zeiten nie solchen schaden nam. 

1221 
Nun merkt! sprach zu im Hagen, groß jamer wurt uns kunt 
Wurt si dem kunig Etzel, so glebt ir noch di stunt, 
Daz si uns bring in kumer, wo si daz fugen kan, 
Wannsi gewint zu dinste vil mangen kunen man 



Digitized by VjOOQIC 



Li 151 236b 189 

1222 
Des antwurt im gar palde der edel kunig Gernot: 
Es mocht gar wol beleiben an unser aller tot, 
Daz unser keiner kume in kunig Etzels lant. 
Wir sollen darzu helfen; so sprach der kun weigant. 

1223 
Da sprach Hagen von Throny: Her kunig, ich wil euch sagen; 
Und sol di schon Krenhilde fraw Heichen kröne tragen, 
So kumpt es uns «u leide, wo si mag fugen das. 
Ir soUentz widerraten, si tregt uns neid und has. 

1224 

Mit zorn sprach Geiselhere, der schon fraw Uten sun: 
Ja sollen wir nit alle nach eines rate tun. 
Mag ir di er geschehen, so wil ich frolich sein 
Und wil ir darzu helfen, der libsten Schwester mein. 

1225 
Da Hagen daz erhörte, da ward er ungemut, 
Gernot und Geiselhere, zwen edel kunig gut. 
Und auch Günther, ir bruder, rieten geiheine das, 
Daz si den kunig neme. Gar lieb es in da was. 

1226 
Da sprach der kun graf Gere: So wil ich bald hin gan 
Und wil mein edle frawen di red ganz wissen lan. 
Er ging zu irem hause, da er Krenhilden fant. 
Er sagt ir zuchtiglichen di warheit alle sant. 

1227 
Er sprach: Auf ewr genade sag ich euch, frawe, hie bei, 
Daz mich han her gesendet ewr bruder alle drei, 
Daz ich euch sag di mere, waz euch selbs her enpot 
Der kunig aus Hewnenlanden : Sich endet ewre not. 

1228 
Zu euch hat, edle frawe, aus Heunen her gesant 
Der aller edelst herre, so er ie kuniges lant 
Besas auf diser erde und kröne solte tragen. 
Daz wirbt ein edler botte, last euch mein herre sagen. 

1229 
Da sprach zu im Krenhilde: Daz wil ich klagen got, 
Daz si all mit mir treiben den iren grossen spot. 
Waz zeihen si mich arme? was solt ich einem man, 
Der ie von frawen leibe lust unde freud gewann ? 

1230 
Si wider-rett es sere. Dar nach kam aber sint 
Gernot, ir edler bruder, und Geiselher, daz kint. 
Zu ir in einer stille und trösten ir den njut; 
Ob si kunig Etzel neme, ir sach wurd alles gut. 

1231 
Nimant kund uberkumen daz minigliche weib, 
Daz si auf erd keim manne ergeb den iren leip. 
Da sprachen beid ir bruder: Fraw, land di sach geschehen! 
Ir solt des kuniges potschaft schawen und nit verschmehen. 

1232 
Si sprach: Der selben pette wil ich euch wol geweren. 
Den margraf Rudigere den wil ich schawen gern. 
Durch seine milt und tugent mein herz im gutes gan ; 
Und daz ich nicht entette, wer es ein ander man. 

1233 
Si sprach: Nun heißt in morgen selbs kumen zu mir her! 
So wil ich in lan hören, den margraf Rudinger, 
Wes ich mich heint beratte, daz wil ich im wol sagen, 
ledoch ward ir vernewet ir jemerliches klagen. 

1234 
Des frewet sich gar sere der edel margraf milt, 
Daz er si solt an-schawen, di kunigin Krenhilt. 
Er meint, er wolt mit listen wol uber-gen daz weip, 
Daz si dem kunig Etzel ergeb den iren leip. 

1235 
Dar nach am andern tage, als man da mess gesang, 
Da kam der kun margrafe. Da hub sich groß gedrang. 
Vil manig guter ritter mit im auch kamen dar, 
In manchem reichen kleide ein ritterliche schar. 

1236 
Krenhild di weinet sere, betrübet waz ir mut. 
Zu ir kam der margrafe, des frewet sich di gut. 
Er fands in schlechter wate, di si teglichen trug. 
Doch trug vil reiche kleider ir hofTgesind so klug. 

1237 
Si ging im schon engegen, gund vor der thure stan, 
Enpfing gar tugentlichen den wunderkunen man. 
Mit zwelf seinr pesten helde den fursten man ein lie. 
Es ward im und den seinen vor bas erpoten nie. 

1238 
Man his den fursten sitzen und alle seine man. 
Di zwen edlen margrafen sach man da vor ir stan ; 
Her Ger und. auch Eckwarte dinten der kunigein. 
In kund auf diser erden nit bas gewesen sein. 

1239 
Da sas bei in in freuden vil manig schönes weip. 
Doch weinet si gar sere Krenhilt umb Seifrids leip ; 
Ir wat waz vor den prusten von heissen zehern nas. 
Da daz sach Rudigere, nit lenger er da sas. 

1240 
Er sprach gar tugentleichen : Ir edle kunigein, 
Erlaubt mir und den meinen, di mit mir kumen sein. 
Das wir für euch aleine turren mit willen stan ! 
So sag wir euch di mere, waz ich zu werben han. 

1241 
Daz sol euch sein erlaubet, so sprach di schon Krenhilt. 
War umb seit ir herkumen, ir stolzer degen milt? 
Nun saget mir di mere, ir edler degen gut! 
Di gest wol alle sahen, daz si waz ungemut 

1242 
Da sprach von Pechalare der margraf Rudinger: 
Euch peut sein grüß und dinste Etzel, der kunig her, 
Und leßt euch pitten, frawe, so sprach der kun weigant, 
Umb ewr Hb und minne hat er uns her gesant. 

1243 
Sein dinst und stette trewe ist euch allzeit bereit. 
Ir sollet kunigin werden, ist es euch, fraw, nit leit, 
Als Helche waz, mein frawe, di im oft nahend lag. 
Ir solt tragen di kröne, der ie di werde pflag. 

1244 
Da sprach di schon Krenhilde: Ir edler Rudiger, 
Kunt ir mein not erkennen und meines herzen schwer, 
Ir riet mir nit zu nemen auf erden keinen man, 
Wann ich verloß den pesten, den ie kein weip gewan. 

1245 
Waz mag euch leids ergetzen, dann werdes mannes leip ? 
Ir solt es got ergeben, ir minigliches weip! 
Nun folgt mir, edle frawe, als ich euch han gess^t! 
So wurt euch leit und jamer mit freuden hin gejagt. 

1246 
Und ob ir woltend nemen den edlen herren mein, 
Über zwelf kunigreiche wurt ir ein kunigein. 
Auch wurd euch undertenig wol dreissig fursten lant; 
Di hat mein her bezwungen, di dinen im allsant 

1247 
Euch sol werden zu eigen manch tausent dinestman, 
Pi waren auch vor zeiten fraw Helche undertan. 
Und yil der meid und frawen, der si auch het gewalt 
Von Cristen und von beiden ir dinet junk und alt. 

1248 
Euch leßt mein her auch bitten, daz ir im sollet sagen: 
Ob ir sein reiche kröne wolt, edle, frawe, tragen, 
So habt ir gwalt den größten, den ie kein weip gewann. 
Den solt ir in seim reiche über all kunige han. 

1249 
Da sprach di kuniginne : Wi mocht mein trupter leip, 
Daz ich mocht auf der erden mocht werden mannes weip ? 
Mir hat der tot genumen den allerlibsten man. 
Den ich bis an mein ende nit mer verklagen kann. 

1250 
Di Heunen sprachen alle: Ir edle kunigin reich, 
Nempt ir den unsern herren, so lept nit ewer gleich. 
So hat furwar ein ende ewr jamer unde not, 
So werd ir leids ergetzet, als euch der kunig enpot 

1251 
Fraw Heichen held und frawen und ire megethein 
Di werden alle stunde euch undertenig sein. 
Daz wurt alles ewr eigen, ob ir es gerne tut. 
Nun folget, edle fraw- e ! er wlirt noch alles gut. 

1252 
Da sprach si tugentlichen: Nun land di red bestan! 
Bis morgen kumet wider ! wil ich euch wissen lan, 
Wes ich mich heint bedenke, daz wert ir hören morn. 
Da schiden si von dannen, di recken hochgeporen. 

1253 
Si neigten ir gar schone und schiden hin von ir. 
Si sant zu Geiselhere nach irem bruder schir 
Und auch nach irer muter und sagt in beiden das : 
Dar umb rat mir daz peste ! Ir äugen wurden nas. 

1^54 
Da sprach her Geiselher: Schwester, mir ist geseit. 
Und wil auch wol gelauben, dein jamer unde leit 
Nem bei Etzel ein ende, wurd er dir zu eim man. 
Ich riet euch gern daz peste, wo ich es mocht verstau. 

1255 
Er mag euch leids ergetzen, sprach aber Geiselher. 
Von Hewnen bis an Reine, bis an daz rote mer 
So lebt kein kunig noch herre also gewaltig nicht. 
Ir solt euch des wol frewen, ob euch daz heil geschieht. 

1256 
Si sprach : Bruder und herre, war umb rat ir mir daz ? 
Mir zimpt weinen und klagen zu allen zeiten bas. 
Solt ich in meinem leide nemen den kunig reich? 
Mein schon hab ich verloren, sprach si gar klegeleich. 

1257 
Fraw Ut, ir edler muter, zu irer tochter sprach : 
Du solt deim bruder folgen und las dein ungemach! 
Folg im und deinen freunden ! so mag dir heil geschehen, 
So mag dein leit sich enden und grosse selde nehen. 

1258 
Da pat si Crist von himel, daz er ir gebe rat,. 
Daz si zu geben hette golt, silber, reiche wat, 
Als si tet bei Seifriden, di weil er waz gesunt 
Da si Seifrides tachte, groß jamer ward ir kunt 

1259 
Si dacht ir oft und dicke : Sol ich mein stolzen leip 
Ergeben einem beiden ? ich bin ein cristenweip. 
Des must ich spot und schand in aller weite han. 
Geb er mir alle reiche, so mag es nit ergan. 

1260 
Dar bei Jis sis beleiben bis an den andern tag. 
Di fraw in manchen denken di ganze nacht da lag. 
Si weint, daz ire äugen auch wurden trucken nie 
Bis an den lichten morgen, daz si gen metten gie. 

1261 
Des morgens kamen wider ir bruder zu ir dar 
Und rieten ir daz peste und all ir freunde gar, 
Daz si den kunig neme geporen aus Heunenlant. 
Si weinet inigleichen und gab -es aus der hant. 

1262 
Da paten si di Heunen, kunig Etzels helde, ser. 
Besunder trost si sere der margraff Rudinger. 
Er sprach : Nun sagt mir, frawe, waz ir nun wollet tun 
Wolt ir mein herren nemen, kunig Patelungers sun? 

1263 
Si sprach : Ich wil auf erden auch nemen keinen man. 
Da sprach sich Rudigere : Daz stund euch übel an, 
Daz ir wolt lan verderben den ewren stolzen leip. 
Ir mugt wol sein mit eren eins edlen kuniges weip. 

1264 
Sein werben half in kleine, den margraff Rudiger, 
Bis er sein dinst verhisse der edlen kunigin her: 
Ich wil euch wol ergetzen, ob euch ie leit geschach, 
Und ewren schaden wenden. Furbas er aber sprach : 

1265 
Nun schweiget, edle frawe, und land ewr weinen sein! 
Und wert ir dort in Heunen frawe und kunigein, 
So het euch, fraw, mein trewe, daz ich und meine man 
Daz leid und schaden rechen, den man euch hat getan. 

1266 
Da ward si wol getröstet und frewet sich ir mut 
Si sprach: Schwert mir des eide, ir stolzer ritter gut, 
Daz ir wolt sein der erste, der mir rieht als mein leit. 
Er sprach : Daz tun ich, frawe, bin euch allzeit bereit. 

1267 
Mit allen seinen beiden schwur ir da Rudiger, 
Daz er und all sein beide furbas ir diner wer, 
Daz ir kein pett versaget der wunderkun weigant. 
Des gab ir da sein trewe des edlen fursten hant 

1268 
Da dacht Krenhilt, di schone : Seit mir wurt undertan 
So maniger werder ritter, so muß ich reden lan 
Di weit, waz si nun welle, ich jamerhaftes weip. 
Nun mocht gerochen werden des kun Seifrides leip. 

1269 
Si dacht : Es hat kunig Etzel der werden recken vil, 
Di werden mir all dinen ; so tun ich waz ich wil. 
Der kunig ist so reiche, daz ich zu geben han, 
Daz ich den mort mag rechen, den Hagen hat getan. 

1270 
Si sprach zu dem margrafen : Ir edler degen gut, 
Daz er nit wer ein beiden, so wer ich wol gemut, 
So wolt ich gerne nemen den kunig hochgeporen. 
Er sprach: Schweigt, edle frawe! darumb habt keinen zorn! 

13* 

Er ist nit gar ein beiden, der libste herre mein. 
In hat gar fast verkeret Reiche, di kunigein, 
Wann er ein teil des glauben noch eitel nicht verstat. 
Nempt ir in, edle frawe, des sol wol werden rat. 

1272 
Auch hat er vil der helde, di allsant Cristen sint. 
Vil manchen Cristen werde ir dort in Heunen fint. 
Auch mugt ir in wol bringen zu cristem glauben gut; 
Er folgt euch des vil gerne. Darumb seit wol gemut ! 

1273 
Da sprach kunig Geiselhere: Vil libste Schwester mein. 
Nun nempt den kunig reiche und land ewr klagn sein ! 
Daz triben si so lange, bis daz das schone weip 
Sich da ergab kunig Etzel, den iren stolzen leip. 

1274 
Si sprach: So muß ich folgen, ich arme kunigein. 
So wil ich sein sein eigen, des solt ir sicher sein. 
Daz si wolt sein sein frawe, kunigin in Hewnenlant, 
Daz globt si dem margraffen mit ir schneweissen hant. 

127s 
Da sprach gar tugentleiche der margraf Rudinger : 
Ich han bei mir mein helde, manch stolzen ritter her, 
Daz wir an sorg euch bringen mit uns hin über Rein. 
Ich las euch, fraw, nit lenger hie in Purgunden sein. 

1276 
Fünfhundert meiner helde gib ich euch, frawe mein ! 
Auch sollen euch gern dinen, di noch daheimen sein. 
Daz ir in, fraw, gepietet, d.arzu sein si bereit. 
Mein dinst und stette trewe der sei euch unverseit! 

1277 . 
Nun heissend euch herbringen, fraw, alls ewer gewant! 
Mein rat sol euch wol frumen, so sprach der kun weigant. 
Und sagt es all den ewren, di ir hin füren weit! 
Uns wurt engegen reiten manch ritter auserwelt. 

1278 
Si bracht ir frawen zamen und ire megethein, 
Di vor Seifriden dinten und auch der kunigein, 
Weil er hie het daz leben, der degen unverzeit 
Mit freuden für von dannen vil manig schone meit. 

1279 
Auf erd sach man nie tragen so manig herlich kleit, 
Di in gar lobeleichen waren allen bereit ; 
Wann in von kunig Etzel gar vil gesaget wart. 
Di truhen und di Schreine da wurden auf gespart. 

1280 
Si rüsten sich da alle bis an den zwelften tag. 
Vil kleinet si da suchten, da es verborgen lag. 
Krenhild ir reiche kamer auf schlissen da begann. 
Si gab vil reicher gäbe des Rudigeres man. 

1281 
Si het noch vil des goldes aus Nibelungerlant 
Daz teilt si aus in Hewnen mit irer milten hant. 
Daz golt sechs hundert moren da mochten kaum getragen. 
Daz gund man da her Hagen da alles sariiet sagen. 

1282 
Er sprach : Seit mir Krenhilde auch nimmermer wurt holt. 
So muß auch hie beleiben der Nibelunger golL 
Warumb wolt ich mein feinde lassen daz grosse gut? 
Ich weiß wol, waz Krenhilde noch mit dem schätze tut. 

1283 
Brecht si den schätz gen Hewnen, ich wil wol glauben das, 
Daz er wurd aus geteilet auf mich durch neid und has. 
Si han auch nicht der rosse, di in hin mochten tragen. 
Den schätz wil ich behalten, sol man Krenhilden sagen. 

1284 
Da si vernam di mere, daz was Krenhilden leit 
Es ward den drei kunigen, irn brudern, wol geseit. 
Si hettens gern gewendet, wi wol es nit geschach. 
Nun hört, wi Rudigere da zu Krenhilden sprach ! 

1285 
Ir edle kuniginne, warumb klagt ir das golt? 
Euch ist der kunig Etzel in trewen wol so holt, 
Wann ir kumpt in sein reiche, er geit euch gutes vil, 
Daz irs aus teilend nimmer bis an ewrs endes zil. 

1286 
Da sprach di kuniginne : Ir edler Rudiger, 
Es gwann nie kuniges tochter solch gut auf erden mer, 
Dann mir hie nimet Hagen, der ungetrewe wicht. 
Da kam Gernot, ir bruder, zu diser ungeschicht. 

1287 
Mit grimm Gernot, der kunig, stis auf di kamer-tur. 
Des Nibelunger goldes reicht er gar vil her für, 
Wol sechzig tausent marke, und gab Krenhilden das 
Und auch den werden festen, wi leid es Hagen was. 

1288 
Da sprach von Pechalare der schon Gotlinden man : 
Und ob Krenhilt, mein frawe, den schätz mocht allen han, 
Waz sein ie ward gefuret aus Nibelunger lant, 
Ir solt es nimmermere beruren mit der hant 

1289 
Nun laßt daz golt hie nemen, fraw, wer es nemen wil ! 
Ich bracht aus meinem lande wol goldes also vil, 
Daz wir mit eren zihen und auch mit gutem rat, 
Pis wir kumen gen Hewnen; dar nach es wol ergat 

1290 
Krenhilt und der margrafe fulten zwelf guter schrein 
Wol mit dem pesten golde, so es ie mocht gesein. 
Daz fürt si und ir meide mit in da als hin dann. 
Daz ander must Krenhilde dort in Purgunden lan. 

1291 
Der gwalt Hagens von Throne waz in ein teil zu stark. 
Si het irs eigen goldes noch mer dann tausent mark. 
Daz gab si durch gotz willen Seifriden seiner sei. 
Der trew nam manigen wunder, ir herz leid heimlich quel. 

1292 
Da sprach di schon Krenhilde : Wo sein di freunde mein, 
Di dort in Hewnenlanden mein diner wollen sein 
Und mit mir wollen reiten in kunig Etzels lant 
Den wil ich allen geben roß, harnasch und gewant. 

1293 
Da sprach zu ir in züchten der edel graf Eckwart: 
Seit ich kam an den hoffe, ir edle kunigin zart, 
Seit hab ich euch gedinet trewlich zu aller zeit 
Und tu daz an mein ende, weil mir got leben geit 

1294 
Ich wil auch mit mir füren wol hundert meiner man, 
Di euch zu allen zeiten auch wesen undertan. 
Von euch mich nimant scheidet, uns scheide dann der tot. 
Des danket im Krenhilde aus irem mundlein rot. 

1295 
Di roß zoch man in herre gesatelt alle sant. 
Des trawret in Burgunden vil manig kün weigant. 
Da weint fraw Utt, ir muter, und manig schone meit, 
Da Krenhilt solte scheiden, da hub sich grosses leit. 

1296 
Wol hundert schöner meide Krenhild da mit ir nam; 
Di wurden ziret schone, als irer herschaft zam. 
Aus iren klaren äugen di zeher vilen nider. 
Si funden wunn und freude bei kunig Etzel sider. 

1297 
Her Geiselher, ir bruder, und sein bruder Gernot 
Kamen mit mangem ritter (ir trew in daz gepot). 
Da si ir schone Schwester wolten geleiten dann. 
Mit in ritten von dannen wol tausent guter man. • 

1298 
Da komt graf Ger, ir diner, und auch von Metz Ortwein 
Und auch der kuchen-meister Reinolt, ein ritter fein. 
Di schuffen in dem lande den gesten gut gemach. 
Da kam Folker, der kune, der si des nachtz versach. 

1299 
Da hub sich michel weinen, als wir wol han vernumen. 
Ee daz si mit einander zu felde waren kumen, 
Daz folk gab in geleite, di nimant darzu bat. 
Mit in so reit Gunthere ein wenig für di stat 

1300 
Ee si schiden von dannen, da hetten si gesant 
Vil manigen potten schnelle hin in der Hewnen lant, 
Und di dem kunig Etzel sagten, wi Rudiger 
Kem und brecht aus Burgunden Krenhilt, di kunigin her. 

1301 
Di potten eilten alle, in waz gen hofe not 
Wol umb des kuniges gäbe, um reiches pottenbrot. 
Und da für kunig Etzel di potten kamen dar. 
Auf erd nie über mere kunig Etzel nam me war. 

1302 
Der kunig frewt sich der mere und hies den poten geben 
Rot gold und licht gesteine, daz si bei irem leben 
Hetten, wes si begerten, genug bis in den tot. 
Dem kunig waz verschwunden sein kumer und sein not. 

I303 
Di potten lassend reiten und tun furbas bekant 
Und höret, wi Krenhilde hinzoch durch Peirenlant 
Gernot der keret wider und kunig Geiselher; 
Krenhilt und ir gesinde eilten gen Heunen ser. 

1304 
Ir bruder Urlaub namen und manig kuner degen.; 
Si ritten heim zu lande und baten ir got pflegen. 
Krenhilt di weinet sere, di edel kunigein. 
Ir bruder ritten wider gen Wurmes an den Rein. 

1305 
Da sprach her Geiselher zu der Schwester sein; 
Du solt es nit verschweigen, wo du bedorfest mein; 
Ob es dir ging nit eben, daz thu mir bald bekant! 
So wil ich zu dir reiten in kunig Etzels lant. 

1306 
Ir bruder und ir freunde küßt si an iren munt 
Und schiden sich mit jamer da zu derselben stunt 
Da schiden di Purgunder von Rudigeres man. 
Mit ir fürt si von dannen manch maget wol getan. 

1307 
Wol hundert oder mere di trugen reiche kleit 
Von pfeller und von golde gar lobelich bereit. 
Da gab man in den segen, si schiden alle sant. 
Da schid auch von in dannen Folker, der kun weigant 

1308 
Über di Tunaw füren Krenhild und Rudiger. 
Da hört man in dem lande auch allenthalb di mer, 
Wi daz da kam Krenhilde, di edel kunigein. 
Des frewt sich ser ir oheim, der pischofi* Pilgerein. 

1309 
Zu Passaw auf dem thume so waz er ein pischoff. 
Er und sein diner alle, di er het an dem hoff, 
Di ritten da engegen den gesten allen sant. 
Der pischoff eilet balde, da er Krenhilden fant 

1310 
Er und sein hoff-gesinde waz lobelich bereit, 
Da si gar schon enpfingen vil manig schont meit. 
Di sahen all gar gerne der schon fraw Uten kint 
Di gest enpfing man schone und gab in herberg sint 

1311 
Man pflag gar schotj der geste und schuff in gut gemach. 
Daz folk man allenthalben im land zu reiten sach. 
Man gab in, weß si gerten und si bedorften da. 
Man pot in wird und ere, des wurden si gar fro. 

1312 
Krenhilt mit irem oheim, dem pischoff, da einreit. 
Da si gen Passaw kamen, manch burger waz bereit, 
Frewt sich, daz dar waz kumen irs herren schwesterkint. 
Auch ward si schon enpfangen von den kaufleuten sint 

1313 
Der pischoff pat si bleiben und alle seine man. 
Da sprach sich der margrafe: Her, daz mag nicht ergan. 
Wir müssen eilen balde hin in der Hewnenlant 
Daz ist dem kunig Etzel und manchem wol bekant. 

1314 
Auch kamen dise mere der margrefin Gotlind. 
Si rüstet sich gar schone hin gen fraw Uten kind. 
'Daz het ir wol enpoten ir her, der margraf gut, 
Daz si der kuniginne solt trösten iren mut, 

13x5 
Daz si ir rit engegen mit mangem werden man 
Bis auf bas zu der Ense. Daz ward gar schir getan. 
Si gunden allenhalben sich ziren auf daz pest. 
Da si wolten enpfahen di hoch gelobten gest. 

I3i6 
Si kam am ersten abent dahin gen Eferding. 
In schreit gar schon engegen manch stolzer jungeling. 
Si waren auf den Strassen gar sicher unde frei. 
Daz schuf? als der margrafe, wont in mit trewen bei. 

1317 
Er gund si wol bewaren, der margraf Rudinger. 
Er fürt wol tausent ritter mit im und dannoch mer. 
Da kam di margrefinne, daz minigliche weip. 
Mit ir so kam geritten manch stolzen ritters leip. 

1318 
Und da si überkamen zu Ense auf daz feit, 
Da schlug man in auf balde manch kosperlich gezelt. 
Und da musten di geste nachtseid han ubernacht, 
Von Rudiger in allen ward trank und speise bracht 

1319 
Gotlind, di margrefinne, den gesten herberg gab. 
Da sach man in dem lande zu reiten auf und ab 
Di ritter und di knechte, waz ir waz undertan. 
Si pflag gar wol der geste, des frewet sich ir man 

1320 
Und di an allen enden ir da zu dinste ritten. 
Da kam manch stolzer ritter nach ritterlichem sitten; 
Di pflagen ritterschefte, daz sach manch schone meit 
Si dinten schonen frawen, di ritter unverzqjit. 

1321 
Da zu den gesten kamen di edel margreffin, 
Vil manche reiche seimer di gingen da vor in. 
Da ward auf beiden selten manch sper enzwei gerant, 
Wol vor den schonen frawen vil manig kün weigant 

1322 
Daz reiten nam ein ende von manigem werden man. 
Di künden und di geste fürten einander dann. 
Da kam di margrefinne, da si Krenhilden fant. 
Da ward in allen beiden vil grosse freud bekant. 

1323 
Der fockt von Pechalare zu seinem weibe reit. 
Des frewet sich von herzen di margrefin gemeit, 
Daz er waz von dem Reine gesunt zu lande kumen. 
Da ward ir all ir sorge mit freuden da benumen. 

1324 
Er hub si von dem rosse da nider in daz graß, 
Und all ir meid und frawen, waz ir da bei ir was, 
Den kam zu dinst geritten vil manig werder man. 
Daz ward den schonen frawen zu willen da getan. 

1325 
Da das ersach Krenhilde, daz si gen ir ab stund 
Und als ir hoffgesinde, ir ward groß freude kund. 
Daz pfert bei seinem zäume Krenhild da fassen gann; 
Für si kniet da Gotlinde auf einen grünen plan. 

1326 
Der pischoff fürt Krenhilde, der seinen Schwester kint, 
Hin zu der margrefinne, der schonen fraw Gotlint. 
Da hub sich freud und wunne wol zu derselben stunt 
Krenhilt di küßt Gotlinde an Iren rotten munt 

1327 
Da sprach die margrefinne, daz minigliche weip: 
So wol mir, edle frawe, daz ich den ewren leip 
Bei uns in disem lande mit freuden sehen sol! 
Mir ward auch vor ^ nie mere in diser weit so wol. 

1328 
Got dank euch, sprach Krinhilde, ir schone fraw Gotlint! 
Sol ich bleiben gesunde und Potelungers kint. 
So mag es euch wol frumen, daz ir mich hand gesehen. 
In waz nit kunt der jamer, der in da must geschehen. 

1329 
Si beißten zu einander da in den grünen klee. 
Vil manchem werden helde da ward heimlichen wee 
Von schöner frawen minne, daz gab in hohen mut 
Si treuten in dem herzen di schonen frawen gut. 

1330 
Di gest speißt man da alle, wann es waz mittentag, 
Da als ir hoflfgesinde nit lenger es da lag; 
Si kamen, da si funden vil manig reich gezelt. 
Di gest man speiset alle da auf daz weite feit. 

1331 
Dl nacht si da beliben bis an den morgen fru, 
Di held von Pechalare di rüsten sich dazu, 
Wi si mochten behalten vil manig fremden gast. 
Der mafgraf schuff den gesten, daz in da nicht gebrast. 

1332 
Di fenster gen dem morgen het man da aut getan. 
Di burk zu Pechalare di sach man offen stan. 
Da ritten ein di geste, wann man si gern da sach. 
Der margraf Rudigere schuff in da gut gemach. 

1333 
Di junge margrefinne, sein tochter, bald her ging. 
Da si di schon Krenhilden gar lobelich enpfing. 
Mit ir so kam ir muter Gotlind, daz schone weip, 
Da si gar schon enpfingen der schon Krenhilden leip. 

1334 
Si fürten bei der hende di edel kunigin zart 
In einen palast reiche, der schon geziret wart. 
Dar under an dem pirge di Tunaw da ab floß. 
Si Sassen an dem lüfte, ir freude di waz groß. 

1335 
Waz freuden si da pflagen, daz kan ich nit gesagn. 
Daz sie waren so lange, daz hört man sere klagn 
Zu Hewnen in dem lande. Darnach ward schir bereit, 
Vil manig werder ritter zu Pechalar ausreit. 

1336 
Vil tugent, wird und ere der margraf in da bot. 
Da gab di kuniginne zwelf mark von golde rot 
Der jungen margrefinne und auch daz pest gewant. 
Und daz si mit ir brachte aus der Purgunderlant. 

1337 
Wi wol ir an dem Reine der Nibelunger golt 
Her Hagen het genumen, doch gab si reichen solt 
Wol von dem kleinen schätze, den si bracht mit ir dar. 
Des fursten hoffgesinde begabt si alles gar. 

1338 
Und daz vergalt mit eren di edel margrefein. 
Si gab vil reicher gäbe den gesten von dem Rein: 
Wann man da bei Krenhilden kein gast im lande fant, 
Di margrefin gab idem ein reiches hof-gewant. 

1339 
Da man nun gasse zu hofe, si wolten reiten dann. 
Di edel margrafinne gab sich da undertan 
Mit dinst der schon Krenhilden, des kunig Etzels weip. 
Von beiden ward getreutet der schonen frawen leip. 

1340 
Si sprach: Fraw kuniginne, waz euch nun dunket gut, 
So solt ir nach mir senden; mein fater gerne tut 
Mich euch zu dinste senden hin in der Hewnen lant. 
Krenhilt da lib und trewe an der margrefin fant. 

1341 
Di roß man satelt balde und fürt si für di stat. 
Di edel kuniginne da umb ein urlaub bat 
Di edel margrefinne und auch ir tochterlein. 
Da schiden sich mit trewen di geste von dem Rein. 

1342 
Ein ander si nit mere sahen in kurzen tagen. 
Zu Melk da aus dem kloster ward in engegen tragen 
Manch trinkfas reich von golde, darin den klaren wein. 
Daz det der apt den gesten und hies si wilkum sein. 

1343 
Ein wirt sas da mit hause, Astrolt waz er genant, 
Der weißt si auf di Strassen hin in daz Osterlant. 
Si zugen gen Mautari di Tunaw da zu tal; 
Da ward Krenhilt enpfangen und auch di iren all. 

1344 
Der pischoff tugentleichen hin von Krenhilden schiet 
Daz si den kunig bekerte, wi fast er ir daz riet! 
Den rechten cristenglauben solt si im halten für, 
Als Helche tet, di reiche, so gar in hoher kur. 

1345 
Dar nach zu der Trasune bracht man di geste all. 
Der margraff pflag ir schone; si füren hin mit schall. 
Dar nach si kamen balde hin in der Hewnen lant. 
Da ward der kuniginne vil grosse er bekant. 

1346 
Auch het bei der Trasaüne der kunig aus Heunenreich 
Ein bürg, waz schon und feste, gepawet lobeleich, 
Di man nant Strassen maure, darauf fraw Helche sas 
Und pflag vil hoher eren, weil si im leben was. 

1347 
Darnach so ward Krenhilden groß freud und wunne geben, 
Daz si mocht wol in freuden nach grossem leide leben. 
Ir dinet alle tage des kunig Etzels man, 
Daz vor nie kuniginne so grosse freud gewann. 

1348 
Des kuniges macht und krefte ging da durch manig lant, 
Wann man zu allen Zeiten an seinem hofe fant 
Di allerpesten helde, von den ie ward vernumen. 
Di Cristen und di heiden waren zu felde kumen. 

1349 
Bei im waz mancher recke nach cristenlicher ee 
Und auch vil maniger heiden. Nun mugt ir hören me 
Di heiden und di Cristen, waz wat iglicherHrug. 
Den gab er durch sein milde vil reicher gab genug. 

XXII 

1350 

Da bleib di schon Krenhilde bis an den firden tag. 
Der staub auf allen Strassen di weil noch nie gelag; 
Es stob recht, sam es brunne und wer gezündet an. 
Her zoch durch Ostenreiche des kunig Etzels man. 

1351 
Da ward dem kunig Etzel di mer gar schir geseit. 
Des frewt er sich von herzen, verschwunden waz sein leit. 
Er hört, wi daz Krenhilde wcfr kumen in sein land. 
Er eilt ir da engegen mit manchem kün weigant. 

1352 
Da kam aus menger spräche mit im der recken vil, 
Von Cristen und von heiden, der waz an mas und zil. 
Von fursten und von herren vil manig grosse schar. 
Si ritten all mit freuden hin gen Krenhilden dar. 

1353 
Auß Reussen und aus Krichen bracht er manch kunen helt, 
Auß Polant und auß Walhen, di waren außerweit, 
Und di dem kunig zu dinste hin gen Krenhilden ritten 
In hoher ritterschefte nach adelichem sitten. 

1354 
Von Sachsen und auch Meichsen manch ritter da mit reit 
Und auß Persiderlande manch ritter unverzeit, 
Di Schüssen da mit kunsten di fogel, wo si flugen. 
Vil manig grosse schare da mit dem kunig her zugen. 

1355 
Ein stat leit an der Tunaw, gelegen in Osterlant, 
Da man enpfing Krenhilde; di stat ist Thulin genant. 
Da sach si fremde sitten, der si vor nie gesach. 
Mancher enpfing si schone, dem leid von ir geschach. 

1356 
Wol vor dem kunig Etzel mang edler degen reit, 
So gar in hoher wunne manch ritter unverzeit, 
Wol vir und zweinzig fursten mit einem grossen her. 
Da si sahen Krenhilden, ir herz begert nit mer. 

1357 
Ramung, ein herzog reiche, gepom auß Walachei, 
Mit sibenhundert beiden, di waren kün und frei; 
Recht sam di leben wilde sach man di held herfam. 
Da kam ein fürst, hies Gibich, mit ritterlichen scharn. 

1358 
Her Hörnebung, der schnelle, bracht mit im tausent man. 
Er eilet von dem kunige hin gen Krenhilden dann 
So gar mit reichem schalle, er und sein ritter gut. 
Auch kam aus Heunenlanden manch ritter hochgemut. 

1359 
Da kam auch von Tenmarke der edel fürst Herwart 
Und auch der stark Arnald, vor schänden wol bewart. 
Und Irrenfrid aus Durgen, ein furste lobesam. 
Gen in Krenhilt, di schon, loblich geritten kam. 

1360 
Der fürt zwelfhundert recken alein in seiner schar. 
Auch kam Blodlein, ein furste, mit tausent beiden dar, 
Der waz kunig Etzels bruder, geporn aus Kusperlant. 
Der kam auch mit sein beiden, da er Krenhilden fant. 

1361 
Da kam der kunig Etzel und auch her Ditereich 
Mit irfen pesten beiden aus manigem kunigreich. 
Des ward geward Krenhilde, di edel kunigin gut. 
Da ward si leids ergetzet und trug ein freien mut. 

1362 
Da sprach von Bechalare der margraf Rudinger: 
Fraw, euch wurt schone enpfahen Etzel, der kunig her. 
Den solt ir mit eim küsse umbfahen also schon. 
Darnach di andern alle, vil mangen werden man. 

Nibelungenlied 1^ 

1363 
Man hub si von dem rosse, di edel kunigein her. 
Etzel, der kunig reich, der beit nit lenger mer. 
Er stund von seinem rosse auf einen grünen plan. 
Er ging mit wunn und frewden gen ir und manig man. 

1364 
Zwen fursten hochgeporen, di waren unverzeit, 
Gingen neben Krenhilten und trugen ire kleit. 
Der kunig Etzel schnelle her gen Krenhilden ging; 
Mit einem süssen küsse den kunig si umbfing. 

1365 
Si waz so minigleiche, ir lichte färbe brann, 
Si laucht' schon aus dem golde; dar bei stund manig man, 
Di sprachen, daz fraw Helche so schon nie mocht gesein. 
Darbei so stund sein bruder, der edel fürst Blodlein. 

1366 
Den his er si auch küssen, der edel margraf reich, 
Und auch den kunig Gibich und auch her Ditereich. 
Si küßt der herren zwelfe, daz minigliche weip. 
Di andern si all grüßte, ir wunderstolzer leip. 

1367 
Der edel kunig Etzel nam si da bei der hant. 
Seit mir gotwilkumen, frawe, ein krön über mein lant! 
Ich gib euch lant und leute, als daz ich ie gewann, 
Daz sol bis an ewr ende euch wesen undertan. 

1368 
Di weil der kunig Etzel da bei Krenhilden stunt, 
Di weil manch stolzer degen da vor ir reiten gunt. 
Da ward mit scharpfen speren manch schilt enzwei gerittn. 
Daz tet Cristen und beiden, di manheit nie gemittn. 

1369 
Manch sper allda zubrachen von Bern her Ditrichs man, 
Daz von speren und Schilde di spreissel fingen dann 
Vil hoch über di helme und .über Schildes rant. 
Dar von den werden frawen ward freuden vil bekant, 

1370 
Di scheft hört man laut krachen, als wir han wol vernumen. 
Da waz aus Heunenlande di recken alle kumen, 
Des edeln kuniges geste brachten auch mangen man. 
Da ging der kunig selber da mit Krenhilden dann. 

• 1371 
Si sahen gen in gleste vil manig reich gezelt, 
Darmit so waz bedecket heid, anger und daz feit; 
Darunder pflag gemaches manch ritter unverzeit. 
Von den so ward getreutet vil manig schone meit. 

1372 
Darbei in einem zelte di edel kunigin sas 
Auf einem samat reich, waz grün recht als ein gralS. 
Daz schuff als Rudiger, der edel fürst so gut. 
Wann si der kunig anblicket, so ward er hochgemut. 

1373 
Waz si zu samen retten, daz ist mir unbekant. 
Zwischen sein bede hende nam er ir weisse hant 
Daz wendet der margrafe, der wunderkune degen. 
Er wolt den kunig nit lassen heimlich Krenhilden pflegen. 

1374 
Daz stechen nam ein ende und auch der grosse schal; 
Daz pot der kunig Etzel den seinen uberal. 
Da ging hin an die herberg vil manig kuner man. 
Man speiset si da alle auf einem weiten plan. 

1375 
Di nacht si da beliben und hetten gut gemach. 
Bis man den morgensterne gar schon aufdringen sach. 
Di roß man satelt schone dem kunig und manigem man. 
Vil hubscher kurzeweile man da vor im begann. 

1376 
Der kunig und all di seinen di zugen, als si bat 
Der margraf Rudigere, gen Win wol in di stat, 
Manch burgerin zu Wine zirt iren stolzen leip, 
Da si wolten enpfahen des edlen kuniges weip. 

14* 

1377 
Mit speis und gutem rate ward in da schon bereit. 
Da ward gar wol enpfangen manch ritter unverzeit. 
Der kunig baißt zu der erden und alle seine man, 
Mit wird und hohen eren hub sich di hochzeit an. 

1378 
Si künden nit all bleiben zu Win wol in di stat. 
Der margraf Rüdigere mit fleiß di geste bat, 
Daz si ir zeit aufschlugen vor Wine auf daz lant. 
Wen man auch bei Krenhilden zu allen zeiten fant, 

1379 
Von Fern her Ditereichen und mangen stolzen degen, 
Di gunden mit Krenhilden vil wunn und freuden pflegen, 
Daz si den fremden gesten da trösten iren mut. 
Man pflag dort vor dem kunige vil mange kurzweil gut. 

1380 . 
Di hochzeit fing da ane auf den heiigen pfingstag, 
Und daz der kunig. Etzel bei seiner frawen lag. 
Er het bei im zu Wine vil mangen stolzen man. 
Krenhilt auf diser erden nie manchem helt gewann. 

1381 
Si gab in reiche gäbe, welcher si ie gesach. 
Vil manger kuner degen ir mild und tugent jach. 
Wir meinten all, Krenhilde solch gab nit mochte han. 
Kein weip auf diser erden nie grosser gut gewann. 

1382 
Di hochzeit wert mit freuden wol sibenzehen tag. 
Kein kunig bei heldes zeiten nie solcher herschaft pflag 
Und solcher mild und ere, als kunig Etzel reich. 
All, di dem kunig dinten, begabt er gar lobleich. 

1383 
Seifrid aus Niderlanden furwar noch nie gesas 
So gar mit manchem recken, als bei kunig Etzel was. 
Wi reich er waz des gutes, iedoch er nie gewann 
Auf erd bei seinen zeiten so mangen werden man. 

1384 
Auch ward nie gab so reiche bei Seifrides hochzeit 
Geben, als tet kunig Etzel; daz sagt man fer und weit, 
Wi er manch mensch begäbet auß rechter guet und milt, 
Desgleich sein edle fraw, di kunigin Krenhilt. 

1385 
Di künden und di geste di hetten einen mut, 
Ir keiner da nit sparte sein hab und auch sein gut. 
Wer gab von in begerte, di waz im unverseit. 
Si gaben aus durch milde golt, silber unde kleit 

1386 
Wi es ir ging am Reine, gar oft bedacht si das; 
Wann si dacht an Seifriden, ir äugen wurden nas; 
Ir klag volbracht si stille, das es da nimant sach. 
Nach irem grossen leide ir heiles vil geschach. 

1387 
Waz man ausgab durch milde, waz alles gar ein wint 
Wol gen her Ditereiche, daz kunig Ditmars kind. 
Waz goldes im gab kunig Etzel, ward alles gar verschwant. 
Desgleich tet Rudigere mit seiner milten hant. 

1388 
Auß Kusperlant geporen der edel fürst Blodlein 
Begäbet durch sein milde ritter und megethein. 
Mit silber und mit golde bejagt er breiß und er 
Durch seines bruder willen, des kunig Etzels her. 

1389 
Werbel und Schwemlein, beide kunig Etzels spileman, 
Da von der herschaft milde iglicher da gewann 
Wol zehen tausent marke, ja oder dannoch bas. 
Krenhilt gar lobeleichen vor in gekronet sas. 

1390 
An dem achtzehenden morgen der kunig zu Win ausreit. 
Da ward manch sper zubrochen auf allen Strassen breit. 
Di Schilde si durch ritten mit mangem speres schaft 
Also kam hin gen Hewnen Etzel mit heres kraft. 

I39I 

Zu Hewnenburg di herren all bliben ubernacht. 

Da kund nimant gezelen des kunig Etzels macht 

Mit manchem tausent recken zoch er durch Heunenlant 

Drew tausent meid und frawen man bei Krenhilden fant. 

1392 
Gen Neussenburg si kamen und süssen an daz lant 
Von rossen und von leuten daz wasser alles sant 
Bedeckt waz gleich der erde, daz mans kaum ubersach. 
Di frawen waren müde, man schuff in gut gemach. 

1393 
Zu Samen heft man alle di starken schiff so gut, 
Daz in nit schaden künde kein wint noch wassers flut; 
Darüber ward gezogen vil manig herlich zeit 
Daz wasser waz bedecket, sam wers ein weites feit 

1394 
In kunig Etzels bürge ward es da kunt getan. 
Des frewet sich darinnen di frawen und di man. 
Fraw Heichen hoffgesinde, des si vor zeiten pflag, 
Gewunnen bei Krenhilden vil manchen Üben tag. 

1395 
Da ward loblich geziret vil manig schone meit, 
Di umb fraw Heichen tode noch hetten grosses leit, 
Wol siben kuniges tochter, di noch Krenhild da fant 
Des stund in hoher wirde kunig Etzels hof und lant 

1396 
Herrat, di schon junkfraw, des hofgesindes pflag, 
Fraw Heichen schwestertochter, an der vil tugent lag. 
Ein gmahel Ditereiches, eins reichen kuniges kint 
Si waz Ditweines tochter, pflag hoher eren sint 

1397 
Si frewet sich der geste und ward gar wol gemut 
Da kam zu ir Krenhilde, di edel kunigin gut 
Hort, wi in seim gewalte kunig Etzel bei ir sas! 
Sich frewt der schon Krenhilden als, daz in Hewnen was. 



Digiti 



zedby Google 



L1323 25ob 215 

'1398 
Und da der kunig Etzel mit seinem weib einreit, 
Wer ide junkfraw were, das wurt euch schir geseit 
Di grüßt Krenhilt da alle, waz ir zu Heunen was. 
Under fraw Heichen kröne Krenhilt gewaltig sas. 

1399 
Ir ward groß er und wirde zu Heunen da bekant 
Gar vil des rotten goldes teilt si aus mit der hant, 
Darzu daz edel gsteine, daz si bracht von dem Rein. 
Daz teilt si aus den meiden und mangem ritter fein. 

1400 
Auch ward der schon Krenhilde mit dinste undertan 
Di kunig Etzels reiche, als daz er ie gewann. 
Si musten in dem lande leisten, waz si gepot, 
Es must ir alles dinen. Des hub sich grosse not. 

1401 
Da stund in hohen eren der hof und als sein lant; 
Wann man an seinem hofe di pesten allzeit fant. 
Waz man ie kurzweil pflage, daz freude gab und mut, 
Daz pflag man vor Krenhilden und vor dem kunig gut. 

1402 
Si pflag vil hoher eren, di kunigin, daz ist war, 
Wol bei dem kunig Etzel bis in daz sibend jar. 
Und in den selben Zeiten waz si eins suns genesn. 
Des frewt sich kunig Etzel, hab ich gar wol gelesn. 

1403 
Si wolt auch nit erwinden, di edel kunigin sint. 
Bis daz getaufet wurde ir minigliches kint 
Nach christenlichem orden. Ortlip ward er genant 
Si meinet, er solt werden ein kunig in Heunenlant 

1404 
Waz hoher und tugent vor ie fraw Helche pflag, 
Desgleich tet auch Krenhilde darnach vil mangen tag. 
Als si Herrat an lerte, di minigliche meit. 
Di trug nach irer frawen heimlichen grosses leit 

1405 
Man saget von Krenhild, wi man ir gleich ni^ fant, 
Daz nie so milte fraw beses keins kuniges lant 
Es wurd auch nie so schone kein kunigin noch so klar. 
Der eren pflag di schone bis in daz zwelfte jar. 

1406 
Da si nun sach und weste, daz ir zu aller zeit 
Dinten di pesten ritter in aller weit so weit 
(All tag zwelf edel kunige man ir da dinen sach). 
Da dacht si an den schaden, der ir daheim geschach. 

1407 
Si dacht, waz grosser ere in Nibelungerlant 
Ir allzeit was geschehen, di ir her Hagens hant 
Nam mit Seifrides tode, den er ir tode schlug. 
Si dacht: Daz muß noch rechen manch stolzer ritter klug. 

1408 
Si wünscht offl, daz ir muter in Hewnen bei ir wer. 
Ir träumt, wi bei ir ginge ir bruder Geiselher 
Und auch bei irem herren: si küßt in an den munt. 
Gar oft in irem schlaffe ward ir ein solches kunt. 

1409 
Si kund auch nie vergessen, wi si in freuden was. 
Ir grossen herzen-Ieide, wi oft bedacht si das! 
Si kund des nie vergessen, als sich darnach wol fant 
Vil manger heisser zeher vil oft auf ir gewant. 

1410 
Es lag ir an dem herzen allzeit spat unde fru, 
Wann man an all ir schulde oft brachte si darzu, 
Daz si da muste nemen ein heidenischen man. 
Daz macht Günther und Hagen, daz si daz het getan. 

141 1 

Wi si daz mochte rechen, gedacht si alle tag. 
Si dacht; Ich bin so mechtig, daz ich wol rechen mag 
Den schaden an mein feinden; den tun ich herzenleit 
Besunderlich dem Hagen mein herz hat widerseit 

1412 
Nach etlichem verlanget gar ser daz herze mein. 
Di mir Seifriden namen, mocht ich bei in gesein! 
So wurd von mir gerochen des werden beides leip. 
Des beit ich also kaume; so sprach des kuniges weip. 

1413 
Si het gar lip den kunig und alle seine man 
Und auch ir eigen beide, waz ir waz undertan. 
Ir kamer pflag mit trewen der edel graf Eckwart 
Wes si ir oft gedachte, nimant es innen wart. 

1414 
Si dach: Ich wil kung Etzel, den meinen herren, bitten, 
Daz er mir wol vergunnen, daz es nit werd vermitten, 
Daz er mir lad mein freunde, di besten alle sant. 
Den iren argen willen nimant an ir erkant. 

1415 
Eins nachtes, da Krenhilde bei irem Herren lag, 
Er het si schon umbfangen, als er oft mit ir pflag, 
Er trewtet minigleichen den iren stolzen leip, 
Da dacht si an ir feinde, daz minigliche weip. 

1416 
Da sprach si zu dem kunige: Ir libster herre mein, 
Ich wolt euch bitten gerne, mocht es mit füg gesein. 
Wann ich von ewren genaden gar gerne wissen wolt, 
Und ob ir meinen freunden auch wollet wesen holt. 

141 7 
Dez antwurt ir gar balde der kunig hochgemut: 
Ja, edle kuniginne, was freuntschaft, lieb, und gut 
Ich mocht an in erzeigen, daz wolt ich gerne tan. 
Wann ich von allen weihen nie hoher freud[ gewann. 

1418 
Da sprach di kuniginne: Ja, her, euch sei geseit. 
Ich han vil guter freunde, ie doch geschieht mir leidt, 
Daz ich si all sol meiden und ir nit mag gesehen. 
Ich sei hie gar elende, hör ich di leut oft jehen. 

1419 
Da sprach der kunig Etzel: Zart libste frawe mein, 
Dunkt es euch nit zu ferre, so schicket an den Rein, 
Daz ewr peste freunde her kumen alle sant! 
Di red hört si gar gerne, da si daz an im fant 

1420 
Wolt ir mich des geweren, vil libster herre mein. 
So solt ir nach in senden, ir selber, an den Rein; 
So wil ich in enpiten mein sin und meinen mut. 
So kumpt uns her zu lande manch edler ritter gut. 

1421 
Er sprach: Fraw, wenn ir wollet, so solt ir senden dar. 
Ir secht si nie so gerne, di ewren freunde, zwar. 
Ich sech si gleich als gerne, der schon fraw Uten kint. 
Mich muet, daz si uns allen alhie so. fremde sint. 

1422 
Dunkt es sein daz peste, vil edle frawe mein, 
Mein fidler wil ich senden nach in hin an den Rein 
Wol nach den allerpesten aus der Purgunder lant. 
Di fidler bracht man balde hin für den kunig zuhant. 

1423 
Di fidler kamen beide, da kunig Etzel sas. 
Dort bei der kuniginne. Wi bald sagt er in das, 
Si selten beide reiten in der Burgunder lant! 
Dazu rust man in schone roß, harnasch, hofgewant. 

1424 
Mit in schickt kunig Etzel wol vir und zwenzig man, 
Di mit in solten reiten, in wesen undertan. 
In sagt der kunig Etzel, waz im zu mute was, 
Daz si all Purgunder im luden, ane has : 

1425 
Ir solt den herren sagen dort ganz, waz ich beger, 
Daz si durch meinen willen kumen gen Hewnen her, 
Durch meiner frawen willen her kumen alle sant; 
So hab ich liber geste auf erden nie erkant. 

1426 
Sagt in, daz ich in wolle erpitten zucht und er, 
Daz si herkumen alle und keiner sich des wer 
Und daz si zu uns kumen in einer kurzen zeit! 
Wann all mein freud und wunne an in aleine leit. . 

1427 
Da sprach der fidler einer, genennet Schwemmelein: 
Sagt uns, zu welchen zeiten si sollen bei euch sein, 
Daz si zu rechter masse zu euch alle herkumen! 
Da ward der kuniginne ir leid ein teil benummen. 

1428 
Da sprach der kunig Etzel: Verkundt in die hochzeit, 
Daz man es mug erfaren in allen landen weit! 
Zu sant Johannes simenden wol wir di hochzeit han; 
Und sprecht, daz si di reise nit under wegen lan! 

1429 
Daz tun wir allso gerne, ir edler herre mein! 
Wol in ein kemmenate fürt in di kunigein, 
Da si gar heimelichen da zu dem potten sprach, 
Darvon vil mangem recken dar nach groß leit geschach. 

1430 
Si sprach da zu in beiden: Ich gib euch michel gut. 
Ob ir durch meinen willen di potschaft gerne tut. 
Wann ir nun kumpt her wider aus der Purgunder lant, 
Euch sol reilich begaben mein leib und auch mein hant. 

143 1 
Waz ir der meinen freunde wert an dem Rein dort sehen 
Zu Wurmes und in dem lande, den solt ir nit veqehen, 
Daz ir nie habt gesehen betrübet meinen mut; 
Und sagt in meinen dinste und halt euch dort in hut! 

1432 
Und heisset si her kumen, als in mein her enpot, 
Dar mit si mich ergetzen auch aller meiner not! 
Sagt in dort, wi man spreche, daz ich an freunde sei, 
Und ob ich wer ^n ritter, wolt in oft woneji bei! 

1433 
Und sagt Gernot besunder, dem libsten bruder mein, 
Ich wol], di weil ich lebe, in seinem dinste sein! 
Und pit in, daz er bringe mit im her in mein lant 
Mein allerpesten freunde, wi si nun sein genant! 

1434 
Und saget Geiselhere, das er gedenk daran, 
Daz er durch meinen willen di reise nit woU lan! 
Des sehen in vil gerne allzeit di äugen mein. 
Ich wil daz imermere umb in verdinen sein. 

1435 
Und saget meiner muter, Waz eren mir geschieht. 
Und auch Hagen von Throne, daz er beleihe nicht! 
Ir keiner weiß di Strasse bis her in dise lant. 
Wann Hagen sein di Strassen alein gar wol bekant 

1436 
Di poten nit enwesten, warumb si daz het tan, 
Daz Hagen an dem Reine daheim nit solt bestan. 
Daz er zoch gen den Heunen, ward manchem menschen leit. 
Im waz bis in den tode und mangem widerseit. 

1437 
Und da man het di briflfe den potten alle geben, 
Si füren hin mit schalle, gunden in frewden leben. 
Urlaup gab in der kunig und auch sein schönes weip. 
In waz loblich geziret ir wat und auch ir leip. 

1438 
Und da di poten schiden hin aus der Heunen lant, _ 
Dar nach der kunig Etzel nach manchen recken sant. 
Di wurden all geladen, manch ritter lobesam. 
Der keiner nimmer mer hin heim zu lande kam. 

XXIV 

1439 
Di poten sich nit saumpten und eilten da zu hant. 
Dar nach si kamen balde in kunig Günthers lant. 
Si fragten nach drei kunigen und mangem werden man, 
Di solten kumen balde. Daz ward schir kund getan. 

.1440 
Da si zu Bechalare da zu der stat ein ritten, 
Gen in ward wird und ere und dinst da nit vermiten. 
Ir pflag schon der margrafe und auch di schon Gotlind 
Und auch di schon junkfrawe, des Rudigeres kint 

1441 
Si Hessen si an gäbe auch scheiden nit von dann, 
Daz si dest bas gefuren des kunig Etzels man. 
Fraw Uten und irn kinden enpot da Rudiger 
Allzeit sein werden dinste, den dreien kunigen her. 

1442 
Si buten auch Brunhilden irn dinst und alles gut, 
Vil stete trew und libe der künigin hochgemut. 
Dar mit kunig Etzels poten gunden von dannen faren. 
Da sprach di margrafinne: Nun woll euch got bewaren! 

1443 
Ee daz di poten kamen hin durch der Peier lant, 
Werbel da zu Passawe den hohen pischoff fant. 
Waz er den seinen freunden hin an den Rein enbot, 
Daz kan ich nit gewissen; wann er sein golt so rot 

1444 

Gab miltiglich den poten und bot auch seinen grüß 
Den seinen libsten freunden, als ich bescheiden muß. 
Da sprach der pischoflf: Here, wi mocht mir bas geschehen? 
Ich mag si all gar selten dort an dem Reine sehen. 

1445 
Welch Straß si furbas ritten, di potten allesant, 
Des kan ich nit gewissen, ir golt und ir gewant 
Daz torst in nimant nemen, man forcht.kunig Etzels has, 
Wann zu der zeit auf erden kein kunig so mechtig was. 

1446 
Dar nach in zehen tagen si kamen an den Rein 
Gen Wurmes für di feste, man lies si bald hinein. 
Da sagt man bald di mere dem kunig und mangem man. 
Ee daz si für in kamen, er fraget di seinen schon: 

1447 
Wer sein di fremden geste ? so sprach der kunig zu hant. 
Wer mag si an den Reine zu uns han her gesant? 
Nimant kunt si erkennen, bis Hagen si ansach. 
Der het si bald erkennet. Zu Günther er da sprach : - 

1448 
Uns kumen newe mere, warumb daz sei geschehen. 
Si sein des kunig Etzels, ich hab si mer gesehen. 
Si hat Krenhilt, ewr Schwester, gesendet an den Rein. 
Durch kunig Etzels willen soln si mir wilkum sein. 

1449 
Di poten fürt man palde für des kunig palast. 
Es kam nie an den Reine so hochgelobter gast. 
Der kunig und all di seinen enpfing si da zuhant 
In ward groß wird und ere dort an dem Rein bekant 

1450 
Ir wat und ir geschmeide daz was gar wol getan, 
Daz si gar wol mit eren mochten für herschaft gan. 
Der wolten si nit mere furbas da ane tragen : 
Wer es da wolte nemen, wolt man es nit versagen. 

1451 
Da an des kuniges hofe man vil der diner fant, 
Di es vil gerne. namen von irer milten hant. 
Da schanktens hin di poten ir lobeliche wat. 
Als noch zem kuniges poten, den es gar wol anstat 

1452 
Di botten kamen balde hin, da der kunig sas. 
Kunig Etzels hoffgesinde vil gern so sach man das. 
Hagen da gen den poten hin eilet unde sprangk, 
Enpfing si tugentleiche. Des sagten si im dangk. 

1453 
Hagen des allerersten di poten fragen gann : 
Wi mag der kunig Etzel und alle seine man ? 
Da sprach der fidelere : Sein lant gestund nie bas, 
Ir er und hoher wirde ; daz wißt an allen has ! 

1454 
Si kamen für den kunig, da ward der paläst vol 
Der fursten und der herren ; di gest enpfing man wol. 
Man pflag ir tugentlichen, groß er ward in bekant. 
Werbel Vil mangen fursten bei kunig Günther fant 

1455 
Der kunig tugentlichen di poten grussen gann: 
Seit mir gotwilkum alle, ir kunig Etzels man 
Und ales sein gesinde, und daz hie vor mir stat! 
Nun west ich also gerne, wi es in Hewnen gat 

1456 
Dem kunig si neigten schone. Da sprach sich Werbelein: 
Euch enpeut seinen dinste der edel herre mein 
Und auch Krenhilt, ewr Schwester; di hat uns hergesant 
Ir Hb und rechter trewe in ewr eigen lant 

1457 
Da sprach der kunig reiche : Der nier der bin ich fro. 
Wi mag der kunig Etzel, so sprach der kunig da, 
Und auch Krenhild, mein Schwester, dort in der Hewnen lant? 
Da sprach der fidelere: Daz thun ich euch bekant. 

1458 
Si leben all in freuden ; für war so wissend das ! 
In keinem kunigreiche stund es auf erd nie bas. 
Sich frewt in Hewnenlanden di weib und auch di man; 
Di frewten sich der reise, di wir han her getan. 

1459 
Got dank im gnad und dinste, so sprach Günther vil drat. 
Ich frew mich, daz mein Schwester solch wird erlanget hat, 
Seit si leben in frewden, kunig Etzel und sein man. 
ledoch mit grossen sorgen hab ich di frag getan. 

1460 
Des kuniges bruder beide, Gernot und Geiselher, 
Di kamen alle beide, da si horten di mer. 
Iglicher durch sein Schwester di poten gerne sach. 
Her Geiselher, der junge, da zu den potten sprach: 

146 1 
Ir werden potten alle solt mir got-wilkum sein. 
Ich wolt, ir kemet öfter zu uns her an den Rein, 
Wann ich euch alsant gerne hie bei uns wolten sehen. 
Auch solt euch zucht und ere von uns allzeit geschehen. 

1462 
Got dank euch edlen herren ! so sprach da Schwebelein. 
Ich kan euch nit vol sagen, wi euch der herre mein 
Und auch Krenhilt, mein frawe, so stetten grüß enpot. 
Si lebt in hoher wunne; ein end hat all ir not. 

1463 
Genad und aller trewe mant euch daz edel weip. 
Seit ir waz ie getrewe ewr herz und auch ewr leip. 
Und hie zum allerersten sei wir dem kunig gesant,^ 
Daz ir all soUent reiten zu im in Hewnenlant. 

1464 
Es sol auch mit euch kumen der edel kunig Gernot. 
Etzel, mein edler herre, euch allen das enpot. 
In wundert, daz ewr keiner ewr Schwester nie gesach. 
Daz wolt er gerne wjssen, war umb daz nie geschach. 

1465 
Daz ir im seit so fremde, daz wundert seinen leip. \ 

Er spricht: Und ob Krenhilde auch were nit sein weip, 
So wolt er euch doch gerne bei im in Hewnen sehen. 
Kumpt ir zu meinem herren, im mag nit bas geschehen. 

Nibelangenlied »-^ 

1466 
Da sprach der künig reiche : Nun land di red bestan 
Und gand zu herberg alle! ich wil euch wissen lan 
Alhie in einer kurze, ob ich woU in sein lant. 
Wes ich. noch wurd zu rate, daz wurt euch schir bekant 

1467 
Da sprach Werbel: Gnad herre, mocht uns daz heil geschehn, 
Daz wir mochten fraw Uten, ewr edle muter, sehn, 
Ee wir nun schiden alle da hin an unser gmach? 
Her Geiselher, der junge, da zu den potten sprach: * 

1468 
Daz sol euch wider faren; man sol euch für si lan, 
So wurt erfrewt mein muter ; daz solt ir sehen an. 
Si wurt sich frewen sere, daz macht di Schwester mein. 
Und durch kunig Etzels willen. Des solt ir sicher sein. 

1469 
*Er fürt di poten schnelle hin, da sein muter was. 
Da ward erfrawt fraw Ute, vil gern so sach si das, 
Enpfing di potten schone und ward gar wolgemut 
Di mer, di si ir sagten, frewt sich di kunigin gut. 

1470 
Mein fraw hat euch enpoten, di edel kunigein, 
Irn grüß und iren dinste und sant uns an den Rein. 
Daz ir ir seit so ferre, daz hört man si oft klagen. 
Dar umb ist si betrübet, laßt euch Krenhilde sagen. 

147 1 
Da sprach di kuniginne: Es mag doch nit gesein. 
Wi gern ich si oft sehe, di schone tochter mein. 
So ist mir laider ferre des edlen kunigs weip. 
Sich sent nach ir gar sere mein herz und auch mein leip. 

1472 
Ir sölt von hinn nit scheiden, ir solt vor zu mir kumen. 
Wann ir wolt heim zu lande; so mag es euch wol frumen. 
Ich sach nie liber geste wann euch; wes ir begert 
Durch meiner tochter willen, des solt ir sein gewert. 

1473 
Zu herberg si hin gingen di potten alle sant 
Der kunig sein ret und freunde hisch zu im da zuhant. 
Da si nun für in kamen, er fraget mangen man, 
Waz si nun deucht daz peste; daz wolt er gern verstau. 

1474 - 
Er fraget, ob er solte in kunig Etzels lant 
Da rieten si im alle di pesten alle sant, 
Bis an alein her Hagen, dem waz es aber leit. 
Er sprach: Reit wir gen Heunen, der tot ist uns bereit. 

1475 
Nun wißt ir wol, her kunig, waz wir ir haben tan. 
Des muß wir gen Krenhilden in großen sorgen stan. 
Daz macht, daz ich schlug tode Seifrid mit meiner hant. 
Wi dorsten wir dann reiten zu ir in Hewnen lant! 

1476 
Der kunig sprach: Mein Schwester lies ab den iren zorn 
Und ward mit mir gesunet und hat auf uns verkorn, 
Waz wir ir ie getan, ee si von hinnen reit 
Es sei euch dann, her Hagen^ aleine widerseit! 

1477 
Nun laßt euch nit betrigen, sprach Hagen da zuhant, 
Di poten von den Hewnen ! Kumpt ir in Hewnenlant, 
So mugt ir wol verlisen er, gut und auch den leip. 
Ir leit rech an uns gerne des kunig Etzels weip. 

1478 
Da sprach aus freiem mute der edel kunig Gernot: 
Solt wir so lesterlichen auch furchten all den tot? 
Daz ir euch forcht, her Hagen, dar umb woU wirs nit lan. 
Dorst wir dahin nit reiten, daz wer zeglich getan. 

1479 
Da sprach her Geiselhere: Hagen, ir kuner degen. 
Seit ir euch wisset schuldig, so solt ir euch verwegen 
Der reiß und bleipt hie heimen, wolt ir euch selbs bewarn. 
Und laßt mich und di andern da hin gen Hewnen farni 

15* 

1480 
Des antwurt im her Hagen von Throni zornigleich: 
Kein helt ist bei uns allen, ir edler kunig reich, 
Der seinen leip tur wagen als ich in noten bas. 
Seit ir nit wolt beleiben, mugt wol versuchen das. 

1481 
Da sprach der kuchenmeister Reinolt, der kune degen: 
Der gest, lant unde leute solt ir hie heimen pflegen. 
Ir habt nach ewrem willen hie heim vil guten rat. 
Nun wisset, das her Hagen daz pest geraten hat! 

1482 
Dar umb solt ir im folgen, so sprach zu im Rinolt 
Ich waz mit meinem dinste euch ie mit trewen holt. 
Ich rat, daz ir beleibet hie heim, traut herre mein, 
Und land den kunig Etzel dort bei Krenhilden sein. 

1483 
Hie heim in ewrem reiche mugt ir in frewden wesen. 
Und pfleget land und leute! so mugt ir wol genesen. 
Zirt euch mit reicher wate, bewaret ewren leip, 
Trinkt met und kulen weine und trewtet schone weip! 

1484 
Ir habt di pesten speise, so si ie kunig hat, 
Di pest, so mans mag finden; ewr sach in wirden stat. 
Der hochzeit kunig Etzels mugt ir euch wol verwegen 
Und muget mit den ewren hi heim wol freuden pflegen. 

1485 
Wolt ir hie heim beleiben, so mugt ir sicher sein; 
So gib ich euch gut speise und auch den pesten wein, 
Wilpret und gute fische. Her kunig, daz ist mein rat. 
Kumpt ir dahin gen Hewnen, nit wol es euch ergat. 

i486 
Ich weiß, daz euch Krenhilt auf erd wurt nimmer holt. 
Daz hört ich wol von Hagen, ob ir daz merken wolt. 
Dar umb beleibt hie heimen! di reis di wurd euch leit 
Ich forcht, ir wurt sein innen, waz ich euch han geseit 

1487 
Darumb beleibt, ir Herren! bewaret leut und lant! 
Kumpt ir da hin gen Hewnen, ir lassend schwere pfant 
Ewr sach dort gen Krenhilden nit wol es urnb euch stat. 
Nun bleipt hie heim, ir herren! das ist mein trewer rat 

1488 
Wir wollen nit beleiben, so sprach der kunig Gernot, 
Seit uns Krenhild, mein Schwester, den iren grüß enpot 
Und kunig Etzel selber. Warumb wolt wir daz lan? 
Und wer mit uns nit wolle, der mag wol hie bestan. 

1489 
Da sprach Rinolt: Her kunig, ich wil der erste sein. 
Ich wil durch kunig Etzel nit reiten von dem Rein. 
Solt ich mir arbeit fugen, seit ichs wol weger han? 
Weil ich mein leip mag fristen, so wil ichs gerne tan. 

1490 
Ich wil auch hie beleiben, so sprach Ortwein, der degen. 
Und wil guter gemache hie heimen mit euch pflegen. 
Des gleichen tet vil manger und bat si got bewaren, 
Di kunig und ir gesinde, da si hin wolten faren. 

^ ' I491 

Der kunig ward erzürnet, da er daz an in sach, 
Daz si wolten beleihen und haben gut gemach. 
Darumb woll wirs nit lassen, wir wollen an di fart. 
Der pfligt vil weiser sinne, der sich gar wol bewart 

1492 
Da sprach Hagen von Throne : Es darf euch wundern nicht 
Kert euch nit an mein rede, wi mir darumb geschieht! 
le doch rat ich mit trewen, daz ir euch wol bewart. 
Wann wir kumen gen Hewnen, es wurt uns ligen hart. 

1493 
Seit ir nit wolt beleiben, so sent nach mangem man, 
Di pesten in dem reiche, so ir si mugt gehan! 
So well wir aus in allen drew tausent guter man. 
So kann uns nit geschaden Krenhilden arger wan. 

1494 
Des folg ich euch gar gerne, so sprach der kunig zu hant. 
Da hies man poten reiten in alle seine lant 
Da bracht man guter helde zwelf tausent oder mer. 
Di Westen nit den jamer und ires todes ser. 

149.5 
Si ritten all gen hofe, waz im waz undertan. 
Man gab roß unde harnasch vil mangem werden man, 
Di mit in solten reiten da hin in Hewnenlant 
Da brachten si zu samen vil manchen kun weigant 

1496 
Da hies Hagen von Throne Dankwart, den bruder sein, 
Ir beider helde tausent herbringen an den Rein. 
Di brachten mit in alle roß, harnasch uud gewant 
Da kam in da zu dinste vil manig kun weigant. 

1497 
Da kam her von Arzeie Folker, der spileman, 
Da hin gen hof geritten mit tausent guter man. 
Di waren wol gewapnet, ir keiner wolt verzagen. 
Daz er auch wolt gen Heunen, hies er dem kunige sagen. 

1498 
Wer nun her Folker were, wil ich euch wissen lan; 
Ein edler fürst so reiche, im waz auch undertan 
Vil manig edler ritter, di mir sein unbekant. 
Er waz von Arzedeie ein fidler hoch genant. 

1499 
Hagen nam tausent ritter, di er het auserwelt. 
Fachten in herten stürmen. Da kam manch kuner helt, 
Di oft bejagten ere; daz het er oft gesehen. 
Dest must man in daz peste in allen landen jehen. 

iSpo 
Di potten von den Heunen zu ligen da verdroß, 
Si forchten kunig Etzel; sein herschaft di waz groß. 
Si namen urlaup alle kunig Etzels dinestman. 
Daz want Hagen mit listen, wolt si nit reiten lan. 

1501 
Er sprach zu seinem herren: Wir wollen daz bewaren. 
Si müssen hie beleihen, bis daz wir mit in faren, 
Daz si nit vor zu lande hin kumen vor uns dar. 
Ob man uns feintschaft trüge, werd wir darbei gewar. 

1502 
So kan sich dort Krenhilde darauf gewarnen nicht, 
Daz uns durch iren neide kein arges nit geschieht. 
Het si eins argen willen, es tet ir nimmer gut. 
Wir wollen uns dort halten vor ir gar wol in hut 

1503 
Ir settel, heim und schilde und als ir sturmgewant, 
Das si da mit in wolten füren in Heunenlant, 
Was in bereitet schone. Sich rüstet manig man. 
Kunig Etzels fidelere hies man gen hofe gan. 

1504 
Da si kamen gen hofe, da sprach der kunig Gernot: 
Wir wollen hin gen Hewnen, als Etzel uns enbot 
Und auch Krenhilt, mein Schwester; in einer kurzen zeit 
Woll wir schawen si beide, wi es dort umb si. leit. 

1505 
Wann sol di hochzeit werden? so sprach der kunig reich; 
Daz sagt uns hie gar balde, pit ich euch tugentleich. 
Des antwurt im der eine kunig Etzels spileman: 
Zu sant Johannes tage facht sich di hochzeit an. 

1506 
Der kunig het den potten auch selber vor verjehen, 
Ob si wolten Brunhilde, di edel kunigin, sehen, 
So wolt er si hin füren zu ir in ir gemach. 
Daz understund her Folker, daz es da nit geschach. 

1507 
Da sprach er zu den potten, Folker, der degen gut: 
Mein fraw, di kuniginne, di ist nit wol gemut. 
Dar umb solt ir heint beiten; bis morgen mugt irs sehen. 
Di kunigin woltens schawen; da mocht es nit 'geschehen. 

1508/ 
Der kunig gab den potten silber und rottes golt; 
Durch kunig Etzels willen waz in der kunig holt 
Daz tet er durch sein milde, Günther, der kunig reich. 
Si dankten seinen gnaden, di potten all geleich. 

1509 
Gernot und Geiselhere, her ,Gere und Ortwein 
Deten groß er den potten und manig ritter fein 
Mit furstenlicher gäbe. Daz schuff ir milte hant 
Des dankten io gar sere di potten alle sant 

15 10 
Gnad, edler kunig reiche, sprach sich da Werbelein; 
Di ewren reichen gäbe mugt ir wol lassen sein. 
Wir turren ir nit nemen, mein her uns daz verbot, 
Daz wir nicht von euch nemen, wann es tut euch kein not 

1511 
Da si der gab nit wolten, der kunig ward ungemut, 
Daz si nit nemen wolten sein hab und auch sein gut. 
Doch wolt er, daz $j nemen von im sein hofgewant, 
Daz soltens mit in füren in kunig Etzels lant 

1512 
Si gingen für fraw Uten, ee si nun schieden dann. 
Da fürt si Geiselhere hin für sein muter schon. 
Di gab in da zu libe ir silber und ir golt 
Durch irer tochter willen waz si den poten holt 

1513 
Und durch den kunig Etzel so tet di kunigin das. 
Di gab enpfing gar schone di gest, waz ir nun was. 
Si namen urlaup balde da von der kunigin reich 
Und von dem hofgesinde und schiden lobeleich. 

1514 
Da gab in gut geleite der edel kunig Gemot 
Bis in der "Schwaben lande, als im sein tugent bot 
Da kert der kunig wider gen Wurmes an den Rein. 
Da eilten hin gen Heunen Werbel und Schwemelein. 

I5I5 
Si fürten mit in dannen roß, harnasch und gewant 
Und eilten zu den Hewnen, di poten alle sant. 
Da ward in manchem land von in di potschaft kunt, 
Sagten, wi di Purgunder kemmen in kurzer stunt 

1516 
Si füren auf dem wasser zu tal durch f eierlant. 
Dem pischofT Pilgereine dem ward es schir bekant. 
In einer kleinen weile kamen gen Pechalar. 
Daz sagt man Rudiger; der nam ir eben war. 

1517 
Man sagt es auch Gotlinde, der edeln margrefein, 
Wi daz kunig Etzels poten da kemen von .dem Rein. 
Der margraf sant gar palde dem kunig di poten dann. 
Den kunig si da funden in der stat zu Geran. 

1518 
Si sagten [ . . . ] kunig, waz im da hin enbot 
Günther und Geiselhere und auch der kunig Gernot, 
Lieb, trew und alles gute. Da daz erhört Krenhilt, 
Da frewt si sich von herzen, di edel kunigin milt. 

1519 
Ein reiches potenbrotte gab si dem spileman, 
Rot golt und licht gesteine. Ir herz groß freud gewann. 
Si sprach: Nun sagt mir balde, ir libsten diner mein. 
Wann wollen si herkumen, di herren von dem Rein? 

1520 
Er sprach: Di allerpesten hab wir geladen all. 
Si sprach: Waz redet Hagen? Daz saget mir mit schall! 
Er sprach: Da wir hin kamen an einem morgen fru. 
Da wir di potschaft würben, da kam der helt darzu 

1521 
Und het gar gern gewendet, vil edle kunigein, 
Di reis und hies di herren dort bleiben an dem Rein. 
Doch werden si herkumen, ewr bruder alle drei 
Mit manchem werden recken, di in dort wonen bei. 

1522 

Auch wil ich, edle frawe, euch furbas wissen lan: 
Mit in kumpt her zu lande Folker, der spielman. 
Des wolt ich wol enperen, so sprach daz schone weip; 
Er ist mir gar unmere, des fideleres leip. 

1523 
Si 'sprach: Und kumpt uns Hagen, so wurt di sach noch gut. 
Daz er kumpt her zu lande, des frewet sich mein mut. 
Da ging Krenhilt gar balde, da si den kunig sach, 
Und neigt im lobeleiche. Hort, wi si zu im sprach! 

1524 
Wi gf allen euch di mere, vil libster herre mein? 
Es get nach meinem willen, des solt ir sicher sein. 
Daz hör ich, fraw, gar gerne, so sprach der kunig gut; 
Und kumen her mein freunde, des frewet sich mein mut 

1525 
Ich hör gern, daz si kumen her in mein eigen lant. 
Durch ewren willen, frawe, ist mir groß freud bekant 
Sein ampleut da besante der kunig uberal. 
Den hoff hiez er schon ziren, di bürg und auch den sal. 

XXV 

1526 

Da lassen wirs beleiben. Ich wil euch hören lan, 
Wi sich dort an dem Reine aufrüstet manig man, 
Das vor nie werder geste kamen in kuniges lant 
In waz bereitet schone schilt, wafTen und gewant. 

1527 
Man rieht sich auf di geste, der kunig lobesam. 
Darnach man grossen jamer in Hewnen da vemam, 
Und da di held darkamen aus der Purgunderlant. 
Di wurden all erschlagen, vil nianig kuen weigant. 

1528 
Da bracht der fogt vom Reine mit im manch werden man, 
Wol dreissig tausent.helde, als ich vernumen han. 
Da hub sich* grosser jamer, daz schuff Krenhilden neit. 
Di reiß beweint manch frawe darnach und di hochzeit 

1529 
Man trüg in her di Schilde zii Wurmes über hoff. 
Da sprach der her von Speire, ein wirdiger bischoff. 
Da zu der schon fraw Uten: Ewr sun wollen hin faren 
Gen Hewnen zu dem kunige. Got wol si dort bewaren ! 

1530 
Des pit ich got von himel, wann ich in gutes gann. 
Ich furch, daz dise reise kein gutes end werd han. 
Und mocht man daz gewenden, daz wer uns allen gut 
Mir ist mein herz gar schwere, ob man dl reise tut 

1531 
Da sprach zu iren kinden di kunigin, fraw Ut: 
Ir sollet hie beleiben, ir werden helde gut! 
Ich'sach heint in mein trawnie groß jamer unde not, 
Und wi in allen landen all fogel legen tot 

1532 
Wer glaubet an di treime, so sprach von Throne Hagen, 
Der ist daran betrogen. Ir sollet nit verzagen. 
Uns mocht di grosse reise vil leicht gar wol ergan. 
Wir wollen dise reise nit underwegen lan. 

1533 
Wir wollen frolich reiten dahin in Hewnen lant, 
Da werd wir wol enpfangen von manchem kun weigant, 
Wann wir ie wollen schawen der Krenhilden hochzeit 
Hagen riet in di reise und daz geraw in seit. 

1534 
Er widerriet es dicke, bis daz der kunig Gernot 
Mit zorniglichen Worten, di er da Hagen bot ... - 
Er mant in an Seifride der seinen Schwester man, 
Er sprach: Schand hab her Hagen, wil er di reise lan! 

1535 
Da sprach Hagen von Throne: Durch forcht las ich es nicht. 
Mit euch wil ich gen Hewnen, waz mir dar umb geschieht. 
Ich für mit mir von hinnen vil mangen kün weigant; 
Di sollen euch zu dinste dar reiten alle sant. 

1536 
Di schiff di rust man balde zu Wurmes auf dem Rein. 
Ir wapen-rock und Schilde di trug man in darein. 
Da waz groß müe und erbeit, bis daz der abent kam, 
Als si da wolten scheiden, di recken lobesam. 

1537 
Man richtet auf gar palde den herren manig zeit 
•Dort jensset an dem Reine da auf ein weites feit 
Den kunig bat beleiben vil manig schönes weip; 
In umbe fing mit armen Brunhilt den seinen leip. 

1538 
Darnach am andern tage des morgens also fru 
Da rüstet sich der kunig mit seinen beiden zu. 
Da lag an weissen armen noch manig werder man. 
Di schid Krenhild mit jamer von iren weihen dann. 

1539 
Da Rinolt daz erkante und iren willen hört, 
Er fürt sein herren bald heimlich an einen ort; 
Er sagt dem kunig balde, waz im da waz zu mut, 
Und sprach: Mich rewt di reise, di ir gen Heunen tut. 

1540 
Ich warn euch, edler kunig, wann ich euch gutes gan. 
Wem laßt ir lant und leute? es mag nit wol ergan. 
Mich rewt, daz dise reise nimant erweren mag. 
Di potschaft von Krenhilden bringt jamer unde klag. 

1541 
Der kunig sprach: Mein reiche und alle meine man 
Di ich laß in dem lande, und alles, das ich han, 
Befil ich euch mit trewen, mein kind und auch mein weip. 
Ja tut uns dort kein leide der schon Krenhilden leip. 

1542 
Ee si da schiden dannen, der kunig ging zu hant 
Zu rat mit seinen beiden; di pesten, di er fant, 
Di hies er land und leute daheim mit trewen pflegen, 
Befal sein land und leute vil mangem kunen degen. 

1543 
Di roß waren gesatelt vil mangem werden man. 
Mit manchem süssen küsse schid manig helt von dann. 
Das mußt darnach beweinen manch schone frawe zart, 
Wann auf der selben reise manch helt erschlagen wart. 

1544 
Sich hub weinen und klagen von mancher frawen kliig, 
Brunhilt ir kint mit jamer da für den kunig trug. 
Her kunig, wolt ir verweisen daz kint und meinen leip? 
Nun bleipt durch meinen willen! so sprach daz leidig weip. 

1545 
Er sprach: Nun schweiget, frawe, wol durch den willen mein, 
Und lebt di weil in frewden und laßt ewr klagen sein! 
Ich hoff', wir kumen alle zu lande schir gesunt. 
Da schid daz weip von dannen. Groß jamer ward ir kunt. 

1546 
Si gingen da zu rosse der kunig und all sein man. 
Da weint manch schone frawe; groß jamer hub sich an. 
In sagt gar wol ir herze den jamer und di not, 
Daz keiner wider kerne, si musten sterben tot. 

1547 
Da schid hin aus seim lande der edel kunig reich. 
Di man und auch die frawen di weinten all geleich; 
Si klaget land und leute, den kunig und seine man. 
le doch in wunn und frewden schiden die herren dann. 

1548 
Da zu den selben zeiten waz cristenglaub noch krank. 
Si fürten ein kaplane mit in, der messe sangk; 
Der kam gesunt her wider, iedpch er kaum entran. 
Di andern all ir leben in Hewnen musten lan. 

1549 
Di herren kamen palde hin gen dem Meine dann. 
Hin durch daz lant zu Franke dfer kunig und all sein man. 
Di Strassen weist in Hagen, dem warens wol bekant. 
Dankwart der waz marschalke, der wunderkün weigant. 

1550 
Da si aus Franke kamen und durch Schwanfelden ritten, 
Gewapnet all geleiche, nach ritterlichem sitten, 
Si eilten ser gen Hewnen, di helde lobesam. 
Dar nach der kunig balde bis an di Tunaw kam. 

1551 
Hagen ^reit vof in allen, der wunderkune helt; 
Er weißt si auß dem lant, di herren ausserwelt 
Er trat von seinem rosse da nider auf daz lant. 
Sein roß zu einem paume der kune degen bant 

1552 
Daz wasser was gewachsen, kein schiff man da nit sach. 
Daz waz den von Burgunden ein grosses ungemach; 
Si künden da nit kumen über daz wasser breit. 
Si beisten ab zu fusse und waren unverzeit. 

1553 
Da sprach Hagen von Throne: Wi sol uns nun geschehen? 
Vil edler fegt vom Reine, ir habt hie wol gesehen, 
Wi groß und ungefüge ist hie des w'assers flut. 
Ich furcht, daz wir verlisen vil mangen degen gut 

1554 
Wi weist ir uns dann irre? so sprach der kunig her; 
Helt, durch ewr eigen tugent üntrpstet uns nit mer! 
Den fürt solt ir uns suchen hin über an daz lant, 
Daz wir hin über bringen roß, harnasch und gewant. 

1555 
Ja ist niir, sprach her Hagen, mein leben nicht so leit, 
Daz ich mich woU ertrenken in disem wage breit; 
Es muß von meiner hende vor sterben manig man 
In kunig Etzels reiche, wil mans uns nit erlan. 

1556 
Nun bleipt und haltend stille, ir stolzen ritter gut! 
Ich wil di fergen suchen dort an des wassers flut, 
Di uns hie über füren, wo ich es fugen kann. 
Sein schilt von stahel feste der helt da fassen gann. 

1557 
Wann er ein lichte brunne an seinem leibe trug. 
Auf seinem haubt ein helme von stahel fest und klug. 
Er fürt an seiner selten ein waffen, daz waz breit 
Und das zu beiden ecken gar freissamglichen schneit. 

1558 
Er suchet lang den fergen und kund sein finden nicht. 
Er hört ein wasser flissen (nit for ich euch bericht), 
Daz floß von einem brunnen. Da fand er wilde weip, 
Di patten sich dar inne und külten iren leip. 

1559 
Hagen der ward ir innen und schleich in heimlich nach. 
Da si den helt ersahen, in was zu flihen gach; 
Und daz si im entrunnen, des frewten si sich ser. 
Er nam in all ir kleider, mocht in nit schaden mer. 

1560 
Di Tunaw floß dem brunnen da also nahend bei. 
Dar ein si Sprüngen schnelle, di frawen alle drei. 
Da forchten si nit mere Hagen, den kunen man. 
Er sprach: Di ewren kleider wil ich zu pfände han. 

1561 
Da sprach zu im di eine, di waz Heidburg genant: 
Ir wunderkuner degen, geb uns unser gewant! 
Durch aller frawen ere, gebt ir uns unser wat, 
So woU wir euch dann sagen, wis euch zu Heunen gat. 

1562 
Si schwebten als drei folgel vor im auf wassers flut. 
Ir red wolt er verhören, der edel degen gut. 
Waz im di frawen sagten, wi wol glaubt er in das. 
Di ein sagt im di mere, als er begeren was. 

1563 
Si sprach: Ir reit wol sicher in kunig Etzels lant; 
Des gib ich euch mein trewe, so sprach di ein zu hant. 
Es ward nie held gepflogen in keinem lande bas, 
Als euch geschieht in Hewnen; furwar sag ich euch das. 

1564 
Des frewet sich her Hagen und dankt in da gar ser. 
Er gab in all ir kleider und sawmet sich nit mer. 
Da igliche ir wate da wider leget an. 
Erst sagten si dem herren, wi es in wurd ergan. 

1565 
Da sprach zu im di ander, di waz genant Wilint: 
Ich warn euch, edler Hagen, des Adrianes kint! 
Durch unser kleider willen hat euch Heidburg gelogen; 
Und kumpt ir hin gen Hewnen, so wert ir all betrogen. 

1566 
Ir herren, keret wider, wann es ist an der zeit! 
Wann ir zu ewrem schaden dahin geladen seit. 
Ir müsset alle sterben, kumpt ir in Heunen lant. 
Welcher dahin wil, reiten, dem wurt der tot bekant. 

1567 
Da sprach zu ir Her Hagen: Ir treibet ewren spöt. 
Wi kund sich daz gefugen, daz wir all bliben tot 
Dort in der Hewnen lande? nit wol gelaub ich das. 
Da gund si im di warheit da aber melden bas. 

1568 
Si sprach: Ir edler degen, ja muss es also wesen, 
Daz keiner bei euch allen mag vor dem tod genesen; 
Dann einer, ist ein pfafTe. Darbei sei euch bekant: 
Der kumpt gesunt alein heim in Purgunderlant. 

1569 
Da sprach aus grimmem mute Hagen, der kune degen: 
So wer uns leider allen di reis übel gewegen. 
Und solt wir all in Hewnen Verliesen unsern leip, 
Nun weißt uns ubers wasser, vil minigliches weip! 

1570 
Si sprach: Seit ir der reise nit wollet haben rat. 
Dort enhalb an dem wasser ein gute herberg stat; 
Da findet ir ein fergen und nirgend anderswo. 
Waz si da saget Hagen, des glaubet er ir da. 

1571 
Dem ungemuten helde dem rufft si binden nach: 
Verzicht ein kleine weile, laßt euch nit sein zu gach 
Und merkt, waz ich euch sage, ir wunderkun weigant! 
Der fürst in disem lande der ist Ilsung genant. 

1572 
Sein bruder ist geheissen der margraff Gelferat, 
Ein fürst in Peierlande. Wer weiß, wi es noch gat? 
Wolt ir durch ir lant reiten, ir solt euch wol be waren 
Und solt auch tugentlichen dort mit dem fergen faren. 

1573 
Erzürnet ir den fergen, er lat euch nit genesen. 
Ir mußt in seinem willen auch gar beschaiden wesen. 
Wolt ir, daz er euch füre, so gebt im seinen solt! 
Er huet des ganzen landes, di fursten sein im holt. 

Nibelungenlied lÖ 

1574 
Ob er nit kern so schire, so ruffet über flut 
Und nent euch Adelreiche! der ist ein helt so gut, 
Der durch feintschaft must weichen und rawmen dise lant 
So kumpt der ferg gar balde, wurt im der nam bekant 

1575 
Hagen den dreien frawen aus ubermut da neig. 
Waz im sagten di frawen, dar zu er stille schweig. 
Da ging er bei dem wasser so lang, der kun weigant, 
Bis er enhalb des wassers des fergen herberg fant. 

1576 
Er ruft mit lauter stimme über des wassers flut: 
Nun hol uns über, ferge! so sprach der degen gut, 
So gib ich dir zwelf pagen, di sein von golde rot. 
Ja ist uns diser ferte über daz wasser not. 

1577 
Der ferg waz also reiche, daz er kein Ion nit nam; 
Es wer im dann zu sinne, sust nimant überkam. 
Auch waren sein knechte gar reich und hochgemut. 
Noch stund Hagen aleine, der edel ritter gut 

1578 
Er ruft mit heller stimme, daz es so laut erdos 
(Sein kraft und auch sein Sterke waz da an massen groß): 
Hol über Amelreiche, des herren Ilsungs man. 
Und der aus disem lande in feintschaft hin entrann! 

1579 
Gar hoch an seinem Schwerte sein golt er im da bot, 
Ein pagen, der waz reiche und waz von golde rot, 
Daz er in uberfurte und mangen kün weigant. 
. Da nam der grosse ferge ein rüder in di hant 

1580 

Auch waz der selbig ferge so freisamglich gesit, 

Sein sin stund im nach gute und auch nach reicher mit. 

Er meint, er wolt verdinen das klare golt so rot. 

Da leid er von her Hagen den grimmiglichen tot. 

1581 
Der ferg für her gar balde zu Hagen an daz lant. 
Den helt, den er hört nennen, da er des nichte fant, 
Es muet den fergen sere, da er den helt nit sach. 
Der ferg da zu her Hagen gar zorniglichen sprach: 

1582 
Ir mugt wol sein geheissen mit namen Amelreich. 
Ich meint, ir wert derselbe. Dem seit ir ungeleich. 
Von fater und von muter was er der bruder mein. 
Ir habt mich hie betrogen, mußt ir hie disset sein. 

1583 
Durch got, fürt mich hin über! sprach Hagen da zuhant 
Ich bin ein fremder ritter, durchreit vil manig lant. 
Ich pit euch, daz ir nemet von mir den meinen solt. 
Ob ir mich füret über, ich wil euch wesen holt 

1584 
Da sprach zu im der ferge: Nein, es mag nit gesein. 
Es han gar vil der feinde di libsten herren mein. 
Darumb ich nimant füre in meiner herren lant. 
Als lieb dir sei daz leben, so trit aus auf den sant. 

1585 
Daz tun ich nit, sprach Hagen, mir ist der reise not. 
Nun nempt, wi vil ir wollet, von mir des goldes rot 
Und füret mich hie über mit mangem werden man! 
Da sprach zu im der ferge: Es mag dir nit ergan. 

1586 
Er zuckt ein starkes rüder, waz michel unde breit; 
Er schlug es auf her Hagen (daz must im werden leit), 
Daz Hagen in dem schiffe da straucht auf seine knie. 
So ungefüger ferge kam im zu banden nie, 

1587 ^ 
Da ward gar ser erzürnet Hagen, der edel gast. 
Der ferg schlug mit dem rüder auf in, daz es zubrast 
Hagen auf seinem helme; der ferg der was im gram. 
Dar umb demselben fergen Hagen daz leben nam. 

16* 

1588 
Auß grimmiglichem zorne greif da der kün weigant, 
Greif bald zu seinem Schwerte und faßt es in di hant. 
Er schlug im ab daz haubet und warf in an den grünt 
Den herren aus Purgunden ward es da alles kunt 

1589 
Und da Hagen von Throne den fergen tode schlug, 
Das schiff floß da von dannen; da waz'im leid genug. 
Ee er das schifl bracht wider, ser mueden er begann. 
Her zoch der kunig balde mit manchem werden man. 

1590 
Hagen der achtet kleine des starken fergen fal. 
Er floß ein gute weile daz wasser hin zu tal. 
Da fand er seinen herren dort an dem lande stan. 
Da ging Hagen engegen vil manig werder man. 

1591 
Er ward gegrusset schone von mangem ritter gut. 
Si sahen in dem schiffe riechen daz rotte blut 
Von einer grossen wunden, di er dem fergen schlug. 
Hagen der ward gefraget von mangem ritter klug. 

1592 
Und da sein her, der kunig, daz rote blut ersach 
Dort fliessen in dem schiffe, wi bald er zu im sprach! 
Nun saget uns, her Hagen, wo ist der ferg hin kumen? 
Ich mein, ir habt dem fergen den seinen leip genumen. 

1593 
Er sprach: Nein, edler kunig, daz schiff allein ich fant 
An einer starken wide. Ich loßt es mit der hant 
Ich hab auch keinen fergen bei disem schiff gesehen. 
Auch ist von meinen schulden nimant kein leid geschehen. 

1594 
Da sprach zu im gar balde der edel kunig Gernot: 
Ich forcht, daz unser beide und wir kumen in not, 
Seit wir zu disem schiffe hie keinen fergen han. 
Wi wir nun kumen über, daz kan ich nit verstan. 

1595 
Da sprach zu in her Hagen: Legt nider in das graji 
Ewr hamasch und geschmeide! Mir denkt wol, daz ich was 
Der allerpeste ferge, den man am Rein dort fant 
Ich wil euch über füren alle mit meiner hant 

1596 
Ich für euch wol an schaden über des wassers flut 
Dar durch begunden schwimmen nach in di roß so gut. 
Daz wasser keinem rosse sein sterke nie benam. 
Etliches schwam gar ferre, als im di müde zam. 

1597 
Da trugen si zu schiff schilt, harnasch und gewant 
Damach fürt er si über, Hagen, der kün weigant 
Hagen der waz ir ferge, kund auf dem wasser wol. 
Er fürt si über alle an gelt und ane zol. 

1598 
Zum ersten für- er über neun tausent ritter her 
Und sechzig kunig und fursten. Doch waz der helde mer, 
Vil mer dann zweinzig tausent fürt über allsant. 
Er bracht si all an schaden gen Feiern in daz lant. 

1599 
Daz schiff het gute lenge, waz stark und darzu groß, 
Daz es si trug da alle; dez mancher helt genoß. 
Es trug ir dreissig tausent über des wassers flut 
Da must am rimen zihen manch stolzer ritter gut. 

1600 
Da er si all brach über gesunde auf daz lant. 
Da dacht in seinem mute Hagen, der kün weigant, 
Wol an di red, di sagten im dort di wasserweip. 
Des het des kunigs kaplane verloren na den leip. 

1601 
Er dacht: Ich wil wol finden, und ob es also sei 
(Der kaplan muß ertrinken, so bin ich sorgen frei). 
Als mir dort han gesaget di wilden wasserweip. 
Des het der selbig prister verloren na den leip. 

1602 
Da fasset den kaplane Hagen mit seiner hant. 
Heiltums ein michel sumen man bei dem prister fant 
Daz mocht in nit gehelfen. Hagen waz ungemut, 
Er nam in bei dem köpfe, warf in ins wassers flut. 

1603 
Etlicher wolt im helfen, darzu so waz in gach; 
Dem armen kapelane si schrien alle: Fach! 
Da ward gar ser erzürnet der kunig Geiselher. 
Des achtet klein her Hagen und waz betrübet ser. 

1604 
Da sprach des kuniges bruder, der edel kunig Gemot: 
Waz hilfet euch, her Hagen, des armen bristers tot? 
Und ob daz tet ein ander, es solt euch wesen leit 
Sagt uns, umb welche schulde habt ir im widerseit? 

1605 
Der pfafF schwam da zu lande; er wer gar wol genesn. 
Man het im gern geholfen, da mocht es nit gewesn. 
Daz want alein her Hagen; gar grimmig waz sein mut. 
Er truckt in da zu gründe. Daz taucht ir keinem gut 

1606 
Und da der arme prister kein hilf von in ersach, 
Da schwam. er gen dem land und leid groß ungemach. 
Wi er nit schwimmen künde, im half di gottes hant, 
Daz er kam wol gesunde da wider auf daz lant. 

1607 
Da stund der kapelane und schut di seinen wat. 
Darbei kant wol her Hagen, daz ir nit wurde rat, 
Als im dort sagten wäre di wilden wasserweip. 
Er dacht: Es gilt uns allen daz leben und den leip. 

1608 
Da nun daz schiff ward lere und si getrugen dann, 
Waz si hetten darinne, der kunig und seine man, 
Hagen hies es zustucken und warf es in di flut. 
Des nam den kunig wunder und all sein helde gut. 

1609 , 
Warumb tund ir daz, bruder? So sprach zu im Dankwart. 
Wi sol wir uberkumen wol an der widerfart, 
Wann wir von Hewnen kumen und reiten an den Rein? 
Da saget im her Hagen, daz es nit kund gesein. 

1610 
Er sprach zu seinem bruder: Darumb hab ich es tan, 
Ob wir bei unsern beiden irgent ein zagen han, 
Der von uns wolt entrinnen durch zagheit und durch not, 
Der muß in disem wage bleiben und ligen tot 

161 1 
Si betten einen recken, ein fürst gar weit erkant, 
Geporen aus Purgunden, der waz Folker genant. 
Der part allzeit spotleichen durch seinen tummen mut 
Waz Hagen ie anfinge, daz taucht in alles gut. 

1612 
Und daz des kunigs kaplane daz schiff zerhawen sach 
Dort an dem andern lande, zu Hagen er da sprach: 
Du morder ungetrewe, waz hab ich dir getan, 
Daz du mich ane schulde wolst hie ertrenket han? 

1613 
Des antwurt im her Hagen: Ja het es mugen wesen! 
Mich rewet auf mein trewe, und daz ir seit genesen 
All hie vor meinen banden; daz wisset ane spot! 
Da sprach der arm kaplane: Des wil ich danken got. 

1614 
Ich furcht euch nun gar kleine, des solt ir sicher sein. 
Nun fart hin gen den Heunen! so wil ich an den Rein. 
Got las euch nimmermere her heim zu lande kumen, 
Darumb daz ir mein leben mir woltet han genumen! 

1615 
Da sprach der kunig reiche zu seinem kapelan: 
Es wurt Hagen noch pussen, waz er euch hat getan 
In seinem grossen zome, hilft mir got an den Rein 
Mit meinem leib gesunde; des solt ir sicher sein. 

^ 1616 
Fart wider heim zu lande (es mag nit anders sein) 
Und saget meinen grusse der liebsten frawen mein! 
Und allen meinen freunden solt ir auch machen kunt, 
Daz ich und all mein helde sein frisch und wol gesunt. 

XXV 

1617 
Da sie nun alle kamen hinüber auf den sant, 
Der kunig fraget balde: Wer weißt uns durch daz lant 
Di rechten landes Strasse, daz wir nit irre faren? 
Da sprach Folker, der kune: Daz woU wir wol bewaren. 

1618 
Verzicht ein weil, sprach Hagen, ir ritter und ir knecht, 
Und eilet nit so sere! daz dunket mich gar recht. 
Gar jemerliche mere tu ich euch hie bekant: 
Wir kumen nimmermere in der Purgunder lant. 

1619 
Daz sagten mir drei frawen heut an dem morgen fru, 
Unser kem keiner wider. Nun rat, ir herren, nu! 
Ir solt euch wapnen alle und rüsten all zu streit 
Wir haben hie vil feinde. Darumb gewamet seit! 

1620 
Ich meint, si lugen beide, di wilden wasserweip. 
Si sprachen, daz mit leben kem unser keines leip 
Auch nimmer kem zu lande, alein der kapelan. 
Dar umb ich in gar gerne auch wolt ertrenket han. 

1621 
Da kamen dise mere hin für di helde gar. 
Des si erschracken sere und wurden missefar. 
Wann si da forchten alle den grimmiglichen tot. 
Si kamen auf der reise in jamer und in not 

1622 
Und da si zu Möringen auch waren uberkumen. 
Und auch dem starken fergen ward da sein leip genumen. 
Da sprach Hagen von Throne: Seit wir vil feinde han, 
Di werden uns mit streite in disem land bestan. 

1623 
Ich schlug zu tot den fergen heut an dem morgen fru. 
Si wissen wol di mere; nun rust euch alle zu! 
Ob Ilsung und Gelfharte uns wolten hie bestan, • 
Daz woll wir an in rechen. So sprach der kune man. 

1624 
Ich weis si wol so kune, daz si es lassen nicht 
Darumb solt ir euch halten in hut und auch in pflicht, 
Daz nimant mug gesprechen, daz wir geflohen sein. 
Des folget im der kunig und manig ritter fein. 

1625 
Wer sol uns nun di helde hin füren durch daz lant? 
Daz tu Folker, der kune! dem sein hie wol bekant 
Di steig und auch di Strassen, dem werden spileman. 
Da sach man in gar schon verwapnet für si gan. 

1626 

Der edel fidelere sein guten heim aufbant 
Er fürt von lichtem stahel ein festes sturm-gewant ; 
Er fürt an seinem spere ein paner, daz waz rot 
Seit kam er mit dem kunig in jamer und in not 

1627 
Und da Gelfhart und Ilsung des fergen tot vernam, 
Dar nach di selben mere für mangen ritter kam, 
Da waz den fursten beiden umb iren fergen leit 
Si santen nach iren beiden; di waren bald bereit 

1628 
Es stund dar nach nit lange, als ich vernumen han, 
Kamen di fursten beide mit mangem werden man, 
Für not gewapnet feste vil mangem ritter her. 
Der kamen zehen tausent mit Gelfhart oder mer. 

1629 
Si folgten den Purgundern in grossem grime nach. 
Gelfhart, dem edlen fursten, dem waz ein teil zu gach 
Wol nach den fremden gesten; darzu zwang in der zorn. 
Des wurden seiner helde ein michel teil verlorn. 

1630 
Der kunig da mit Hagen gar wol bewaret was; 
Kein her pflag seiner helde in keinem land nie bas. 
Er hilt in di nachhute mit sechzig guter man; 
Und auch Dankwart sein bruder mit fleiß ir hüten gann. 

163 1 
In waz der zeit zuninnen, der tag laucht in nit mer. 
Er forcht der seinen freunde und seiner helde ser. 
Si ritten mit ein ander hin durch der Feier lant. 
Dar nach stund es nit lange, si wurden angerant 

16.32 
Im land auf allen Strassen so eilet man in nach. 
Daz horten di Purgunder; den feinden den was gach. 
Da sprach Dankwart, der kune: Man wil uns hie bestan. 
Nun bindet auf di helme, ir wunderkunen man ! 

1633 
Man eilet nach den herren geporen von dem Rein. 
Si sahen durch di finster manch lichten helmes schein. 
Da want sich gen den feinden Hagen und gund si fragen: 
Wem eilt ir nach so schnelle? daz sollend ir uns sagen. 

1634 
Da antwurt im Gelf harte, ein her aus Pairenlant: 
Wir suchen unser feinde, den sei wir nachgerant 
Di schlugen uns ein fergen heut morgen fru zu tot. 
Daz wollen wir noch rechen. Wir bringen euch in not. 

163s 
Da sprach Hagen von Throne: Und waz der ferge dein, 
Daz ich in schlug zu tode, di schuld di waz nit mein. 
Wolt uns nit uber-furen, da schlug ich in zu tot 
Ja leid ich von dem fergen groß jamer unde not 

1636 
Ich pot im reiche gäbe, golt, silber und gewant, 
Daz er uns uberfurte in ewer eigen lant 
Daz muet in also sere, daz er mich hart da schlug 
Mit einem starken rüder, des ich im nit vertrug. 

Ich greif zu meinem Schwerte und hieb im da mit zorn 
Ein ungefüge wunden. Des ward sein leip verlorn. 
Des wil ich euch ergetzen, wi euch nun dunket gut, 
Und wil den fergen bussen, waz man mir darumb tut 

1638 
Ich west wol, sprach Gelfharte, und da hie für uns reit 
Günther mit seinen beiden, daz si uns schuflfen leit 
In schlug Hagen zu tode. Des sol er nit genesen. 
Sein haupt uns für den fergen auch unser pfant hie wesen. 

1639 
Si neigten gen ein-ander ir schild und scharpfe sper. 
Gelfhart und auch her Hagen waz auf einander ger. 
Ilsung und auch Dankwarte einander da anritten. 
Da ward in grossem zorne gar ritterlich gestritten. 

1640 
Ir manhait si versuchten da gen einander bas. 
Von einem starken stosse vil nider in daz gras 
Hagen von seinem rosse. Daz schuff Gelfhartes hant 
Im brach daz furgebuge, da ward er ab gerant 

1641 
Von irem grimmen streite hub sich ein grosser schal. 
Des falls erholt sich Hagen, als er waz da zu tal 
Gefallen von dem rosse da nider in den kle. 
Di schäm tet da her Hagen in seinem herzen we. 

1642 
Und wer ir roß auffinge, daz ist mir unbekant. 
Si sprangen aus den setein da nider auf daz lant. 
Gelfhart und auch her Hagen liefen ein-ander an. 
Ein ritterliches streiten ward da von in getan. 

1643 
Wi kreftiglich her Hagen da gen dem beide sprang, 
le doch Gelfhart mit kreften Hagen den schilt hin schwang. 
Das er da fil zu stucken Hagen aus seiner hant. 
Des waz gar nah sein ende, sein freud im da verschwant. 

1644 
Hagen ruft da Dankwarten, sein liebsten bruder, an: 
Ich bit dich, Über bruder, du wolst mir beigestan. 
Er ist ein helt in noten, er leßt mich nit genesen. 
Im kam zu hilf Dankwarte, wer sust sein end gewesen. 

1645 
Dankwart sprang gen Gelfharte und gab im einien schlag, 
Darvon der fürst must sterben und vor im tode lag. 
Da wolt in Ilsung rechen, den libsten bruder sein. 
Doch must* er und di seinen weichen; daz waz im pein. 

1646 
Sein bruder ward erschlagen, auch ward er selber wunt. 
Wol achzig seiner helde bleib tot da zu der stunt. 
Er sach si vor im ligen. Da weich der helt hin dann 
Und floch da vor den gesten und alle seine man. 

1647 
Da di herren aus Peiren da fluhen alle sant. 
In grimmiglichem zorne kamen da her gerant 
Di held Hagens von Throne und eilten in da nach. 
Di feind sich forchten sere; in waz zu flihen gach. 

1648 • 
Da sprach aus freiem mute Dankwart, der kuhe degen: 
Wir wollen keren wider und uns der feind verwegen 
Und wollen si lan reiten. Si sein von blute nas. 
Wollen zu unsern herren. In trewen rat ich das. 

1649 
Si kamen zu dem kunige. Der streit der was geschehen. 
Da sprach Hagen von Throne: Ir held, ir solt besehen, 
Waz wir der unsern helde mit streite han verlorn 
In disem harten stürme wol von Gelf hartes zom. 

1650 
Wir han vir held verloren, so sprach ein ritter gut 
Doch haben sis vergolten; got hab ir sei in hut! 
Der held aus Peierlande bleib mer dann hundert tot. 
Hagen und seine helde waren von blute rot. 

1651 
Da brach her durch di wölken des lichten manes schein. 
Da sprach Hagen von Throne: Den libsten herren mein 
Sol es ewr keiner sagen, waz wir dort han getan. 
Man sol si ane sorge di nacht heint reiten lan. 

1652 
Di held kamen all zamen und di dort stritten ee. 
Den rittern und den knechten den tet die muede wee. 
Wi lang sol wir heint reiten? sprach da vil mantg man. 
Dankwart der sprach: Kein herberg mug wir heint nit gehan. 

1653 
Wir müssen furbas reiit^n bis an den lichten tag. 
Folker mit ganzen trewen des' kuniges paner pflag. 
Er fragt den marschalk balde: Wo sol wir heinaht sein, 
Daz unser roß gerugen und auch di herren mein? 

1654 
Da sprach Dankwart der kune: Daz kan ich nit gesagen. 
Wir kunnen nit gerwen, bis es beginnet tagen; 
So leg wir uns zu felde da nider in daz graß. 
Daz muet ser di helde, gar leid es in da was. 

• . 1655 
An in man nicht erkante daz heisse blut so rot, 
Bis daz di klare sunne den iren schein herbot 
Her über daz ]gepirge. Der kunig bald ersach, 
Daz si hetten gefochten. Günther aus zorne sprach: 

1656 
Er sprach da zu her Hagen: Nun land mich wissen das, 
Warumb sein euch di ring/e allso von blute nas! 
Wo häbent ir gestritten? solt ir mich wissen lan. 
Er sprach: Daz tet Gelf harte und auch di seinen man. 

1657 
Wol umb den starken fergen hat er uns angerant 
Mein bruder schlug in tode alein mit seiner hant. 
Usung entran uns allen; des zwang in grosse not 
Ir hundert, unser fire bliben im streite tot 

1658 
Ich kan euch nit gesagen, wohin si kamen sider. 
Daz wissen wol di leute, wo si sich Hessen nider, 
Da man si lud zu hause, der schon fraw Uten kint. 
Di wurden wol enpfangen zu Passaw darnach sint 

1659 
Daz det des kuniges mage, der pischoflf Pilgerein; 
Der ward erfrewet sere, da er di freunde sein 
Sach kumen mit irn helden zu im da in sein lant 
Er waz gar fro der geste aus der Purgunder lant. 

1660 
Si wurden schon enpfangen, di geste von dem Rein. 
Si kund nit all behalten der pischoff Pi^erein: 
Über di Tunau kamen si auf ein weites feit; 
Da schlugen auf di geste ir hutten und gezelt. 

1661 
Da lagen si zu felde ein sumerlangen tag 
Und auch di nacht. Gar schone man da der geste pflag. 
Dar nach di herren kamen in des margrafen lant. 
Dem sagt man bald di mere. Des freut sich der weigant 

1662 
Und da manch werder ritter gar wol geruet was, 
In des margrafen lande si furbas ritten bas. 
Si funden auf der warte dort schlaffen einen man. 
Dem nam Hagen sein waffen, weil er da schlaffen gann. 

1663 
Eckwart waz er genennet, derselbig ritter gut. 
Wol umb sein gutes waffen ward er gar ungemut, 
Daz er da het verloren da von der helde fart. 
Des Rudigeres marke fundens nit wol bewart 

1664 
Awe meins grossen schaden, sprach da der graf Eckwart. 
Ja rewet mich gar sere, daz ich schlief also hart, 
Seit mir di fremden geste namen daz waffen mein. 
Ich han nit wol gehütet dem libsten herren mein. 

1665 
Daz hört gar wol her Hagen. Sein klag im sorge bot; 
Gab im sein schwert da wider und vil des goldes rot. 
Daz hab dir, helt, zu libe, daz du mein freunt hie seist! 
Du bist ein stolzer degen, wi du hie einug leist 

1666 
Got dank euch, edler herre, so sprach der graf Eckwart. 
Doch rewet mich gar sere di reis und dise fart. 
Ir schlugt Seifrid zu tode; darumb tregt man euch has. 
Gar wol solt ir euch hüten. In trewen rat ich das. 

1667 
Nun woll uns got behüten, so sprach von Throne Hagen. 
Wir han zu disen zeiten nit anders hie zu klagen. 
Wann wo di meinen herren noch heinet herberg han 
Hie in des fursten lande. So sprach der kune man. 

1668 
Di roß sein uns gar muede worden auf diser fart. 
Der speis ist uns zu-runnen und leit uns allen hart; 
Wir finden es nit feile. Der Wirtschaft wer uns not, 
Der uns noch heinet gebe durch milde wein und brot 

1669 
Des antwurt im der grafe: Ich zeig euch einen wirt, 
Daz 'man in keinem lande euch solich er gepirt, 
Euch und den ewren herren, als euch mag hie geschehen. 
Ist margraflf Rudigere, der kann euch wol versehen. 

1670 
Der sitzt zu Pechalare und ist der miltest wirt. 
Und der zu allen zeiten vil reicher tugent birt, 
Als sam der lichte meie daz graß und blumlein tut 
Wann er sol beiden dinen, so ist er wolgemut. 

1671 
Da sprach der kunig reiche: Wolt ir mein bot nun sein 
Zu dem edlen margrafen wol durch den willen mein, 
Ob er mich woll enthalten und alle meine man, 
Wil ich umb euch verdinen, weil ich daz leben han. 

1672 
Her kunig, daz tun ich gerne, so sprach der graf Eckwart, 
Nam urlaup von dem kunige und hub sich an di fart 
Und sagt es bald seim herren, der margraf Rudunger, 
Und auch der schon Gotlinde 'sagt er auch bald di mer. 

1673 
Da eilt gen Pechalare Eckwart, der kune degen. 
In kant pald der margrafe. Der graf gund eilens pflegen. 
Er eilt zu seinem herren, Eckwart, der kune man. 
Rudiger meint, di feinde hetten im leit getan. 

1674 
Der fürst eilt für di pforten, da er den grafen fant. 
Der graf daz schwert abgurte und legt es aus der hant. 
Da fragt in der margrafe: Habt ir imant vernumen. 
Das ir eilt also sere? Warumb seit ir herkumen? 

1675 
Eckwart der antwurt balde dem fursten da zu hant: 
Drei edel kunig reiche di han mich her gesant, 
Günther und Geiselhere und auch der kunig Gernot. 
Iglicher seinen dinste euch, edler fürst, enbot 

1676 
Euch laßt auch grussen Hagen und der herzog Folker 
So gar in ganzen trewen. Furbas sag ich euch mer, 
Waz euch Dankwart, der kune, bei mir enbotten hat; 
Im und sein herren allen wer guter herberg not. 

1677 
Da sprach zu im gar balde der margraf Rudinger: 
Des frewt sich mein gemüte, das si sein kumen her 
Und meiner hilf begeren. Di ist in unverseit. . 
Ich bin mit meinem dinste in alle zeit bereit. 

1678 
Der marschalk laßt euch pitten, daz ir solt wol verstan, 
Daz ir zu Pechalare noch heinat werdet han 
Wol sechzig kunig und fursten und tausent ritter gut 
Und dreissig tausent knechte. Des ward er wol gemut 

Nieblimgenlied 1 • 

1679 
So wol wir diser geste, sprach margraf Rudinger, . 
Daz si zu land sein kumen di edlen recken her. 
Mich rewt, daz ich den herren so weng gedinet han. 
Nun reitend in engegen und alle meine man! 

1680 
Si eilten all zu rosse, als in der fürst gebot, 
Di ritter und die knechte; und vil der mundlein rot 
Waren gerüstet schone, für war so wissend das! 
Noch west es nit Gotlinde, wann si aleine was. 

168 1 
Da ging zu ir der furste, da er si einig fant. 
Sein weip und auch sein tochter, tet in di mer bekaht, 
Wi daz di herschaft keme, geporen von dem Rein, 
Daz irer frawen bruder kemen, der kunigein. 

1682 
Nun merket, edle frawe! sprach margraf Rudinger, 
Ir solt si schon enpfahen, des habt ir lob und er. 
Wann si mit iren beiden werden zu hofe gan. 
Ir solt si schon enpfahen und alle seine man. 

1683 
Mit in so kumpt her Hagen und sein bruder Dankwart 
Und einer, heisset Folker, 'geporen von hoher art. 
Di sechs di solt ir küssen und auch di tochter mein 
Und solt ir pflegen schone, der herren von dem Rein. 

1684 
Si sprach: Daz tun ich gerne und bin darzu bereit 
Si legten an gar palde daz allerpeste kleit, 
Darin si wolten reiten hin gen der ritterschaft. 
Und da di herren kamen mit grosser hereskraft. 

XXVII 

1685 

Da las wir di materge und heben wider an. 
Si eilten gen den gesten, gen mangem werden man. 
Si kamen da gar balde, da man di geste fant. 
Si wurden wol enpfangen in des margrafen lant 

' 1686 

Da der edel margrafe di gest da ane sach, 
Her Rudiger in freuden da zu den Herren sprach: 
Her kunig, seit mir wilkumen und alle ewre man ! 
Wann ich in meinem lande nie Über gest gewann. 

1687 
Si dankten ser deip fursten, als vil als ir da was. 
Er gund in alles guten. Gar wol beweißt er das. 
Besunder grüßt er Hagen, der was im wol bekant, 
Und auch den fidelere aus der Purgunder lant 

1688 
Da sprach zu dem margrafen Dankwart, der kune degen: 
Seit ir uns herberg gunnet, sagt uns, wer sol dann pflegen 
Des unsern hoffgesinde, der helde von dem Rein? 
Der margraf sprach : Di sorge mugt ir woll lassen sein. 

1689 
Es wurt bewaret schone, waz ir habt mit euch bracht; 
Roß, harnasch und di leute hab ich in guter acht. 
Dem schaff ich alles huete, daz sein nit wirt verloren. 
Kein schad sol euch geschehen, ir fursten hochgeporen! 

1690 
Nun schlahend auf, ir herren, für Pechlar auf daz feit, 
Des helfen euch die meinen, ewr hüten und gezelt 
Und satelt ab di rosse und land- si rügen schon ! 
Solch wird und er nie gesten auf erd war mer getan. 

17* 

169 1 
Des frewten sich di geste; man pflag ir vor nie bas. 
Si baißten von den rossen da nider in daz gras. 
Da rueten si da alle und hetten gut gemach. 
Wol auf der weiten reise in vor nie bas geschach. 

1692 
Da kam di margrefinne mit manchem werden man 
Und auch ir schone tochter sach man da bei ir stah 
Und vil der schonen frawen und manig schone meit. 
Si trugen an irm leibe manch .kosperliches kleit 

1693 ' 
Von in daz edel steine laucht also wunnigleich. 
Si lauchten schon von golde und waren freudenreich. 
Da kamen in engegen di helde von dem Rein 
Und neigten schon den frawen und schonen megethein. 

1694 
Wol sechs und dreissig meide und manig schönes weip, 
Den waz nach wünsch geziret ir miniglicher leip. 
Si gingen da engegen vil mängem ritter gut, 
Enpfingen si gar schone und waren hoch gemut 

1695 
Da küßt des fursten tochter di kunig alle drei. 
Also tet auch ir muter. Hagen stund auch darbei; 
Den solt di maget küssen. Da si in blicket an, 
Er sach so freischamglichen, si het es gern gelan. 

1696 
Doch must di schone folgen, waz ir ir fater bot; 
Sich mischt ir schone färbe, das si ward pleich und rot. 
Si küßt auch Dankwart schone und auch den fideler. 
Durch ir tugent und züchte pot si in wird und er. 

1697 

Di junge margrefinne nam selber bei der hant 
Der kunig aus Purgonden, her Geiselher genant; 
Ir muter fürt da selber Günther, der kunig reich. 
Der margraf fürt Gemoten, den kunig lobeleich. 

1698 
Man fürt di herschaft alle in einen weiten sal. 
Di ritter und di frawen sas zamen uberal. 
Da trug man für di geste den met und kulen wein. ♦ 

Man pflag ir wol nach wünsche, der herren von dem Rein. 

1699 
Da ward von in gar dicke liplich geblicket an 
Der schon Gotlinden tochter. Di waz so wol getan, 
Si trewtet in dem herzen vil manig ritter gut. 
Daz schuff ir grosse schone, wann si waz hochgemut. 

1700 
Si dachten, wes si wolten, es mocht doch nit gesein 
An meiden und an frawen, an manchem ritter fein. 
Man sach manch schone frawe und mangen ritter klug. 
Folker und der margrafe ein stette freuntschaft trug. 

1701 
Nach gwonheit si sich schiden auch von ein ander da, " 
Di ritter und di frawen. Di waren alle fro. 
Da richtet man di tische in einen sal, was weit. 
Man pflag der fremden geste gar schon zu aller zeit 

1702 
Wol durch der geste willen Gotlind zu tische kam. 
Ir wunderschone tochter si da nit mit ir nam. 
Di bleib dort bei den frawen, da si zu tische sas. 
Daz muet di gest gar sere, daz si nit bei in was. 

1703 
Da man nun gaß zu hofe, di herren uberal. 
Man bracht Gotlinden tochter da wider in den sal. 
Vil süsser wort von beiden ward da vor ir geseit. 
Daz tet Folker, der kune, ein degen unverzeit 

1704 
Da sprach gar tugentlichen Folker, der spileman: 
Ir edler Rudigere, got hat euch gnad getan 
Auß seiner milt und gute, daz er euch hat gegeben 
Ein kint so miniglichen. Ir mugt wol frolich leben. 

1705 

Ob ich ein kunig were, sprach da der spileman, 

Über all kunigreiche, so wolt ich gerne han 

Ewr minigliche tochter für alle frawen gut. 

Auf erd gert ich nit mere, sprach er aus freiem mut 

1706 
Da sprach sich der margrafe: Wi mochte daz gesein, 
Und daz ein kunig gerte der libsten tochter mein? 
Wir sein arm und elend, mein tochter und mein weip, 
Und haben nicht zu geben. Waz hilft ir schöner leip? 

1707 
Da sprach Gernot, der kunig: Land solche rede stan! 
Und solt ich selbs ein frawen nach meinem willen han, 
Nach wünsch für alle frawen wer ich ewr tochter fro. 
Des antwurt im her Hagen, dem edlen kunig, da: 

1708 
Si sol zu weibe haben mein her, kunig Geiselher. 
Si ist so hoch geporen, di schone maget her, 
Daz wir ir dinen gerne, ich und all meine man. 
Wolt got, solt si gekronet dort in Purgunden gan! 

1709 
Di red da von her Hagen taucht den margrafen gut 
Und auch di margrefinne; si wurden wol gemut. 
Da triben sis so lange, daz si zu w^ibe nam 
Her Geiselher, der junge, der kunig lobesam. 

1710 
Wann sich ein ding sol schicken, so muß es für sich gan. 
Man hies di schone maget da für di herren stan. 
Da gab man si zu weibe der schon fraw Uten kint. 
Auch nam er si gar gerne, als man geschriben fint. 

1711 
Man macht ir undertenig bürg, stet und weite lant 
Des sichert ir mit eiden des reichen kuniges hant 
Und auch Gernot, sein bruder. Da daz nun waz getan, 
Da sprach sich der margrafe: Seit ich nit landes han, 

1712 
So laßt euch nit verschmähen den mein elenden solt! 
Ich gib euch zu meinr tochter silber und rottes golt, 
Und waz zweihundert rosse mugen von hinnen tragen. 
Di red gund den Purgundern da allen wol behagen. 

J713 
Man fürt di junkfraw balde für si in einen ring 
Und Geiselher, den jungen, ein stolzer jungeling. 
Man fragt in, ob er wolte daz schone megethein. 
Er sprach: Ich nim si gerne, si sol mein eigen sein. 

1714 
Si fragten darnach aber di miniglichen meit, 
Ob si den kunig wolte. Ein teil waz ir doch leit, 
Und nam in doch gar gerne, den kuniglichen man. 
Si schempt sich diser frage, di maget wol getan. 

1715 
Da sprach zu ir ir fater, daz si solt sprechen: Ja. 
Si sprach: Ja, edler kunig! mein herz ward nie so fro. 
Di meit er miniglichen mit armen da umbschloß. 
Er küßt si minigleichen. Ir beider freud was groß, 

1716 
Da sprach von Pechalare der margraf Rudinger: 
Ir edler kunig reiche, wann ir kert wider her 
Und zihet heim zu lande, so gib ich euch mein kint, 
Daz ir si mit euch füret und waz ir meide sint. 

1717 
Der tag nam schir einde. Di meit di ging dahin 
In ein schon kemenate, dar ein stund ir der sin. 
Man pflag der herren schone bis an den lichten tag. 
Darnach mit edler speise man da der geste pflag. 

1718 
Da man nun gasse zu hofe, si wolten furbas faren. 
Ir mut stund in gen Hewnen. Daz wil ich wol bewaren. 
Sprach zu in der margrafe, ich wil euch noch nit lan, 
Wann ich nie über geste bei meiner zeit gewann. 

1719 
Da sprach zu im Dankwarte: Es mag nit wol gesein. 
Wo nemet ir di speise, daz brot und auch den weiri, 
Daz ir so mangem menschen mit speise seit bereit? 
Da daz der margraf horte, di red di was im leit. 

1720 
Er sprach: Ir edler degen, der sorg tut euch kein not. 
Ich gib euch noch vir wochen, euch allen, wein und brot, 
Euch und all ewren beiden mit ganzem foUem rat 
Ir mußt hoch bleiben lenger, wi es dar nach ergat 

1721 
Wi wol si Urlaubs gerten, er wolt ir lassen nicht. 
Bis an den firden morgen, find ich in disem ticht 
Des ward sein mild und ere in alle lant geseit 
Darzu gab er den gesten manch herlich wapenkleit. 

1722 
Si rüsten sich von dannen, di geste alle sant. 
Da gab in reiche gäbe des edlen fursten hant. 
Der margraf gab in allen, wer es ie von im nam. 
Daz schuff sein mild und tugent, di im gar wol anzam. 

1723 
Der fursten hoffgesinde di kamen für daz tor. 
Gesatelt vil der rosse si hilten all darvor. 
Da fasset seinen schilde manch wunderkün weigant, 
Als si wolten von dannen hin in der Heunen lant 

1724 
Der margraf si begäbet, di herren uberal, 
Ee daz di fremden geste hin schiden aus dem sal. 
Er und all seine geste gunden in frewden leben. 
Da er sein schone tochter dem kunig hat 'gegeben. 

1725 
Er gab dem kunig Günther ein gab, waz lobeleich, 
Di trug er gar wol mit eren, der edel kunig reich; 
Es waz ein reiche gäbe, daz peste sturmgewant 
Da naigt im schon der kunig und dankt dem kün weigant 

1726 
Er gab Gernot, dem kunige, ein gäbe, di waz gut, 
Daz oft in herten stürmen durch lichte helme wut. 
Daz gund im wol di frawe, des edlen fursten weip. 
Dar von darnach der furste verlos den seinen leip. 

1727 
Da gab di margrefinne ein gäbe lobesam 
Hagen, dem helt von Throne, di er mit wirde nam, 
Daz er nit an ir st eure hin für zu der hochzeit. 
Kein weip gab nie solch gäbe in allen landen weit. 

1728 
Nit pessers ich itz gere, so sprach von Throny Hagen, 
Daz ich durch ewren willen gar gerne wolte tragen. 
Wann einen guten Schilde, hangt dort an einer want. 
Den wolt ich gerne füren mit mir in Heunenlant. 

1729 
Und da di margrefinne von Hagen daz vernam, 
Da ward si weinen sere, di furstin lobesam. 
Si dacht in grossem leide wol an des Neidungs tot, 
Den Wittich schlug zu tode; des zwang in grosse not. 

1730 
Da sprach di margrefinne: Den schilt wil ich euch geben. 
Nun wolte got von himel, daz er noch solte leben. 
Der in trug vor der hende! der lag in stürmen tot. 
Des muß ich immer klagen. Mein herz leit grosse not. 

1731 
Di edel landes-frawe ein wenig furbas ging. 
Den schilt da bei dem fessel si bei der hende fing 
Und bot in dar her Hagen mit irer weissen hant. 
Di gab trug er mit eren gar wol, der kün weigant 

1732 
Ein tuch von pfeller reiche ob seiner färbe lag. 
Kein pessern schilt auf erden belauchte nie der tag, 
Von gold und von gesteine; des manig helt begert. * 
Der schilt des rotten goldes waz tausent mark wol wert. 

Den schilt nam von ir balde Hagen, der kune man. 
Da kam Dankwart, sein bruder, gund auch gen hofe gan. 
Dem gab ein reiche gäbe der schon Gotlinden kint, 
Di er trug dort in Hewnen gar wirdiglichen sint 

1734 
Waz ie von reicher gab auf erd ie ward vernumen, 
Da in ir keines hende so wer es nimmer kumen. 
Wann durch des wirtes Übe, der in groß wirde bot. 
Seit wurden si im feinde und schlugen in zu tot. 

1735 
Folker, der degen kune, mit seiner fidel kam. 
Er ging hin für Gotlinde, der fürst so lobesam. 
Er machet sues gedone und sang ein schönes lit; 
Darmit er ir hofirte, ee er von dannen schiet 

1736 
Da lies di margrefinne ein laden da her tragen. 
Daraus nam si gar balde, als man noch höret sagen. 
Sechs pagen rot von golde, gab si im in die hant: 
Di solt ir mit euch füren durch mich in Heunenlant 

1737 
Und soltz durch meinen willen dahin gen hofe tragen, 
Und wann ir kurtiet wider, daz man mir mug gesagen, 
Daz ir mir habt gedinet bei des kuniges hochzeit. 
Daz wil ich, fraw, verdinen in stürmen und in streit 

1738 
Der wirt sprach zu den gestern Ir solt dest senfter faren. 
Ich gib euch selbs geleite und wil euch wol bewaren, 
Daz man auf allen Strassen euch nimmer tut kein leiL 
Ich wil euch selber füren, bin euch zu dinst bereit. 

1739 
Der marggraf rust sich balde wol mit fünfhundert man, 
Di waren gute helde, legten irn harnasch an, 
Und reft in freiem mute mit in zu der hochzeit. 
Ir keiner nimmermere kam heim zu lande seit. 

1740 
Mit einem suessen küsse der helt von dannen schiet; 
Also tet Geiselhere, als im sein liebste riet. 
Mit armen si umbfingen di miniglichen weip. 
Des musten si beweinen vil manger ritter leip. 

1741 
Di fenster in der bürge het man all aufgetan. 
Der margraf kam zu rosse mit manchem werden man. 
Ir herz den frawen sagte den jamer und di ser, 
Wann si freund, man noch geste gesahen nimmermer. 

1742 
Si trugen in dem herzen groß jamer unde leit. 
Di frawen weinten sere und manig schone meit. 
Di herren kamen alle für Pechlar auf den sant. 
Di Tunaw si da ritten zu tal in Hewnenlant. 

1743 
Da sprach zu den Purgunder der margraf unverzeit: 
Es wurt dem kunig Etzel di mer gar schir geseit, 
Da wir sein in seim lande, ir edlen held so her!' 
Des wirt sich frewen sere Krenhilt, di schone ser. 

1744 
Di potten eilten palde durch Ostereich hin dann. 
Si sagten dise mere den frawen und den man, 
Wi daz di herschaft kome, di helden von dem Rein. 
Des frewet sich in Hewnen manch stolzer ritter fein. 

1745 
Da ward derti kunig Etzel di mer gar schir bekant, 
Wi daz di herren kemen aus der Burgunder lant. 
Der kunig sprach zu Krenhilden.' Vil edle frawe mein, 
Ir solt di ewren bruder enpfahen. Daz sol sein. 

1746 
Ich wil auch selber reiten gen in mit manchem man. 
Da sprach di kuniginne: Daz wil ich understan. 
Ir solt euch lassen finden in ewrem palast reich. 
Daz zimpt euch wol, her kunig! So sprach di minigleich. 

1747 
Si dacht in irem mute: Es mocht noch werden rat. 
Der mich an meinen freuden gar ser geletzet hat, 
Mag ich nun daz gefugen, es muß im werden leit. 
Er muß dar umb hie sterben, der tot ist im bereit. 

1748 
Ich wil es also schaffen, das es im gilt den leip, 
Dem morder ungetrewe, gedacht daz schone weip. 
Den meinen libsten herren, den hat er mir genumen. 
Daz muß im hie zu Hewnen zu grossem schaden kumen. 

XXVIII 

1749 

Da nun di herren alle kamen in Hewnenlant, 
Di mer di kamen balde für meister Hildebrant. 
Er sagt es seinem herren; dem was es also leit. 
Doch ;reit er in engegen, der Berner unverzeit 

1750 
Sein roß hies auch herzihen der kune helt Wolfhart. 
Er reit mit dem von Ferne und manig ritter zart. 
Si eilten gen den gesten hin über walt und feit 
Man het in aufgeschlagen manch kosperlich gezelt 

1751 
Da si Hagen von Throne gen im her reiten sach, 
Zu seinem edlen herren, dem kunig, er da sprach: 
Her kunig, wir wollen balde auf gen den herren stan; 
Und gand in bald engegen! So sprach der kune man. 

1752 
Dort her reit ein gesinde, das ist mir wol bekant. 
Es sein di pesten helde, di man auf erd ie fant. 
Es ist der fürst von Ferne, der degen hochgemut; 
Mit im reit Hildebrande und manig ritter gut 

1753 
Si peisten von den rossen, vil manger kün weigant 
Wol mit her Ditereiche da nider auf daz lant. 
Her Ditrich und di seinen hin gen den gesten ging; 
Di herren von dem Reine er lobelich enpfing. 

1754 
Da si der fogt von Ferne zum ersten ane sach, 
Dar durch groß lieb und leide dem fursten da geschach. 
Er west wol umb die mere; di reis di waz im leit. 
Et meint, dem Rudigere het man di mer geseit 

1755 
Nun seit mir got-wilkumen, Günther und Geiselher, 
Gernot und auch her Hagen, Dankwart und auch Folker ! 
Euch stet ein schwere sache hie umb Seifrides tot. 
Des weint all tag Krenhilde in engstiglicher not 

1756 
Waz mag si ta-lang weihen? sprach da von Throne Hagn. 
Er leit vor mangem jare und ist zu tod geschlagn. 
Der kunig aus Hewnenlanden, der si genumen hat, 
Mag si des wol ergetzen. Seifrit nit mer auf stat. 

1757 
Da sprach der fogt von Ferne: Daz las wir also stan! 
Und lebt mein fraw Krenhilde, so mag noch schad ergan 
Wol umb Seifrides tode. So sprach her Diterich. 
Umb Nibelunger schetze, dar umb so hut du dich! 

1758 
Warumb sol wir uns hueten? so sprach der kunig Günther. 
Kunig Etzel nach uns sante (waz sol ich sagen mer?) 
Und lud uns her gen Hewnen, di meinen allesant. 
Des gleich Krenhilt, mein Schwester, hat uns auch hergemant 

1759 
Her kunig, ich wil euch raten, so sprach von Throny Hagn, 
Nun bitend euch den Ferner di rechten warheit sagn. 
Den edlen Ditereiche, daz er euch laß verstan, 
Waz in nun dunkt daz peste! Daz woU wir greifen an. 

1760 
Da sprach der fogt von Ferne: Waz sol ich euch mer sagn? 
Ich hör si alle morgen ser weinen unde klagn 
Und winden irer hende des kuning Etzels weip. 
Si hart all tag senlichen wol umb Seifrides leip. 

1761 

Es hat auch noch nit ende, so sprach der spileman, 
Folker, der degen kune, als ich vernumen han. 
Doch wollen wir dar reiten und wollen da besehn, 
Waz uns hie von Krenhilden in Hewnen mug geschehn. 

1762 
Di Herren aus Purgunden da hin gen hofe rittn. 
Si kamen lobelichen nach irem land^s-sittn. 
Da gert all weit zu sehen newr den einigen man, 
Hagen, den helt von Throne, wi er wer getan. 

1763 
Der helt waz freisamklichen, daz sag ich oflfenbar, 
Gar stark und ungefüge, dar zu waz im sein har ^ 

Gemischt mit greiser färbe, sein pein di waren im lank, 
Gar grawsam sein gesiebte, herlich so waz sein gank. 

1764 
Man weist in herberg allen, dem kunig und mangem man. 
Ir ritter und ir knechte schid man von in hin dann. 
Daz hies di kuniginne, di argen willen trug. 
Darnach man an der herberg di knecht zu tode schlug. 

1765 
Dankwart, her Hagens bruder, waz des kuniges marschalch. 
Der kunig im mit fleisse sein hoffgesind befalch. 
Das er ir solt mit speise in allen trewen pflegn. 
Es det es williglichen Dankwart, der kune degn. 

1766 
Krenhilt, di kuniginne, her gen den gesten ging; 
Da si mit falschem mute di iren freund enpfing. 
Si küßt her Geiselhere und nam in bei der hant. 
Daz sach von Throni Hagen; sein schilt faßt der weigant 

1767 
Nach solchem falschen grusse, sprach Hagen gar verwegn, ' 
Mag sich gar bedenken vil manig stolzer degn. 
Mari grüßt di unsern herren und doch nit iderman. 
Ich forcht, wir han gen Hewnen ein pose reis getan. 

1768 
Nun seit dem gotwilkumen, der euch hie gerne sieht! 
Durch ewrer freuntschaft willen wil ich euch grussen nicht. 
Nun sagt, waz ir mir bringet mit euch her von dem Rein, 
Dar umb ir mir so groß soltend wilkumen sein! 

1769 
Het ich gewest di mere, sprach Hagen gar verwegn, 
Daz euch solt gäbe bringen vil manig kuner degn, 
Ich wer wol gwest so reiche, het ich es vor bedacht, 
Daz ich euch het mein gäbe mit mir zu land her bracht. 

1770 
Da sprach di kuniginne: Ir solt mich wissen lan 
Den hört von Nibelungen, wo habt ir den gestan? 
Der waz ie ganz mein eigen, daz ist euch wol bekant. 
Den solt ir han gefuret mit euch her in mein lant. 

1771 
Er sprach : Fraw kuniginne, es ist vil manig tag. 
Des hortz von Nibelunge gar lang ich des nie pflag. 
Den hies mein her versenken zu Wurmes in den Rein; 
Da muß in beleiben, ir edle kunigein! 

1772 
Da sprach di kuniginne: Ich han es vorbedacht. 
Mir ist sein worden kleine hieher zu hause bracht; 
Wi er doch waz mein eigen, des ich ein weil noch pflag. 
Nach im und seinem herren hab ich vil leidig tag. 

1773 
Ewr mue ist gar verloren, so sprach von Throne Hagn. 
Wi mocht ich in herbringen? Ich het genug zu tragn 
An meinem gutten schilde und an meim helme licht; 
Daz Schwert in meiner hende, des gib ich euch hie nicht. 

1774 
Ich red es nit darumbe, daz ich wolt goldes gern ; 
Ich han so vil des gutes, daz ich sein mag enpern. 
Ein mort und auch zwen raube sein mir von euch geschehn. 
Daz mag ich arme fraw di leng nit ubersehn. 

1775 
Krenhilt di hies verkünden den herren uberal, 
Daz nimant tragen solte kein waffen in den sal: 
Di wer und auch di schilde sol man behalten lan. 
Da sprach Hagen von Throny: Da ker ich mich nit an. 

1776 
Ich ger nit solcher eren, ir edle kunigin milt, 
Daz ir zu herberg tragend mir meinen guten schilt 
Und ander meine waflfen; ir seit ein kunigein. 
Daz lert mich nie mein fater, ich wil selbs feamrer sein. 

1777 
Awe der leidig mere, so sprach di schon Krenhilt 
War umb wil hie mein bruder und Hagen seinen schilt 
Von in nicht tragen lassen? si sein gewarnet worn. 
Und west ich, wer es tette, den leip het er verlorn. 

1778 
Da sprach zu ir in zorne von Fern her Ditereich: 
Ich han si selbs gewarnet, di edlen fursten reich 
Und auch darzu den Hagen ; ich han es selbs getan. 
Nun dar, du falentinne, wi wilt du's greifen an? 

1779 
Des schemet sich gar sere des kunig Etzels weip. 
Wann si forcht also sere des edlen Ferners leip. 
Da schid si von in dannen, daz si nicht mer gesprach. 
Mit mangem grimmen blicke ir feind si da an sach. 

1780 
Si gingen mit einander, di zwen vil kune degn, 
Her Ditrich und her Hagen gunden geselschaft pflegn. 
Da sprach zu dem von Throne der Ferner unverzeit: " 
Daz ir ie kampt gen Hewnen, daz ist mir sicher leit 

1781 
Wer ist dort jener degen, so sprach kunig Etzel reich, 
Der dort so gar loblichen stet bei her Ditereich? 
Man sol in schon enpfahen, wann er ist hochgemut. 
Von wann er sei geporen, er ist ein ritter gut. 

1782 
Dem kunig antwurt einer, Krenhilden dinestman: 
Sein fater ist von Throny und heisset Adrian. 
Er pfligt freischlicher perde, der wunderkune man. 
Daz sol man noch wol sehn, daz ich nit glogen han. 

NibelungenUed 18 

1783 
Wi kumpt es, sprach kunig Etzel, daz er so grimmig ist? 
Wann er noch nit enweste Krenhilden argen Hst, 
Den si antet iren freunden. Ir herz daz waz in gram. 
Ir keiner mit dem leben nit" mer von dannen kam. 

1784 
Ich kant wol Adriane, er waz mein dinestman. 
Groß breis und michel ere er hie mit streit gewan. 
Ich macht in zu eim ritter und gab im reichen solt. 
'Fraw Helch, di vil getrewe, waz im von herzen holt. 

1785 
Darumb ich in wol kenne, daz es di Hagen sint. 
Ich zoch ir auf wol zwene, da si noch waren kint, 
In und Walther von Spanigen, bis daz si wurden man. 
Walther mit Hildegunden von hinnen mir entrann. 

1786 
Er dach an etlich sache, di vor lang waz gescheht!. 
Den werden helt von Throne den het er gern gesehn. 
Der im in seiner jugent allzeit sein dinste bot. 
Dar nach schlug Hagen selber des kuniges freund vil tot 

XXIX 

1787 

Da schiden von ein ander zwen degen lobeleich, 
Hagen, der helt von Throne, und auch her Ditereich. 
Da blickt über di achsel Hagen, der kune man; 
Nach Folker, seim gesellen, ward er schir sichtig an. 

1788 
Er sach den fidelere dort stan bei Geiselher. 
Folker, sein libsten gsellen, bat er da also ser, 
Daz er da mit im ginge; er kant sein grimmen mut 
Er waz in allen noten ein stolzer ritter gut . 

1789 
Si lissen auf dem hoffe dort stan di herren gar, 
Bis an di zwen aleine gingen von dannen zwar 
Über des kuniges hofe für einen sal, waz reich. 
Si wolten nimant furchten und parten ritterleich. 

1790 
Si Sassen alle baide da über gen dem sal. 
Dar in so waz Krenhilde. Manch süsser don erhal. 
Si sach Volker und Hagen, dardurch ir freud verschwant, 
Sitzen vor einem hause. Schon laucht ir sturmgewant. 

. 1791 
Recht sam zwen leben wilde sassen di kune man. 
All weit nam des groß wunder; man sach si feintlich an. 
Da blickt her durch ein fenster des kunig Etzels weip. 
Si sach si an mit grimme. Betrübet waz ir leip. 

1792 
Da dacht si an Seifriden und weinet inigleich. 
Des nam di Hewnen wunder, kunig Etzels held geleich. 
War umb di fraw so schnelle wurd also ungemut. 
Da klaget si iren schaden vil mangem ritter gut 

18* 

1793 
Si sprachen: Sagt uns, frawe, waz euch nun sei geschehn! 
Wir haben in einer kurze euch frolich hie gesehn. 
Nimant lebt hie so kune, der euch tur tan kein leit, 
Wir woltens an im rechen, der tot wer im bereit 

1794 
Daz wolt ich wol verdinen, der mir rech meine leit 
Als daz sein herz begerte, wolt ich im sein bereit; 
Ich fiel im für sein fusse, so sprach daz schone weip, 
Der mich an Hagen reche und brecht in umb den leip. 

1795 
Da wapnet sich gar balde wol sechzig guter man 
Wol durch der kunigin willen, den Hagen wolt bestan. 
Si wolten in erschlagen zu dinst der kunigin her 
Und Folker, sein gesellen, den kunen fideler. 

1796 
Und da di kuniginne ir schar so klein noch sach, 
In grimm und grossem leide si zu in allen sprach: 
Waz ir habt in dem sinne, des solt ir abe gan. 
Ja mugt ir so geringe den Hagen nit bestan. 

1797 
Da wapnet sich gar palde der iren beiden mer. 
Dreihundert schneller Hewnen mit ritterlicher wer. 
Dar mit eilt si gar balde, wolt rechen ire leit 
Di all Folker und Hagen da betten widerseit 

1798 
Da nun di kuniginne ir held gewapnet sach, 
Nun höret abenteure, wi si da zu in sprach! 
Ir solt ein kleine weile bei mir hie stille stan, 
Wann under meiner kröne wil ich hin zu in gan. 

1799 
So hört ir, waz mir leides hat dan der arge wicht. 
Der morder ungetrewe, den ewr aug wol sieht 
Ich weiß in wol so kune, daz er mir laugnet nicht 
So ist mir gar unmere, ob im der tot geschieht 

1800 
Daz sach der fidelere, Folker, der lobesam, 
Und wi di kuniginne mit iren Heiden kam. 
Si ging aus einem sale. Da Folker daz ersach, 
Zu Hagen, seim gesellen, der kune degn sprach: 

1801 
Nun schawet, edler Hagen, wisi gen uns her gat, 
Di uns in falscher trewe da her geladen hat! , 
Si bringt mit ir gewapnet vil mangen werden man, 
Gewapnet, sam si wollen zu einem streite gan. 

1802 
Ir wissend wol, her Hagen, daz si euch ist gehas. 
Dest bas solt ir euch hüten, in trewen rat ich das. 
Be wäret leib und ere! daz dunket mich vil gut. 
Als ich di held erkenne, si s^in nit wolgemut. 

1803 
Es sein gar starke helde, gebrustet also weit. 
Wer sich vor in besorge, der warne sich bei zeit, 
Wann si under der seiden di lichten brunne tragn. 
Waz si nun dar mit meinen, daz kann ich nit gesagn. 

1804 
Da sprach zu im her Hagen, sein herz in zorne brann: 
Ich weiß wol, daz es alles ist hie auf mich getan. 
Vor den, di si dort bringet, so sprach der kün weigant, 
Traw ich noch wol heim kumen in der Burgunder lant 

1805 
Ir edler fidelere, wolt ir mir beigestan. 
Ob mit mir wolten streiten der schön Krenhilden man? 
Daz lassend mich hie hören, als lieb als ich euch sei! 
So wont ich euch in notten mit ganzen trewen bei. 

1806 
Ich hilf euch sicherlichen, es kost recht waz es well. 
Und ob si mit in brechten den teufel aus der hell 
Und alle kune recken, di weil ich han daz lehn. 
Von euch wil ich nit weichen. Mein treu wil ich des gebn. 

1807 
Got dank euch, sprach her Hagen, ir edler fideler! 
So ger ich gen in allen sust keiner hilfe mer. 
Seit ir in meinen noten mir wollet bei gestan. 
So sol ir mit dem leben gar wenig von uns gan. 

1808 
Auf stunden si da beide und gingen gen in dar. 
Si wollen mit uns streiten, sprach Folker, offenbar. 
Si sein erzürnet alle und darzu ungemut. 
Ir solt euch vor in hüten; got hab uns beid in.hut! 

1809 
Sitzt still, so sprach her Hagen, des hab ich mich verwegn. 
Si wurden denken alle, Kreiihild und mancher degn. 
Wir detten es durch forchte und wollten danne gan. 
Ich wil durch iren willen gen in nit hie aufstan. 

1810 , 

Es zimt gar wol uns beiden, und daz wir lassen das. 
War. umb wolt wir den eren, der uns tregt neid und has? 
Ich tun es nimmermere, di weil ich han den leip. 
Ich acht nit, ob mich hasset des kunig Etzels weip. 

181 1 

Hagen, der degen kune, legt über seine bein 
Ein freisamgliches Waffen. Aus seinem knöpf da schein 
Ein edler Jaspis teure, waz grün recht als ein gras. 
Daz kant gar wol Krenhilde, das es Seifrides was. 

1812 
Da ward si weinen sere und leid heimlich not. 
Des schwertz gehilz und scheide waz alles guldin rot. 
Es mant si ires herren; si weinet inigleich. 
Dar mit reißt si her Hagen und tretzt di kunigin reich. 

1813 
Folker, der degn kune, zoch nach im auf der bank 
Ein starken fidelbogen, der waz breit unde lank, 
Geleich eim scharpfen Schwerte, daz freischamglichen schneit. 
Si Sassen beid an forchte und waren unverzeit. 

1814 
Si namen für sich beide, si wolten nit auf stan 
Wol gen der kuniginne. Ir herz in zorne brann. 
Di kunigin ging gar nahend den beiden an den fuß. 
Si pot in allen beiden gar einen falschen grüß. 

1815 
Si sprach: Nun sagt mir, Hagen! wer hat nach euch gesant? 
Wi torstet ir geritten her in der Heunenlant, 
Und wißt wol, daz ir habet mir grosses leit getan? 
Het ir euch recht besunnen, ir het di reis gelan. 

1816 
Man hat nach mir gesendet, sprach Hagen gar verwegn. 
Man lud mit mir noch drei di allerpesten degn, 
Di sein all drei mein herren, drei kunig unverzeit 
Di paten mich auch sere, daz ich mit in her reit. 

1817 
Si sprach: Nun sagt mir mere! war umb so tet ir daz, 
Das ir auch habt verdinet feintschaft und meinen has? 
Ir schlugend mir zu tode den meinen libsten man. 
Den ich bis an mein ende nit mer verklagen kann. 

1818 
Fraw, waz sol vil der rede, wenn ich ir hab genug? 
Ich bins, Hagen von Throne, der Seifrit tode schlug. 
Seiner manheit und sterke er ser gen mir engalt. 
Und daz ewr munt so sere mein fraw Brunhilden schalt 

1819 
Ich stan des ane laugen, ir edle kunigin reich ! 
Ich pin des todes schuldig, und gult es alle reich. 
Nun rech es, wer da welle, ich hab den mort getan. 
Solt ich der warheit laugnen, daz stund mir übel an. 

1820 
Si sprach: Daz hört ir alle, daz er mir laugnet nit, 
Daz er in hat erschlagen, waz im darumb geschieht 
Daz sol mir sein unmere, ob er kumpt umb den leip. 
Ir keiner wol daz rechen. Da weint daz schone weip. 

1821 
Wer es zu streite kumen, so het man wol ^esehn, 
Daz man Hagen und Folker des siges het verjehn, 
Wann si in manchem stürme tetten manch herten streit. 
Nit man wolt mit in fechten wol zu der selben zeit. 

1822 
Da sprach ein starker Heune: Ich wil ir nit bestan. 
Waz ich gelobt Krenhilden, des wil ich abe gan 
Und wil durch nimantz willen Verliesen meinen leip. 
Ja wolt uns all verraten des kunig Etzels weip. 

1823 
Da sprach ein ander Heune: Daz selb dunkt mich auch gut 
Der mir nun geb ein thurne vol goldes klar und gut, • 
Ich wolt den fidelere aleine nit bestan, 
Wol durch sein schwinde blicke, di ich gesehen han. 

1824 
Auch kenn ich wol den Hagen, den ich kant all mein tag. 
Von seiner mannes krefte ich euch noch wunder sag. 
In zwei und zweinzig stürmen hab ich den helt gesehn. 
Vil mancher werden frawen ist leit von im geschehn. 

1825 
Er und Walther von Spanigen di tettn mangen streit, 
Da si bei kunig Etzel waren ein lange zeit 
Und ritten im zu hoffe mer dan vir ganze jar. 
Dar umb sagt man her Hagen groß lob unde er furwar. 

1826 
Er waz da zu den zelten der jar noch gar ein kint. 
Da si dinten kunig Etzel, wi greise si nun sint. 
Er ist seit wol gewachsen und ist ein starker man. 
Er tregt an im Palmunge, mag nimant vorgestan. 

1827 
Dar mit si schiden dannen, daz nimant mit in streit. 
Das waz der schon Krenhilden ein grosses herzenleit. 
Ir recken wichen alle, forchten den grimmen tot 
Und auch den fidelere. Des zwang si grosse not. 

1828 
Da sprach Folker, der kune: Nun hab wir wo! gesehn,, 
Daz wir haben vil feinde. Daz wollen wir verjehn 
Den, kunigen allen dreien und wollen zu in gan ; 
So tar uns hie zu Heunen nimant mit streit bestan. 

1829 
Ein ding gar oft durch forchte man underwegen lat 
Und wo ein freunt dem andern in noten bei gestat. 
Es sein gar kluge sinne, und wer ein Solches tut. 
Es wurt oft grosser schade von sinnen wol behut. 

1830 
Ich folg euch allzeit gerne, sprach Hagen gar verwegn. 
Si kamen, da si funden vil mangen kunen degn, 
Vil mangen ritter kune dort auf dem hofe stan. 
Folker, der fidelere, laut ruffen da begann: 

1831 
Er sprach zu seinen herren: Wi lang wolt ir hie stan, 
Allhie in dem gedrenge? Ir solt gen hofe gan. 
Und fragt den kunig Etzel, waz im sei in dem mut! 
Da gsellet sich zusamen vil manig ritter gut 

1832 
Der edel fürst von Ferne nam selbs da bei der hant 
Günther, den edlen kunig, aus der Purgunder lant 
Her Irrendfrid da fürte den edlen kunig Gernot. 
Geiselher mit Krenhilden ging, als si im gepot. 

1833 
Wi ider sich gesellet und auch gen hofe gie, 
Folker und auch her Hagen geschiden sich doch nie, 
Bissi schid in eim stürme der tot in kurzer zeit. 
Daz ward kleglich beweinet in manchem lande weit. 

1834 
Da sach man mit kunig Etzel da hin gen hoffe gan 
Sein pestes hofgesinde, wol tausent guter man. 
Auch ging mit den drei kunigen vil manig ritter gut. 
Di bracht mit im her Hagen, der degen hochgemut. 

1835 
Herwart und auch her Iring, zwen w\inderkune man 
Di sach man mit den herren auch hin gen hofe gan. 
Dankwart und auch Wolfharte, zwen wunderkune degn, 
Di sach man da zu hoffe vil hohes mutes pflegn. 

1836 
Und da der fockt vom Reine hin in den palast gie, 
Etzel, der kunig reiche, da lenger nit enlie; 
Er stund auf gen in Saide, da er si kumen sach. 
Kein solch loblicher grusse von kunig nie geschach. 

1837 
Seit gotwilkum, ir herren, Günther und auch Gemot 
Und Geiselher, ewr bruder, dem ich mein grüß enbot 
Und auch den meinen dinste gen Wurmes an den Rein! 
Und als ewr hofgesinde sol mir gotwilkum sein. 

1838 
Nun seit uns gotwilkumen, ir zwen vil kune degn, 
Folker und auch her Hagen! got woU ewr allzeit pflegn! 
Mir kam nie liber geste her in mein eigen lant. 
Mich hat Krenhilt in trewen gar dick umb euch gemant 

1839 
Da sprach Hagen von Throne: Daz hab wir wol vernumen. 
Wer ich durch meiner herren .willen nit here kumen, 
So wer ich euch zu eren geritten in daz lant. 
Da nam der kunig reich di gest da bei der hant. 

1840 
Man bracht si also balde, da kunig und fursten sas,' 
Man pot in zucht und ere; den gesten ward nie bas. 
Man bracht in rotem golde in dar den klaren wein. 
In dinet da zu tische manch stolzer ritter fein. 

1841 
Da sprach der kunig aus Hewnen: Ich wil euch wol verjehn, 
Daz ich so libe geste vor nie hab mer gesehn, 
Wann euch und ewre helde, seit ir seit zu uns kumen. 
Des ist meinr edlen frawen ir leit und sorg benumen. 

1842 
Mich nimpt wunder, ir herren, waz ich euch hab getan, 
Daz ich so vil der geste seit hie gesehen han, 
Daz mir doch ewer keiner nie her zu lande kam. 
Daz ir seit kumen, herre, di sach ich gern yemam. 

1843 
Da sprach zu kunig Etzel, der margraf Rudinger : 
Ir mugt si sehen gerne ; auch frew ich mich der mer. 
Der meiner frawen mage solt ir mit trewen pflegn. 
Si brachten mit in here manch ritterlichen degn. 

1844 
An sant Johannes abet, als wir es han vernumen, 
Waren si all zu hofe für kunig Etzel kumen. 
Kein kunig nie auf erden sein geste bas enpfing. 
Damach der kunig selber mit in zu tische ging. 

1845 
Der kunig bei den gesten in hoher wirde sas. 
Man gab in tugentlichen, waz in gebrechen was. 
Waz man zu hof begerte, waz in da als bereit. 
Man het im von den beiden auch Wunders vil geseit 

1846 
Etzel, der kunig reiche, het lobelich bereit 
Ein paw so kosperlichen mit grosser wirdikeit. 
Mit palast und mit thumen, kemnaten ane zal. 
In einer weiten bürge ein keiserlichen sal. 

1847 
Den het er lassen pawen, waz lank und darzu weit, 
Daz im zu hofe käme vil held zu aller zeit. 
Er het -an seinem hofe zwelf edel kunig her 
Und manchen edlen fursten, di.pflagen wird und er. 

1848 
Nie kunig gewann ir mere, als ich vernumen han. 
Sein hoff stund wol geziret mit mangem werden man. 
Des lebt in wunn und freude Etzel, der kunig gut. 
Im dint zwelf kuniges kröne ; des waz er wol gemut 

i849 
Nach tisch sach nian beginnen da hubscher kurzweil vil. 
Man hört manch suß gedone von mangem seitenspil. 
Dar under man Krenhilden gar ser betrübet sach 
Und auch etlich recken tichten auf ungemach. 

XXX 

1850 

Der tag der nam ein ende ; her trang di finster nacht. 
Di herren aus Purgunden ir grosse sorg an facht. 
Di herren wolten alle da hin zu pette gan. 
Ir hütet wol her Hagen und auch der spileman. 

1851 
Günther der danket sere dem kunig Etzel reich. 
Wir wollen gen zu pette, mein helde, all geleich. 
Wann ir uns morn wolt haben, so kumm wir für euch her. 
So schid hin von den gesten Etzel, der kunig her. 

1852 
Da kam vil manger Heune, da er di geste sach. 
Folker, der degen kune, da zu in allen sprach r 
Wi turrend ir mein herren under di fusse gan ? 
Wolt ir euch des nit massen, ich wil es understan. 

1853 
Ich gib mit meiner fidel etlichem einen schlag, 
Daz es her nach sein frawe gar wol beweinen mag. 
Darumb weicht aus, ir Heunen! daz ist euch allen gut. 
Bei uns sein etlich helde, di sein nit wol gemut. 

1854 
Da daz der fidelere da zu den Hewnen sprach, 
Hagen über di achsel in spotlich da ansach. 
Er sprach : Euch sagt gar rechte Folker, der spileman. 
Ir all Krenhilden helde solt pald von hinnen gan. 

18SS 
Des ir habt willen alle, ich wen, nimant daz tu. 
Wolt ir etwaz beginnen, so kumet morgen fru 
Und laßt uns müde recken heint haben gut gemach! 
Da wichen all di Heunen, di man zu hofe sach. 

1856 
Da weist man hin di geste in einen weiten sal ; 
Dar in si seit all namen des grimmen todesfal. 
Da waz es wol geziret, di pet in schon bereit. 
In schuff di kuniginne darnach groß herzen-leit 

1857 
Darauf von edler seiden manch deck man ligen sach 
Und auch von pfeller reiche ; so waz ir obe-dach 
Von samat und von seiden, so es pest mocht gesein ; 
Dar in geziret schone vil manig licht rübein. 

1858 
Di deck gefutert schone mit härme weiß und blank 
Und auch von schwarzem zobel. Di weil waz da nit lank. 
Dar und si da schliffen bis an den lichten tagk. 
Kein kunig mit seinen beiden auf erd nie bas gelagk. 

1859 
Awe uns der nachtselde, sprach kunig Geiselher, 
Meinr üben held.und freunde, di mit mir kamen her! 
Wi wol Krenhild, mein Schwester, mir iren dinst enbot, 
Doch forcht ich, von iren schulden mus wir all ligen tot. 

1860 
Nun lassend ewer sorge! sprach Hagen gar verwegn. 
Ich wil heint der schiltwache mit trewen für euch pflegn. 
Ich huet ewer mit trewen bis an den lichten tag 
Für eiich und all di unser«. So gnes dann, wer da mag! 

1861 
Si neigten im da alle und sagten im des dank. 
Si gingen all zu pette ; di weil waz in nit lank. 
Da sich nun het geleget vil manig werder man, 
Da legt Hagen von Throne sein lichten harnasch an. 

1862 
Da sprach der fidelere, Folker, der küne degn : 
Verschmacht es euch nit, Hagen, so wil ich mit euch pflegn 
Der schiltwach für si alle bis an den mprgen fru. 
Des dankt im ser her Hagen und .neiget im darzu: 

1863 
Got dank euch aller trewe, ir edler fideler! 
In allen meinen noten ger ich sust keines mer, 
Wann ewer neur aleine, wo ich bin in der not. 
Ich wil es wol verschulden, es wende dann der tot. 

1864 
Si legten an all beide ir lichtes sturmgewant. 
Iglicher nam sein schildje mit kreften in di hant. 
Und gingen aus dem hause di stigen ab zu tal. 
Da hueten si mit trewen der herren in dem saL 

1865 
Folker, der degen kune, trat hin zu einer want ; 
Daran leint er sein Schilde, der wunderkun weigant. 
Und satzt sich zu her Hagen. Sein fidel er da nam, 
Hofirt sein libsten herren, bis daz di nacht hinkam. 

1866 
Under des sales wende sas er auf einen stein. 
So kunen fidelere di sunn nie uberschein. 
Sein Seiten und ir döne da also sues erklangk. 
Des sagten im sein herren und auch ir helde dangk. 

1867 
Von seiner selten done der sal gar sues erdoß. 
Sein tugent und sein gute di waz gen in so groß, 
le lenger und ie süsser der helt da fidein gann. 
Dar von schlief also süsse sein herrn und manig man. 

1868 
Da si nun schliffen alle und Folker das befant, 
Da nam er seinen schilde da wider in di hant, 
^Trat für des sales pforten und huet der herren seio 
Di nacht vor iren feinden und vor der kunigein. 

1869 
Dar nach im ersten schlaffe, nun höret, waz geschach! 
Folker ein lichten helme gen in her scheinen sach 
Dort aus eim andern fenster. Des nam der degen war. 
Daz waren Krenhilden recken mit einer grossen schar. 

1870 
Di wolten han erschlagen di gest im schlaff zu tot. 
Si sprach: Ich bit euch sere wol durch den reichen got, 
Daz ir nimant Schlacht tode, wann den einigen man. 
Den ungetrewen Hagen solt ir nit leben lan. 

1871 
Secht ir daz wol , her Hagen ? so sprach der fideler ; 
Mir zimpt nit wol zu sagen mein herren dise mer. 
Ich sich gar wol gewapnet vil mangen Heunen stan, 
Und wollen mit uns streiten, wi wir daz greifen an. 

1872 
Nun schweigend, sprach her Hagen; land si gan zu her bas! 
So mach wir in di helme von rottem blute nas. 
Di woll wir in verhawen* mit elenthaFter hant. 
Si werden der kuniginne gar übel heimgesant 

1873 
Da sprach ein starker Heune, da er si beid an sach : 
Di thur ist wol bewaret, er zu den andern sprach. 
Des jvir all hetten willen, daz mag nit wol ergan. 
Ich sich den fidelere gar wol verwapnet stan. 

1874 
Er tregt auf seinem haubet ein lichten helmeglanz, 
Klar, lauter und auch feste, gar hert und darzu ganz. 
Auch leuchten im sein ringe recht sam ein fewres glut. 
Bei im stet auch her Hagen, und sein gar wolbehut. 

1875 
Di Hewnen kerten wider. Da Folker daz ersach, 
Zu Hagen, seim gesellen, er zorniglichen sprach : 
Laßt mich hin zu den feinden von disem hause gan! 
Ich wil si fragen alle, wes si doch willen han. 

1876 
Ir sollet hie beleiben, daz dunket mich daz best. 
Sprach er, und land si faren ! Wir sein hie fremde gest. 
Wir zwen sein newr aleine, si brechten uns in not. 
So must ich euch dann helfen, wer unser freunde tot. 

1877 
Und wann wir mit den Heunen an fingen einen streit, 
Ir zwen, drei oder fire in einer kurzen zeit 
Sprüngen hin in den sale und schuffen grosses leit 
An den schlaffenden helden; in wer der tot bereit. 

1878 
Da sprach Folker, der kune: So land doch daz geschehn, 
Daz ich in sag di mere, daz wir si han gesehn, 
Das si des nit erläugen der schon Krenhilde man ! 
Wann si hetten gar gerne ein mort an uns getan. 

1879 
Da schrei der fidelere den Heunen hinden nach : 
Waz ist euch in dem sinne? wo ist euch hin so gach? 
Wolt ir mit uns hie streiten, bejagen breis und er, 
So woU wir mit euch streiten mit ritterlicher wer. 

1880 
Ir keiner antwurt gäbe. Da sprach der fidler gut: 
Pfui euch, ir schnöden zagen, ir habt nit mannes mut. 
Wolt ir uns in dem schlaffe so schentlich han ermort? 
Daz ist ein grosse schände ; solch zagheit ich nie hört 

1881 
Da ward der kuniginne di mer gar schir gesagt, 
Ir diner nicht enschuffen. Daz si gar sere klagt. 
Si dacht doch auf ir sterben, gar grimmig waz ir mut. 
Als es kurzlich erginge, da starb manch ritter gut 

XXXI 

1882 

iSun kulen mir di ringe, so sprach der fideler; 
Di nacht di wil von hinnen, der tag schon tringet her. 
Daz brüff ich bei dem winde, es nahet ser dem tag. 
Si hüten irer helde, der manger schlaffen lag. 

1883 
Da schein der helle morgen zu in da in den sal. 
Hagen gund da auf wecken di seinen uberaL 
Zu kirchen si da gingen, di herren alle sant. 
Nach cristenlichem sitten; man leutet mess zu hant 

1884 
Si sungen ungeleiche, als es da wol erschein; 
Di Cristen und di beiden waren nit über ein. 
Da ging Günther zu kirchen mit mangem werden man 
Und horten mess da alle und ruften got da an. 

1885 
Si legten an sich balde daz allerpest gewant, 
So es kein folk nie trüge in keines kuniges lant. 
Von seiden und von golde. Daz sach Hagen nit gem. 
Er sprach: Sollicher wate mocht ir itz wol enpern. 

1886 
Ir wißt doch wol, ir herren, wi es hie umb uns stat. 
Legt an für dise kleider di lichten sarewat 
Und für di kreuz aufbindet di lichten helme gut! 
Ir wißt wol, daz Krenhilde ist grimmiglich gemut. 

1887 I 

Wir müssen heut noch streiten, daz wil ich euch wol sagn. 
Ir sollet für di rosen di guten waffen tragn | 

Und für di guten mentel di festen Schilde weit, 
Ob imant euch erzürnet, daz ir gewamet seit 

1888 
Ir edlen harren alle, ritter und dinestman, 
Ir solt andechtigleichen hin zu der kirchen gan 
Und bitet got umb gnade, daz er uns helf aus not. 
Uns nahet allen sere der grimmigliche tot 

1889 

Ir solt euch wol bedenken, waz ir ie habt getan 

Wider got, unsern herren, daz ers woU faren lan* 

Ir ritter und ir knechte, ir solt euch hüten ser; 

Es wol dann Crist vom himel, kein mess hör wir nit mer. 

1890 
Si gingen in daz munster, Günther und seine man. 
Auf unser frawen Idrchoff hies si da stille stan 
Hagen und sprach: Ir herren, ir solt euch scheiden nicht 
Wer weiß, waz von den Hewnen noch gen uns hie geschieht. 

1891 
Nun faßt für euch di schilde! daz macht euch sorgen bus. 
Ob euch dann imant piete ein ungetrewen grüß, 
Daz geltet mit dem Schwerte! Daz ist her Hagens rat; 
Das ir wert ritterlichen funden, wi es ergat 

1892 
Folker und auch her Hagen di gingen beide sant 
Und traten für daz munster. Dar umb di zwen weigant, 
Wann si all beid wol westen, daz kunig Etzels weip 
Mit in da.muste dringen, betrübet waz ir leip. 

1893 
Da kam der kunig Etzel und auch sein frawe zart. 
Kein kunig noch sein frawe nie bas geziret wart 
Vil manchen edlen fursten sach man da mit in gan. 
Sich hub ein groß gedrenge von weib und auch von man. 

4 1894 

Und da der kunig Etzel so wol gewapnet sach 
Di herren von dem Reine, nun höret, wi er sprach! 
Wi han sich meine freunde also zu streit bereit? 
Hat si imant erzürnet, ist mir in trewen leit 

19* 

1895 
Ich wil si des ergetzen, so sprach der kunig gut, 
Hat si imant erzürnet oder beschwert den mut 
Ich laß si werden innen, daz es mir ist gar leit 
Wes si von mir begeren, des bin ich in bereit. 

1896 
Da sprach Hagen von Throne: Uns hat nimant getan. 
Ist sit in unserm lande, daz wir gewapnet gan 
Zu allen hochgezeiten drei tag und dannoch bas. 
Het man uns tan ich leides, ich wolt euch sagen daz. 

1897 
Daz hört gar wol Krenhilde, waz da her Hagen sprach. 
In grimm und grossem zome si in da ane sach. 
Si wolt auch selbs nit melden di sitten irer lant, 
Wi wol si auch am Reine di sitten het erkant. 

1898 
Wi grimig si nun were und trug in neid und has, 
Het man mit einem worte dem kunig gesaget das. 
Er het es understanden, daz es nit wer geschehn. 
Durch grossen ubermute ward es im nit verjehn. 

1899 
Da gund mit grossem folke di kunigin her gan. 
Da wolten ir di 2wene nit aus dem wege stan 
Und wolten ir nit weichen. Daz waz den Heunen leit. 
Si must sich mit in tringen. Ir herz in widerseit 

1900 
Kunig Etzels herschaft alle dauch dise sach nit gut. 
Si hetten gern gerochen den grossen ubermut 
Und torstens doch nit wagen vor kunig Etzel her. 
Sich hub ein groß gedrenge. Daz muet Krenhilden ser. 

1901 
Da man daz ampt volbrachte, da bracht man manig mark. 
Darauf sas also balde vil manig Heün so stark. 
Auch reit mit der kuniginne manch schönes megethein. 
Wol sibentausent helde reit nach der kunigein. 

1902 
Si reit da hin gen hofe, di edel kuriigin reich. 
Da kam mit seinen herren der kunig lobeleich. 
Sein ritter kamen palde geritten auf di ban. 
Da hub sich ein thurniren von mangem werden man. 

1903 
Krenhilt in irem sale an einem fenster sas 
Mit manger schonen frawen. Der vil bei ir da was. 
Dei» edel kunig Etzel sas zu den frawen nider. 
Si sahen von den beiden vil schone kürweil sider. 

1904 
Nun waz auch von dem Reine des kuniges marschalk kumen, 
Dankwart, .gar schnell zu rosse, und het mit im genumeii 
Daz edel hofgesinde aus der Burgunder lant 
Di kamen zu dem schimpfe loblichen her geränt. 

190S 
Da si zu rosse kamen, des kunig Günthers man, 
Folker, der degn kune, reit frolich auf di ban 
Zu dem thurnei geritten nach irem landes sittn. 
Da ward manch scharpfes spere von in enzwei gerittn. 

1906 
Da auf des kuniges hofe reit manig ritter gut. 
Kunig Etzel und sein frawe wurden gar wol gemut. 
Der thurnei und daz stechen ward vor den! kunig groß 
Von Cristen und von beiden. Ir keinen des verdroß. 

1907 
Da kam auch zu dem hofe geritten lobeleich 
Des Pemers hoff-gesinde, des edlen Ditereich. 
Si wolten mit den gesten vil kurzeweil da han. 
Da wolt es nit ir herre und hies si abelan. 

1908 
Mit den reinischen herren daz spil er in verbot. 
Er forchtet grossen schaden ; dez zwang in grosse not. 
Da kam von Pechalare des margrafen gesind. 
Dar umb ir edler herre erzürnet ward geschwind. 

1909 
Er rant zu seinen Heiden da in di grossen schar. 
Und saget seinen beiden, er het genumen war, 
Wi daz betrübet weren des kunig Guntbers man. 
Ob si den turnei Hessen, daz wolt er von in ban. 

1910 
Si schiden bald von dannen, als in fr here seit 
Doch trang hin zu den gesten manch ritter unverzeit; 
Di waren aus Tenmarke, wol tausent oder mer. 
Von den ward da zubrochen vil manig scharpfes sper. 

191 1 
Herwart und Irenfride kamen in reicher hut. 
Gen in kamen di geste und triben ubermut' 
Si ritten mit den Hewnen, vil manig kün weigant. 
Von Stichen ward zutrennet vil manger schildes-rant. 

1912 
Da kam des kuniges bruder, der edel fürst Blödlein, 
Mit tausent seiner beide, mit mangem ritter fein 
Gar ritterlich geritten. Si tetten ungemach 
Den herren von dem Reine. Krenhild es gerne sach. 

1913 
Si dacht in irem mute: Wi mocht sich fugen das, 
Daz sich gen meinen feinden erhub ein newer has, 
Daz sich ein ursach hübe wol gen den feinden mein? 
So wurd ich leicht gerochen an manchem von dem Rein. 

1914 
Schrethan und herzog Gibich auch zu dem thurnei kam, 
Ramung und Hornebrande, zwen fursten lobesam, 
Gen den reinischen heren kamen si da gerant. 
Manch sper ward da zubrochen von manges beides hant. 

1915 
Von Stichen und thumiren hub sich ein grosser schal. 
Darvon erdoß von stossen der palast uberal. 
Doch tetten ie daz peste des kunig. Günthers man. 
Daz preis vor allen beiden sein hoffgesind gewann. 

1916 
Da ward di kurzeweile und der thurnei so groß, 
Daz manchem durch di ringe der schweiß davon im floß ; 
Und auch von iren rossen der schweiß davon in ran. 
Si ranten mangen Hewne gar ritterlichen an. 

1917 
Da sprach der fidelere, Folker, der degen gut: 
Furwar, uns muß hie weichen der Hewnen ubermut; 
So wis wir all für wäre, daz si uns sein gehas. 
Es kunt sich in der weite nimer gefugen bas. 

1918 
Zu herberg woU wir reiten, sprach da der kunig Günther. 
Man sol futern di rosse und dar nach reiten mer 
Am abent in der kule wol nach der fesperzeit. 
So wurt man da wol hören, wem man daz lop dann geit 

1919 
Si sahen einen reiten gar ritterlichen hie. 
Als vor nie tet kein Hewne da auf dem hofe nie. 
Er sach an einem fenster ligen seins herzens traut. 
Si waz so wol geziret sam eines kuniges braut. 

1920 
Da sprach aus freiem mute Folker, der spileman: 
Und hat er hie ein frawen, so wil ich in bestan. 
Es muß durch iren willen im gelten seinen leip. 
Ich acht nit, ob si zürnet, des kunig Etzels weip. 

1921 
Nein, sprach zu im der kunig, daz woU wir haben nicht 
Uns schulten ser di leute umb dise ungeschicht 
Nun laßt es tun di Heunen! den zimet es vil bas. 
Kunig Etzel bei Krenhilden noch in eim fenster sas. 

1922 
Ich mag es nit gelassen, so sprach der^kün Folker. 
Er kert sich gen dem Hewnen in grimmiglicher ger ; 
Er stach dem starken beiden daz sper durch seinen leip. 
Daz ward dar nach beweinen vil manig schönes weip. 

1923 
Da rant im nach her Hagen, dem werden spileman : 
Mit sechzig seiner helden er mit im reiten gan, 
Eilt nach dem fidelere, und da der stich geschach. 
Etzel und auch Krenhilde den stich gar eben sach. 

1924 
Di herren von Burgunden wolten den fideler 
Alein mit nichten lassen; zu im waz ir beger. 
Da waren tausent Hewne, di pflagen ritterschaft ; 
Si ranten gen den gesten mit starker manneskraft. 

1925 
Und da der starke Heune lag von dem fidler tot, 
Sein freund in klagten sere. Da hub sich grosse not 
Da fragt sein hoffgesinde, und wer es het getan. 
Da sprachen, di es sachen : Es tet der spileman. 

1926 
Nach schwerten und nach Schilden ruft da manch kün weigant. 
Des Rudigers gesinde und di aus Hewnenlant ; 
Da wolten si tot schlagen Folker, den spileman. 
Das understund kunig Etzel und eilet zu in dann. 

1927 
Da hub sich von den leuten so gar ein grosser schal. 
Des kunig Günthers recken di peisten überall, 
Di roß zugen zurucke di herren von dem Rein. 
Da schid es kunig Etzel und manig ritter fein. 

1928 
Ein wunder-starken Heunen der kunig bei im fant. 
Ein ungefüges waffen brach er im aus der hant 
Und treib si all zu rucke. Dem kunig dem waz zorn : 
Solt ich an meinen freunden mein trew han ganz verlorn? 

1929 
Ob ir den fidelere hetteird zu tod geschlagen. 
Ich het euch all gefangen ; daz wil ich euch wol sagen. 
Ich sach gar wol sein reiten, da er den Hewnen stach, 
Daz es an seinen willen an einem Strauch geschach. 

1930 
Ir mussend meinen gesten hie allen fride lan. 
Er gab in gut geleite. Di roß zoch man hin dan. 
Zu herberg kam geritten di ritter und di knecht, 
Di in allzeit zu dinste auch waren gar gerecht. 

193 1 
Der kunig mit seinen freunden hin ging in den palast ; 
Er lies ir kein erzürnen, wer heimisch oder gast. 
Da bliß man bald zu tische, daz wasser man hertrug. 
Doch hetten di Burgunder heimlich der feind genug. 

1932 
Wi leid es waz kunig Etzel, doch kam gewapnet dar 
Hagen und di Burgunder mit einer grossen schar. 
Gewapnet kam manch Heune und trug den gesten has. 
Irn mag si wolten rechen, ob sich mocht fugen das. 

1933 
Da sprach der kunig Etzel: Daz ist ein unzucht groß, 
Daz ir zu tisch seit kumen gewapnet und nit bloß. 
Wer meinen freund und gesten tut hie zu hof kein leit, 
So gilt es im sein haubet; sej euch allen geseit! 

1934 
Ee si da all gesassen, es stund darnach nit lang, 
Daz leit der kuniginne ir herz gar ser da zwang. 
Si sprach zu dem von Ferne : Nun gebt mir ewren rat. 
Helft mir mein schaden rechen! Mein sach engstlichen stat. 

1935 
Da sprach für seinen hef ren Hilprant gar zorniglich : 
Wer leit woU tun den gesten, der tut es ane mich. 
Wer auf si nimpt ewrn solde, es muß im werden leit. 
Ja sein noch unbezwungen di recken unverzeit. 

1936 
Si sprach: Mir hat her Hagen vil grosses leit getan. 
Er mordet mir Seifriden, mein allerliebsten man. 
Wer in alein schlug tode, dem wer mein solt bereit, 
Und sust der andern keinen ; daz wer mir sicher leit. 

1937 
Da sprach her Hildebrande: Wi mochte daz geschehn, 
Daz man in schlug aleine? ich lies euch daz wöl sehn. 
Ob man den helt bestünde, so hub sich grosse not. 
Di reichen und di armen must dar umb ligen tot. 

1938 
Da sprach zu ir in züchten von Pern her Ditereich: 
Di pett land under wegen, ir edle kunigin reich! 
Mir haben ewre freunde auch nie kein leit getan. 
War umb solt ich di herren mit streiten hie bestan? 

1939 
Ir het sein lutzel ere, ir minigliches weip, 
Daz ir di ewren freunde wolt bringen umb den leip. 
Si kamen her auf gnade zu uns in Hewnenlant. 
Seifrid ist ungerochen von Ditereiches hant 

1940 
Da si an dem von Ferne da nicht geschaffen kund, 
Si globt Blodlein gar palde wol zu der selben stund 
Ein weite mark so reiche, di Neidung vor besas. 
Doch schlug in Dankwart dode, daz er der gab vergas. 

1941 
Si sprach: Hilf mir mit trewen, du edler fürst Blodlein! 
Es sein in disem hause di rechten feinde mein, 
Di mir zu dode schlugen Seifridt, den meinen man. 
Wer mir daz hilfet rechen, dem pin ich undertan. . 

1942 
Er antwurt ir gar balde und zu ir nidersas: 
Ja dar ich ewren freunden ir keinem tragen has. 
Wann si Etzel. mein bruder, gar gern bei im hie sieht 
Ob ich bestund den Hagen, der kunig verhengt es nicht. 

1943 
Daz wil ich underkumen, so sprach di kunigin da, 
Daz ir nit turfet furchten des kunig Etzels tra. 
Und wann ein sach ist gschehen, so ist es schir verkleit 
Daz es nimant mag wenden, sprach er, daz ist mir leit. 

1944 
Si sprach: Schwager und herre, ich wil dir wesen holt. 
Dar umb wil ich dir geben mein silber und mein golt 
Und auch ein schone frawen, des margraf Neidungs weip. 
Du macht gar gerne trewten den iren stolzen leip. 

1945 
Daz lant und auch di purge solt du auch haben dir, 
Vil hochgelobter degen! Du solt gelauben mir, 
Daz ich dich immermere all deiner pet gewer, 
Waz ich dir hie verheisse, tust du, waz ich beger. 

1946 
Und da Blodlein di rede also von ir vernam, 
Daz im di schone frawe also zu banden kam, 
Er meint, er wolt verdinen daz minigliche weip. 
Dar umb er und sein helde all kamen umb im leip. 

1947 
Er sprach: Man sol stillschweigen der rede uberal, 
Ee man sein hie wurt innen; so heb ich einen schal. 
Es muß Hagen erarnen, waz er euch hat getan, 
Oder ich wil mein leben dar umb verloren han. 

1948 
Er hies sich wapnen bald sein ritter alle sant 
So woU wir zu den gesten an di herberg zuhant 
Des wil mich nit erlassen des kunig Etzels weip. 
Wir woUens alle wagen, daz gut und auch den leip. 

1949 
Also di kuniginne ir sach heimlich an fing. 
Dar mit si von im schide und da zu tische ging 
Wol mit dem kunig Etzel, mit irem Üben man. 
Si het ein strengen rate über di gest getan. 

19.50 
Wi si gingen zu tische, daz wil ich euch wol sagn. 
Man sach vor ir zwelf kunige ir reiche krön auf tragn, 
Und manig edler furste dinten dem kunig reich. 
Di gingen vor Krenhilden zu tisch gar lobeleich. 

195 1 
Der kunig schuff den gesten, zu sitzen uberal 
Di hosten und di pesten da zu im in den sal. 
Den Cristen und den beiden di speis er underschiet 
Er gab genug in allen, als im sein milde riet 

1952 
Das ander hoffgesinde in den Herbergen aß. 
, Des kunigs truchsessen schone etlicher bei in was ; 
Di musten da der geste in grosser wirde pflegn. 
Dar nach ward all ir freude mit jamer widerwegn. 

1953 
Und da di fursten waren gesessen überall, 
Da man an fing daz essen, da trug man in den sal 
Hin für di herren alle, des kunig Etzels kint. 
Daz gab da auf sein leben, als man geschriben fint 

1954 
Des kunig Etzels diner gingen dar mit wol vir. 
Ortlip, den kunig junge, trugen si mit in schir 
Und kamen zu dem tische, und da her Hagen sas. 
Deß must daz kint engelten durch sein mortlichen has. 

1955 
Und da der kunig Etzel sein sun da äne sach. 
Zu seinen pesten freunden er tugentlichen sprach: 
Nun secht, ir herren alle! daz ist mein liber sun 
Und auch ewr schonen Schwester; mag euch noch Übe tun. 

1956 
Fert er nach seinen freunden, er wurt ein kuner man. 
Gar edel unde reiche. Ich mach im undertan. 
Und bleib ich bei dem leben, wol dreissig eigne lant 
So mag euch wol gedinen Ortlip, euch allen sant 

1957 
Dar umb pit ich euch alle, ir libsten freunde mein. 
Wann ir zu land wolt reiten hin wider an den Rein, 
So fürt mit euch zu lande der ewren Schwester sun! 
So mugt ir mir noch liebe an meinem kinde tun. 

1958 
Und zihend in in eren, bis d^z er wurt ein man ! 
Ob euch dann in dem lande hat imant leit getan, 
Daz hilfet er euch rechen, bringt mangen umb den leip. 
Di red hört wol Krenhilde, des kunig Etzels weip. 

1959 
Im sollen wol getrewen hie alle kune degn, 
Wechst er zu einem recken, sprach Hagen gar verwegn. 
Doch mag der junge kunig geleben nimmerme, 
Daz ich Ortlip woU dinen, wi es mir halt ergee. 

i960 
Der kunig blickt an den Hagen; im waz di rede zorn. 
Wi er dar umb nit rette, der kunig hpchgepom. 
Es ward dar umb betrübet sein herz und auch sein mut 
Zu keiner kurzeweile waz da her Hagen gut. 

196 1 
Es det den herren allen und auch dem kunig we, 
Daz Hagen von seim kinde auch het gesprochen ee. 
Daz sis nit solten rechen, bracht manchem ungemach. 
Si Westen nit den schaden, der seit von im geschach. 

1962 
All di es von Im horten, di wurden im all gram. 
Und hettens gern gerochen; desgleich der kunig alsam. 
Doch lies ers durch sein ere, als im sein tugeiit bot 
Dar nach schlug bald her Hagen den jungen kunig tot. 

XXXII 

1963 

Des herzog Blodleins helde waren gewapnet gar 
Mit tausent halsperg feste und kamen alle dar, 
• Da Dankwart bei den seinen dort ob dem tische sas. 
Da hub sich grosses morden, daz schuff Krenhilden has. 

1964 
Und als Blodlein, der kune, für si zum tische ging, 
Dankwart und all sein helde in tugentlich enpfing: 
Nun seit uns gotwilkumen, ir edler fürst Blodlein! 
Waz deutet dise reise? waz mag euch gschehen sein? 

1965 
Ja darft du mich nit grussen, sprach Blodlein zornigleich. 
Ir müsset alle sterben, und gult es alle reich. 
Durch Hagen, deinen bruder, der Seifrid tode schlug. 
Deß mustu hie engelten und manig ritter klug. 

1966 
Solt wir hie von euch sterben, sprach da zu im Dankwart, 
So mocht uns all wol rewen di reis und auch di fart. 
Ich waz ein kint, da Seifrid verloß den seinen leip. 
Ich weiß nit, weß mich zeihet des kunig Etzels weip. 

1967 
Ja kan ich euch nit mere, sprach Blodlein, hie gesagn; 
Seifrit den schlug zu tode Günther und auch her Hagn. 
Nu wert euch all, ir helde, recht sam ir wolt genesn! 
Ir mussend mit dem tode Krenhilden pfant hie wesn. 

1968 
Auch waz er vor gewamet, der edel fürst Dankwart 
Im sagt ein trewer Hewne, wi daz gelobet wärt 
Blodlein di guten marke und auch des Neidui^s weip, 
Daz er si all erschlüge und brecht si umb den leip. 

1969 
Wolt ir le mit mir streiten, so sprach zu ihm Dankwart, 
So rewet mich mein flehen; daz het ich wol gespart 
Mit dem der degen küne da von dem tisch auf sprangk. 
Er zuckt ein starkes wafien, daz waz groß unde lank. 

1970 
Dar mit er Blodlein gäbe ein ungefügen schlag, 
Daz im daz haubt im helme da vor den fussen lag. 
Daz sei dein morgengabe, so sprach der kune helt, 
Zu deiner schonen frawen, di du hast auserwelt! 

1971 
So mag si morgen nemen gar wol ein andern man; 
Und wil ers auch erfechten, muß im auch also gan. 
Ich gib im morgen-gabe mit meinen wafFen hie. 
Kein soldner von keim kunig solch gab enpfing vor nie. 

1972 
Da Plodleins ritter sahen im herren tot geschlagn. 
Des wolten si den gesten auch lenger nit vertragn. 
Von mangem scharpfen Schwerte so sprang der fewr ein wint 
Da ging es an ein hawen. Tot bleib manch muterkint. 

1973 
Vil laut so ruft Dankwarte da all di seinen an: 
Nun secht ir wol, ir helde, wi es wil hie uns gan. 
Nun wert euch all mit kreften (es tet noch nie so not), 
Daz ir an alle schände ligt ritterlichen tot ! 

1974 
Welcher nit het sein waffen, der zuckt für sich ein bank. 
Si zuckten aus den fussen vil manigen schamel lank. 
Di recken von Purgunden wolten verzagen nicht 
Si schlugen mange pewlen durch herte helme licht. 

1975 
Si werten sich mit kreften, di reinisch ritterschaft 
Si schlugen mangen tode mit starker mannes-kraft 
Ir bleib tot in dem hause zwei tausept oder bas. 
Es ward an allen enden von rottem blute aas. 

1976 
Da wurden dise mere zu hof gar schir geseit 
Kunig Etzels rittern allen. Daz waz in also leit, 
Da Blodlein ward erschlagen und alle seine man. 
Daz het her Hagens bruder und auch sein held getan. 

1977 
Ee es kam für di herren, di Hewnen durch Iren has, 
Der wapnet sich zweitausent ja oder dannoch bas. 
Si kamen zu Dankwarte, und daz must also wesn, 
Und lissen seiner helde auch keinen nit genesn. 

1978 
Manch ungetrewer Hewne kam zu in ungeladn. 
Man nam zu beiden selten gar jemerlichen schadn. 
Waz half ir macht und sterke? si bliben all sant tot. 
Dar nach in kurzer weile hub sich erst grosse not. 

1979 
Nun mugt ir wunder hören und auch von jamer sagn. 
Da lagen von dem Reine neun tausent tot geschlagn 
Und mer dann zweinzig tausent des kunig Etzels man. 
Man sach Dankwart aleine noch gen den feinden stan. 

1980 
Di held waren erschlagen und alle tot gelegn. 
Da blicket an di totten Dankwart, der kune degn. 
Er sprach: Awe der meinen, di ich hie verloren han! 
Nun muß ich alters eine gen meinen feinden stan. 

1981 
Manch schwert ging da mit grimme auf seinen werden leip. 
Er machet da zu witwen vil manig schönes weip. 
Den seinen guten schilde gund er da fassen bas. 
Er macht manch lichte brunne von rottem blute nas. 

1982 
Awe des grossen jamers, sprach Adrianes kint. 
Nun weichet mir, ir Heunen, und land mich an den wint, 
Daz mich di luft erkule, mich arm elenden man! 
Er gund an iren willen hin von in allen gan. 

1983 
Der helt in grossen noten da zu dem haus auß sprang. 
Auf seinem lichten helme manch starkes waffen klang. 
Wer nicht gesehen hette, waz Wunders tet sein hant, 
Di bliben allsant tode di aus Purgunderlant 

1984 
Nun wolt got, sprach Dankwarte, mocht ich ein poten han, 
Den meinen brlider Hagen wolt ich es wissen lan, 
Wi ich ste hie aleine in jamer und in not! 
So hulf er mir von hinnen oder leg bpi mir tot. 

1985 
Da sprach zu im ein Hewne: Du must selbs potte sein, 
So wir dich tragen tode hin für den bruder dein; 
So gschicht im erst so leide, dem morder ungetrew. 
Du test hie grossen schaden, erst wurt dein ungluck new. 

1986 
Nun traet mir nit als sere und weichet von mir bas! 
Ja mach ich hie noch mangem di ring von blute nas. 
Des mugt ir mir nit weren, ich wil gen hoffe gan 
Und will mein herren alle mein kumer wissen lan. 

1987 
Er weret sich mit krefteii, der edel fürst Dankwart. 
Si mochten all nit weren dem held di seinen fart. 
Si Schüssen manchen geren in seines Schildes rant, 
Daz er im ward zu schwere und warf in aus der hant. 

1988 
Si meinten in zu zwingen, da er nit Schildes trug. 
Er in vil tiffer wunden durch lichte helme schlug, 
Daz vor im da lag tode vil manig hewnisch man. 
Darumb groß breis qnd ere der helt allda gewan. 

1989 
Di feind an allen orten satzten dem ritter zu. 
Etlicher in dem streite da gen im kam zu fru. 
Er hib sich aus in allen recht, sam ein eberschwein 
Zu wald Wt aus den hunden, der stolze ritter fein. 

NibeluDgenlied 20 

1990 
Er kam mit starker wcre gen hof allda alein. 
Waz im da ging engegen, must weichen allsgemein. • 
Sein Schwert in seiner hende waz als von blute nas. 
Ich mein, von keinem ritter wurd nie gestritten bas. 

1991 
Als, daz da waz zu hoffe, horten manch Schwertes klangk; 
Daz trinken und di speise mancher da von im schwank, 
Etlicher, der auch speise hin für di herren trug. 
Auch kam im an der stigen der starken feind genug. 

1992 
Da sprach zu in mit grimme Dankwart, der kune degn: 
Ir Hewnen solt der geste vil pas hie han gepflegn 
Und soltet für di herren di speis zu tische tragn; 
Und lißt mich meinen herren di mer gen hofe sagn. 

1993 
Welcher sich taucht so kune, daz er gen im hin sprangk, 
Dem tet er mit seim Schwerte manch ungefügen schwank, 
Daz si im aus dem wege durch forchte musten stan. 
Von seinem starken helant mancher sein end gewan. 

1994 
Und da Dankwart, der kune, da zu dem sal eintrat, 
Kunig Etzels hoffgesinde er vor im weichen bat. 
Im waz mit blut berunnen sein lichtes sturmgewant. 
Ein ungefüges waffen trug er in seiner hant. 

1995 
Er 'kam zu rechter weile da an des sales tur, 
Daz man den jungen kunig trug wider unde für 
Von eim tisch zu dem andern, den kunig hochgeporn. 
Da von Dankwartes mere ward da daz kint verlorn. 

1996 

Vil laut so ruft Dankwarte, als man noch höret sagn: 
Ir sitzet hie zu lange, mein libster bruder Hagn! . 
Ich klag euch und mein herren den jamer und di not: 
Als unser ritter und knechte sein an der herberg tot. 

1997 
Da sprach zu im her Hagen: Wer hat den schaden tan? 
Er sprach: Des kuniges bruder und alle seine man. 
Er hat sein klein genossen, daz wil ich euch wol sagn; 
Ich hab mit meinem Schwerte daz haupt im ab geschlagn. 

1998 
Daz ist ein kleiner schade, sprach Hagen an der zeit, 
Daz man sagt, wi manch ritter tot bleiben in diem streit. 
Welcher von einem helde verleuset seinen leip. 
Dest minder sol in klagen di man und auch di weip. 

1999 
Wi seit ir, liber bruder, von blute also rot? 
Und leidend ir von wunden an ewrem leib icht not, 
Ist er in disem lande, und der es hat getan, 
Im helfe dann der teufel, sein leip muß er mir lan. 

2000 / 

Er sprach: Ich bin gesunde und sust von blute nas; 
Von ander mannes wunden ist mir geschehen das. 
Wann ich mit meiner hende heut mangen han erschlagn. 
Ob ich des schweren solte, der zal kund ich nit sagn. 

2001 
Hagen sprach: Liber bruder, so hütend uns der tur 
Und lasset keinen Heunen auch kumen nit herfurl 
So rieh ich unser helde und bring si all in not. 
Seit unser hoffgesinde leit unverschuldet tot 

20* 

2002 
Sol ich sein kamerere, so sprach der kün Dankwart, 
Ein hochgeborner kunig ist mit mir wol bewart; 
So huet ich wol der ture, vil libster bruder mein ! 
Da kund Krenhilden recken nit leider gschehen sein. 

2003 
Mich nimet michel wunder, so sprach Hagen, der degn, 
Warumb kunig Etzels helde heimliches rates pflegn. 
Si sehen den nicht gerne, der an der tur dort stat 
Und der uns dise mere gen hof gesaget hat 

2004 
Ich han vil oft gehöret von kunig Günther sagn, 
Daz si irs herzen leide uns wollen nit vertragn. 
So gelten wir kunig Etzel di speis und seinen wein. 
Der junge kunig aus Heünen der mus der erste sein. 

2005 
Da sprang auf von dem tische Hagen, der küne man. 
Er schlug Ortlip zu tode, daz von seim Schwerte ran 
Daz blut; des kindes haubet kam Krenhild in di schoß. 
Da ging es an ein morden; der jamer der ward groß. 

2006 
Hagen gab dem meitzogen ein ungefügen schlag, 
Und daz im auch daz haubet dort vor dem tische lag. 
Ein jemerlichen lone im da her Hagen gab, 
Daz er schlug vor dem kunige im da sein haubet ab. 

\ 2007 

Vor kunig Etzels tische sach er ein spileman. 
Hagen in grossem zorne im da nach eilen gann. 
Er schlug im auf der fidel da ab di einen hant: 
Des hab dir der potschefte in der Purgunder lant! 

2008 
Awe, sprach sich da Werbel, kunig Etzels spileman. 
Von Throni edler Hagen, was han ich euch getan? 
Ich kam in steter trewe hin an daz reinisch lant. 
Wi kleng ich nun di Seiten, seid ich verlor di hant? 

2009 
Hagen der achtet kleine, ob er nicht fidelt mer. 
Da schlug er in dem sale tot manchen ritter her. 
Des kunig Etzels recken er vil zu dode schlug. 
Er bracht da umb sein leben vil mangen ritter klug. 

2010 
Folker, der fidelere, auch von dem tisch aufsprang. 
Sein fidelbog gar helle in seiner hand erklang. 
Er fidelt ungefüge, der kune spileman; 
Wann er vil mangen Hewnen zu feinde da gewan. 

201 1 
Da Sprüngen von dem tische drei edel kunig her. 
Si wolten es da wenden, ee Schadens wurde mer. 
Si künden es nit wenden und auch nit uriderstan. 
Da Folker und her Hagen so ser wüten begann. 

2012 
Und da der fogkt vom Reine nit scheiden mocht den streit, 
Da ward er selber hawen vil manche wunden weit 
Wol durch di lichten ringe den starken feinden sein. 
Er was ein ritter kune, ward da wol von im schein. 

2013 
Da kam auch zu dem streite sein bruder, kunig Gernot. 
Der schlug dem kunig Etzel auch manchen Heunen tot 
Mit seinem scharpfen Schwerte, das im gab Rudiger. 
Dar mit schlug er zu tode vil mangen ritter her. 

2014 
Kunig Geiselher, der junge, auch zu dem streit hin sprang. 
Sein Waffen riterlichen auf mangem heim erklang. 
Er schlug vil Heunen tode, der wunderkün weigant. 
Auch tet vil grosser were Günther mit seiner hant 

2015 
Wi kun Günther da were und alle seine man, 
Doch sach man Geiselher recht sam ein leben stan 
Zu forderst gen den feinden. Er waz ein ritter gut. 
Er schrit in durch di helme, daz dar nach sprang daz blut. 

2016 
Doch weret sich mit kreften kunig Etzels hofgesind. 
Auch schlugen di Purgunder auf si da gar geschwind, 
Hiben vil mange gassen hin durch des kuniges sal. 
Man hört im land erdiessen den ritterlichen schal. 

2017 
Da kamen vil der Heunen auch für den fal da hin. 
Di namen an der stigen da einen klein gewin. 
Di Hewnen in dem sale weren gerne vor der thur 
Gewest; daz wert Dankwarte und lies ir kein darfur. 

2018 
Under des sales pforten hub sich ein groß gedrang. 
Auf manchem herten helme di schwert so laut erklang. 
Dankwart kam bei der pforten so gar in grosse not. 
Im kam zu hilf her Hagen, als Günther im gebot. 

2019 
Vil laut ruft da her Hagen den kunen Folker an. 
Er sprach: Secht ir mein bruder in grossen noten stan? 
Vil ungefüger schlege di Heunen im dort gebn. 
Nun kumet im zu hilfe, ee er verlies sein lehn! 

2020 
Er sprach: Daz tun ich gerne, ich wil im bei gestan. 
Er gund mit seiner fidel hin durch den palast gan. 
Sein scharpfes schwert von schlegen auf mangem heim erklangk. 
Des sagt im von dem Reine manch guter ritter dank. 

2021 
Folker kam zu Dankwarte. Wi bald er zu im sprach: 
Ir habet heut erlitten vil grosses ungemach! 
Mich bat Hagen, ewr bruder, mit hilf her zu euch gan. 
So huet aussen der thure! So bleib ich innen stan. 

2022 
Dankwart, der degen schnelle, stund ausserhalb der thur 
Und weret in di stige, waz Heunen kam darfur. 
Man hört manch waffen klingen in .manger heldeshant. 
Des gleich in-weng der thure tet Folker, der weigant. 

2023 
Folker, der degen kune, ruft da her Hagen an. 
Di thur ist wol verschlossen, so sprach der spileman. 
Es ist so wol verschranket des kunig Etzels tur, 
Von zweier recken hende gen taüsent rigel für. 

2024 
Und da Hagen, der starke, di thur sach wol behut, 
Den schilt warf er zu rucken, der edel ritter gut. 
Erst gund er wol betrachten sein schaden und sein leit. 
Des must von im engelten manch ritter unverzeit 

2025 
Und da der fogt von Ferne zu recht den streit ersach, 
Und daz Hagen von Throny so mangen heim zerbrach. 
Der kunig aus Amelünge der sprang da auf ein pank, 
Er sprach: Wi schenkt her Hagen daz aller pitterst trank! 

2026 
Etzel der «as in noten und auch sein weib alsam. 
Er sach, waz da der seinen mit tode schaden nam; 
Wann er vor seinen feinden da selber kaum genas. 
Waz half in, daz er herre über all kunig was ? 

2027 
Krenhilt rufft senigleichen den edlen Ferner an: 
Nun helft mir, edler degen, daz ich hie kum dar von! 
Ich traw euch, edler kunig aus Amelungerlant! 
Erreicht mich hie her Hagen, ich bin des todes pfant. 

2028 
Wi kan ich euch gehelfen? so sprach her Diterich; 
Vil edle kuniginne, es gat schir selbs an mich. 
Es sein gar ser erzürnet Günther und all sein man, 
Daz sich zu disen Zeiten selbs nimant fristen kan. 

2029 
Da sprach di kuniginne: Ach, edler ritter gut, 
Lat heut an mir erscheinen ewren tugenthaften mut 
Und helfet mir von hinne, ee daz ich Hg hie tot! 
Helf mir und auch dem kunige aus diser grossen not! 

2030 
Daz wil ich, fraw, versuchen, ob ich euch helfen kan. 
Wann ich in langen zeitn nie mer gesehen han 
So grimmiglich erzürnet so mangen ritter gut. 
Ich sich aus manchem helme flissen daz rotte blut 

2031 
Da ruflfl mit lauter stimme der Ferner hochgeporn, 
Daz man sein stim hört diessen recht sam ein groß herhorn ; 
Der palast in den noten von seiner stim erdoß. 
Di kraft her Ditereichen waz gar unmassen groß. 

2032 
Daz hört Günther, der kunig, und rufft di seinen an 
Dort in dem grossen stürme (er da affl losen gann), 
Er sprach : Her Ditrichs stimme ist in mein oren kumen. 
Ich furcht, von unsern helden hab er icht schad genumen. 

2033 
Er gund in allen winken, Günther mit seiner hant 
Di seinen ritter alle mant ser der kün weigant: 
Hort auf, ir held, mit streiten und lassend uns besehn. 
Und waz her Ditereichen sei von uns hie geschehn! 

2034 
Und da der fogt vom Reine sein helden daz gepot, 
Si horten auf mit streite und waren all in not. 
Si forchten Günther alle, und daz da nimant streit. 
Da retten mit ein ander di recken unverzeit 

2035 
Er sprach: Edler Fernere, waz hat man euch getan? 
Hand. euch di mein erzürnet? Hort, wes ich willen han! 
Ich wil euch gerne pussen, darzu bin ich bereit. 
Ist euch icht schad geschehn, daz ist mir warlich leit. 

2036 
Da sprach her Ditef eiche : Man hat mir nicht getan. 
Von euch und all den ewren ich nit zu klagen han. 
Nun land mich aus dem sale und auch di helde mein ! 
Daz wil ich umb euch alle ewig verdinen sein. 

2037 
Wi fleht ir in so sere? so/sprach der kün Wolfhart; 
Der fidler hat di ture dort nie so wol bewart, 
Er müsse uns aus dem sale mit frid hin lassen gan. 
Schweigt! sprach her Ditereiche, der red wil ich nit han. 

2038 
Günther der sprach: Vil gerne ich euch des gunnen wil, 
Mit euch aus disem sale sei lutzel oder vil. 
Bis an alein mein feinde, di müssen hie bestan; 
Si han mir grossen schaden zu Hewnen hie getan. 

2039 
Under den einen arme der edel Berner schloß 
Krenhilt, di kuniginne, di waz in noten groß ; 
Nam an den andern arme Etzel, den kunig reich. 
Auch ging mit im von dannen di Wulfing all geleich. 

2040 
Da sprach von Pechalare der märgraf Rudinger : 
Sol hie aus disem sale sust nimant kumen mer? 
Ich hab euch vil gedinet. Doch lassend mich verstan ! 
Euch zem mit uns gut fride, den solt wir billich han. 

2041 
Des antwurt Geiselhere seim schweher da zu hant : 
Euch ist von uns gut fride von uns alhie bekant. 
Durch ewer er und trewe, di ir uns habt getan, 
Solt ir und all di ewren an schaden von uns gan. 

2042 
Da der edel margrafe waz kumen aus dem sal, 
Fünfhundert seiner helde di folgten im zu tal 
Di stig ab aus dem sale; daz waren seine man. 
Von den ward den Purgundern seit grosser schad getan. 

2043 
Da sach man einen Hewnen bei kunig Etzel stan 
Und bei dem fürst von Ferne; des wolt er gnossen han. 
Dem gab der fidelere ein ungefügen schlag, 
Daz im vor Etzels fussen allda sein haubet lag. 

2044 
Und da der kunig Etzel kam aus dem sal gesunt, 
Er sach den fidler ane; groß jamer ward im kund: 
Awe mir diser geste und meiner grossen not! 
Sol hie von iren henden mein freund all ligen tot? 

m 

2045 
Awe diser hochzeite ! so sprach der kunig her. 
Es ficht dort in dem sale einer, der heißt Folker, 
Part sam ein wilder trache und ist ein spileman. 
Ich dank got seiner gute, daz ich dem held entran. 

2046 
Sein Seiten klingen herbe, sein striche di sein rot 
Ja feilen seine done mir manchen man zu tot. 
Ich weiß nit, wes uns zeihet der selbig schnöd falant. 
Mir kam nie schnöder geste da her in Hewnenlant 

2047 
Da ging hin an di herberg di edlen fursten her. 
Her Diterich von Ferne und margraf Rudinger. 
Di wolten mit dem streite da nit zu schaffen han ; 
Verputen daz beim leben, wer in waz undertan. 

2048 
Hetten gewest di geste, daz in geschehen wer 
Von in dar nach in kurze solch schad \ind grosse ser, 
Si weren aus dem sale so leicht nit von in kumen; 
Si hetten grossen schaden vor von in da genumen. 

2049 . 
Si Hessen, wen si wolten, da von in aus dem sal. 
Da hub sich in dem hause ein jemerlicher schal. 
Ir grosses leid si rächen und auch ir ungemach. 
Folker mit seinem Schwerte vil mangen heim zubrach. 

2050 
Sich kert hin zu dem streite Günther, der kunig gut. 
Hort ir di don, her Hagen, di dort der fidler tut? 
Er schlecht es alles tode, waz gen der thure gat 
Rot ist sein fidelboge, den er in henden hat. 



Digiti 



zedby Google 



L1942 304* 315 

205 I 

Mich rewet, sprach her Hagen, von ganzem herzen ser, 
Hab ich in ie erzürnet, den edlen fideler. 
Ich waz ie sein geselle, so waz er auch der mein. 
Und kern wir heim zu lande, so wolt wirs aber sein. 

2052 
Nun secht ir wol, her kunig, euch ist der fidler holt. 
Er dint euch ie mit trewen umb ewren reichen solt 
Sein fidelbog der schneidet durch herte helme licht. 
Vil mangem starken Hewnen der tot von im geschieht. 

2053 
Man sach nie fidelere so gar herlichen stan, 
Als heut Folker, der kune, in stürmen hat getan. 
Di seinen selten klingen durch hqlm und schildesrant. 
All weit solt pillich eren den wunderkün weigant 

2054 
Waz der hewnischen recken Waz in dem sal gewesn, 
Dar undei* waz nie keiner vor den gesten genesn. 
Der schal der waz gelegen, daz nimant mit in streit. 
Hin legten ire waflfen di recken unverzeit 

205s 
Di herren nach ir müde di gingen da zu tal. 
Folker und auch her Hagen di traten für den sal. 
Über di schild sich leinten di zwen vil kune man. 
Da ward manch fremde rede von in beiden getan. 

2056 
Da sprach her aus Purgunden her Geiselher, der degn : 
Ja mugt ir wol hie rügen und auch gemaches pflegn. 
Dar nach solt ir di totten all aus dem sale tragn. 
Wir müssen noch mer streiten, daz wil ich euch wol sagn. 

2057 
Dank hab, mein junger herre! sprach Hagen dazuhant 
Solch red nimant an zimet, wann einem kün weigant. 
Uns hat daz pest geratten mein her kunig Geiselher. 
Des mugen sich wol frewen di Purgunder gar ser. 

2058 
Da folgten si dem jungen und trugen für di thur 
Mer wann neun tausent totten und würfen si darfur, 
Da ab di stigen alle, vil manigen totten man. 
Da hub sich von irn freunden vil grosses klagen an. 

2059 
Darunder lebt etlicher und waz von schwerten wunt. 
Der sein mit hilf het pflegn, wer worden wol gesunt, 
Der von dem hohen falle erst must daligen tot, 
Di klaget manig Hewnen . Erst hub sich grosse not 

2060 
Da sprach der fidelere, ein ritter so gemeit : 
Nun ist es alles wäre, waz man mir hat geseit. 
Di Hewnen sein all zagen und klagen als di weip. 
Si solten billich rechen der iren freunde leip. 

2061 
Da waz ein hewnisch furste, der nieint, er tetz in gut. 
Der sach der seinen mage ein ligen in dem blut; 
Er umb-fing in mit armen und wolt in tragen dann. 
Da schoß in ob im tode Folker, der spileman. 

2062 
Da daz sahen die Hewnen, si fluhen alle sant 
Und forchten also sere Folker, den kün weigant. 
Da funden si ein geren, der waz fest unde hart, 
Der in den sal geschossen von einem Hewnen wart. 

2063 
Den schoß Folker hin wider mit seinen kreften stark. 
Vor im manch starker Hewne floh und sich da verbark. 
Ir keiner torst nit kumen zu im hin in den sal. 
Man forcht sein starkes waffen, di Hewnen uberal. 

2064 
Da stund vor einem hause Etzel mit mangem man. 
Folker und auch her Hagen vil rede da begann. 
Si sagten da kunig Etzel, waz in da waz zu mut. 
Des musten si auch sterben, si half nit hab noch gut. 

2065 
Ez zem wol einem kunig, sprach Hagen zornigleich, 
Daz ir kempt in zu hilfe, ir selbs den ewren gleich, 
Als Günther tut und Gernot, di meinen herren gut. 
Si hawen selber helme, daz darnach get daz blut 

2066 
Etzel der ward erzürnet und fasset seinen schilt. 
Laßt ab von disem fechten, so sprach sein weip Krenhilt, 
Und gebet reichen solde vil mangem kun weigant! 
Erreichet euch her Hagen, ir seit des todes pfant 

2067 
Da wolt der kunig Etzel des Streites lassen nicht, 
Als es von reichen kunigen gar selten mer geschieht. 
Man zoch den kunig dannen, wolt in nit streiten lan. 
Hagen, der grimmig degen, sein aber spotten gann. 

2068 
Es waz ein nahe sippe, sprach Hagen da verwegn, 
Di ir habt und Seifride, der wunderkune degn ; 
Der minnet auch Krenhilde, ee si euch le gesach. 
Di schnöde valentinne schafft dises ungemach. 

2069 
Di red hört da gar eben des kunig Etzels weip. 
Da ward gar ser betrübet in jamer all ir leip, 
Daz er si also schendet vor mangem werden man. 
Wol auf ir aller sterben si darumb tichten gann. 

2070 
Si sprach : Der mir von Throne Hagen zu tode schlug 
Und mir darzu sein haubet zu einer gab hertrüg. 
Dem geb ich rottes goldes vol seinen schildesrant. 
Auch solt im von mir werden bürg, stet und weite lant 

2071 
Mich wundert, wi sich sawmet so manig werder man. 
Ich sach bei meinen zeiten nie held so zeglich stan, 
Di doch hören auspieten so gar ein reichen solt. 
Si solten gern verdinen di lant und auch daz golt. 

Etzel, der kunig reiche, leid jamer unde not 
Er klagt sein peste freunde, der da lag manger tot 
Daz hört aus manchem lande manch ritter unverzeit 
Di winden da ir hende, klagten des kuniges gut 

2073 
Da spotet ir da sere der kune fideler. 
Er sprach: Ich sich hie weinen vil mangen also ser 
Und helfen nit irm herren und lassen in in not 
Ja essen si mit schänden des kunig Etzels brot. 

2074 
Da dacht etlicher herre: Er hat uns war geseit. 
Doch waz es bei in allen keim herren also leit, 
Als Iring aus Tenmarke, den fursten weit erkant, 
Als man in kurzer zeit an im seit wol erfant 

XXXIV 

2075 

Da rufft aus Tennemarke der edel fürst Iring: 
Ich han bis her in eren volendet meine ding 
Und han in herten stürmen doch ie daz pest getan. 
Nun bringet mir mein waffen! Hagen wil ich bestan. 

2076 
Da wil ich widerraten, so sprach zu im her Hagn; 
Es gwinnen all di ewren newr dester mer zu klagn. 
Und Sprüngen ewer zwene zu mir, ja oder drei. 
So nim ich in daz leben, als vil als ir dann sei. 

2077 
Dar umb wil ichs nit lassen, sprach der margraf Iring. 
Han manchen helt bezwungen und wag es ie gering. 
Ja wil ich dich aleine mit streiten hie bestan. 
Und ob du hest in stürmen wol tausent streit getan. 

2078 
Man wapnet den margrafen und all sein helde mit. 
Auch wapnet sich von Durgen der langraf Irrenfrit. 
Auch kam Hawart, der starke, mit tausent seiner man. 
Di wolten dem margrafen Iring da bei gestan. 

2079 
Da sprach der fideler: Ein ungefüge schar 
Di kumpt mit dem margrafen und sein verwapnet gar; 
Si haben auf gebunden dt lichten helme gut. 
Da ward der fidelere zornig und ungemut 

2080 
Er sprach: Secht ir daz, Hagen, wi Iring gen uns gat? 
Er wolt alein hie fechten; daz er gelogen hat, 
Er kumpt mit manchem recken. Des bin ich im gehas. 
Mit im kumpt wol zweitaüsent gewapnet oder bas. 

2081 
Nun heissend mich nit ligen! sprach der margraf zu hant 
Ich traw es wol volenden, so sprach der kün weigant. 
Ich wil es durch kein forchte nit under wegen lan. 
Wi freischlich sei her Hagen, ich tar in wol bestan. 

2082 
Da pat Iring di seinen durch aller frawen er, 
Daz si in Hageh Hessen alein bestan, nit mer. 
Daz tettn si nit gerne, wann in waz wol bekant 
Des Hagens stürm und streite; daz forchten si allsant 

2083 
Doch pat er si so lange, pis daz sein wil geschach. 
Vil manger ritter kune wol an dem fursten sach, 
Daz er da stelt nach eren. Da Hessen si in gan. 
Ein ritterliches streiten ward da von in getan. 

2084 
Irring, der ritter kune, mit starker mannes wer 
Ruckt da für sich den Schilde, der edel fürst so her, 
Und sprang in grossem zorne gen Hagen für den sal. 
Da hub sich von in beiden ein ritterlicher schal. 

2085 
Si Schüssen gen ein ander zwen geren da zuhant 
Wol durch ir beider schilde bis auf daz sturmgewant, 
Daz si zu kleinen stucken von in flugen hin dann. 
Da griffen zu den schwerten di wunderkune man. 

2086 
Von Throny Hagens Sterke waz da an massen groß. 
Er schlug auf den margrafen, darvon di burgk erdos, 
Di palast und di thurne von iren starken schlegn. 
Im mocht nit angesigen Iring, der kune degn. 

2087 
Iring lies da von Hagen und eilet also ser 
Mit ungefügen schlegen hin auf den fideler. 
Er meint, er wolt in zwingen, Folker, den kunen degn. 
Folker kund sich wol fristen vor seinen grimmen schlegn. 

2088 
Folker schlug dem margrafen durch seines Schildes rant 
Dar von di Spangen Sprüngen da nider auf daz lant 
Den fidler lies er bleiben, Iring, der kune man, 
Und lief Günther, den kunig, mit starken schlegen an. 

2089 
Si waren baid zu streite kün unde stark genug. 
Günther und der margrafe da auf ein ander schlug, - 
Doch sach man von ir keinem fliessen daz rotte blut 
Daz schuff ir schirmeschlege, hielten sich wol in hut 

2090 
Günther lies er aleine, lieff an den kunig Gernot 
Und schlug aus seinem helme di fewres flamen rot 
Doch weret sich der kunig, Gernot, der kune man. 
Ja het er dem margrafen gar nah den tot getan. 

2091 
Er sprang da von dem kunige, der edel ritter klug. 
Der ritter aus Purgunden er vir zu tode schlug. 
Des kuniges ritter fire, geporen von dem Rein. 
Da kund dem Geiselhere nit leider gschehen sein. 

2092 
Vil laut rufft da aus zorne her Geiselher, der degn : 
Ir mußt di helde gelten, di von euch sein gelegn! 
Her Geiselher, der kunig, lief margraf Iring an. 
Er schlug auf in mit grimme, daz er da Sträuchen gann. 

2093 
Er viel im für di fusse da nider in daz blut, 
Daz si nit anders westen, wann daz der ritter gut 
In stürmen nimmermere geschluge keinen schlag. 
Noch het er keine wunden, wi wol er vor im lag. 

2094 
Da im verging der schale im heim und auch der doß, 
Der qwalm in seinem haubet waz im von schlegen groß. 
Er dacht: Ich han daz leben und bin auch nirgend wunt 
Mir ist von Geiselhere vil starkes helant kunt 

Nibelungenlied ^ 1 

2095 
Iring sach allenthalben sein feind da umb sich stan. 
Het es gewest der kunig, het im den tot getan. 
Iring het seine feinde bei im da war genumen. 
Er dacht, wi er von dannen mocht mit dem leben kumen. 

2096 
Irrung, der degen schnelle, da aus dem blute sprangk 
Auf in eim grimmen Sprunge, daz im sein hamasch klangk. 
Er lief hin aus dem sale, da er den Hagen fant, 
Und gab im grosse schlege, der wunderkün weigant 

2097 
Da sprach Hagen von Throne: Es muß dein ende sein. 
Dich were dann der teufel! es gilt daz leben dein. 
Doch schlug in der margrafe durch seinen helme gut, 
Daz im nach seinem Schwerte da sprang daz rote blut 

2098 
Und da Hagen von Throne der wunden da enpfant, 
Er schlug mit grossem zorne auf Iring, den weigant, 
Treib in mit starken schlegen gar fern von im hin dann. 
Da eilt im nach mit grimme Hagen, der kune man. 

2099 
Iring über sein haubet sein schilt zurucken schwang. 
Und wer di selbig stige drei mal gewest so lang. 
Da lies in furbas Hagen 'nimmermer tun kein schlag. 
Manche funk gar rot von fewre auf seinem helme lag. 

2100 
Da sahen di Purgunder Iring noch wol gesunt. 
Da wurden dise mere der schon Krenhilde kunt, 
Daz er Hagen von Throne ein grosse wunden schlug. 
Des danket im mit trewen di edel kunigin klug. 

2101 
Got dank euch, edler Iring! so sprach di kunigin gut, 
Daz ir mir habt erfrewet mein herz und meinen mut 
Hagen ist rot von blute, sein heim und sturmgewant. 
Da nam si selbs den Schilde Iring aus seiner hant 

2102 
Ir darft so ser nit danken dem held, sprach da her Hagn. 
Es ist der schad noch kleine, daz man euch hie tut sagn. 
Wolt er es bas versuchen, ich wolt in gern bestan. 
Di wund frumpt euch gar kleine, di ich hie von im han. 

2103 
Daz ir mit meinem blute di ringe sehet rot, 
Daz reißt mich erst gar sere auf manges mannes tot. 
Mir hat noch kleinen schaden der margraf hie getan. 
Daz wil ich wol vergelten, ob ich es fugen kann. 

2104 
Da ging hin an di lüfte und kulet sich zuhant, 
Er kulet seine ringe, den heim er bald abbant. 
Man sprach, er wer in noten ein stolzer ritter gut 
Des frewit sich der margrafe und waz gar wol gemut 

2105 
Da sprach Iring, der kune, zu seinen beiden das: 
Nun wapnet mich gar baWe! ich wils versuchen bas, 
Ob ich noch mug bezwingen Hagen, den kunen man. 
Sein schilt waz gar zerhawen, ein andern er gewan. 

2106 
Da ward er wol verbunden in seinen hamasch gut. 
Er nam ein scharpfen geren, der ritter hoch gemut 
Dar mit wolt er her Hagen aber bestan mit streit 
Het er den streit gelassen, wer im daz peste seit 

2107 
Sein mocht gar kaum erpeiten Hagen, der kune degn. 
Er sprang ab zu der stige mit Stichen und mit schlegn. 
Der stigen da ein ende. Sein zorne der waz groß. 
Der margraf seiner sterke gar wenig da genoß. 

2108 
Si hiben durch di schilde mit starken schlegen groß. 
Daz von ir beider schilde di fewres flamen schoß. 
Der margraf ward von Hagen bis in den tot verwunt 
Und daz der kune degen ward nimmermer gesunt 

21* 

2109 
Und da Iring der wunden von Hagen da enpfant, 
Den schilt begund er fassen, der wunderkün weigant, 
Und wolt den schaden rechen an dem vil kunen man. 
Seit schlug in tot her Hagen, macht in des lebens an. 

21 10 
Hagen dort in dem blute ein geren ligend fant 
Und schoß in durch den degen, daz er sank gen der want. 
Den geren durch sein haubet, daz er nit mer genas. 
Im wart auch als sein waffen von seinem blute nas. 

2111 
Dar mit der helt geschwinde hin von dem hause rant. 
Ee daz man im den helme von seinem haubet bant. 
Man zoch aus im den geren. Da nahet im der tot 
Da weinten all di seinen. Des zwang si grosse not 

2112 
Krenhilt gar senigleichen den helt da klagen gan. 
Iring, den ritter kune, den klagt manch werder man. 
Den fremden und den künden waz umb den ritter leit 
Er sprach vor seinem tode, der ritter unverzeit: 

2113 
Nun lassend dise klage, ir man und auch ir weip! 
Waz hilfet mich ewr weinen? Nun muß ich meinen leip 
Verlisen von den feinden und muß mein leben lan. 
Der tot frist mich nit mere. Got woU mir beigestan! 

2114 
Er sprach zu dem lantgrafen, gepom aus Düringerlant: 
Kein solt solt ir nit nemen hie von der kunigin hant 
Und laßt euch nit betrigen ir lichtes gold so rot! 
Welch bestet den Hagen, der muß hie ligen tot 

2115 
Sein färb waz im verblichen, er todes zeichen trug ; 
Sein sei schid von dem leibe. Da weint manch ritter klug. 
Sein leben nam ein ende, in klagten seine man 
Und rächen in mit streite. Erst hub sich jamer an. 

Hawart und Irrenfride di Sprüngen in den sal 

Wol mit zweitausent recken. Sich hub ein grosser schal. 

Di starken schleg und streite da also laut erdos. 

Wi vil man starker geren auf di Purgunder schoß! 

2117 
Her Irrenfrid, der kune, lief an den spileman, 
Das er vil grossen schaden fon Folker da gewan. 
Folker mit manneskrefte auf den lantgrafen schlug 
Durch seinen heim so feste, der fideler so klug. 

2118 
Auch schlug in der margrafe mit starken schlegen groß, 
Daz im daz rote blute da durch die ringe floß, 
Daz sich sein brunn zu-trante; der fidler kam in not. 
Doch lag von seinen schlegen der lantgraf vor im tot 

2119 
Hawwart und auch her Hagen waren zu samen kumen. 
Er mocht wol sagen wunder, der da het war genumen: 
Recht als der dunder vilen di schwert in in der hant. 
Hawart schlug da zu tode Hagen, der kün weigant. 

2120 
Und da Hawnwartes helde im herren sahen tot 
Und Irenfrid von Duringen, da hub sich grosse not 
Ee si di tur gewunnen mit helanthafter hant, 
Da ward manch heim zerhawen und manger schildesrant 

2121 
Da sprach der fidelere: Nun land si gan herein! 
Welcher mir kumpt zu banden, es muß sein ende sein. 
Si müssen alle sterben von uns in disem streif 
Si geltens mit dem tode, waz in di kunigin geit 

2122 
Di ungemuten recken di kamen in den sal. 
Da ward manchem sein haubet gefellet hin zu tal. 
Vil manger da must sterben von grimmiglichen schlegn. 
Freischlich streit Geiselhere und auch Gernot, der degn. 

2123 
Ir tausent und auch fire di kamen in den sal. 
Da hört man von in allen ein klegelichen schal. 
Si wurden von den gesten da all zu tod geschlagen. 
Da wolten di Purgunder in keiner not verzagen. 

2 1 24 
Dar nach ward es gar stille. Ein end so nam der doß. 
Daz blut da aus dem sale aus allen löchern floß; 
Bis zu den rigelsteinen daz rotte blut da rann. 
Da bleib tot in dem streite manch wunderkuner man. 

2125 
Sich setzten di Purgunder da nider alle sant. 
Ir Schild und ire waffen si legten hin zu hant. 
Da stund noch vor dem sale der kune fideler, 
Und ob si imant wolte mit streit bestan noch mer. 

2126 
Kunig Etzel klaget sere und auch sein schönes weip, 
Di meid und auch di frawen, betrübet waz ir leip, 
Wann da der grimmig tode het auf si all geschworn. 
Doch ward noch von den gesten manch werder helt verlorn. 

2127 
Da eilet auf di geste drei fursten weit erkant. 
Von Polant waz der eine, herzog Herman genant, 
Und aus der Walacheie Sigher, der küne degn 
Und Walach aus den Türken. Di wolten Streites pflegn. 

2128 
Wol mit zwei tausend recken, si brachten mit in dar, 
Dar under manger ritter waz da in irer schar. 
Di mant di kuniginne und auch der kunig reich 
Und klagten in mit trewen ir leit so klegeleich. 

2129 
Da globten si zu fechten; man ghis in landes vil 
Und reichen schätz von golde, als ich euch sagen wil. 
Si waren gwapnet feste und trungen in daz haus. 
Ir keiner mit dem leben kann nimmermer daraus. 

XXXV 

2130 

Nun bindet ab di helme! sprach da von Throne Hagn. 
Ja machen wir den Hewnen noch alsovil zu klagn, 
Daz si diser hochzeite vergessen nimmer hie! 
Waz hilft nun daz Krenhilde, daz uns am Rein nit lie? 

2131 
Si bunden ab di helme, di edlen ritter gut. 
Si Sassen auf di totten, di vor in in dem blut 
Lagen von iren henden und waren alle tot. 
Deß musten si auch sterben und kamen all in not 

2132 
Ee daz der abent käme, da schuff kunig Etzel das 
Und auch di kuniginne, daz sis versuchten bas. 
Di held aus Hewnenlanden schuffen den gesten leit. 
Wes man an si begerte, des waren si bereit. 

2133 
Sich hub ein grosses morden vor dem haus und darin. 
Dankwart, her Hagens bruder, der pflag mennlicher sinn, 
Sprang für di seinen herren zun feinden für di tun 
Si forchten sein gar sere. Er kam gesunt dar für. 

2134 
Der streit wert also lange, bis daz di nacht her trang. 
Da werten sich di geste, daz si nimant bezwang, 
Und werten sich der Hewnen den sumerlangen tag. 
Manch helt von iren henden tot in dem blute lag. 

2135 
Zu sant Johans sünwenden der grosse mort geschach, 
Und daz di kuniginne ir herzenleit da räch 
An iren pesten freunden, an manchem werden man. 
Darvon der kunig Etzel vil grossen schaden nam. 

2136 
Krenhilt waz solcher schade da vor gar ungedacht. 
Si het mit iren sinnen es gerne darzu bracht, 
Daz Hagen newr aleine sein leben het verlorn. 
Dar umb si musten sterben, di recken hochgeporn. 

2137 
In waz des tags zurunnen, si waren in grosser not, 
Si sprachen: Uns wer pesser alhie ein kurzer tot, 
Wann solches großes qwelen, als man si da anleit. 
Eins frides si da gerten, di geste unverzeit 

2138 
Si batten, daz man brechte den kunig Etzel dar. 
Si waren mit blut berunnen und jemerlich gefar. 
Si traten für den sale, di drei kunig also her. 
Si Westen nimant zu klagen ir herzenliche ser. 

2139 
Kunig Etzel und Krenhilde di kamen beide dar. 
Daz lant daz waz ir eigen, des meret sich ir schar. 
Er sprach zu den drei kunigen: Sagt mir! was wojt ir mein? 
Ir geref eines frides; daz mag doch nit gesein, 

2140 
Wann ir mir grossen schaden habt alle sant getan. 
Des solt ir nit geniessen, sol ich daz leben han. 
Mein kint schlugt ir mir tode und auch den bruder mein; 
Des kumt mit seinem leben ewr keiner an den Rein. 

2141 
Günther sprach: Edler kunig, des zwang uns grosse not 
Als unser hoffgesinde lag von den ewren tot 
Dort niden an der herberg; dar umb gabt ir ewr golt. 
Ich kam her auf ewr trewe und meint, ir wert mir holt. 

2142 
Da sprach her aus Purgunden her Geiselher, der degn: 
Her kunig und ir Hewnen, nun fristet mir mein lebn! 
Wez zeihet ir mich armen? waz hab ich euch getan? 
Wann ich kam her in trewen und alle meine man. 

2143 
Si sprachen: Deiner gute ist dise bürg so vol 
Mit jamer und mit leide. Ja gunten wir dir wol, 
Daz du nie werest kumen zu uns her von dem Rein. 
Man findet manchen weisen hie von den schulden dein. 

2144 
Da sprach aus grossem zorne Günther, der kune degn: 
Wolt ir nun keiner trewe hie gen uns allen pflegn, 
So woll uns got selbs trösten, uns arme ritter gut! 
Es ist an alle schulde, waz uns^kunig Etzel tut. 

2145 
Der kunig sprach zu den gesten: Mein not und ewre leit 
Di sein gar ungeleiche. Sich hebt groß arebeit. 
Vil grossen schad und schände han ich von euch genumen. 
Ewr keiner mit dem leben sol nit von hinnen kumen. 

2146 
Da sprach zu kunig Etzel Gernot, der kunig gut: 
So wil ich euch wol raten, daz ir euch habt in hut 
Und weichet von dem hause und lat uns zu euch gan. 
Seit wir zu unserm leben kein trost nit sollen han. 

2147 
Waz uns sol hie geschehen, mocht es in kurz ergan! 
Ir habt noch mangen recken. Durren si uns bestan, 
Ich hoff, ir sol auch wenig hie vor dem tod genesn. 
Seit es zu disen zeiten muß unser ende wesn. 

2148 
Kunig Etzels ritter alle und alle seine man 
Hetten di gest gar gerne da aus dem sal gelan. 
Daz understund Krenhilde, si wolt rechen ir leit. 
Da ward den armen gesten der frid schir auf geseit. 

2149 
Da sprach einer: Ir Hewnen, wes ir nun habet mut. 
Und kumpt ir uns so nahen, es tut euch nimmer gut. 
Huet euch vor uns, ir Hewnen, und weichet von dem sal! 
Welch uns kumpt so nahen, muß leiden todes qwal. 

2150 

Ob nimantz bei uns were, ja wann fraw Uten kint, 
Di meinen edlen herren, und kumens an den wint, 
Erkulen in di ringe, so seit ir all verlorn. 
Es ward nie pesser helde in diser weit gepom. 

2151 
Da sprach her Geiselhere: Traut libste Schwester mein, 
Wi hast du's an deim herzen, daz du mich von dem Rein 
So trewlich hast geladen und manchen kün weigant 
Und mir so grosser kumer spl sein von dir bekant? 

2152 
Ich waz dir ie getrewe und tet dir nie kein leit; 
Auf dein genad und trewe ich her gen Hewnen reit. 
Ich meint, in aller trewe wolt ich hie pflegen dein. 
Beweis an uns genade, mag's anders nit gesein! 

2153 
Ich mag euch nit getiaden, genad ist euch verseit 
Mir hat Hagen von Throne getan groß herzenleit 
Dort oben an dem Reine und schlug mir tot mein kint. 
Des müssen ser engelten, di mit im kumen sint. 

2154 
Wolt ir mir aber Hagen alein zu pfand hie gebn. 
So wil ich mich bedenken und wil euch lassen lebn. 
Seit ir meine bruder und einer muter kint, 
So frist ich euch daz leben, als vil ewrer noch sint. 

2155 
Das wol got nit von himel! so sprach der kunig Gernot. 
Wer unser zehentausent, musten ee ligen tot. 
Und were all dein mage, ee wir dir einen man 
Auch geben aus uns allen, wann es mag nicht ergan. 

2156 
Wir müssen alle sterben, so sprach her Geiselher. 
So wollen wir daz enden mit ritterlicher wer. 
Wer nun woll mit uns streiten, so sei wir aber hie, 
Wann keiner läßt den andern in keinen noten nie. 

2157 
Da sprach Dankwart, der küne: Kunigin, ich wil euch sagn: 
Ja stet noch nicht aleine mein libster bruder Hagn. 
Welcher nimpt auf ein fride alein, es wurt im leit; 
Welcher hi leßt den andern, der tot ist im bereit. 

2158 
Krenhilt mant all ir recken und rußet si da an: 
Ir solt ir aller keinen hie lenger leben lan. 
Daz wil ich umb euch alle verdinen, wo ich sol. 
Des Hagen ubermute wil ich vergelten wol. 

2159 
Nun tretet zu dem hause, ir recken überall 
So heiß ich an vir enden anzünden disen sal. 
So werden wol gerochen an in mein grosses leit. 
Kunig Etzels recken alle waren zu streit bereit. 

2160 
Waz gest stund vor dem sale, di triben si hinein 
Mit Stichen und mit schlegen. Sich hub ir grosse* pein. 
Si wolten sich nit scheiden, Günther und seine man. 
Si gunden da in trewen einander beigestan. 

2161 
Den sal hies si anzünden, des kunig Etzels weip. 
Und wolt si all verbrennen und qwelet in den leip. 
Daz haus da von dem winde an allen orten bran. 
Ich mein: kein folk auf erden nie grosser not gewan. 

2162 
Da rufften in dem fewre di held in grosser not: 
Wir mochten allsant liber in stürmen ligen tot 
Nun woU es got erparmen, daz wir den unsern leip! 
Sich rieht gar klegeleichen des kunig Etzels weip. 

2163 
Ein helt rufft jemerleichen : Awe der grossen not ! 
Von rauch und fewres hitze muß wir all ligen tot. 
Mir tut in grosser hitze der durst hie also wee. 
Ich forcht, daz uns di sele in diser hitz ausgee. 

2164 
Da sprach Hagen von Throne: Ir werden ritter gut, 
Wen hie der turst bezwinge, der trink daz rote blut! 
Daz ist eim man in noten vil pesser dann der wein 
Und geit im mannes krefte, mag's anders nit gesein. 

2165 
Da ging der ritter einer, da er ein toten fant. 
Er kniet für den wunden, den heim er im abbant; 
Er trank im aus den wunden daz rosenfarbe blut 
Wi seltzam trank daz were, es daucht den ritter gut 

2166 
Got dank euch, edler Hagen, der ritter zu im sprach. 
Der ewren 1er von trinken! Mir vor nie bas geschach. 
Ich trank daheim zu lande vor nie so edlen wein. 
Ich wils umb euch verdinen, frist got daz leben mein. 

2167 
Di andern all daz horten, daz es in taucht so gut. 
Da trunken si da alle von den totten daz blut. 
Daz gab in kraft und Sterke und fristet in den leip. 
Des must von in engelten darnach manch schönes weip. 

2168 
Daz fewr an allen enden da auf di helde schoß ; 
Daz fingens auf di schilde. Ir not waz also groß. 
Der rauch und auch di hitze di tet in also wee. 
Es hört nie man auf erden von solchem jamer mee. 

2169 
Da schrei von Throne Hagen: Stand zu des sales want, 
Daz es auf euch nit falle, auf heim und Schildes rant. 
Und tret di brende nider tiff in daz rote blut! 
Ja dise hochzeit strenge di tut uns nimmer gut. 

2170 
In iren grossen noten in manheit nie zurann. 
Noch stunden vor dem hause di zwen vil kunen man, 
Folker und auch her Hagen, und hetten in der hant 
Ir Schild und hüten stette der aus Purgunder lant 

2171 
Si fristet, daz der sale wol zu gewelbet was. 
Darumb ir dester mere da in der not genas. 
Da nerten si ir leben, als in ir helant bot; 
Wann daz si durch di fenster liden von fewre not 

2172 
Da sprach der fidelere: Nun gee wir in den sal! 
So meinen unser feinde, di Hewnen, uberal 
Wir sein allsant verbrunnen in diser grossen not. 
Ir* muß noch mancher sterben, ee wir all ligen tot. 

2173 
Da sprach her Geiselhere, der jung, fraw Uten kint: 
Es nahet gen dem tage, sich hebt ein kuler wint. 
Nun laß uns got von himel noch pesser zeit geleben! 
Uns hat Krenhilt, mein Schwester, ein arge hochzeit geben. 

2174 
Da sprach ein kuner ritter: Ich sich den lichten tag. 
Seit es zu disen zeiten nit pesser werden mag, 
So rüstet euch zu streite (furwar des ist uns not) 
Und denket, daz wir alle in eren ligen tot! 

2175 
Da meint der kunig Etzel, si weren alle tot. 
Und auch di kuniginne, wol von des fewres not. 
Da lebt noch in dem fewre sechs hundert guter man. 
Furwar, kein kunig auf erden nie pesser held gewan. 

2176 
Di Hewnen, di ir hueten, di hetten wol gesehen, 
Daz si lebten noch alle, wi vil in waz geschehen 
Zu schaden und zu leide in irer grossen quäl. 
Man sach si all gesunde in dem fewrigen sal. 

2177 
Man sagt dem kunig Etzel, si weren all genesen. 
Da sprach di kuniginne: Daz mag nit wol gewesen. 
Ir keiner mag nit leben in solcher grossen not. 
Ich wil wol bas gelauben, daz si sein alle tot 

2178 
Noch wer gar gern genesen Günther und seine man, 
Ob imant sein genade het an dem armen tan. 
Si mochten nimant finden, der in hulf aus der not. 
Doch musten von den gesten manch helt beleiben tot. 

2179 
Des morgens, da es taget, ein gruss man in da bot, 
Man sagt in ab ir leben. Erst hub sich grosse not. 
Da war auf si geschossen vil manig scharpfer ger. 
Noch stunden di Purgunder in ritterlicher wer. 

2180 
Kunig Etzels recken alle di wurden ungemut 
Und wolten all verdinen der schon Krenhilden gut. 
Auch tetten si vil gerne, waz si der kunig hies. 
Darumb manch werder ritter sein leip zu pfände lies. 

2181 
Si gunden all den gesten bis in den tot absagen. 
Da hies di kuniginne daz rotte golt hertragen; 
Si gab es, wer es wolte, auf der Purgunder leben. 
So grosser solt auf erden ward nie auf feind ausgeben. 

2182 ^ 

Ein grosse summ der recken für si gewapnet kam. 
Da sprach Folker, der kune: Wir müssen aber dran. 
Ich sach auf erd nie held so geilen zu dem tot. 
Des kuniges gab und schetze bring uns und si in not. 

2183 
Da sprachen di Purgunder: Nun tretet zu her bas! 
Waz wir hie sollen enden, gar frolich tu wir das! 
Es bleipt hie nimant tode, wann der, der sterben sol. 
Man sach in bald di Schilde stecken der geren vol. 

2184 
Waz sol ich sagen mere? Mer dann zwelfhundert man 
Di hüben sich mit schlegen hin gen den gesten dan. 
Da ward den edlen gesten erfrewet wol ir mut. 
Den streit mocht nimant scheiden. Her floß daz rotte blut 

2185 
Da floß aus tiffen wunden vil manger blutes bach. 
Da hört man grossen jamer. Erst hub sich ungemach. 
Si wurden all erschlagen des kunig Etzels her. 
Des bliben si all tode von der Purgunder wer. 



Digiti 



zedby Google 



336 3^5^ * L2072 



XXXVI 

2i86 
Da hetten die Purgunder daz allerpest getan. 
Den margraf Rudigere sach man gen hofe gan. 
Der sach an allen enden groß jamer unde ser. 
Da weinet inigleichen der edel fürst so her. 

2187 
Awe, sprach Rudigere, daz ich ie leip gewan, 
Daz disen grossen jamer nimant mag unterstan! 
Wi gern ich machet fride, der kunig tut sein nicht, 
In seinem schweren räche ie mer und mer geschieht. 

2188 
Da sant an den von Ferne der margraf Rudinger, 
Ob si's noch mochten wenden zwischen den kunigen her. 
Da pot im der von Ferne: Wer mocht daz understan? 
Es wil der kunig Etzel mit in nit friden han. 

2189 
Da sach ein fürst aus Hewnen dort den margrafen stan. 
Mit jamer und mit leid sein hend er winden gann. 
Der Heün sprach zu dem kunige: Nun seht, wi er dort stat. 
Der den gewalt am meisten in ewrem lande hat, 

2190 
Dem doch allzeit muß dinen di leüt und auch di lant! 
Wi ist so vil der purge und stet an in gewant! 
Di hat er von euch, herre, und stet recht als ein zag. 
Er tet in disem stürme nie lobelichen schlag. 

21^1 
Mich dunkt, er acht nicht sere, und wi es hi umb gat. 
Und daz er newr den föllen nach seinem willen hat. 
Man spricht, er sei so kune, als nimant mug gesein. 
Daz ist in disen noten von im nit worden schein. 

2192 
Aus trawrenlichem mute der edel margraf sprach. 
Da er di red erhörte, mit zom er in an sach: 
Für war, du must es arnen; du sprichst, ich sei verzagt, 
Und hast gelogne mere dem kunig von mir gesagt 

2193 
Er lief mit grossem zorne den selben Hewnen an. 
Er schlug in da zu dode, den ungetrewen man, 
Das er im vor den fussen da lag erschlagen tot 
Da ward aber gemeret des kunig Etzels not 

2194 
Da lig, du schnöder zage! sprach margraff Rudinger. 
Du hast auf mich gelogen und redst mir an mein er. 
Daz ich nit han gefochten, im pesten tet ich das; 
Nun han si nie verschuldet den meinen neid und has. 

2195 
Ich wolt am aller ersten mit in gefochten han; 
Ich gab in her geleite; warumb sol ichs bestan? 
Ich bracht di edlen herren selbs her in Heunenlant; 
Ich wil mit in nit streiten, so sprach der kun weigant 

2196 
Da sprach zu dem margraf en Etzel, der kunig her: 
Wi habt ir uns gelassen, ir edler Rudiger, 
Und lassend uns in noten? Daz stet euch übel an. 
Ihr habt mit disen gesten uns übel hie getan. 

2197 
Da sprach er: Her, der Hewne mit seinem falschen mut 
Der hat zu euch gesprochen, ich hab von euch groß gut, 
Daz hab ich unverdinet, schentlichen eingenumen. 
Daz ist dem lugenere zu grossem schaden kumen. 

2198 
Krenhilt sas bei dem kunige und het daz wol gesehen. 
Was von des fursten zorne dem Hewnen was geschehen. 
Daz klaget si gar sere, ir äugen wurden nas: 
Wi hab ich, edler degen, umb euch verschuldet das, 

MibelangenUed ^'^ 

2199 
Daz ir mir und dem kunige hie meret unser leit? 
Nun habt ir oft gesprochen, ir woltet sein bereit 
Und wolt durch unsern willen gern wagen ewer leben. 
Euch haben alle recken ie hohes lop gegeben. 

2200 
Ich mann euch heut der eide, di ir mir habt geschworen, 
Da ir mir riet, zu nemen den kunig hochgeporen, 
Daz ir mir woltend dinen, bis uns schied hie der tot. 
Hilf ward mir armen frawen auf erden nie so not. 

2201 
Des stan ich, fraw, an laugen: ich schwur euch^ edles weip, 
Daz ich durch euch wolt wagen mein gut und auch den leip; 
Daz ich di sei Verliese, des han ich nit geschworen. 
Ja hab ich di Purgunder herbracht an allen zorn. 

2202 
Si sprach: Du edler degen, denk an di trewe dein! 
Du schwurst ein herten eide, das du den schaden mein 
Gar gerne woltest rechen und auch mein grosses leit. 
Des man ich dich beim hosten, ein fürst gar unverzeit! 

2203 
Auch ruflfl in kunig Etzel in grossen noten an. 
Si fielen beid zu fusse dem wunderkunen man. 
Da hub sich von dem ritter groß leid und ungemach. 
Awe der meinen ere! der kune degen sprach. 

2204 
Her got, dir sei geklaget! ich ruff dich selber an. 
Awe all meiner eren, und di ich ie gewann! 
Mein zucht und stette trewe verleuß ich in der not. 
O reicher Crist von himel, send mir den grimmen tot! 

2205 

Was ich nun hie beginne, welches ich fah hie an, 
So han ich wider ere und auch gar übel tan. 
Laß ich si alle beide, so schilt mich alle diet. 
Her got, verlei mir witze, der mir daz pest ie riet! 

2206 

Si paten in gar sere, der kunig und sein weip. 
Deß kam der trew degen umb seinen stolzen leip. 
le doch vor seinem ende er hohen breis erwarb; 
Von seiner hant in stürmen manch edler ritter starb. 

2207 
Er west den grossen schaden und kam in grosses leit. 
Er het dem kunig Etzel mit glimpf gar gern verseit 
Und auch der kuniginne. Wi ser so forcht er das! 
Ob er ir ein erschlüge, di weit wurd im gehas. 

2208 
Er sprach zu kunig Etzel: Wolt ir mich des erlan, 
So nempt es alles wider, waz ich mag von euch han, 
Di land und auch di leute! mir sol des pleiben nicht 
So gan ich in daz elend, wi mir darumb geschieht 

2209 
An alles gut und habe so rawm ich dise .lant. 
Mein weib und auch mein tochter di nim ich an mein hant, 
Ee ich also mein trewe verleuß und lige tot 
Mir kumpt leider gar übel daz ewre golt so rot. 

2210 
Da sprach der kunig Etzel: Wer wolt dann helfen mir? 
Daz lant und auch di bürge daz gab ich alles dir, 
Daz du mich woltest rechen wol an den feinden mein. 
Du solt bis an dein ende ein gwaltig kunig sein. 

22II 

Da sprach gar senigleichen der margraff Rudinger: 
Nun hab ich si geladen und bracht si mit mir her. 
Mein trank und auch mein speise ich in trewlichen bot 
Und gab in reiche gäbe. Sol ich's nun schlagen tot? 

2212 

Nun mocht etlicher sprechen, ich wer also verzagt 
Doch han ich meinen dinste euch, here, nie versagt 
Solt ich si schlagen tode, daz wer ein laster groß. 
Mich muß der heirat rewen, den ich mit in beschloß. 

22» 

2213 
Kunig Geiselher, dem jungen, gab ich di tochter mein; 
Si kund in diser weite ntt bas versehen sein. 
Er bot uns zucht und ere, der junge kunig gut. 
Ich sach nie man so junge so lobelich gemut 

2214 
Da sprach zu im Krenhilde: Vil edler Rudiger, 
Nun las dich heut erparmen mein herzenliche ser! 
Mein leit und meines herren las dir zu herzen gan! 
So schedlich gest auf erden kein kunig nie gewan. 

2215 
Da sprach zu ir der degen: Ir minigliches weip. 
Ich muß des heut engelten und gilt auch mir den leip, 
Waz ir und auch mein herre mir libes habt getan. 
Darumb muß ich nun sterben, es mag nit lang bestan. 

2216 
Ich weiß, daz heut mein bürge, di leut und auch di lant 
Muß ledig von mir werden, so sprach der kün weigant 
Ich pfil euch, edle frawe, mein weib und auch mein kint 
Und auch daz folke gemeine, di noch zu Pechlar sint 

2217 
Got dank dir, edler degen! so sprach kunig Etzel da. 
Er und di kuniginne di wurden beide fro. 
Uns sol dein lant und leute gar wol befolen wesen. 
Ich traw got, sprach Krenhilde, ir solt noch wol genesen. 

2218 
Da gab er auf di wage di sei und auch den leip. 
Da weinet klegelichen des kunig Etzels weip. 
Er sprach: Ich wil euch halten, waz ich euch han geschworen. 
Er stund in grossem jamer, der fürst so hoch geporen. 

2219 
Nun wapnet euch vil palde, er zu sein beiden sprach. 
Meim herzen nie so leide auf erden mer geschach. 
Da brachten all sein helde di waffen in der hant. 
Und auch die festen helme si bunden auf all sant. 

2220 

Si wurden von den iren gewapnet also wol. 
Si horten leidig mere, ir herz waz jamers vol. 
Sich wapnet Rudigere, mit im fünfhundert man, 
Dar under waz zwelf graffen, die er zu streit gewan. 

2221 

Die allzeit breis erwürben in streit und Sturmes not, 
Si Westen nit als nahend den grimmigltchen tot. 
Da waz gewapnet schone der margraf Rudinger, 
Er und auch all di seinen. Den gesten kam di mer. 

2222 

Si trugen vor den henden di lichten Schilde breit 
Daz sach der fidelere; da gschach im nie so leit. 
Auch sach her Geiselhere sein schweher gen im gan 
Mit aufgebundnem helme. Wi mocht er daz verstan? 

2223 
Er meint, er kerne im pesten und tet es als in gut, 
Und trost sich seines schwehers und ward gar wol gemut 
Nun wol mir guter freunde! sprach Geiselher der degen; 
Mein schweher wil mit hilfe unser in trewen pflegen. 

2224 
Ich hoff, daz wir meins weibes wollen geniessen wol. 
Si frewt mir mein gemute, daz ich si haben sol. 
Ich weiß, wes ir euch tröstet, so sprach der spileman. 
Ich kan es in keim guten mit nichten hie verstan. 

2225 
Mit aufgebunden helmen, mit Schwertern in der hant 
An uns wil der margrafe verdinen leut und lant 
Ee daz der kune Folker zu seinem herren sprach. 
Den margraf und di seinen man vor dem sal da sach. 

2226 
Den seinen guten schilde satzt er für seinen fuß. 
Da sagt er auf den gesten sein trew und seinen grüß. 
Er ruffl da zu in allen, der wunderkün weigant: 
Nun wert euch, edlen recken aus der Burgunder lant! 

2227 
Ir sollet mein geniessen, so engelt ir leider mein. 
Wir waren gute freunde, nun muß wir feinde sein. 
Der jemerlichen mere erschracken si gar ser. i 

In waz ir trost enpfallen, si hetten nimantz mer. i 

2228 I 

Er het si lieb und schone, si waren im auch holt. 
Si hetten von den feinden auch arbeit vil verdolt. 
Daz woU got nit von himel, so sprach Günther, der degen, 
Das ir solcher ungnade wolt gen uns armen pflegen! 

2229 
Ir habt uns er erpoten, trew, lieb und alles gut; 
Ich wil euch pas getrawen, daz ir ein solches tut 
Nun kann ich es nit lassen, so sprach der leidig man. 
Ich muß mit euch hie streiten, als ich gelobet han. 

2230 
Nun wert euch all mit kreften, als Heb euch sei der leip! 
Mich wolt des nit erlassen des kunig Etzels weip. 
Ir widersagt zu spatte, so sprach der kunig her; 
Nun muß ich euch vergelten, ir edler Rudiger, 

2231 
Der ewren trew und ere, di ir uns habt getan. 
Mocht wir's auf beiden selten im pesten understan, 
Wir woltens wol verdinen, waz ir uns habet geben. 
Ich und alle Purgunder, und liessend ir uns leben, 

2232 
Wir danken euch als guten, der trew und Sicherheit, 
Da ir uns bracht zu lande und gabt uns gut geleit 
Wi wol ich euch daz gunde! sprach margraf Rudinger. 
Wolt got, daz ich euch solte erpieten zucht und er 

2233 
Und solt euch furbas dinen, als ich vil gerne tet! 
Ich wolt mein trewe halten allzeit gen euch gar stet 
Laßt ab von disen dingen! so sprach der kunig Gernot; 
Solt wir einander morden, daz wer ein grosse not. 

2234 
Wann ir uns alle ere und trewe habt getan. 
Des soltend ir geniessen, solt wir daz leben han. 
Daz wolte got von himel, so sprach der kunig Gerngt, 
Daz ir wert an dem Reine und ich hie were tot 

223s ' 
Mit wird und auch mit eren, seid ich euch muß bestan! 
Es ward nie solcher jamer auf erden mer getan. 
Got dank euch, Rudigere, so sprach der kunig gut, 
Der ewren reichen gäbe! Got hab uns all in hut! 

2236 
Und sol an euch verderben so tugenthafter mut, 
Ich trag hie selbs daz waffen, daz ir mir gabt, helt gut! 
Daz ist mir nie gewichen in meiner grossen not; 
Von seiner scharpfen schneide leit manig ritter tot 

2237 
Es klinget sam ein glocke, ist lauter unde glänz. 
Ich mein, kein helt nie gäbe so reiche gebe ganz. 
Wolt ir des nit erwinden und wollet uns bestan. 
So Schlacht drei oder fire und keret wider dann! 

2238 
So habt ir wol bewaret ewren eit und habt sein er 
Und gand von uns an schände. Daz gschach nie helde mer. 
Wil euch daran nit genügen, so greiflfend furebas! 
Schlacht ir zu vil der meinen, so wurd ich euch gehas. 

2239 
Mit ewrem selbes Schwerte so nim ich euch den leip; 
So rewend ir mich sere und auch ewr schönes weip. 
Und wolte got, her kunig, und mochte daz gesein, 
Daz es ging nach ewrem willen, so sprach der ritter fein, 

2240 
Daz si weren genesen, der ewren freunde leip. 
So solt euch wol getrawen mein tochter und mein weip. 
Da sprach her Geiselhere, der schon fraw Uten kint: 
Alls guten euch di gunnen, di mit mir kumen sint. 

2241 

Ob ir mit unz wolt streiten, ir griffend übel zu. 
Und sol ein witwen werden ewer tochter also fni? 
Wann ir und ewre helde mit streit mich hie bestat, 
Wi gar unfreuntlich trewe ir uns erscheinen lat! 

2242 
Ich trawt euch ie des pesten; wes wolt ir zeigen mich? 
Darumb nam ich zu weibe ewr tochter miniglich. 
Gedenkt an ritters trewe, ir edler kunig her. 
Ob euch got hilft von hinnen, sprach margraf Rudinger, 

2243 
So land mein schone tochter auch nit engelten mein! 
Durch aller fursten ere rucht ir genedig sein! 
Daz tet wir billich alle, sprach Geiselher, der degen. 
Euch dinen all di meinen; laßt fechten underwegen! 

2244 
Sol wir hie von euch sterben, so muß geschiden sein 
Zwischen uns alle trewe und auch der frawen mein. 
Nun gnad uns got von himel, so sprach der kune man. 
Da faßten si di Schilde, der streit hub sich da an. 

2245 
Sich hub ein grosses fechten dort in dem weiten sal. 
Da rufft vil laut her Hagen di stigen ab zu tal: 
Verzicht ein kleine weile, ir edler Rudiger! 
Lat mich ein kleine weile mit euch noch reden mer! 

2246 
Ich und di meinen herren stan hie in grosser not 
Waz hilft den kunig Etzel unser elender tot? 
Ich stan in grossen sorgen, vil edler degen milt! 
Mir gab di margrefinne zu Pechlar einen schilt. 

2247 
Den hiben mir zu stucken di Heunen von der hant 
Ich bracht in wirdiglichen in kunig Etzels lant. 
Daz wolte got von himel, so sprach von Throni Hs^en, 
Daz ich so guten schilde solt gen mein feinden tragen, 

2248 
Als ir habt vor den henden, vil edler Rüdiger! 
So gert ich gen den feinden nit pesser hilfe mer. 
Da sprach zu im der werde: So gib ich euch mein schilt, 
Torst ich euch in darpieten vor der kunigin Krenhilt 

2249 
Doch nempt in, edler Hagen, und tragt in vor der hant! 
Wolt got, solt ir in füren in der Purgunder lant 
Da er so williglichen den schilt da von im bot, 
Da ward vil klarer äugen von heissem weinen rot. 

2250 
Daz waz di leste gäbe, di darnach nimmermer 
Gab hin der fürst so milde, der margraf Rudinger. 
Wi grimm her Hagen were und auch freischlich gemut, 
le doch erparmt in sere der edel fürst so gut, 

2251 
Daz er so williglichen von im gab da den schilt. 
Da trawret mit im sere vil maniger ritter milt. 
Nun dank euch got von himel, ir edler Rudinger! 
Es wurt ewr gleich auf erden geporen nimmermer, 

2252 
Der furbas keinem helde so reiche gäbe geb. 
Nun wol euch got behüten, daz ewer leip lang leb! 
Got dank euch ewrer gäbe! so sprach Hagen, der degen, 
Wann ich mich alles ubels wil ganz gen euch verwegen. 

2253 
Euch sol auch nimmermere beruren hie mein hant, 
Ob ir si all erschlugend, di aus Purgunderlant 
Da neigt im tugentlichen der margraf Rudinger. 
Da zehert klegeleichen manch stolzer ritter her. 

2254 
Daz mocht nimant gewenden, daz waz ein grosse not. 
Es mocht nit pesser werden, si musten ligen tot 
Da rufjfl her von dem sale Folker, der spileman: 
Seit mein gesell, her Hagen, hat hie den frid getan, 

2255 

Den wil ich auch stet halten und gen euch brechen nicht. 
Das habt ir wol verschuldet, wi mir darumb geschieht. 
Ir edler Rudigere, ir solt mein pote sein 
Wol gen der margrefinne, gab mir daz fingerlein, 

2256 
Daz ich es solte tragen zu des kuniges hochzeit. 
Daz han ich schon gehalten, des ir mein zeuge seit. 
Nun wolt daz got von himel, sprach margraf Rudinger, 
Daz auch di margrefinne solt furbas geben mer. 

2257 
Di mer sag ich ir gerne, der libsten fi*awen mein, 
Kumm ich zu ir gesunde; des solt ir sicher sein. 
Ein andern schilt man brachte dem margraf Rudinger. 
Er faßt sein guten Schilde und beit nit lenger mer. 

2258 
Er sprang nauf zu den gesten eim kunen leben gleich. 
Er schlug gar auf si geschwinde und paret ritterleich. 
Di zwen di wichen dannen, Hagen und auch Folker, 
Als si dem held gelobten, dem margraff Rudinger. 

2259 
Er fand etlichen recken noch bei der tur dort stan, 
Daz Rudiger des Streites mit sorgen da begann. 
Wol durch des Streites willen so lies man in hin ein. 
Sich hub ein michel hawen von mangem ritter fein. 

2260 
Geiselher wolt nit fechten, wann im waz also leit 
Er meint noch lang zu leben; darumb der helt nit streit. 
Da Sprüngen zu den feinden der margraf und sein man. 
Man sach si ritterlichen da gen den feinden stan. 

2261 
Vi! manig scharpfes waffen si trugen in der hant. 
Dar mit si tränten helme und mangen schildesrant 
Auch teten di Purgunder vil mangen schwinden schlag. 
Der helde von Pechlare vil manger tote lag. 

2262 

Si hiben durch di ringe vil tief bis auf daz ferk. 
Da ward mit streit begangen manch ritterliche werk. 
Daz edel hoffgesinde waz kumen gar dar ein. 
Folker und auch her Hagen di teten mangem pein. 

2263 
Si gaben nimant fride, dann dem einigen man, 
Da von ir beider hende manch fluß von blute rann. 
Gar manig scharpfes waffen auf hertem helme klang. 
Vil lichter goldes spangen aus iren Schilden sprang. 

2264 
Da la^ manch edler steine gestrewet in dem blut 
Si rächen si mit grimme, manch edler ritter gut. 
Der fügt von Pechalare ging wider unde dann, 
Als einer der nach preise in stürmen werben kann. 

2265 
Des tags focht in dem hause der margraf grimmigleich 
Mit ritterlichen schlegen, der edel fürst so reich. 
Auch focht gar ritterleichen Günther und auch Gemot 
Si schlugen dem margrafen vil mangen helt zu tot. 

2266 
Geiselher und Dankwarte di tetten manchen schlag. 
Des nam vil manger schaden und waz sein lester tag. 
Da paret freischamgleichen der edel margraf klug: 
Wi vil er der Burgunder all da zu tode schlug! 

2267 
Da gund ein helt erzürnen, des zwang in grosse not; 
Darvon auch der margräfe da nam den grimmen tot. 
Daz waz Gernot, der kunig, lief den margrafen an. 
Er sprach zu dem margrafen: Ir wolt mir meine ma6 

2268 
Hie lassen kein genesen, vil edler Rudinger! 
Daz muet mich also sere, ich mags nit leiden mer. 
Nun mag euch ewre gäbe hie wol zu schaden kumen; 
Wann ir mir meiner helde gar vil habt hie genumen. 

2269 
Nun kerend euch herumbe, ir wunderkuner man! 
Ewr gab di wurt verdinet dez pesten, so ich kann. 
Ee daz sich der margrafe kam gen dem kunig dar, 
Da wurden lichte ringe von blute rosenfar. 

2270 
Si Sprüngen gen ein ander, di zwen vil kune man. 
Iglicher sich mit schlegen fast schremen da begann. 
Es waz gar scharpf geschliffen ir ritterliche wer. 
Da schlug Gernot, der kunig, den margraff Rudinger 

2271 
Durch seinen lichten helme, daz von im floß daz blut. 
Daz galt er wol dem kunige, der edel, ritter gut. 
Des Rudigeres waffen er in di luft auf wag. 
Wi wund er waz zum tode, er gab im einen schlag, 

2272 
Durch seinen guten helme schlug er den kunig gut, 
Daz er rang mit dem tode und lag auch in dem blut. 
Es ward nie wirs vergolten solch reiche gäbe mer. 
Da lagen bei einander tot di zwen recken her. 

2273 
In beiden kam geleiche der grimmigliche tot. 
Allerst erzürnet Hagen, da dot waz kunig Gemot. 
Da sprach Hagen von Throne: Daz ist uns übel kumen. 
Wir haben an in beiden großen schaden genumen. 

2274 
Den mag nit überwinden ir leut und auch ir lant 
Di held von Pechalare müssen sein unser pfant. 
Da wojt keiner dem andern mit streiten nicht vertragen. 
Vil toanger ane wunden da nider ward geschlagen. 

227s 
Mancher wer wol genesen, ob im ward solch getrank, 
Daz da mancher gesunder da in dem blut ertrank. 
Da Geiselher, der schnelle, den grossen schaden kos. 
Sein herz waz im betrübet, sein jamer der ward groß. 

2276 
Er kam, da st tot. lagen. Da er den jamer sach, 
Aus grossem herzenleide der junge kunig sprach: 
Awe meins üben bruder, der leit vor mir hie tot! 
Waz leid ich grosses jamers in diser grossen not! 

2277 
Auch muß mich immer rewen mein schweher Rudinger. 
Der schad ist beidenthalben gar gross und darzu schwer. 
Und da di helden sahen si beide ligen tot, 
Da musten da di andern auch leiden grosse not. 

2278 
Der tot der suchet sere, wo sein gesinde waz. 
Der held von Pechalare nie keiner da genas. 
Günther und Geiselhere und auch von Throny Hagen, 
Dankwart und auch Folker, als man noch höret sagen, 

2279 
Di gingen, da si funden di zwene totten man. 
Da ward vil grosser klage von in allda getan. 
Der tot uns ser bezwinget, so sprach her Geiselher. 
Nun lassend ewer klagen, es mag nit helfen mer. 

2280 
Lass uns di ringe kulen! so sprach der kunig schon; 
Ja wil uns got von himel nit lenger leben lan. 
Si Sassen auf den totten, vil manig kuner degen. 
Da het der streit ein ende; si waren all tot gelegen, 

2281 
Di held von Pechalare. Vergangen waz der dos. 
Da ward es also stille, daz es Krenhild verdroß. 
Awe mir armem weibe, sprach da daz edel weip. 
Wi lebet also lange der meinen feinde leip. 

2282 
Si mugen wol beleiben vor des margrafen hant. 
Er wil in wider helfen in der Burgunder lant. 
Waz hilft uns, daz wir haben im ie daz pest getan, 
Auch alles, daz er wolte? Sein untrew ich verstan. 

2283 
Der uns nun solte rechen, der wil nit trewen pflegn. 
Da antwurt ir mit grimme Folker, der kune degn: 
Es solt nimant verhengen solch übel seinem weib. 
Torst ich euch heissen ligen, tot ist des fursten leib. 

2284 
Ir habet den margrafen feischlichen angelogn. 
Er und sein ritter alle sein mit dem frid betrogn. 
Er tet es willigleichen, waz im kunig Etzel bot; 
Wann er und all di seinen di sein geschlagen tot. 

2285 
Nun secht euch umb, Krenhilde, und saget, waz ir weit! 
Euch hat bis an sein ende gedint der kune helt. 
Wolt ir des nit gelauben, man soFs euch sehen lan. 
Daz ward der kuniginne zu herzenleid getan. 

2286 
Man trug den helt verhawen, da in kunig Etzel sach. 
Dem kunig und all den seinen so leid vor nie geschach. 
Und da si den margrafen da sahen tote tragn, 
Kein man kund nit wol schreiben und nimmermer gesagn 

2287 
Di jemerliche klage, di triben weib und man. 
Vor jamer und vor. leide es alles weinen gann. 
Erst ward des kuniges jamer gar mechtig unde groß. 
Recht als eim leben grimme sein stimme laut erdoß. 

2288 
Gar jemerlichen waffen schrei da sein schönes weip. 
Si klagen alle beide des edlen fursten leip. 
Auch klagt sein schone tochter irn libsten fater ser, 
Daz si in het verloren und manchen ritter her. 

XXXVII 

2289 

Da hört man allenthalben den jamer also groß, 
Daz palast und di thurme und auch der sal erdoli. 
Und daz erhört von Ferne des herren Ditrichs man 
Und saget dise mere; groß jamer hub sich an. 

2290 
Er sprach zu dem von Ferne: Ir edler Ditereich, 
Ich hört bei meinen tagen nie klag so jemerleich, 
Als ich dort von dem kunige und manchem han vernumen. 
Ich mein, der kunig selber sei umb sein leben kumen. 

2291 
Wi mochten si sust treiben so klegeliche not? 
Der kunig oder Krenhilde ist uns gelegen tot. 
Wol von den kunen gesten ist mancher tot gelegn. 
Es weinet also sere manch ausserwelter degn. 

2292 
Da sprach der fürst von Ferne: Nu land di klage stan 
Und land di sach geschehn, waz sie haben getan, 
Di arm elenden recken, des zwinget si groß not. 
Nu land si mein genissen! Des bitt ich euch durch got 

2293 
Da sprach Wolf hart, der kune: Ich wil zu in dahin 
Und wil di mer erfaren, was si doch hab im sin. 
So wil ich euch dann sagen, vil libster herre mein, 
Waz in dort sei geschehen; daz sol euch werden schein. 

2294 
Da sprach her Ditereiche: Wa man sich zorns versieht, 
Vil wort und stolzer rede villeicht all da geschieht. 
Und daz bringt grossen schaden, macht manchen ungemut 
Ja wil ich nit, Wolfharte, daz ir di reise tut 

229S 

Da schickt er dar gar palde den grafen Helfereich. 
Erfarend uns di mere! so sprach her Ditereich. 
Er ging und fragt den kunig, waz im da wer geschehn. 
Er het vor nie auf erden solch jamer mer gesehn. 

2296 
Der graf der fraget palde, waz da geschehen wer. 
Da sagt man im gar palde di jemerlichen mer. 
Waz wir ie freuden pflagen in unsers herren lant, 
Der margraf ist erschlagen von der Purgunder hant 

2297 
Di mit im sein herkumen, ist kainer nit genesn. 
Da kund Helfreich auf erden nit leider sein gewesn. 
Da sagt er keine mere auf erd so ungern nie. 
Der pot mit grosser klage zu seinem herren gie. 

2298 
Waz habt ir uns erfaren? so sprach her Ditereich. ^ 
Wi windet ir ewr hend, ir edler Helfereich! 
Ja, sprach der kune degn, ich mag wol billich klagn 
Den edlen Rudigere. Gernot leit auch erschlagn. 

2299 
Da sprach der fürst von Ferne: So wolt ichs klagen got. 
Das wer ein schwere räche und auch des teufeis spat 
War mit het Rudigere den grossen has verscholt? 
Ja waz er den Purgundern in gantzen trewen holt. 

2300 
Ist Rudiger erschlagen, so sprach der kün Wolfhart, 
So musten all Purgonder auch sterben auf der fart. 
Und wenn wir daz nit rechen, so weren wir geschant. 
Und dinet ie mit trewen des Rudigeres hant. 

2301 
Her fogkt aus Amelunge, last uns erfaren bas! 
Gar schnelliglich der Pemer da in ein fenster sas 
Und hies her Hildebranden hin zu den gesten gan, 
Daz er an in erfure, waz si hetten getan. 

2302 
Der wunderkune ritter, der allte Hildebrant, 
Trug weder schilt noch waffen in seiher werden hant 
Er wollt in allem züchten hin zu den gesten hin. 
Da straffet in Wolf harte und sprach: Huet euch vor in! 

2303 
Er sprach zu Hildebrande: Wolt ir ploßer zu in gan? 
Ob es ging an ein schelten, wie wolt ir in vor stan? 
So must ir lesterlicheri flihen di widerfart. 
Ob ir kumpt dar mit were, so wurt es wol bewart 

2304 
Da wapnet sich der weise und folgt des tummen rat 
Ee daz erfur Hilprant, da was gewapnet trat 
Her Ditrichs held da alle, vil manig kün weigant 
Daz waz dem herren leide, er het es gerne gewant 

230s 
Si sprachen zu Hilprande: Wir wellen mit euch dar, 
Daz euch von Throne Hagen auch dester minder tar 
Seiri spot mit euch getreiben; er kan wol spottes pflegn. 
Da er di red erhörte, da statet sein der degn. 

2306 
Da sach Folker, der kune, gen im gewapnet gan 
Di recken des von Ferne, mer dann sechshundert man, 
Waren gewapnet alle da in ir sturmgewant 
Er sagt es pald dem kunige aus der Purgunder lant ^ 

2307 
Ich sich gen uns her gahen^ so sprach der fideler, 
Di recken des von Ferne, vil manigen ritter her, 
Gewapnet für den tode, und wellen uns bestan. 
Nun nimpt mich immer wunder, waz wir in haben tan. 

2308 
Wol in den selben zeiten kam meister Hildebrant, 
Er satzt den seinen schilde für seine fues zu hant 
Er gund bald zu fragen di herren und ir man : 
Waz hat euch Rudigere doch ie zu leid getan? 

Nibelnngenlied ^'' 

2309 
Mit hat her Ditereich zu euch da her gesant; 
Ob in erschlagen hette auch ewer eines hant, 
Den edlen Rudigere, als man uns hat geseit, 
So uberwind wir nimmer daz grosse hertzeleit 

2310 
Da sprach Hagen von Throny: Di mer sdn nit gelogn, 
Wi wol ich euch des gunde, daz euch der pot het trogn. 
Nun wolde Crist von himel und daz noch lebt sein leip! 
Umb in mag billich weinen di man und auch di weip. 

2311 
Da si daz recht erhörten, daz Rudiger was tot. 
Da klagten in di Wülfinge, als in ir trew gebot. 
Von des von Peme recken sach man die zeher gan 
Fliessen über di wangen, groß jamer hub sich an. 

2312 
Herzog Sigstab von Ferne, der junge ritter, sprach: 
Nun hat leider ein ende als unser gut gemach, 
Di er, di uns beweiset der helt, zu aller zeit 
Auch rewen mich sein helde, der manger tode leiL 

2313 
Da spraclj aus Amelungen der kune helt Wolfwein: 
Ob ich sech vor mir tode den libsten fater mein, 
Mir macht nit als als leide, als mir ist hier geschehn. 
Wi sol nun seiner frawen und seinem lande geschehn? 

2314 
Da sprach aus zorn und leide der kune helt Wolf hart: 
Wer weiset nun di recken di weiten reis und (art. 
Als margraf Rudingere uns gar oft hat getan? 
Awe daz ich sein sterben noch ie gelebet han! 

2315 ^ 

Wolfbrant und Helfereiche und auch her Helmenot 
Mit allen iren freunden beweinten seinen tot. 
Vor seufzen fragt nicht mere der alte Hildebrant. 
Er sprach: Gebt uns den dotten, darnach mein herre sant! 

Dut es durch ewer ere und gebt in aus dem sal, 
An dem mit grossem jamer leit unser freuden fal! 
Laßt uns dem helde danken als tat der seinen er! 
Wann er uns dinet gerne, der edel ritter her. 

2317 
Wir sein nun gar elende, seit wir in han verlorn. 
Nun gebet uns den dotten, ir recken hochgepom, 
Daz wir den helt begraben und im dinen daran! 
Wir hettes bei seim leben vil billicher getan. 

2318 
Da sprach Günther, der kunig: Es ward nie dinst so gut, 
Und den ein freunt dem andern nach seinem tode tut 
Daz heiß ich stete trewe; und wer di an im hat, 
Ob ir im dankt seinr trewe, gar wol euch daz anstat 

2319 
Wi lang sol wir hie flehen? sprach Wolf hart gar verwegn. 
Seit unser trost der peste von euch ist tot gelegn 
Und wir in leider nimmer mugen bei uns gehabn, 
Land uns den helt hin tragen, und da wir in begrabn! 

2320 
Da sprach der fidelere: Den helt euch nimant geit. 
Nempt in selbs in dem hause, da er dort tode leit. 
Bis in den tot verhawen und leit dort in dem blut! 
Daz ist ein foller dinste, den ir dem helde tut. 

2321 
Wolfhart sprach: Land beleiben solch red, her spileman! 
Ir turffend uns nit reissen; ir hand uns leid getan. 
Dorst ich vor meinem herren, so brächt ich euch in not. 
Dar umb muß wir es lassen; den streit er uns verbot 

2322 
Da sprach der fideler: Der forcht ist gar zu vil. 
Waz man eim mann gepeutet, ders alles halten wil. 
Für war daz mag nit heissen eins rechten mannes mut 
Di red di taucht her Hagen da von dem fidler gut 

23* 

2323 
Wolt ir den spot nit lassen, sprach aber da Wolfhart, 
So stör ich euch di selten, wann ir di widerfart 
Hin keret gen. dem Reine, daz ir wol muget sagn. 
Den ewren ubermute mag ich nit lang vertragn. 

2324 
Da sprach der fidelere: Wann ir di selten mein 
Verirret süsser döne, der ewre helmes schein 
Muß von mir tunkel werden von meiner werden hant, 
Wi ich halt hin gereite in der Purgunder lant 

232s 
Wolfhart wolt gen im springen, wann daz in nicht en hing 
Hilprant, den seinen oheim da in di arme fing. 
Ich wen, du habst nit sinne; las ab dem grimmen zorn! 
Des meinen herren hulde het wir immer verlorn. 

2326 
Nun laßt den leben lauffen, wi grimmig ist sein mut! 
Kumpt er mir hie zu hande, so sprach der fidler gut, 
Het er di ganzen weite mit seiner hant erschlagn, 
Ich schaff, daz er nit mere daz federspil mag tragn. 

2327 
Des wart erzürnet sere der Amelunger mut. 
Sein schilt zuckt Wolfhart balde und faßt sein waffen gut. 
Recht sam ein wilder lebe er von den seinen sprangk. 
Im folgten nach die Wulfing und säumten sich nit langk. 

2328 
Wi weiter sprüng er pflage. Wolfhart, der kün weigant, 
le doch ereilt in bald sein fetter Hildebrant. 
Er wolt in da nit lassen da von im in den streit. 
Si funden, daz si suchten, da an den gesten seit 

2329 
Da sprang zu dem von Throne der alte Hildebrant • 
Di Schwert gar laut erklungen den beiden in der hant 
Si schlugen auf einander, recht sam si weren plint 
Von iren waffen beiden sprang da der fewrein wint 

2330 
Si wurden beid gescheiden; erst hub sich grosse not. 
Daz tetten di von Ferne, als in ir kraft gebot. 
Zu hant want sich Hilprande und kert von Hagen dan. 
Da lief Wolfhart, der starke, den kunen fidler an. 

2331 
Er schlug den fidelere auf seinen helme gut, 
Daz im sein Schwertes ecke berunnen waz mit blut 
Daz galt im wol mit kreften der kune spileman. 
Da schlug e> auf Wolfharte, daz er da Sträuchen gan. 

2332 
Daz fewr aus herten helmen ir iglicher da schlug, 
Vil grossen has und neide ider dem andern trug. 
Da schid si von ein ander der kune helt Wolfwein. 
Wer nit geweßt der degen, es müst ir ende sein. 

2333 
Günther, der kunig reiche, mit helanthafter hant 
Enpfing di werden helde aus Amelunger lant. 
Her Geiselher, sein bruder, manch lichtes helmes tach 
Hib er da von einander, da hub sich ungemach. 

2334 
Danckwart, her Hagens bruder, was gar ein kuner man. 
Waz er bei seinen zeiten mit streit vor het getan 
Des kunig Etzels recken, daz waz noch als ein wint. 
Allerst facht grimmigleichen des Adrianes kint. 

2335 
Gerwart und auch Wickwarte, Helfreich und auch Ruschart 
Di hetten vor im stürme gar lutzel sich gespart. 
Des wurden di Purgunder gar wol von in gewar. 
Da kam auch dar Wolfbrande in der Purgunder schar. 

2336 
Auch facht an all erbermde der alte Hildebrant. 
Da lag mancher Purgunder tot von Wolf hartes hant, 
Lag da vor seinem Schwerte da vor im in dem blut. 
Da ward kleglich gerochen der edel margraf gut 

2337 
Sigstab, der edel ritter, als im sein helant riet, 
Wi vil er in dem stürme der lichten helme schriet 
Den helden von Purgunden, her Ditrichs Schwester sun, 
Er und di Wulfing alle gund grossen schaden tun. 

2338 
Da nun der fidelere daz von Sigstab ersach, 
Daz er mit seinem Schwerte so mange blutes lach 
Schlug aus den lichten ringen, daz tet dem fidler zom. 
Er sprang gen Sigstab schnelle. Da ward gen ifn verlorn 

2339 
Sein leip und junges leben wol von dem fideler. 
Er gab im seiner striche ie lenger und ie mer, 
Er schlug mit seinem Schwerte den jungen ritter tot. 
Daz räch her Hildebrande und brach in auch in not. 

2340 
Owe des edlen herren, sprach meister Hildebrant, 
Der leider hie leit tode wol von des fidlers hant! 
Nun sol der fidelere auch langer nit genesn! 
Mir wol dann got nit helfen, es muß sein ende wesn. 

2341 
Er schlug den fidelere und facht nach breis und lob, 
Daz vil der kleinen stucke von seinem helme stob. 
Zu-hib im heim und Schilde, Folker, dem spileman, 
Daz er lag vor im tode. Erst hub sich jamer an. 

2342 
Da drungen zu dem streite von Fern hern Ditrichs matt. 
Si schlugen, daz di ringe da flugen fer hin dan, 
Daz man ir scharpfe Schwerte in wenden stecken sach. 
Si hiben tiffe wunden, dar aus floß manig bach. 

2343 
Da sach Hagen von Throne den fidler ligen tot; 
Daz was zu der hochzeite sein allergroste not, 
Di er auf diser erden von jamer ie gewan. 
Owe wi grim her Hagen den fidler rechen gan! 

2344 

Er sprach: Des muß engelten der alte Hildebrant. 
Mein trost leit hie erschlagen von Hildebrandes hant, 
Mein pester streitgeselle, den ich noch ie gewan. 
Den schilt zuckt er gar balde, hub sich mit schlegen dan. 

2345 
Helfreich, der degen kune, Dankwart zu tode schlug. 
Günther und Geiselhere den waz es leid genug, 
Da si in sahen fallen; da hub sich grosse not. 
Doch galt er den Wulfingen gar wol den seinen tot 

2346 
Was helt aus allen landen kam zu der hochzeit dar, 
Vil manig edler fiirste gen irer kleinen schar, 
Und weren nit di Cristen da wider si gewesen, 
Si weren vor den beiden und Heunen wol genesen. 

2347 
Di weil Wolfhart mit kreften hib durch den streit ein ban, 
Schlug mer dann hundert tode des kunig Günthers man. 
Er was di dritten [kere] gebrochen da durch sie. 
Kein Wulfing tet den gesten so grossen schaden nie. 

2348 
Da ruft in an der junge, der kunig Geiselher: 
Awe der grossen räche und meines herzen ser! 
Ach Wolfhart, kuner degen, nun keret her gen mir! 
Da sprang gen im Wolfharte in grimiglicher gir. 

2349 
Wol gen dem kunig junge kert er sich in dem streit, 
Si schlugen beid ein ander die tiffen wunden weit. 
Wolf hart mit mannes krefte da auf den kunig drangk, 
Schlug in, daz im daz blute über dem heim auf sprangk. 

2350 

Daz räch an im der kunig, der schon fraw Uten kint, 
Vergalt Wolfhart di wunden gar grimiglichen sint. 
Wi kun her Wolf hart were, er mocht da nit genesn; 
Wol von dem kunig junge must er des todes wesn. 

2351 
Er schlug mit grim Wolfharten durch seine brunne gut, 
Daz im aus tiffen wunden da floß daz rote blut 
Er wunt in bis zum tode, Wolfhart, den kunen man. 
Daz het kein ander recke dem held nit mugen tan. 

2352 
Und da Wolfhart, der kune, des todes wol enpfant, 
Den schilt den lies er fallen und warf in aus der hant 
Und faßt mit beiden henden sein starkes waffen klug. 
Durch heim bis auf di zene er Geiselher da schlug. 

2353 
Si hetten beid einander den grimmen tot getan. 
Der lebt ir keiner mere von Fern her Ditrichs man, 
Dann Hildeprant aleine, der Wolfhart fallen sach. 
Für war Hilprand auf erden vor nie so leid geschach. 

2354 
Auch waren di Burgunder auch alle tot geschlagen. 
Ir keiner lebet mere, dann Günther und her Hagen. 
Si stunden in dem blute gar tief bis an die knie. 
Hilbrant gar jemerleich über Wolfharten gie. 

2355 
Er fing in in sein arme und wolt in tragen dan 
Mit im da auß dem hause; er must in ligen lan; 
Er was im vil zu schwere, daz er im in daz blut 
Enpfil. Aufblickt Wolfharte, der edel ritter gut. 

2356 
Da sprach der todeswunde: Trautlibster ohein mein, 
Ir kund leider nit lange bei mir alhie gesein. 
Nun hütend euch, vor Hagen, feter! das dunkt mich gut. 
Er tregt in seinem herzen ein grimiglichen mut. 

' 2357 
Ob mich mein her und ander noch tode wolten klagen. 
Den nesten und den pesten solt ir di warheit sagen, 
Daz si ir klagen lassen, wann es ist ane not. 
Von eines kuniges hende lig ich geschlagen tot 

2358 
Ich han schwerlich gerochen an im den meinen leip, 
Daz es wol mag beweinen des edlen kuniges weip. 
Doch ob euch imant frage, so mugt ir daz wol sagen, 
Daz hie wol hundert recken von mir sein tot geschlagen. 

2359 
Da dacht Hagen von Throne auch an den spileman, 
Und den Hilprant erschlüge und im gesiget an. 
Er sprach zu Hildebrande: Es muß euch werden leit; 
Ir habend uns erschlagen manch werden helt gemeit 

2360 
Er schlug auf Hildebranden, den fursten lobesam, 
Mit Palmung, seinem Schwerte, daz er Seifriden nam. 
Hagen mit grossem neide^auf Hildebranden schlug; 
Daz galt im wol Hilprande, wann er im nicht vertrug. 

2361 
Her Hildebrant mit kreften mit seinem waffen breit 
Schlug auf Hagen von Throne. Der helt waz unverzeit. 
Er kund in nicht verwunden wol zu der selben stunt 
Hagen schlug Hilbranden durch seine brunne wunt 

2362 
Als meister Hildebrande der wunden da enpfant, 
Da forcht er ischaden mere, von dannen er sich want; 
Den schilt warf er zu fucke, der wunderkune man. 
Wann nu her Hildebrande dem helt gar kaum entran. 

2363 
Im sal lebt nimant mere, als ich euch wol wil sagen, 
Bis an di zwen aleine, Günther und auch her Hagen. 
Mit blut was ser berunnen der alte Hildebrant. 
Er eilt von dannen balde, da er sein herren vant 

2364 
Er fant in grossem leide sitzen sein herren gut. 
Da er an sach Hilprande berunnen mit dem blut, 
Da er in sach verhawen, allerst kam er in not. 
Er fraget in der mere und fraget in durch go^ 

2365 
Nun sagt mir, Hildebrande! Warumb seit ihr so nas 
Berunnen mit dem blute? Sagt mir! Wer tet euch daz? 
Ich mein, ir habt gestritten dort in der geste sal. 
Daz hab ich euch verpoten, den mannen allzumal. 

2366 
Er sprach: Ich muß euch leider gar pose mer hie sagen. 
Mir schlug di tifen wunden von Throny herzog Hagen. 
Da ich dort auß dem sale kert von im da hindari, 
Wi kaum ich mit dem leben dem falant da entran! 

• ' 2367 

Da sprach her Ditereche: Euch ist gar recht geschehn. 
Ir hört mich alles guten von den Purgundern jehn. 
Ir habt den frid gebrochen, den idi euch han gegebn. 
Und wer es mir nit schände, so nem ich euch das lebn. 

2368 
Nun zürnet nit so sere, vil edler Ditereich! 
Mir und all unsern beiden stet es gar kumerleich. 
Wir wolten tragen dannen den margraf Rudinger. 
Des wolten uns nit gunden Hagen und auch Günther. 

2369 
So we mir imer waffen! ist Rudiger doch tot? 
Daz muß mir sein ein jamer vor aller meiner not. 
Fraw Gotlind ist elende, der meinen mümen kint, 
Und auch di armen weisen, di noch zu Pechlar sint. 

2370 
Seinr trew und grosses leides ermanet in sein tot. 
Er zehert in dem jamer, dez zwang in da di not. 
Awe, mein peste.hilfe han ich an im verlorn! 
Ja uberwind ich nimmer den fursten hoch geporn. 

2371 
Er sprach zu Hildebrande: Kunt ir mir icht gesagn, 
Wer sei derselbig degen, der in hat tot geschlagn? 
Er sprach: In schlug zu tode der edel kunig Gemot. 
Von des margrafen [banden] must er auch ligeh tot 

2372 
Er sprach zu Hildebrande: Nun heisset meine man, 
Daz si sich wapnen balde! Ich wil auch zu in gan. 
Und heisset mir herbringen mein lichtes sturmgewant! 
Ich wil si selber fragen, di aus Purgunderlant. 

2373 
Da sprach zu im Hilprande: Nun nemet, herre, war! 
Waz ir noch hie habt helde, di sten hie vor euch gar; 
Daz bin ich, her, aleine; di andern sein all tot. 
Da daz hört der von Ferne, erst hub sich jamers not, 

2374 
Wann nie kein man auf erden solch grossen jamer hört. 
Sein all mein held erschlagen von den Purgundern dort. 
So hat mein got vergessen; ich was ein kunig reich, 
Furbas mag ich wol heissen der arme Ditereich. 

2375 , 
Wi kund sich daz gefugen, so sprach her Ditereich, 
Daz si all weren tode, di meinen all gleich 
Von den vtl müden gesten, di liden grosse not? 
Daz wer ein groß unglucke, weren si alle tot. 

2376 
Awe, oheim Wolfharte, sol ich dich han verloren, 
So muß mich immer rewen, das ich ie ward geporen. 
Sigstab muß ich ser klagen, Wolfwein und auch Wolfbrant. 
Wer sol mir fürbas helfen in Amelunger lant? 

2377 
Ist mir Helfreich erschlagen, daz muß mich rewen ser. 
Gebhart und auch Wickwarte, zwen edel ritter her. 
Das ist all meinen frewden auf erd der leste tag. 
Awe und das von leide nimant ersterben mag! 

2378 
Nun saget mir noch mere, getrewer Hildebrant, 
Wer noch sei in dem sale! Er sprach: Ir kün weigant, 
Nimant lebt darinn mere, wann di zwen kune man, 
Günther und auch her Hagen, di nimant zwingen kan. 

2379 
Da sucht her Ditereich sein lichtes sturmgewant. 
Da wapnet in gar schone der alte Hildebrant. 
Da klag sein grossen schaden der edel fürst so gut, 
Daz man weit hört sein stimme; sein herz was ungemut. 

2380 
Der fürst enpfing da under ein herz und mannes mut. 
Mit grim wart er verbunden in sinen harnasch gut 
Sein klaren schilt von golde den nam er für di hant 
In tröstet wol sein meister, der alte Hildebrant. 

. 2381 
Da sprach von Throne Hagen: Ich sich gen uns her gan 
Den edlen fürst von Ferne,- der wil uns hie bestan 
Und wil sein leit hie rechen, waz im ist hie geschehn. 
Doch sol man noch wol schawen, wen man sol siges jehn. 

2382 
Ja dunkt sich nie so kune von Fern her Ditereich 
Und nie so stark von leibe und auch so grausenleich, 
Und wil er an uns rechen, waz im geschehen ist. 
Ich tar alein wol streiten mit im zu diser frist. 

2383 
Di red hört der von Ferne und maister Hildebrant. 
Er ging, da er den Hagen und kunig Günther fant. 
Di stunden vor dem hause und leinten an dem sal. 
Her Ditrich seinen schilde satzt für sich da zu tal. 

2384 
Mit grossem leid und kummer sprach da her Ditereich: 
Waz hab ir hie geendet, ir kunig Günther reich? 
Ich arm elender herre, waz hab ich euch getan, 
Daz ich von ewren schulden bin alles trostes an? 

238s 
Ja wolt euch nicht genügen an der vil grossen not, 
Da ir uns Rudigeren erschlüge hie zu tot. 
Darzu hab ir erschlagen auch alle meine man 
Und hab euch doch auf erden noch nie kein leit getan. 

2386 
Gedenket an euch selber, an mein und ewre leit. 
Den tot all ewrer freund und auch ir grosses leit, 
Ob es euch allen beiden beschweret nit den mut! 
Wann mir mein grosser schad von euch gar we hie tut 

2387 
Es gschach in aller weite keim held so leid nie mer. 
Ir tund an mir gar übel, auch rewet mich gar ser, 
Waz ich het guter helde, di sein von euch erschlagn. 
Ja kan ich nimmermere mein grosses leit verklagn. 

2388 
Wir sein an alle schu[l]de, sprach Hagen gar verwegn. 
Es kamen zu uns, herre, die ewren stolzen degn, 
Gewapnet ritterlichen mit einer schar so breit. 
Si wolten mit uns streiten, wer uns lieb oder leit. 

2389 
Da musten wir uns weren, als lieb uns was der leip. 
Man schlecht uns nicht an were recht sam di armen weip. 
Wer noch wolt mit uns vechten, es must im werden leit. 
Mich dunkt, man hab di mere euch her nicht recht geseit. 

2390 
Da sprach der fürst von Ferne: Mir saget Hildebrant, 
Euch peten meine helde umb Rudiger allsant, 
Daz ir in den margrafen wolt geben aus dem sal. 
Da tript ir nicht dann spotten gen in herab zu tal. 

2391 
Da sprach der fockt vom Reine: Si wolten in hintragn. 
Den margraf Rudingere hies ich in gar versagn, 
Zu leid dem kunig Etzel und ewren helden nicht. 
Da schalt Wolfart gar sere, wi uns halt hie geschieht 

2392 
Di red hört kunig Etzel und auch sein schönes weip. 
Si forchten, daz si beide da kernen umb den leip 
Von des von Ferne zorne, und gingen bald von weg; 
Si hüten sich in hüte und auch in guter pfleg. 

2393 
Da sprach der fogt von Ferne: Es muß ein sach hie sein. 
Günther, du edler degen, durch das gewissen dein 
Ergetz mich meines leides, das mir geschehen ist. 
Und sun gen uns den schaden, so dest bas dein leip genist! 

2394 
Und gib dich mir gefangen und Hagen, dein gesell! 
So hilf ich euch von hinnen, es müe recht wen es well, 
Das euch beiden zu Hewnen kein leit nit widerfert. 
Ir fint an mir gapz trewe, so werdend ir emert 

2395 
Daz well got nit von himel, sprach Hagen gar verwegn, 
Daz sich so bald ergeben eim man zwen kune degn, 
Di ir so ritterlichen vor euch hie sehet stan! 
Es wer ein grosse schände und lesterlich getan. 

2396 
Ir solt es nit verreden, so sprach her Diterich. 
Bedenkt euch beid, ir herren! Ir habend bede mich 
Fracht umb mein peste freunde, betrübet mir den mut. 
Ir solt mich des ergetzen, wann ir daz billich tut. 

2397 
Ich gib euch des mein trew, euch beiden an die hant, 
Daz ich mit euch wil reiten heim in Furgunder lant. 
Ich gib euch gut geleite, oder Hg darumb tot. 
Ich wil durch ewren willen verklagen all mein not 

2398 
Gedenkt sein, her, nit mere! So sprach von Throne Hagen. 
Er zäm uns beiden ubele solch laster von uns sagen, 
Daz sich so leich ergeben gen euch zwen kune man. 
Bei euch sieht man nit mere dann Hildebranden stan. 

2399 
Da sprach her Hildebrande: Es zem euch beiden wol 
Der frid meins edlen herren, ob ich es reden sol. 
Es kumpt noch wol di stunde alhie in kurzer zeit, 
Ob ir es tete gerne, kein frid man euch nit geit. 

2400 
Ich wil mich solches frides, sprach Hagen, gar verwegn, 
Ee ich so lesterleichen hie wich vor einem degn 
Und solt so schentlich flihen, als ir hie habt getan. 
Ich meint, ir torst in noten bas gen den feinden stan. 

2401 
Da sprach her Hildebrande: Wes verweist ir mir das? 
Wer waz, der auf seim Schilde vorm Wasensteine sas, 
Da euch Walther von Spangen so mangen helt erschlug? 
Ir habt noch der Wortzeichen an ewrem leib genug. 

2402 
Da sprach der fürst von Ferne: Daz zimt nit mannes leip, 
Daz si sich also schelten recht sam di armen weip. 
Ich beut euch. Hildebrande, daz ir nicht sprechend mer. 
Mich arm elenden recken zwingt meines herzen ser. 

2403 
Nun land uns herren Hagen! So sprach her Diter^ich. 
Waz habt ir vor gesprochen, daz sagend offenleich, 
Da ir mich und Hilpranden sacht beide gen euch gan! 
Ir spracht, ir wolt aleine mit streite nlich bestan. 

2404 
Ich laugen nicht der rede, sprach Hagen wider in. 
Ich wils gen euch versuchen, dunkt mich der pest sin, 
Es sei dann daz mir breche der Nibelunger Schwert. 
Mich muet, daz ir meins herren und mein gefangen gert. 

2405 
Da daz hört der von Ferne, des beides grimmen mut. 
Da zuckt er seinen Schilde, von Fern der degen gut. 
Her Hagen im engegen da zu der stig absprang. 
Falmung, sein gutes waffen, auf dem von Ferne klang. 

2406 I 

Da west wol der von Ferne den seinen grimmen zorn. 
Er fristet sich mit schirmen, der fürst so hoch geporn, 
Und bot für sich den Schilde vor seinen grimmen schlegn, 
Wann er kant wol den Hagen, den grimiglichen degn. 

2407 
Er lies Hagen vermuten, bis im di müde kam. 
Daz was da nit unbilde, ob in macht müde zam. ' 

Her Ditrich forcht Palmungen, sein starkes wäffen klug. 
Wann er mit grossen listen hin auf den Hagen schlug, 

2408 
Bis er den helt von Throne mit starken schlegen zwang. 
Er schlug im da ein wunden, di was weit unde lang. 
Wi sol ich hie mit schlegen dem falant angesign? 
Es ist mir immer schände, sol er tot von mir lign. 

2409 
Ich wil es sust versuchen, ob ich in zwingen kan. 
Zu einem eitgesellen wil ich in furbas han. 
Sein schilt den lies er fallen, sein Sterke di was groß. 
Mit seinen beiden armen den Hagen er umb schloß. 

2410 
Er zwang in da mit kreften und nam im all sein- wer. 
Des trauret von Purgunden der edel kunig ser. 
Daz er im nit torst helfen, daz waz sein groste klag. 
Her Ditrich zwang den Hagen wol an demselben tag. 

241 1 
Er bant im seine hende und fürt in da zu hant 
Und bracht in der kuniginne und gab ir den weigant. 
Den allerpesten recken, der waffen ie getrug. 
Des freut sich ser Krenhilde und dankt dem Ferner klug. 

2412 
Da sprach in grossen freuden daz minnigliche weip: 
Selig sei der von Ferne! Got frist euch ewren leip! 
Ich habt mich wol ergetzet auch aller meiner not; 
Ich wils umb euch verschulden, es wende dann der tot. 

2413 
Da sprach der fürst von Ferne: Ir solt in leben lan, 
Ir edle kuniginne! Daz wil ich von euch han. 
Er mag euch noch ergetzen, waz er euch hat getan. 
Er sol des nit engelten, daz ich in bunden han. 

2414 
Si lies Hagen besunder füren in ein gemach. 
Da ward er eingeschlossen; kein wort er nie gesprach 
Vor grimm und auch vor zorne, waz er gefraget wart. 
In starke eisen-feste schloß man den ritter zart 

2415 
Günther, der kunig reiche, laut ruffen da began: 
Wo kam hin der von Ferne, der mir hat leid getan? 
Er sol gen mir her keren! Zwingt er mich hie mit streit, 
So ist sein lop gekrönet in allen landen weit. 

2416 
Da kam gen im gar schnelle von Fern her Ditereich. 
Günther waz stark und kune und paret ritterleich. 
Er sprang mit grossem grimme gen im da für den sal. 
Da hub sich von in beiden ein ritterlicher schal. 

2417 
Wi vil nun der von Ferne von beiden ward gelobt, 
Günther waz ser erzürnet und grimmiglichen tobt. 
Wann er in seinem leid trug dem von Ferne has. 
Es waz ein grosses wunder, daz der von Fern genas. 

2418 
Di sterk und mannes krefte waz an in beiden groß. 
Von iren starken schlegen palast und thurn erdoß. 
Si hiben mit den schwerten auf lichte helme gut 
Da het Günther, der kunig, ein ritterlichen mut 

2419 
Doch nimpt es mich nit wunder, ob es im misseging. 
Her Diterich mit listen den streit da ane fing. 
Darzu waz er nit müde, sein sterke di waz groß. 
Günther der treip in umbe, des er lützel genos. 

Nibelungenlied 24 

2420 

Da zwang in der von Ferne, als Hagen auch geschach. 
Daz blut man von dem kunige gar ser da fliessen sach 
Von einem scharpfen Schwerte, daz trug her Ditereich. 
Doch weret sich mit kreften der kunig lobeleich. 

2421 
Da pand im alle fire von Fern, der gut weigant. 
Wi selten doch die kunige iz leiden solche bant! 
Er dacht: Laß ich si beide hie ungepunden wesen, 
So mocht in disem lande nimant vor in genesen. 

2422 
Der edel fürst von Feme nam Günther bei der hant 
Er bracht in also bunde[n], da er Krenhilden fant 
Dar ward ir leid und sorge aber ein teil benumen. 
Si sprach zu irem bruder: Nun seit mir got-wilkumen ! 

2423 
Er sprach: Ich solt euch neigen, ir libste Schwester mein, 
Ob mir armen ritter woltend genedig sein. 
Doch weis ich, daz ir seiet gar zorniglich gemut, 
Wann ir mir durch her Hagen ein schwaches grussen tut 

2424 
Da sprach der fürst von Ferne: Ir hochgepomes weip, 
Auf erd ward nie gefangen so guter ritter leip, 
Als ich euch, fraw, hab zwene in ewer hant gegebn. 
Ir soltz durch meinen willen beid lassen bei dem lebn. 

2425 
Si sprach: Daz tun ich gerne, ir wunderkuner man! 
Mit jamer und mit leide schid er von ir hin dan. 
Da räch sich grimmiglichen des kunig Etzels weip, 
Si nam in beid daz leben und bracht si umb den leip. 

2426 
Si legt iden besunder durch neid in ein gemach 
Und daz keiner den andern da weder hört noch sach. 
Wi sis verlobet hette, doch dach[tj daz schone weip: 
Heut wil ich Seifrit rechen, des meinen mannes leip. 

2427 

Da ging di kuniginne, da si den Hagen sach. 
Mit grimm und grossem neide di fraw da zu im sprach: 
Wolt ir mir wider geben, waz ir mir band genumen, 
So mugt ir mit dem leben wol gen Purgunden kumen. 

2428 
Da sprach zu ir her Hagen: Di red ist gar verlorn, 
Vil edle kuniginne! Ich han ein eit geschworn, 
Daz ich den schätz nit zeiget, di weil ich han daz lebn. 
Daz globt ich meinem herren, ich wolt in nimanz gebn. 

2429 
Er west, das in di frawe lies lenger nit genesn. 
Wi mocht an einem weibe so grosse untrew wesn? 
Er forcht, im wurd sein leben alein allda genumen 
Und daz si iren bruder lies heim zu lande kumen. 

2430 
Ich bring es an ein ende, so sprach daz edel weip. 
Da hies si irem bruder da nemen seinen leip. 
Man schlug im ab daz höbet, beim har si daz hin trug 
Und Wurf es für den Hagen; da weint der ritter klug. 

2431 
Und da der arm gefangen des kuniges haubt an sach, 
Wider di kuniginne der arme ritter sprach: 
Du hast zu einem ende hie deinen willen bracht 
Und ist auch etwen gangen, als ich oft han gedacht. 

2432 
Seit nun ist von Purgunden der edel kunig tot. 
Her Geiselher und Folker und auch der kunig Gernot, 
Den schätz weiß nimanz mere, wan got und ich alein. 
Der sol dir, falentinne, ewig verborgen sein. 

2433 
Si sprach: So habt ir übel des gutes mich gewert. 
So wil ich doch behalten Palmung, Seifrides schwert. 
Daz trug mein libster herre, da ir im nampt den leip 
Mortlichen mit untrewe; daz klag ich armes weip. 

24* 

2434 
Si zog es aus der scheiden, daz kund ir nimanz wern. 
Darmit nam si daz leben Hagen, dem edlen hern. 
Si faßt es in ir hende, daz haubt si im abschlug. 
Daz sach der kunig Etzel; da gschach im leid genug. 

2435 
Waffen! sprach der kunig; wie ist hie tot gelegn 
Von eines weibes hende der aller peste degn, 
Und der ie kam zu stürme und waffen ie getrug! 
Wie wol er was sein feinde, doch weint der kunig klug. 

2436 
Hillprant kam dar gar eben, da er den mort ersach. 
Wie wol in Hagen wundet, dem held doch leid geschach. 
Er sprach: Wie wol mich brachte der helt in grosse not, 
Ie doch wil ich hie rechen des kunen recken tot. 

2437 
Hilprant mit grossen zorne dar zu Krenhilden sprangk. 
Er sprach: Ir müsset gellten den helt an allen wank. 
Ir gehißt meinem herren, ir wollt si leben lan; 
Des mußt hie ewer leben zu einem pfand stan. 

2438 
Sein Schwert er ob dem weibe hoch in die lüfte wag, 
Er gab der kuniginne ein ungefügen schlag. 
Ir tet vor irem ende der grosse jamer wee. 
Es mocht si nit gehelfen, wi laut sie waffen schre. 

2439 
Hillprant schlug si zu tode, des kunig Etzels weip. 
Da het die hochzeit ende, tot waz ir aller leip. 
Kunig Etzell und der Ferner die weinten clegeleich. 
Sie clagten disen jamer, di edlen künig reich. 

2440 
Ir mag und peste freunde was alls geschlagen tot 
Man hört in manchem lande groß jamer unde not 
Mit grossem herzenlaide die hochzeit ende nam, 
Alls oft groß lieb mit leide zu einem ende kam. 

2441 
Ich sag furbas nit mere, waz ie darnach geschach, 
Wann man Cristen und haiden cleglichen weinen sach. 
Weib, man, ritter und knechte und manig schone meit 
Liden umb ire freunde jamer und herzenleit. 

2442 
Nun sing ich euch nit mere von diser grossen not 
(All, die da sein erschlagen, die las wir ligen tot), 
Wie sich ir sach erginge seither der Heunen diet 
Hier het auch gar ein ende der Nibelunger liet 

SCHLUSSWORT DES HERAUSGEBERS. 

Der plan, die eigenthümliche fassung des Nibelungenliedes, wie 
sie in der Piaristenhandschrift enthalten ist, für die mitglieder des lit- 
terarischen Vereins in Stuttgart in druck zu geben , geht schonRn das 
ende der fünfziger jähre zurück. Franz Pfeiffer hatte uns Tübingern 
von der entdeckung berichtet, noch ehe 1859 Adolf Holtzmann in der 
Germania 4, 315 ff. proben und betrachtungen darüber mittheilte. 
Ludwig ühland wünschte lebhaft den abdruck in den Schriften des lit- 
terarischen Vereins. Pfeiffer wollte die herausgäbe besorgen, zog aber 
plötzlich aus mir nicht bekannten gründen die von ihm begonnene 
und auf seinen betrieb durchgeführte abschrift zurück. Es verlautete 
(Zarnckes Nibelungenlied, 4 aufläge, s. XXIV), herr J. M. Wagner beab- 
sichtige die herausgäbe ; doch war darüber keine sichere künde zu er- 
langen. Endlich, lange nach Pfeiffers 1868 erfolgtem tode erhielt ich 
im Januar 1878, nachdem Wagner die abschrift zurückgestellt hatte, 
von Pfeiffers wittwe, frau Emilie Pfeiffer in Stuttgart diese, abschrift 
mit dem ausdruck des Wunsches , dass dieselbe von dem litterarischen 
verein veröffentlicht werde. Obwohl nach andern selten hin lebhaft ^ 
und vielfach in anspruch genommen, konnte ich doch aus sachlichen 
und persönlichen gründen mich der aufgäbe nicht entziehen , die ich 
in dem vorliegenden bände zu lösen versuche. 

Ich füge nun über das buch und seine bedeutung noch einige be- 
merkungen bei. 

Von der handschrift wollte Franz Pfeiffer (Germania 4, 315. 
Dietrichs erste ausfahrt hg. Stark s. XVI) eine ausführliche beschrei- 
bung liefern. .So weit ich mich erinnere, ist aber dieser plan nicht zur 
ausführung gelangt. Ich stelle hier zusammen, was ich mir darüber 
angemerkt habe. 

Die handschrift, in der gesammtheit der manuscripte des Nibelun- 
genlieds mit k bezeichnet, befand sich auf der bibliothek des Piaristen- 
collegiums in Wien und ist jetzt in den besitz der k. k. hofbibliothek 

daselbst übergegangen; sie tragt dort die numer 15478 (suppl. 3145). 
Sie ist im 15 Jahrhundert in quart auf papier geschrieben und besteht 
nach den mittheilungen des herrn Eduard Leisching aus 7 theilen 

1) Dietrichs erste ausfahrt; 

2) Anteloy ; 

3) Ortnit; 

4) Wolfdietrich; 

5) und 6) Nibelungen ; 
7) Lorengel. 

Die einzelnen theile sind jetzt von einem weißen papierumschlag 
umgeben, welcher links oben die numer und in der mitte den namen 
trägt. 

Die blätter der handschrift sind von Wagner mit bleistift am 
untern blattrande gezählt; es sind im ganzen 516, wovon auf 1) bl. 1 
bis 155; 2) 156 bis 159; 3) 160 bis 183; 4) 184 bis 290; 5) und 
6) 291 bis 496; 7) 497 bis 51$ fällt. Die theile 1 , 2 und 5 sind 
mit titelbild versehen, alle theile haben auf der ersten seite Verzierung 
und farbig ausgeführte initiale. 

Otnit , Wolfdietrich, Nibelungen und Lorengel haben eine durch- 
gehende paginierung mit minium , welche W. Scherer in Haupts Zeit- 
schrift für deutsches alterthum 15, 145 die alte nennt. Nach dieser 
paginierung entfallen auf Otnit 2 ungezählte blätter und bl. 3 bis 23, 
auf Wolfdietrich 3 ungezählte blätter und bl. 27 bis 131, auf die 
Nibelungen 2 ungezählte blätter und bl. 134 bis 335; auf bl. 496 
nach der Zählung Wagners fehlt die bezeichnung; auf Lorengel fallen 
20 blätter. 

Die höhe der handschrift beträgt nach angäbe Leischings 7 zoll, 
1 1 linien, die breite 5 zoll, 5 linien. 

Auf der ersten seite des titelblatts von „Dietrichs erste ausfahrt", 
als allgemeinem titelblatte, befindet sich ein farbiges Wappenschild, 
jetzt unkennbar erloschen , um welches sich ein band schlingt mit den 
Worten 

Das buch und bethehafft sol nymant hassen. 
Ich bin Hanz Schewbels an der prayten gassen. 

Das Nibelungenlied füllt in der handschrift, wie vorhin erwähnt, 
nach der Zählung Wagners bl. 291 bis 496. Die blätter sin^d mit der 
alten Zählung in minium versehen. Blatt 245 und 258 wird in der 
hs. 2 mal gezählt, was im abdruck mit a b c d angedeutet dst. 

\ 

Mit ansnahme der ersten Strophe, wo die initiale mehr räum in 
ansprach nimmt, füllt jeder vers eine zeile. Je d verse werden durch 
einen feinen rothen strich, der quer verläuft, zu Strophen abgetrennt. 
Ausnahme bildet nur, jedesfalls aus Unachtsamkeit, str. 68, welche 5, 
und Strophe 69, welche nur 3 verse aufweist. Strophenzählung, eben- 
falls in minium, steht links am rande. Sie beginnt aber erst bei str. 12, 
bl. 134 a oben und hört mit str. 1 33, bl. 144 b wider auf. 

Beim beginne dieser Zählung läuft gleich ein fehler unter, indem 
die zahl 1? eine zeile zu tief angebracht ist und dadurch der erste vers 
auf 134 a als 5 zu str. 11 kommt, welche 133 b abschließt. Ohne 
zweifei hat der Schreiber in übergroßer eilfertigkeit bei der numerierung 
die abtheilung in Strophen durch die freilich ganz deutlichen querstriche 
übersehen. 

Auch bei str. 28 hat sich ein fehler eingeschlichen, indem diese 
wider mit 5 Zeilen auftritt, so dass nun nach dieser Zählung jede 
Strophe mit dem 3 verse der ursprünglichen richtigen und später auch 
wider zu voller geltung gelangenden beginnt. 

Bl. 138 a endet mit z. 2 der str. 65; bei der 3 verszeile auf 
bl. 138 b steht statt der strophenzahl 66 wieder 63. Str. 107, bl. 142 
a hat wider 5 verse. Bl. 143 a endet mit z. 1 von str. 122. Bei 
der 4 verszeile auf bl. 143 b steht, wie oben, statt der strophenzahl 
123 wider 113. Bl. 144 b bei str. 133 hört die Zählung auf. 

Im abdrucke ist die Zählung richtiggestellt und stimmt mit der 
norm der rothen querstriche in der Urschrift überein. 

Die Schrift ist flüchtig und vernachlässigt, a e o u sind oft schwer 
festzustellen. Auch ist in der Schreibung keine gleichmäßigkeit. Das 
selbe wort wird bald so, bald anders geschrieben, selbst in der gleichen 
verszeile. Alle eigennamen &aben in der handschrift kleinen anfangs- 
buchstaben. 

Soviel zur beschreibung des Originals. 

Im übrigen verweise ich über die handschrift auf Zarnckes aus- 
gäbe des Nibelungenliedes, Leipzig 1856, s. XXTTTf 1871, s. XXIV; 
Adolf Holtzmann in Pfeiffers Germania 4, 315. 320; Gödeke, grund- 
riss s. 102; Franz Stark, Dietrichs erste ausfahrt, Stuttgart 1860 
(bibliothek des litterarischen Vereins b. 52), s. XVI; W. Scherer in 
Haupts Zeitschrift für deutsches alterthum 15, 144 f. undE. Steinmeyer 
ebendaselbst 15, 232 f.; deutsches heldenbuch, Berlin 1871, 3, Vm. 

Das Verhältnis der vorstehenden 4)earbeitung des gedichts zu 

anderen recensionen bespricht Gödeke (grundriss s. 102), Zarncke 
(s. XXIV), Holtzjnann in Pfeiffers Germania 4, 320. 

Die Strophenform ist in der vorliegenden fassung des Nibelungen- 
liedes der Hildebrandston d. i. die Nibelungenstrophe mit Verkürzung 
des letzten halbverses um eine hebung, so dass nun alle 4 verszeilen 
gleiche länge haben. Zarncke a. a. o. 

Was nun den vorstehenden abdruck betrifft, so hätte ich eine 
auch in der Schreibung unveränderte widergabe der einzig dastehenden 
handschrift für das natürliche gehalten. Dagegen hatte Pfeiffer in der 
vorliegenden ohne zweifei unter seiner leitung gefertigten abschrift den 
andern weg eingeschlagen, von der verwilderten Schreibung des Originals 
werthlose schösslinge abzuwerfen, v von u, j von i zu trennen u. dgl. 
Dieses für den heutigen leser jedesfalls bequemere verfahren beizube- 
halten nahm ich um so weniger anstand, als die buchstäbliche widergabe 
der Urschrift doch keinen wirklichen werth hätte. Wer die fassung der 
handschrift in dieser gestalt kennen lernen will, hat dazu hinreichend 
gelegenheit in den von Holtzmann in der Germania 4, 315 ff. mitge- 
theilten proben. Herr Eduard Leisching in Wien hat dank der gütigen 
vermittelung der herren Bartsch und Schröer für mich die abschrift 
mit dem original auf das sorgfältigste verglichen. Seine vergleichung 
hat auch die kleinsten abweichungen gewissenhaft festgestellt. Durch 
diese fleißige Vorarbeit wäre es mir, wenn auch nicht leicht, doch mög- 
lich gewesen, den abdruck genau dem original anzupassen. Ich glaube 
aber doch den dank der leser eher zu gewinnen, wenn ich durch beiseit- 
lassung des Überflusses und zufügung von scheidezeichen ihnen unnöthige 
mühe erspare. Es ist somit ungefähr das verfahren eingeschlagen, das 
für andere theile der handschrift W. Scherer und E. Steinmeyer befolgt 
haben. Haupts Zeitschrift für deutsches alterthum 15, 145. 232. 
Durchgängig habe ich j und i, v und u getrennt ; cz zu schreiben konnte 
ich mich nicht entschließen und habe dafür nach umständen z oder tz 
gesetzt. Interpunction ist soweit thunlich (Haupts zeitschr. 15, 232 f.), 
beigefügt. 

Zu einzelnen stellen merke ich folgendes an. 

1 ff. steht zuerst gedruckt in Holtzmanns abhandlung in Pfeiffers 
Germania 4, 315 f. Über die grundlage zu diesem abschnitt von 1 
bis 458 vgl. ebendaselbst s. 322. 

3 Germania 4, 322. 

21 ff. s. Holtzmann in Pfeiffers Germania 4, 316. 

37 Germania 4, 320. 
43 Ebendas. 4, 322. 
74 Germania 4, 320. 
96, 3 Germania 4, 323. 
126 Pfeiffers Germania 4, 320. 
262 Holtzmann in Pfeiffers Germania 4, 321. 
329 Ebendas. 4, 323. 
418, 3? gotwilkum. 
465, 2 ? sie. 
474, 2? kennen. 
499, 4 Hs. Jr thu. 

507 Vgl. Holtzmann in Pfeiffers Germania 4, 321. 
628, 2 ? do was. 
647, 3?heint. 
681 Germania 4, 320. 

719 ff. s. Holtzmann in Pfeiffers Germania 4, 318. 
733, 4 Hs. geleytn. 
785, 3? In. 
794, 2?Der kunig. 

797, 1 Hs. eilhundert. 3 Vgl. Holtzmann in der Germania 4, 321. 
801, 4?gedrank. 
808, 3? lange. 

850 ff. Holtzmann in Pfeiffers Germania 4, 322. 
924 Germania 4^ 320. 
1000 Germ. 4, 325. 
. 1153 ff. Pfeiffers Germania 4, 319 f. 
1188, 2?ir. 

1197, 4? fürt. 

1198, 3? moras, mete. 
1220, 3? euch. 
1254, 1 ? Geiselhere. 

1257, 1? edle. 3 Vgl. Holtzmann, Germania 4, 320. 
1257, 1? edle. 

1260, 4? do. 

1261, 3? Daz. 

1291, 3 Germania 4, 320. 

1305, 1? Geiselhere. Ursprünglich traut libste Schwester mein; 
diss ist corrigiert in zu der Schwester sein. 

1321, 2? manche reiche. 
1325 Germania 4, 320. 

1359, 4? schone. Und so oft; z. b. 1363, 2. 1372, 2. 3. 
1362 Germania 4, 320. 
1404, 1 ? hoher er und t. 
1414, l?daAt. 

1417 Pfeiffers Germajtiia 4, 320. 
1428, 3? sHnwenden.' 
1 
1 
1 

1 ^. 

1 

1 1585, 3. 

1 
1 

1 1556, 3. 

1 

1608, 3? hieb es zu stucken. 
. iai2, 1? ünddo. 
1617 Die aventiurenzahl ist in XXVI zu ändern. 
1672, 3?demm. 
1676 Germania 4, 320. 
1690 Germania 4, 320. 
1717, 1? ein ende. 
1725, 2? trug gar. 
1771, 4 muß er in. 

1787 Die aventiurenzahl soll heißen XXIX. 
1797 S. Holtzmann in Pfeiffeifs Germ. 4, 320. 
1858, 3? under. 
1870 Germania 4, 320. 
2017, l?sal. 
2027 Germania 4, 320. 
2149, 4? Welcher. 
2154, 3? Seit ir seit. 
2288 Germania 4, 321. 
2300, 4? Uns. 
2302, 3?aUen. 

2308, 3 und ir man] Der Schreiber hatte früher geschrieben von 
dem Reine. 

2309, l?Mich. 

2326 Pfeiffers Germania 4, 321. 
2339 ? bracht. 

2371, 4 banden ist zu ergänzeift (:= 2253 Lachm^ Ygl. Uhlands 
Schriften zur geschichte der dichtung und sage 1, 271. 
2379, 3? klagt. 
2381, 4? wem. 

2384, 2? habt. 

2385, 2? erschlüget. 
2403, 2? Was ir habt V. 

2407, 1 Holtzmann, Germania 4, 333 liest erwüeten. Die mir 
vorliegende abschrift. hat ermuten. Nach Leisching hätte die hand- 
schrift vermuten. 

2412, 3?Ir. 

2423, 2? Ob ir m. 

